
PEISTUJUE 


Narodni običaji osobito oni, koji se na pravo protežu, zani- 
mivim i važnim su predmetom iztraživanja i razmatranja. 

U svakdanjem životu malo se obazire narod, osobito taj, na 
koji su znatno uticali tudji elementi, na pisane zakone, naredbe 
vladine itd. već se vlada u raznovrstnih svojih odnošajih po poseb- 
nih svojih pravih, po zakonih, koji su se izradili njegovim životom, 
te se ustalili njegovimi nazori i običaji. Ciele generacije živu niti 
ne poznajuć zakonika, koji jim je dala vlada, niti se brinuć za pi 
sane zakone. U narodnih običajih pako odsieva se isto biće; bez 
njihova poznavanja nije moguće niti ovoga spoznati. 

Temelj i gradja uredjenju zakona mnogih naroda baš s toga 
bijahu toli važni narodni pravni običaji. 

Grčki zakonodavci Lykurg, Drakon, Solon osnovaše grčko pri- 
vatno pravo na samih običajih narodnjih, koji su dolikovali živah- 
noj i pokretnoj grčkoj ćudi. 

Stari rimski pravnici, kojih se vještini i dan danas savkoliki 
naobraženi sviet čudi i kojih se spisi i sad drže kao uzor pri 
učenju pravnih nauka stavljaju običajno pravo (consuetudo, mores 
majorum) pred pisanim pravom ili postavljenim zakonom. Rimski 
»lex duodecim tabularum“ je upravo utvrda u narodu valjanih prav- 
nih običaja. 

Ni kanoničko pravo ne mogaše zaniekati valjanosti ovog naj- 
prirodnijeg i najprvobitnijeg izvora svakoga prava. Pače consuetudo, 
po crkvenom pravilu, ima i derogativnu silu, uz uvjet, da je raz- 
borita i zakonito ustanovljena. 

Leges barbarorum franačke dobe, libri feudorum (zvani i con- 
suetudines feudales); važne sbirke ,,Sachsenspiegel i Sehwabenspie- 
gel“ rabiše gradjom običajno germansko pravo. 

Drugačije ne mogaše biti ni kod slavenskih narodah! To do- 
kazuje i najstariji takav spisani zakonik ,Pravda ruska“, prava 
Konrada Znojemskoga, poljski Statut, Vislicki i dr. 

| u nas lirvatah se su rabili u narodu živući običaji temeljem 
raznim zakonom. Eno nam poznate godine 1280! Devet dičnih 
gradova vinodolskih izabire četrdeset staraca, koji su pamtili pravo - 
svojih junačkih otaca, da ga dadu napisati. U tom vinodolskom 
zakonu nema upliva niti prava tudjeg niti sudjelovanja izučenih 
pravnika. 

Naš dinasta — car Dušan — rabi narodne pravne običaje za 
zakone. Zna on dobro, da pravni običaji pružaju zakonodavcu sred- 
stvo, da podpuno prilagodi svoje zahtjeve onomu stanovištu, na kom 
se buš nalazi narod ili kako to valjani pravni historik hrvatski kaza: 
»i on znade, da pravni običaji, ako se na nje uvidjavno obzira, da 
mu pružaju ujedno i najnaravniji temelj njihovom budućem razvitku“. 

Svi se mal ne hrvatski statuti hrvatskih obćina ili poma- 
njih krajeva odlikuju narodnim duhom. Takovi su osim spomenu- 
tog zakona vinonodolskog!; statut otoka Krka? od g. 1388., statut 
Poljički* od g. 1400 s kasnijimi dodatci. 

Ovakove temelje i gradju proučavahu i kašnje u svih narodah 
učenjaci. 

Od Njemaca znamenitiji: Hugo, Savigny, Puehta, osobito 
Grimm (koji je svojimi radnjami označio novu dobu u iztraživanju 
narodnoga prava kod Njemacah) podadoše običajem osobitu važnost 
Za proučavanje historije narodnog prava. 

Pokretači tomu u Rusah bijahu Makarov, Sujegirev, Tarnovski 
i dr. U Čeha-Slovakah Čelakovsky. 

U nas su se Hrvatah jedini Utješenovićt i Miličević? ponekle 
bavili narodnim pravom dok nije u novije doba“ stao velikom mu- 
kom dr. V. Bogišić sakupljati pravne običaje, da on kod nas sabere 
ono, što drugdje sabiru vlada i imućnići On je liepom razpravom! 
dokazao što preču potrebu njege i sabiranja velikog narodnog na- 
šeg blaga, koje već propadat počimlje. 


1) Kolo sv. III. 1843. 

2) Arkiv za povj. II. 1852. 

%) Izvrstnih objašnjenjah toga statuta imamo od nezaboravnih prof. Matije 
Mesića i dr. 1. Hančla. Važnost običajnoga prava — napose ovih statutah 
— zavriedjuje osobitu pomnju hrvatskoga sveučilišta. 

4) O zadruzi 1859. 

5) Glasnik knj. 9. 

8) Od g. 1866,—18T4. 

7) ,O važnosti sakupljanja narodnih pravnih običaja kod Slovenah“. Knji- 
ževnik g. III. 




















VII 


Radio on neumorno i sabrao prilično. Njegov ,Zbornik sadaš- 
njih pravnih običaja u južnih Slovenah“! prava je sreća po nas 
Hrvate. Šteta samo da je i Bogišić kod svog djela rabio često ne- 
zgodno ime, koje neće kod ostalog svieta u pravu svietlu dovoljno 
pokazati hrvatsko silno bogatstvo. Nu na nas je mladjih, da se hr- 
vatskomu imenu dostojno odužimo. 


Dr. Bogišić je utro put, kojim ćemo poći da svekoliko narodno 
blago saberemo u što podpunijoj cjelini prije nego ga vjetar vremena 
ne raznese. Revni i neumorni izpitatelj starina hrvatskih dr. Jaro- 
mir Hančl* strogim okom sudeć? Bogišićevu radnju izrazio se o 
njoj ovako: ,za to se mora i veoma visoko cieniti zasluga g. B. da 
se je latio energično posla oko sakupljanja izražajah narodnih po- 
misli te ih znanost može upotriebit kao kušnike svojih iztraživa- 
nja, da služe najboljim i najsjegurnijim sredstvom spoznanja na- 
rodnoga karaktera za etnografe, pravnike i u obće sve, kojim treba 
poznati najnutrašnjiju narav naroda u njegovom motrenju za naj- 
važnije odnošaje života“. 

Nu Bogišiću kao da ne bilo sudjeno u Hrvatskoj se dugo ba- 
viti toli važnimi pitanji. Malouvaženja možda ovdje kao i slaba 
podpora, pa veliki znanstveni napredak brzo koracajuće Rusije i 
Francezke oteše malenoj Hrvatskoj umna i marljiva radnika. 


Kao profesor prava na odeškom sveučilištu bavio se Bogišić 
osobito proučavanjem običajnog prava u Rusiji. 


') Knjiga prva. Ovo djelo preradio je francezki Demelić i izdao g. 18717. u 
Parizu. Oxfordski profesor Sir Henry Snmmer Maine na podlogu Bogiši- 
ćeva ,Zbornika“ utemeljio je svoju razpravu god. 1877. Manjih viestih o 
»Zborniku“ i izvadakah izašlo je u raznih časopisih, u ,Revue politique 
et literaire“, u ,Buletin de legisl. comparćes“, u , The Law Magazin and 
Review“, u ,Globe“ itd. Pače u američkom ,Penn Monthly“ (Filadelfija 
1878.) naštampana je razprava o položaju ženah u pučkom prostom družtvu 
jugosl., koju je po Bogišiću napisala poznata kneginja Dora d'? Istria. 

%) Prije zagrebački, a sada pražki sveučilištni profesor dr. Jaromir Hančl, 
prem ne Hrvat, — bavio se osobitom marljivošću proučavanjem hrvatskih 
starih statuta, te je za kratko vrieme svoga boravka u Zagrebu izpunio 
mnogu prazninu u pravnoj historiji hrvatskoga naroda. Nezaboravio vele- 
vriedni Hančl ni u svojoj otačbini naše Hrvatske! Njegove su radnje raz- 
trešene u raznih djelih hrv. akademije, a stekle i vani priznanja. Hrvatska 
historija prava ćuti odlazkom dra. Hančla golem udarac. Njegove liepe 
radnje u velike će cieniti i kasniji historici narodnjega našega prava. 

8) U svojih književnih obznanah. 

U Rusiji se bo iztražuju u velike pravni običaji. Tim se bavi 
rusko zemljopisno družtvo, čiju znanstvenu djelatnost inozemstvo 
poznaje i uvažava. 

Rusija i njena uprava prisiljena ;e znajuć različite naravoslovne, 
zračne, ratarske i gospodarstvene okolnosti, razan prostor, razno- 
rodnost plemena, okružujućih sila, različitost običaja itd. da štuje 
i prouči pravne običaje. Uprava mora da svoje djelovanje prilagodi 
prema običajem, da zakonarstvo nepostane jednoličnim. 

Dr. Bogišić med inim spominjuć velevažne novije ruske radnje 
ob običajnom pravu! veli: ,Na narodopisju, toj važnoj grani znanosti, 
koja, premda još mlada, znatnih je radnja proizvela i koja uzpr- 
kos ovim radnjam još nam se gdjegod stoprv postala, ukazuje, ra- 
dilo se u Rusiji ne manjim nastojanjem nego po ostaloj Evropi. 
Mi se ovdje nećemo baviti razvitkom, do kojega ova grana doprje 
u Rusiji: to je poznato, osobito u Parizu, gdje se još pamti zemljo- 
pisna izložba godine 1875. i odlično mjesto, što ga ruski narodo- 
pisni odsjek zauzeo. Reći ćemo samo, da radnje Sniegireva, Sacha- 
rova, Rybnikova, Kirejevskoga, Afanasieva, Dalova, Bezsonova itd. 
da mnogobrojno gradivo sabrano u prvom sboru ili seriji svezaka 
»Btnografičeskog Sbornika“ zemljopisnog družtva i inih sbiraka, 
premda sve sadržaju neprocieniva blaga za upoznanje jezika, bajo- 
slovja, narodne ustne književnosti (narodne pjesme, priče, zagonetke) 
j mudroslovja u poslovicah posadjenog, pružaju nam podjedno s tim 
mnogo gradiva za prouku običajnoga prava. Izmed običaja 
pravnog značaja, o kojih nam ovovrstna izda- 
vanjadonose opis, prvo zauzimaju mjestoženit- 
beni običaji i obredi. Ništa naravnijega. To su 
bašobičajiiobredi, što pratenesamosvakojake 
pjesme, koje zanimaju jezikoslovce i književ- 
nike, već se donekle odnose i na bajoslovje — 
struku toli ugodnu svakome narodopisecu“. 

Po Bogišiću su vrlo važni upitnici, koji su bili namienjeni. 
da služe temeljem iztraživanju i opisu pravnih oblika i načela, 
što se u narodnom životu i duhu nalaze. Takovih upitnika ili na- 
putaka sastaviše Mulov, Stoianov, Čoubinski i dr. — Kalačev, koji 


1) Osvrt na radnje o običajnom pravu u Rusiji. Dr. V. B. Mimo- 
gred rečeno ovaj je osvrt već dva puta preveden na hrv. jezik. Preveo 
ga i latinicom dao tiskati Ante Šimonić. Spljet 1880., a ćirilicom s onu 
stran Save neki Ačimović (,sudski pisar“). 

visoko mjesto u Rusiji zauzima i znan je sa svojih iztraživanja u 
Rusiji; Jefimenko, jedan od najuvidiavnijih i najrevnijih poznavaoca 
ruskog narodnog običaja, Mainov i dr. služili su se upitnikom što 
ga je g. 1866. mnamienio iztraživanju pravnih običaja kvd južnih 
Slovenah dr. Bogišić!. Taj ,Naputak“ Bogišićev bijaše preveden na 
više jezika i upotriebljen u mnogih zemljah?, a po nas Hrvate 
svakako je liepa istina, da je ,Naputak“ dra. Bogišića po vremenu 
bio prvi ne samo u nas nego i u Rusiji izmedju onih upitnika, 
koji se osvrtahu na sve glavne djelove pravnih predmeta, jer i 
sam prostraniji ruski upitnik čuvenog Kalačeva, kako to tvrdi čestiti 
urednik spljetskog ,Prava“, nije daleko podpun u tom obziru. Upit- 
nik istog Mainova i nije u glavnome drugo do prevod napomenu- 
toga ,Naputka“ dra. Bogišića. -— Znamenitiji su noviji radnici 
običajnog prava u Rusiji još: Kistiakovski, Kostrov, Pfaff, Oršanski. 
Ruski učenjak — petrogradski profesor — Pachmann uzevši za glavni 
temelj gradivo sabrano senatskim povjerenstvom naumio je, da su- 
stavnim, za našeg doba navadnim, redom pruži podpuni pregled gra- 
djanskog prava, kakvog ga je naći u običajih ruskog naroda. 

U Petrogradu ima u narodopisnom odsjeku zemljopisnog druž- 
tva odbor odredjen. da se bavi izključivo iztraživanji na običajno 
se pravo odnosećimi. 

Stotine razgranjenih iztraživanja ob običajnom pravu u Rusiji 
pobudiše neobhodnost knjigopisnih radnja. Tako n. pr. neki u po- 
krajini živući spisatelj Jakuškin u svom knjigopisu od god. 1875. 
ima preko 1500 brojeva — većinom članaka tiskanih u časopisih. 

Nije možda čudo, da je taj mar ruskog naroda za njegovo 
običajno pravo potaknuo dra. Bogišića, da je u Rusiji rado živio. 
Njegove francezke i ruske radnje potaknule su ernogorskog kneza, 
da mu je povjerio izradbu gradjanskog zakonika za kneževinu Crnu- 


1) Taj ,Naputak“ izašao je kao prilog k knjizi ,Pravni običaji“. Osnovan 
bje na temelju tadanjega doktrinarnoga znanja dr. B. i na osnovi gradje 
nadjene u knjigah. 

*) Maloruski prevod izašao je u lavovskom časopisu , Pravda“ 1867., česki 
pako izašao je uz sudjelovanje literarnoga i govorničkoga družtva , Slavije“ 
u Pragu 187). Bugarski ;preradio je ovaj naputak 1. Odžakov, te ga je 
dao g. 1874. u Zlatnom Pragu tiskati pod naslovom ,Uputvanic za opis- 
vanie pravote običaji“ itd. Naputak Bogišićev bijaše takodjer temeljem 
naputku, što ga je pod upravom historika B. P. Hadžeu-a izdalo rumunj- 
sko ministarstvo prosvjete (Obiceicle juridice ale popurului roman. Bucu- 
resci 1877.), kao i poljskom naputku, izdanom po krakovskoj akademiji. 

goru. Bogišić će bez dvojbe u Crnojgori čvrstim temeljem uredjenju 
crnogorskog zakonika uzeti narodne običaje. A znano nam je, kako 
je to jednom liepo i Bogišić dokazao, da naš narod u Crnojgori 
imade do današnjeg dana zadržanih više pravnih običaja, koji malo 
ne podpuno odgovaraju ustanovljenjem ruske pravde, sastavljene još 
početkom 11. vieka g. 10201. 


»*k 
* * 

Kod svakog je naroda prosti seljački puk u svom pravu znao 
sačuvati svoj elemenat u većoj čistoći; to nam dokazuju n. pr. kod 
nas Hrvatah obćinski statuti, koji nemaju talijanskog i njemačkog 
upliva, kao što ih imadu starohrvatski gradski statuti. 


U naših selih nije još zavladao u većem gradski duh i život, 
u nas nije još iztriebljena sva samorodica pravna, sve samorasle 
ustanove, sve mišljenje, svi samostalni narodni pojmovi. Da je tomu 
tako i da još žive mnogo korjenitoga družtvenoga pravnoga običaja 
u našem seoskom narodu dokazao je dr. Bogišić? ne malim brojem 
spisa — a to se dokazuje i na temelju same unutarnje prirode prava 
i na temelju svakomu poznate naše historije. Inače nije ni biti 
moglo, nego je baš trebalo, da se toga materijala kod nas tako 
mnogo do danas živa sačuva. 

Bogišić pravom pita: ,a rad šta se naši naučnici novijega 
vremena, osobito pravnici ne bavljahu tom velevažnom gra- 
djom, koja im je pod rukom bila i za koju im nebi trebalo bilo 
ni prevrtati prašljive hartije ni sjedjet u dušljivih arkivih nego zaći 
u najbližje selo? Nije li radi toga, što Ise ne bavljahu time 
prije nas zapadni naučnici? Lahko da uprav to i jest glavni 
uzrok nerada! Jer pošto se u dva pravca, to jest, za izučenje narodnog 
jezika i narodnog nepisanog pjesničtva kao i još živuće u narodu 
gradje za mitologiju, u nas nadje prilično radnika, zašto ih se ne 
nadje uprav za živuće nepisano pravo narodno? 

Da se praktični pravnici običnim pravom u nas ne bave, 
objasnjuje se tim, što, nepriznavajući zakonodavna vlast pravnih 
običaja izvorom, praktika sudova s ,izučenimi“ sudci takodjer ih 


1) Baš ova velevažna povjerba Bogišiću dokazuje važnost, potrebu i korist 
proučavanja narodnoga običajnoga prava. Eto hrvatski će pravni historik 
— Hrvat — krojiti jednom dielu svoga naroda zakone! Čudne li sudbine! 


2) ,Pravni običaji“ citirajuć Utješenovića, Jovića, Miličevića, Vuka i dr. 

ne mogaše priznati, to je, dakako, naravno, da odvjetnici i sudci 
ne nalaze vriednim baviti se predmetom, koji nema nikakve prak- 
tične vriednosti. Osim toga može biti, da je mnogim laglje erpiti 
gotovu nauku iz knjiga, nego li je erpiti iz samoga života; mnogi 
pak, kojim je trudno iz fakta, koji se u običaju predstavljaju u 
u različnih oblicih, izvoditi obćenitije pojmove, možda se zabune u 
neizmjernoj količini njihovih razlika“. 

Medju uzroći svih gore navedenih nepravilnih pojmova!, a 
da ne uzmemo poglavito u obzir tužno stanje ove otačbine, — sva- 
kako važno mjesto zauzimlje, bezprimjerna virtuoznost naša i naših 
pravnika u oponašanju svega toga, što je u stanju, s koje mu 
drago strane, imponirati nam, i koje dolazi do toga stepena, da ona 
upravo i predstavlja našu najvišu originalnost. Toga radi ukor Puehte 
njemu suvremenim njemačkim naučnikom, ukor, koji je takodjer 
upravljen bio na adresu njegovih drugova učenih pravnika, misli 
Bogišić, da mutatis mutandis nije nikomu tako primjeren kao upravo 
pravnikom na slovenskom jugu. Oni se mogu, — kaže Pucehta — 
svemu drugomu prije priljubiti nego li tomu što je narodno, svaku 
drugu formu prije pojmiti i izraditi nego li narodnu, vole se sva- 
komu drugomu djelovanju posvetiti nego li narodnomu, pače i to 
što učine narodnoga posla, odgovara tako malo cilju, da s rezultati 
nije nikako moguće druge privući k narodnjoj radnji?. 

Historija je prava svakako jedna od najvažnijih struka prav- 
ničke nauke. Glavni joj je zadatak izučavati i izlagati pravne pojave 
u njihovom genetičkom redu i oblicih, kao što se javljaju i iz- 
mjenjuju u prostoru i vremenu; njihovu kauzalnu svezu i uzroke 
Njihova razvitka ili relativnog zaostajanja u tome ili u drugome 
pravcu. 

Nu baš historici prava, ni kod drugih nama bližjih narodah 
ne uradiše to, što bi i koliko bi trebalo da urade. Tomu je krivo, 
što im nije niti može biti poznata unutarnja sveza ili odnošaj prav- 
Nih instituta, koje nalaze u pismenih izvorih sa ostalimi instituti 
i stranami pravnog života, koji zapisani nisu. 


1) Ovim se mogu dodati: indolencija starijih; u mladjih da neima pohlepe 
za nauci, štovanja znanosti, egoizam starijih, bježanje devet desetina 
svršenih slušatelja prava u službe, koje im prieče dalnje motrenje i 
učenje prava. Vidi Hrvat I.—VI. od dra. Matoka. Njegovu razpravicu: 
»Pravoslovci i zakonoslovci“; — ,Javno pravo Hrvata“ itd. 

*) Puchta: Običajno pravo 1. 

Tomu je nadalje krivo poznato birokratsko pravilo: ,quod non 
est in actis non est in mundo“ osnivajuće se na inkvizičnoj prak- 
tici sredovječnog postupka, pa i to što historici prava običaj, pra- 
vilo ili zakon kojega kraja ili razreda naroda razprostranjuju odmah 
na cielu zemlju, pa na više zemalja, krajeva i razreda ne obzi- 
ruć se pri tom na razlike i u etnografskom i u telurskom, ekonom- 
nom, historičnom i u drugih odnošajah. Glede potonjeg važni su 
Bogišićevi primjeri kod naših seljakah u Dalmaciji!, da se on žali- 
bože, pitati mora, nije li bolje ili koristnije ne imati nikakve histo- 
rije prava, nego li je imati takve? 

Historika prava nebi od ovakovih basanja i lutanja ništa 
tako lahko sačuvalo, kao svestrano znanje pravnih običaja, kojih je 
već po njihovoj prirodi najglavnije svojstvo, izražavati u sebi i naj- 
tanje i najsitnije različice i oblike, u kojih se pravo pojavlja u raz- 
ličitih zemljah, krajevih, mjestih i narodnih razredih. 

Iz pravne i kulturne gradje, koje još tako mnogo ima u na- 
šem narodu, ne samo da bismo upoznali što je narodno, nego i što 
je i u kom stepenu narod morao primiti sa strane, makar to uzi- 
mao cum grano salis. 

Koliko gradje za historiju kulture i prava u nas Hrvatah ima 
ponosom je tudjinac zasjev na hrv. sveuč. stolicu historije prava, 
spominjao med inim rekav?: ,da sam u Zagreb a ne na koje drugo 
sveučilište došao, to sam učinio samo stoga, da uzmognem bogatu 
gradju, koje se u južnih Slovenah (Hrvatah i Bugarah) više nego 
u ikojoj grani Slavenstva uzčuvalo, okupiti i urediti“. 

Narodni elemenat, koji su pred koje stoljeće rado priljubile 
hrvatske pojedine obćine, dragocieno narodno blago, koje počiva u 
tihih i skromnih kolibah hrvatskog puka, shodno udešeno živovanje 
i ustanove nalazeće se na pergamenah, zaboravljenih arkivih itd, 
odajuće plemenštinu i poštenje hrvatskih otaca naših — sva ta 
zlatna i biserna zrnca, koja nam se, reć bi, sama namiću, imala bi 
skupiti, štovati, priljubiti darovita hrvatska mladost. 

Odbaciv hrvatska mladost tudjinačku plievu, koja nam zapre- 
mila priličan dio težko privriedjene djedovine, prigrliv hljeb, koji 
joj daje prekrasna hrvatska otačbina — ta zemlja je majka naša — 
obljubiv ljepotu, koju nam narod daje — ta narod nam je otac 


1) Pristup k gradji ... XXXVIII. 
2) Dr. Hančl. 30. list. 1874. 

naš — samo će tad zavriedit imena sina hrvatskoga, samo će tad 
očuvat Hrvatsku prietećih oblaka, samo će tad Hrvatskoj izvojštit 
staru slavu i slobodu! 

Hrvatski mladče! Duboko zaroni u običaje, pjesmu, bajku 
tvoga naroda! Iz njih ćeš vidjet njegove liepe dane. Po njih sudit 
tvoje dragocieno bogatstvo, koje svojim ljeskanjem i sjajem na da- 
leko zastidjuje mršave drobtinice tvojih neprijatelja! 

Hrvatske mladče! Fiat et justitia ne pereat mundus! 


Pisano u Požegi mjeseca rujna g. 1881. 


Ante Pukler, 


slušalac prava. 


U VOD. 


Blamni naš pjesnik krasnih ,Djulabijah“ putujuć djelovi Hr- 
vatske, te naišav na ljude, koji su bud sa prodikaonice bud inače 
zabranjivali i kršili li&pe narodne običaje našega naroda ovako spo- 
minje važnost narodnih običaja: ,O nesretni sliepci, koji diraju 
rukom uništenja u običaje narodnje. Mnogi misle tim steći vienac 
u službi crkve i Boga. Nipošto. Oni u suprot tomu obaraju jedine 
čvrste temelje crkve, — temelje pobožnosti i morala, — jerbo naj- 
čvršća je crkva, što se gradi na narodnosti, najčvršći vjerozakon, 
što je osnovan na značaju naroda, stopljen s njegovimi starimi obi- 
čaji i najskromnija i Bogu najmilija pobožnost što iztiče iz toga 
vriela. Ova je istina dogodovštinom vjekova potvrdjena. I ja sam 
se obavjestio smatrajući puke južnoslovjenske, da su najdublje ugrezle 
one grane u blato nemoći fizične i moralne, kod kojih je ponajvećma 
propala narodnost, običaji starinski, i da tu, gdje se najmanje pjeva, 
ima i najviše pijanica, bludnika i drugih opakih ljudi. Istina je, obi- 
čaji ti ponajviše su iz izvora predhrišćanskoga, nu oni su ili tako 
bezazleni ili ništetni, da su ili već sa svim korenjem  zarašteni 
s čistim stablom hrišćanstva i bezazleno rastu uz njega, kao jablan 
neplodan uz vinsku lozu, koja je do njega usadjena. Pa nije li lud 
onaj čovjek, koji sad ide čupat i izkorenjivati te običaje? Nije li 
lud vinogradnik, koji posječe jablan, po kojega hvojah razgranula 
se loza? O da bi ta gospoda učila narav svojega stada, dogovštinu 
naroda i vjekova, obavjestila bi se, koliko je prosvjeti pogibeljna, 
Bogu i čovječanstvu nepovoljna njihova pretjerana revnost. Stariji 
običaji narodni nalik su lišću stanovitih drva, koje ostane na gra- 
nah do dojdućega proljeća, dok mlado ne napupi. Odkine li se pred 
vremenom, nanese mraz od kojega drvo razpuca i posuši. Ostaviti 
treba običaje narodu kao lišće staro na stablu drva. Kad jednom 
dodje proljeće, sine sunce prosvjete, pognati će novo mlado lišće, 
a staro odkinuti se od naravi i prostriet na zemlju, bez štete drva, 
bez štete naroda!. 


1) St. Vraz: Put u gornje strane, str. 127. 

Običaji naroda bitni su biljezi značaja narodnoga; ako se ovi 
u narodu izgube, izgubit će narod i značaj i razplinut će se u moru 
inih naroda!. 

SI. Perok tuži se nad gubitkom nar. običaja i uz to veli: 

»Poznanjem bo običaja narodnih iz svih krajeva domovine na- 
roda hrvatskoga dostati ćemo se napokon knjige, u kojoj će se poput 
u sbirkah nar. pjesama, poslovica i pripovjedaka zrcaliti duh naroda i 
njegova narodna filozofija. I zbilja je najpreče, da naša vrla domo- 
rodna mladež, u koju jadna domovina svu nadu stavlja, razilazeći 
se na praznike, prione uz bilježenje naših narodnih običaja; vidimo 
bo, gdje dnevice narodni naši običaji gube od izvornosti, gazeći 
je nepozvani tudjinski gost bon ton!“ — Tako Perok. 

Da se hrvatski običaji — pravni — kraj svih raznovrstnih upliva, 
nisu izgubili, dokazuje nam temelj pravnim običajem, dokazuje 
naša opredieljena zadaća, ženitba naime. S toga i jesu pŽenitbeni 
običaji i pjesme u Hrvatah“ prvim ,Prilogom kulturne i povjesti 
naše“, koje ,Priloge“ kanimo redom, po njihovoj važnosti, izdavati. 

Tko se je bavio narodnimi pravnimi običaji vidio je, da se 
upravo na ženitbu nadovezuje mnogo i zanimivih pravnih običaja, 
a i s razlogom, jer je ženitba temelj obitelji. Obitelj i odnošaji, 
koji iu 'njoj nastaju, prikazuju se kao jedan od temelja čitavoga 
prava privatnoga, te znade dakle zašto je narod hrvatski u svojih 
običajih velike važnosti stavio ženitbi. A i svaki drugi odnošaj ili 
dogodjaj u životu pojedinca označen je u sviesti narodnoj obredi ili 
običaji ili poslovicami dolikujućimi upravo važnosti njegovoj. 

»Ženitba je najsvečaniji djel u životu čovjeka, gdje se obično 
karakteristika naroda na svietlo pokazuje. Neka osobita delikatnost, 
koja je seoskomu puku malo gdje tako svojstvena, liep i upravo na- 
rodni pjesnički zamišljaj, nevinost življenja i ćućenstvo poštenja i 
ona duboka spasonosna pobožnost, kojom su, da tako rečem, pomaš- 
ćeni svi oni obredi, tako su vidivi svakomu, da netrebaju pripazakaž“. 

Svakomu je znano što je ženitba, a ipak koliko je težko defi- 
niciju o ženitbi dati, može se vidjet u množini razlika, koje se 
nalaze u literaturi ove naučne struke. A to nije ni čudo. Ženitbom 
se bavljahu i bogoslovci i filozofi i pravnici i državnici i narodni 
ekonomi, pak se razumije, da ju je svaki i definirao sa svoga gle- 
dišta, po školi ili sekti, kojoj pripada itd., te je ovdje prikladna ona 

1 Dragoljub 1867. br. 17. 
5) Dubrovnik II. pop Petar Franasović. 

stara: ,quot homines tot sententiae“. Narod u ženitbi pripoznaje 
smješane svekolike gornje elemente, neke u većoj neke u manjoj 
mjeri. S toga ćemo samo iz sakupljenoga gradiva ove vrsti, to jest 
običaja, koje narod u niečih i u djelu prigodom ženitbe obdržaje, 
naći najbolju definiciju o narodnoj misli o ženitbi. 

Ženitbeni obredi imađu važnosti ne samo za povjest materi- 
jane već i duševne njegove kulture, u kojih možda ima važnih 
tragova stare narodne mitologije, te koji se po tom prikazuju ne- 
ocienjivim blagom za prosudbu one narodne prošlosti, o kojoj nam 
ništa ne govore pisani spomenici. 

Hrvatski narod zauzimlje ogroman prostor, te premda su mu 
ženitbeni običaji u svih pokrajinah bazirani na jednakoj glavnoj 
misli to uz geogralične i klimatične razlike i druge razne uplive 
sasvim je naravno, da su se porodile i ne male različnosti odgova- 
rajuće provincijalizmom u jeziku. 

Na ženitbene običaje uplivao je mnogo i vjerozakon. Tu ćemo 
razliku opazit upotriebiv n. pr. s jedne strane običaje Muhamedovaca 
u Bosni, s druge grčko-iztočnih, a treće katolikah. 

Hrvati spadaju medju narode držeće se jednoženstva. To nam 
kaže osim pozitivnih dokaza učenih ljudi i sam narodni karakter 
i triezni način života u većine prostoga puka hrvatskoga. Hrvat je 
krotak, a k tomu mu je sklona i zadružna organizacija hrvatske 
obitelji. 

Psiholog će opaziti ovu sklonost jednoženstva i na običaju 
vladajućem i sada još u nekih krajevih Hrvatske, gdje se n. pr. muž 
i žena prvih godina poslje svatbe radi stida medju sobom i ne- 
zovu krštenim imenom, a nekmo li bi pred drugimi jedno drugomu 
kazali, da se ljube i miluju, nadalje odtud što daju veliku važnost 
djevičanstvu, pa što su im obredi tako mnogobrojni kao u nijednoga 
naroda. 

Iz naših narodnih običaja i pjesama vidjeti je, da nije ni- 
kakov materijalni interes, no čista ljubav, koja muža sa ženom spaja. 
— N. pr. iz pjesama: Nije blago ni srebro ni zlato, već je blago, 
što je kome drago. Vuk 1. 320, II. 82, 601. — Volim s dragim 
po gori hoditi, glog zobati, s lista vodu piti, studen kamen pod 
glavu metati, neg' s nedragim po gori šetati, šećer jesti, u svili 


1) Ili kako Kurelac iz mjesta Cekljin veli: ,srebro, zlato se raztali, — naša 
ljubav ne razvali. 

spavati 310 itd. Pa kolika je sila ljubavi, o tom sravni 1. 292, 
308 itd.! 

Djevojka, kao što ju narodne pjesme rišu, ne žali toliku sreću 
svoju, koliko dragoga svoga. Njezina čuvstva i osjećanja jesu kao 
jeka druge njene duše. S toga i je velika nesreća, kad koja svojega 
muža izgubi. Kakvom žalošću gine djevojka za dragim, kad se 
s njim razstavlja ili ga gubi vidi se iz 1. 053, 554, 550, 556 itd.: 
Kak' se topi ona gruda snijega, nako s' topi srdee moje za tobom. 
— Dilber Mara izgubila dragoga, žalila ga tri godine dana: za 
godinu lice ne umila, a za drugu kosu ne češljala, a za treću kosu 
odrezala itd. 

Kakvom živahnošću i žrtvom djevojka za udajom teži, vidi se 
iz sliedećega: 

A stoborje, ti se oblomilo! 

A čardače, ognjem izgorio! 

Veće si mi mladoj dodijao 
Šetajući sama po čardaku, 
Spavajući sama u dušeku. 

Okreni se s desnog na lijevo 
Nikog s desna, nikoga s lijeva itd. 


Težnja za porodom, te strogo i savjestno izpunjavanje rodi- 
teljskih dužnosti pokazuje, da je ženitba onaj institut moralni, 
kojim se zahtjevi tjela u suglasje s moralnim poredkom stavljaju i 
tim obitelj oplemenjuje, te medju članovi neki pietet proizvadja?. 

Koliko drži hrv. narod i u svojih poslovicah do ženitbe, evo 
ih nekoliko odnosećih se na pravo, običaj i zakon u obće: 

: Ženski donos prazni ponos. 

Covjek bez žene glava bez tiela, a žena bez čovjeka tielo bez 
glave. 

U kojih se godinah može sablja pasati, u onih se može i 
ženiti. 

Ženi sina kad hoćeš, a kćer udaj kad možeš. 


) Koli malo, a mnogo značećih misli ima u ljubećega mladića gdje pjeva 
Alaj imam curicu 
Ko rumenu ružicu, 
Ja ju volim kao Boga 
Imena mi moga! 
Sravni amo osobito ljubavne Kuhačeve pjesme! 
%) Naše narodne pjesme sa strane etičke. Iv. Radetić. 

U starca mlada žena bieda gotova. 

Ko hoće da si ženi sebi ravnu neka traži. 

Tko se za novce ženi, taj se udaje. 

Uzeo vraga radi blaga, — vrag ostao blago propalo. 

Od otea sermija a od boga žena. 

Čigovi prosci onoga djevojka. 

Čiji je brži konj toga je i djevojka. 

Duga vjera — pasja vjera. 

Muž je da teče, a žena da čuva. 

Kad se jedan put vjenča, ne može se razvjenčati. 

I mrav družbu hoće. 

Gdje žena gospodari tu djavo služi. 

Kuća bez žene kao i bez mačke, a bez čovjeka kao bez psa. 

U kojem braku ,,moje i tvoje“ vlada, nije tu dobra nikada. 

Lako se oženiti, ali se mučno razženiti. 

Ženitba bez djece onako je kano i dan bez sunca. 

Čovjek je bez žene ko soba bez stiene. 

Beri zelje pokraj sebe. 

Gdje nije žene, ondje nije ni kuće. 

Čuvaj djevojko imena, bit će ti vremena. 

Jedno je žena, drugo je ženetina. 

Nit svi ljudi, što gaće nose, nit sve žene, što suknje nose. 

Ženi se od kuće, ako ćeš i od kučke. 

U drva što možeš dalje, a po djevojku što možeš bližje. 

Izpitatelju ženitbenih običaja valja promotriti ponajprije s prav- 
noga gledišta, kojih se godina u nas vjere i žene u stanovitom 
mjestu; kakvi se drže pri tom sastanci; ima li simboličkih obreda 
pri tom, što sudi puk o takovoj vjeri i obratno, da li treba mla- 
dencem roditeljske dozvole; kakovi su odnošaji medju mladenci i 
rodjaci; kakova je dužnost platiti miraz (da li možda kao trag 
bivšega nekoč u Hrvata kupa); što sudi narod o vjerenicih — sljed- 
benicih razne vjere, što o imovini t. zv. prćiji? 

Važno je pitanje u obće, tko može stupit u ženitbenu svezu? 

Zanimivo je iztraživat, kakovi su svatbeni obredi; kakovi na- 


zivi pri tom obični, kojim se obredom svršuje ženitba i što narod 
sudi o razstavi ? Pa i ženitbenu zajednicu iztaknuti. 


Narodno naše blago, — osobito narodni običaji, pripovjedke, 


pjesme i poslovice — služi takodjer i socijalnim i ekonomičkim 
še 


AX 


svrham naroda našega. Zna to svaki, koji je iole u narod zavirio i 
njim se bavio. 
Hrvatski narod smatra svatbu upravo javnom  svetkovinom. 
S toga on toj svetkovini posvećuje i mnogo vremena i mnogo troška. 
Jesto i previše. Taj je pretjerani trošak prisilio Relkovića da raz- 
sipnike ukori!. 
Svatbeni se obredi, valja mi iztaknuli, kod Hrvatah gledom 
na spoljašnost mogu razdieliti u troje: 
a) obredi u kući djevojačkoj, 
b) odvedenje iz kuće, 
6) vjenčanje i svršujući obredi. 
Narod naš ima liepe svatovske običaje. ,, Svako selo svoju pjesmu 
pjeva“ veli poslovica, pa upravo tako svako selo ima i svoje običaje. 
Ta tko nije od nas opazio osobiti onaj čar, koji odaju svatovski 
obredi; tko nije zamjetio one stare hrv. gostoljubivosti pri svatbi? 
Cielo se selo tom sgodom veseli?. Mladi i stari ijujuču, a uz zvonki 
glas gusala, sopela  vidulica ili taninajkanja zaboravlja se na sve 
zlo i nevolju. Nebrojene s" pjesme uz to ore dolom i gorom, 
Pobožni razgovori i obredi pri svatbi (vidi ohičaje u Boki i 
one u krapinsko-topličkoj podžupaniji) dokazuju da narod ženitbu i 
svatbu smatra veličanstvenim i vrlo važnim institutom. Nasuprot 
opet — težnja naroda hrvatskoga za ljepšim ruhom i oružjem po- 
kazivana osobito kod svatbe dokazuje, da je naš narod mogao nositi 
svilu i kadivu, kićeno orudje i bogate gjerdane. Pred više godinah, 
kazivao mi je očevidac kod bosanske svatbe da je vidio djevojku, 
na kojoj je bilo za stalno do pet oka dukata. A danas?... 
Želeć ovu sbirku ženitbenih običaja i svatovskih pjesama što 
više pomnožati, umolio sam putem javnih glasila prijatelje hrv. 
narodnoga blaga, da mi pošalju gradiva. Dobih običaja samo iz 
Vinodola od revnoga gosp. Dragutina Hirca, na čemu mu iskrena 
hvala, a pjesme ni odkud ma da bi jedne. Nasuprot dobih od sve- 
učilištnih drugova gg. Ante Batušića i Mate Belavića .nekojih po- 
dataka. Hvala im! | 
. Druge podpore — gradje ni od koje strane. A pisah — mo- 
ljakah . .. 


1) Relković. Satir X. i XI. 55—68. Izd. V. 
*) Da je domaćemu slikaru uhvatiti sgodimice ovakovu sliku. Liepa li uresa 
za otačbenički hrvatski dom. 

Po nekih krajevih otačbine putovah sam sabiruć narodne obi- 
čaje i pjesme. Tko pozna nevolje našega seljaka, tko zna, kako ga 
na mjestih varalo i vara, znati ce, da seljak naš nerado ,kaputašu“ 
pripovieda. Boji se povišenja poreza... itako lahko ne ćeš izmamit 
od njega pjesme. 

Žene i djevojke su povjerljivije, nu njih pred mužkimi ni za 
živu glavu ne smiješ pital za miraz, prćiju, o svatbenih troškovih i 
čemu sličnom. Moraš biti vještak da im ugodiš . .. . Ugodiš li 
mužkarcu, imaš cielu kuću za se. 

Za ženitbene običaje i svatovske pjesme evo izvora: 

Arkivi za povjest jug. — osob. od g. 1802. 

Pogled u Bosnu. 1842. 

Bogišic: Sbornik 1, 18174. 

Bosanski prijatelj II., IIL. i IV. 

Bosiljak II. 

Čaplović: Slavonija i dio Hrvatske (3). 

Danica od g. 1869. br. 27. i 38. 

Dragoljub 1. 

Dubrovnik od 1850. Franasović. 

Galeb od g. 1879. 

Glas naroda 1875. 

Luka Ilić: Slavonski običaji. 

Istarska sbirka narodnih pjesamah 1580. 
Jović: O krajini. 

Jukić: Bosanski prijatelj 1851. 

Klopović: Napredak 1819. 

Kolo 1, 3, 6. 

Kohl: Istra. 

Koch-Kuhač: Južnoslov. narodne popjevke. 

Kurelac: ugar. Hrvati. 

Klaić: Bosna 1879. 

Ljubić: Narodni običaji kod Vlahah u Dalmaciji. Zadar 1846. 

Martinović: Dragoljub 1867. br. 12. 18, 44, 56. (Crna gora). 

Marjanović: Narodne pjesme. 

Matica dalmatinska — od više godinah. 

Medaković: Život i običaji Crnogoraca. Novi sad 1861. 

Miličević: Qlasnici. 

Milutinović: Narodne pjesme. 

Neven od 1858. br. 48. i 1896. 

Perok: Dragoljub I. str. 219. 

Petranović: Glasnik 28, 29, 30. 

Plohl-Herdvigov: Narodne pjesme. 

Relković: Satir. 

Stojanović: — više toga ,Slike iz živola“. 

Stojačković: Crtice iz života. 

Šmidl: Kraljevina Dalmacija 1842. 

Tomić: Vienac 1810., br. 9. 

Vuk Karadžić: u svom ,Kovčežiću“, riečniku, u svom ,Monte- 


negro“ ,život i običaji naroda“ (Beč 1867.), sbirke njegovih narod. 
pjesama. 


Vuk Vrčević: O Hercegovini (u ,Pravu“ i drugdje). 
Wanička (u Danici Ilirskoj br. 40.) 

Wiesner-Livadić: U svojih feljtonili od . 1379. i 1880 
Zoričić Petar: Narodni običaji 1899. 

Zora dalm. više godišta. 

Vienac g. 1810. br. 29, 26, 27. 

Smatrajuć ovu radnju malenim prinosom k poznanju narodnoga 


hrv. blaga, predajem ju u ruke hrvatskom čitulačkom sviotu. 


Do godine nakan sam dalnju gradju izdavati, — bude li troška 


izdanju. 


Čitalac neka dobrostivo prosudi, da sami tek početnikom, da 


je u nas za takova slaba ili nikakova podpora, nu da je u mene 
mnogo volje i ljubavi posvetili sve svoje slabašne sile dobru i koristi 
naroda hrvatskoga. 


A. P. 























I. 


OBIČAJI. 








Bakarska okolica. 


Ženitbena doba ovisi ovdje o raznih okolnostih. Sin jedinac 
imade li ostarjele roditelje ženi se prije, ima li i sestara tada tek 
za njihovom udatbom, vodeć suprugu kao u zamjenu udatih kćerka 
na stan k roditeljem. Ako se pako u kojoj kući više braće nalazi, 
onda starija braća ženitbenoj dobi dorasla, gledaju se poženit na 
blago! ili ako te sreće nije, svaki mora za se kuću gradit, gdje 
će se s družinom nastanit. 

Što se zaruka tiče, kod gdjekojih dugo ne traje, kod gdje- 
kojih opet po više godina, kroz koje vrieme jedan drugoga zamje- 
nito polaze, te se u nekojih dobah ljeta darivaju. Tako n. pr. na 
badnjak daju si zamjenito kolač, o vazmu pogaču?*; ona nasuprot 
dobije od njega na svako novo lieto dobru rub uš. 

Nekoji mladići na prvi svibnja po noći donesu svojoj miloj 
liepu zelenu kitu od kakova mu drago stabla, ter joj ju pred vrati 
nastave, koju ona svilenimi vrpcami, raznim cviećem, jabukami itd. 
okiti, pokazujuć time, da joj je onaj dar mio i da ga cieni. 

U izabiranju ljube gleda se na ljepotu, dobrotu, ljubeznost 
i radinost, ali najviše na djevojačko poštenje. Sin se s roditelji 
glede nje dogovara. Kada se već dogovore glede koje, prose ju. 
Mladić na prositbu uzme sobom pouzdana čovjeka po tom pro- 
sac, jer za njega prosi. Pri tom pitaju najprije za privolu njene 
roditelje, tek tad djevojku. 


!) Polag nekoga staroga vinodolskoga zakona i običaja sestre se s braćom 
ne djele van ako što materiestva imade. Za to obično nijedna drugo ne 
donese k mužu, nego kaselu, o čem kasnije. Nasuprot pako one, koje 
neimadu braće, zovu se blagarice, njih bo sve blago i imanje mate- 
rinsko dopane, od tuda ,ženiti se na blago“ ili .za blagaricu“ 
znamenuje ..oženit se za takovu, koja brata neima“. Tko se s blagaricom 
vjenča, taj se kod nje i nastani, za to netreba drugo kuće. 

?) Kolač se zove zato, jer ima sliku od kola i mjesi se iz običnoga tiesta 
— pogača pako imade priliku velikoga hljeba, zato se takodjer ,hljeb“ 
zove u koji svakojake slastice dodju. 

% T. j. nekoliko novaca ubodenihi u jabuku. 

Na dan zaruka daju roditelji djevojčini gostbu, na koju po- 
zovu rodbinu obijuh strana. Pri toj večeri kao u zalog vjere i 
ljubavi daju se dari! koji sastoje u dvajuh, trijuh svilenih rubcih i 
šest do dvanajst zlatnih prstenah, od kojih moraž svaki svetac je- 
dan staviti na prst, kao na znak, da ne želi zaručni savez pretrg- 
nuti. Ne metne li prstenje, to prestaje svaka sveza, ona mu mora 
sav trošak namirit. 

Odstupi li on nasuprot, to izgubi sve darove, te mora trošak 
platiti. Iza kako djevojka darove primi, lo dadne ruku> vjereniku i 
on njoj, a jedan od okolo stojećih ruke im vinom poljeva, 

U nekih mjestih ide mlada prvu nedjelju po zarukah s pa- 


nadomt. 
Buduć da se ovdje sestre s braćom ne diele, zato im se mora 


primjerna pratež i pir platiti. 

Kakav se pir prvoj sestri čini takav i ostalim. Ako nebi sta- 
riji (roditelji) sbog kojeg uzroka htjeli priredit pir kćerki, tada joj 
ga u gotovu noveu polag vinodolskoga zakona izplatiti imadu. 

Naume li ,pir vršiti“, tad iza trećeg erkvenog napoviedanja 
(tri dana prije pirovnog dnova) svaka stranka primjeran broj rod- 
bine i prijatelja pozove, jer da kasnije koga pozovu, ne samo da 
ne bi došao, nego bi se i jako uvriedio, 

Pri pozivanju moraju stranke biti pozorne, da ako kojega ko- 
ljena jednu granu pozovu, da nebi drugn — ako je još u krvi — 
zaboravili pozvati, inače bo ne bi ni ona došla. 

Najodličnije osobe pri svatbi jesu: ože nja (umladoženja), ne- 
vjestica, kumi, svatbice, brat oženjin, sestra ne- 
vjestičina i druge. 

Oženja i nevjestica moraju imati svaki svoga kuma, svatbicu 
i nekoliko druga, za tim on brata, ona sestru, svi pako drugi su 
jednaki i zovu se svati ili pirni. 


1) Kad joj dare daju, to ona šali za volju za darovi više puta pregne lje- 
vicom scieneć, da u lievoj ni vjere ni ljubavi ne ima. 

2) Djevojka prije nego se zaruči ne nosi prstena, makar ih stotinu imala, 
zato kad o kojoj kažu da je pod prstenom ili prsltenovana, razu" 
mjeva sc, da je vjerovana ili zaručena. 

%) Odtuda rukovat ili zaručit se isto je, što i vjerit se. 

*) Ona bo dodje u kuću mladoženje, kojom prigodom donese nekoliko 
kruha, odkud se taj prinos ili dar od talijanske rieči ,pane“ (kruh) 
zove panada. U istu nedjelju nosi panadu k njegovoj bližnjoj rodbini, 
kamo ju njegova sestra vodi. 

U večer pred pirom ide oženja sa nekoliko mladića po ku- 
selu! k nevjestici, ali prije nego ju digne, mora nešta platit ne- 
vjestičinom bratu, koji tom prigodom sjedi na kaseli i ključe mu 
od nje preda. 

Istu večer, ako je velik pir obrečen, oženja ili njegov brat 
idle s mantinjadom (serenadom)*. 

Što se pirnoga uresa tiče, svaki se stara, da dodje u svečanih 
opravah, pače svaki gleda, osobito ženske, da što novoga na se 
navuku. Djevojke dodju gologlave imajuć kose krasno u svilene vrpce 
upletene, i obično kitom smilja nakićene; a udate imaju nasuprot 
pokritu glavu ili rubcem ili rubom (tunbanom, turbanom.) 

U jutro dan oženja s dvimi drugami i sopci ide po kume, 
te kad se već svi svatovi skupe, idu ručati, a tad se opet svi osim 
otca i matere, koji doma ostanu, odprave k nevjestici, da ju u er- 
kvu na zakon odvedu. Ako je ikolik pir, pred njima se bandera 
(stieg) vije, sopci sopu*, djeve pjevaju, mladići pucaju. 

Svatbice, koje se, kako smo to prije vidjeli, medju odličnijimi 
svatovi broje, započimlju sada svoju ulogu, koja stoji u suprotnom 
natjecanju, da jedna drugu prevari; na ime da ima svaka od njih 
pun rubac mendulica*, pa koja s njimi prva posiplje svoju protiv- 
nicu, pobjedu odnese. Zato oženjena svatbica ne ide upored s ostalimi 


1) Kasela zove se pratež, koju nevjestica prigodom vjenčanja k oženji do- 
nese i to zato, jer se sva u kaseli (škrinji) sbita nosi, osim posteljine i 
drugih stvari u pokućtvo zasjecajućili, koje u nju ne mogu. Kaselu nose 
mladići, a ostale stvari žene ili ako put dopušta, jedno i drugo na kolih 
voze. 

*) To jest došavši sa sopci pred kuću pozvanu (na pir) začmu sosti, te 
kratkim sopljenjem unidju u kuću, gdje opet sopu, pa kad izsopu neko- 
liko tanaca, k drugom svatu otidju. Mantinjada ide svakoj kući, od koje 
je tko na pir pozvan. 

8) Sopac se zove onaj, koji sope. Navadna muzikalna orudja, kojimi se na 
piru služe, jesu: sopele i mješac, — mješnjice. Sopele su dvie, 
jedna vela ili debela (bas), druga mala ili tanka i imaju sliku od kla- 
rineta. U gradovih oponašajuć njihov glas zovu jih teroro. U svaku 
sopelu sope svoj sopac. Sopele se upotriebljuju na velikom piru, a na 
manjemu mješnjice, a negda, nu riedko i cindrica (tamburica). Na 
kućnih plesovih pleše se i po vidulicah (dvojnicah) i taninejkanju 
ili taninajkanju. Ovo potonje vrst je ustmene muzike, koju načine 
dvie ili više ženskih ili ženske skupa sa mužkimi. Zove se pako tako, jer 
se počima sa glasi tani, tani, taninena. 

*) Mendulice inače konfeture sitna su zrnca u šećeru zamješena, 

svatovi k nevjestici, nego prečeem, da uzmogne neopažena pred 
nevjestičina vrata doći i njezinu svatbicu, kao svoju protivnicu, koja 
ju već odavna čeka iza vrata, prvo posipati. Potonje za veliku diku 
drži, stoga mora bit jako hitra, ili, kako to vele, čara. 

Kad se već oženja s družbom svojom približava k nevjestici, 
tada se kod ove kućna vrata zatvore. Za vrati stoji jedan govor- 
čin (govornik), koji kucajuću oženjenu ,svaću“ pita: Pošto su 
došli? Šta li žele? Na što mu jedan iz vana u ime sviuh odgovara: 
»Va, manjkavši im jedna poglavita ovca, koja bi sve druge vodila, 
i bez koje svo druge su ništa, čuli su, da se u njihovu stadu jedna 
tahova nahodi, s toga su jih došli prosit, bi li jim ju dali?“ — 
2 tim, razloživši još mnogo toga, otvori vrata, pa jednu po jednu 
žensku van šilje s pitanjem, traže li tu? te kad već sve do nevjes- 
tiee izidu, reče, da već nije nego jedna, koja, buduć da je bosa, 
ne može izići, na što obećajućim kumom, da će je obuti, donese 
postole, u koje metnuvši svaki po volji nekoliko novaća, na noge 
joj je nataknu. Za tim nevjestica jur okrunjena! oženji, kumom, 
djeveru (oženjinom bratu) krunčice djeli, a na mjestih i svakom 
mužkom svatu koludarsku rožicu (cviet) daje. U isto doba tako- 
djer na vrh bandere, koju brat oženjin nosi, nabode kolač, ja- 
buku ili naranču i cviet koludarski, pa zatim pomješajuć se jedna 
i druga stran svatova idu na zakon. Putem se opet sada kao i 
prije sope, pjeva i mandulicami se poznati posiplju, što se takodjer 
običava, kad i natrag idu. Po zakonu vrate se k nevjestici na objed, 
ako je moguće, drugim putem. Po putu jedan kum pod rukom vodi 
nevjesticu u crkvu, a drugi iz crkve, a negdje, ako širina puta do- 
pušta, svaki za svoju ruku upored tamo i amo vode. 

Kada za stol posjedaju, gleda se, da se oženjena svaća 
najprvo namjesti i naredi, pa poslje nevjestičina, kojoj se u za- 
mjenu pri večeri u oženje ista čast odvraća. Jestvine su po svem 
stolu jednake, samo na pročelje, gdje nevjestica, oženja, kumovi i 
drugi koj vidjeniji svat sjedi, štogod boljega donesu. Pri objedu i 
večeri pako je u navadi zamjenito slanje piruna? po stolu u pir- 


1) Nevjestićca se kruni na zatiljku viencem iz pavenke i koluđarskom 
krunčicon odozgor. Pavenka znači čistoću djevičanstva, ako ju je jur 
izgubila, ne smije se krunit pavenkom, nego same koludarskom krunčicom. 
Pavenka je vrst uvjek zelena cvieća, na kojem u proljeće bliedo-modri 
eviet cvate. 

2) TT. ji. darova: n. pr. jabuka, naranča, kolačića, kitica i t. d. Zovu se 

kući i izvan nje. Po objedu ide se (plesat) tancat. Prvi ,tanaec 
tanca“ oženja s nevjesticom, za njim i kumovi sa svojimi drugami, 
pa svatbico. Za ovimi dolazi red na oženjina brata, te za njim po 
redu rodbinstva na oženjine svatove prvo po krvi, pa zatim po 
mlieku!, pa kada se već sva oženjina svaća obredi u istom 
redu, kao i prije, nevjestičina svaća sliedi. Tance ravna i dieli 
brat oženjin, koj se zato starešina zove. Starešina mora biti 
jako pozoran pri dielenju plesovah, da nebi komu dao tanac prije 
njegova reda, jer onaj, na koga je red, bi se jako uvriedio i veliku 
smutnju podigao, što se često radi toga i dogodi. 

Da se odkloni smutnja, ne smije on takodjer nijednoga stranj- 
skoga (nepirnoga) prije pustit tancat, nego se sva svaća obredi 
i zadovolji. Svaki svat gospodar je od svoga tanca, zato ga može 
prodat ili darovat komu drago. 

Kada se već sunce k zapadu približava, nevjestica s oženjom 
ide pilimit blagoslov od roditelja svojih. Pod blagoslovom, koji jim 
najprije oiae, poslje mati daje, oženja i nevjestiea kleče pred njima 
na ponjavi (pokrivaćn). Pri darivanju blagoslova nabere se puna 
kuća čeljadi osobito žena. Za istinu neki roditelji svojim narav- 
skim i prostim govorom ili blagoslovom znaju taknut i ganut pri- 
tomnu čeljad, da svi suze lievaju. Materimn blagoslov počimlje po 
prilici ovako: 

»Kćerko“ ili po imenu n. pr. ,Tonko“, ča pitaš od mene?“ 

»Blagoslov !“ odgovori ona. Zatim križajući ju desnicom, veli: 
»Neka te blagoslovi Bog otac, sin i duh sveti, i ja te blagosivljem“ 
ili ,Neka ti ga daruje Bog otac, sin i duh sveli, i ja ti ga darji- 
vam !“ 

Po tom joj predoči korak, koji je učinila, na ime, da je sada 
drugog otca i majku dobila?, koje štovat i ljubit dužna je, kako 
njih istih; da je u novo rodbinstvo i susjedstvo stupila, zato ima 
bit ljubezna i nezamjerljiva; neka muža svoga ljubi i vierna mu 
bude, tim čestitajuć joj svaku sreću i obilnost u blagu i dragu i 


piruni, jerbo se na pirunih (vilicah) šilju s porukom: da, ako j> 
mal dar velika je ljubav. Tko pirun primi dužan ga je i vratit, nu 
ne smije natrag poslati ono, što je dobio, niti onakovo, nego štogod drugo, 
šaljuć n. pr. za jabuku naranču itd. 

1) Rodbina po krvi zovu se oni, koje po mužkom, a po mlieku, koje po 
ženskom spolu krv veže. 

2) I zaista svaka nevjesta (snaha) svekra otcem, a svekrvu materom naziva 

da unapred ne zaboravi svojih roditelja. Za tim se s istim pitanjem 
svrne na zeta i blagoslivljajuć ga opominje i moli, da ljubi i brani 
svoju ženu, koja izvan njega druge obrane ne ima, da u miru živu 
1 u strahu božjem dječicu odhrane itd. 

Po dovršenom blagoslovu ustanu, te se svatovi jedne i druge 
stranke na put spravljaju, samo otac i mati nevjestičina doma ostanu. 
Ovdje valja dodati, da, ako oženja u drugu obćinu ili plovaniu (župu 
nevjesticu vodi, tad se seljani osobito mladići na prolazu skupe i 
priečeći put, ne puste mu nevjestice, doklem ju ne odkupi!. Odovuda 
se dade lahko raztumačit, što poznati Sibinjanin Janko, kao što 
puk i danas pjeva, toliko truda i posla imaše odvadjajući kući svoju 
djevojku. 

Nevjestičina sestra nosi nanizaj malih kolača, koje došavši u 
oženjino selo u ime nevjestice svakoj kući po jedan razdieli, a kad 
već pred sama oženjina vrata dodju, kum jedan kolač preko kuće baci. 

Kod oženje takodjer, kao u jutro kod nevjestice, kućna vrata 
zatvorena nadju. I ovdje jedan iz nutra kucajuće pita: ,Tko su? što 
li hoće?“ Na što mu drugi iz vana odgovori: ,Da su prijatelji, i 
buduć su već cd daleka puta trudni, došli su ih zamoliti, da ih za : 
taj večer na stan primu“. Po tom ih opet iz nutra zapita: ,Što se 
nisu prvo gdje mogli pobrinuti za konak, da su baš k njim došli? 

Na što mu odgovara: ,Da jih je jedna zviezda baš na njih naputila 
i navela“. S pitanji i odgovori takovimi razlaganja svoja često puta, 
osobito ako se dvje mušice* snadju, tako dugo protegnu prije 
nego se vrata otvore, da već dodijaju okolo stojećim svatovom. 
Prije nego prag prekorače, kad im se vrata otvore, dočeka ih kupa. 
To jest mati njegova dočeka ih sa žmuljem (kupicom) vina do 
polovice natočenom, te ih do tri puta s njim ponudi. Za svakim | 
pokusom bace joj nešto novaca* unutra, pa za tim ih rubcem ogrli 
i preko praga u nutra potegne. : 

Kad nevjestica u kuću stupi, najprije ide k ognjištu, gdje joj 
se jedno diete, komu kolač pokloni, bacivši drugi kuharu, na krilo | 
posjedne te iz svakog suda, u kom se kuha, pokušati mora. I kod 
oženje se na večer prije 1 poslje večere tanca, te kad se već sva 





1) T. j. mora im dati za vino zato, što im djevojku iz sela vodi. 

2) Mušica znači bistroumna i dosjetljiva čovjeka, koji svojim umom kao i 
mušica svuda leti i svagdje se nalazi. 

8) Dar novaca, koji joj tom prigodom daju, zove se kupa možda zato, što 
ih u kupu ili kupicu meću. 

»Svaća“ napleše, svaki k sebi razidje, samo kumovi ostanu dok 
pečenje ne poblaguju i dok oženjeni par spavat sprave. Odkuda 
se vidi, da pir samo jedan dan traje. Pri večeri oženja ne sjedi za 
stolom, nego pod cielom večerom svaću dvori i gleda, da se 
svim zadovolji. 

Mimo kupe i kolača nevjestica daje svekrvi još jedan tun- 
ban, svekru košulju (štomanju), a svakoj sestri oženjinoj (zalvi, 
zaovi) po jedan pas. Ako je velik pir, takodjer kolačiće dieli, pa 
svaki, primivši kolačić, polag mogućnosti svoje, nekoliko joj no- 
vaca dade. | 

Vriedno je takodjer znati, da kad udovac uzima djevojku, 
jedno deset dana pred pirom tuljenje rogova i zvek zvonova svaku 
večer po selu se razliega, zato, ako želi mir imat, seljanom novaca 
na vino dati mora, jer ga inače sve bolje jade i uznemiruju, a naj- 
poslje ob noć obdržavanoga vjenčanja mu kućna vrata zazidju. Na- 
ravno je i to, da ženeći se udovac i udovica krunčice slaviti ne smiju. 


Banat.“ 


Djevojke se nose ovako: Idu u kosi t.j. ne vežu obično ni- 
čim glavu izvan kad je zima, a udate ne idu nikad gologlave, nego 
imadu na glavi neku kapu, pod imenom kongja, koju one same 
prave; preko te kape dodje još jedna velika marama odozgor, koja 
ju od zime i od sunca brani. 


Zadrugari se žene svaki po redu po starešinstvu. Djevojke se 
udaju kako je koja starija. Kad se udovica preudaje, ne da zadruga 
prvoga muža nikakvo ruho, no svatbene troškove i ti se sastoje 
samo u jednom ručku, koji dobiju svatbeni gosti. 


Mužki se vjere i žene obično od 18—20 a ženske 16—18 
itd. godina. Koja djevojka zasedi t. j. priličnu starost dostigne, 
ta obično za udovca polazi. Nejaku djecu ne zaručuju. 

Zadruga daje djevojki u prćiju, bolje rekuć, mati: postelju, ha- 
ljine. Zadruga obično izdrži svatove i poprati ih. Još k tomu joj 
dadu po koji dukat, što na vratu nose. 

Med vjeritbom i ženitbom prodju 3—4 nedjelje. 


') Ponajpače: Dobrica i njen okoliš. 

Vjeritbenih sastanaka ima tri t. j. darivanje, prsten 
i ugovor. Pri darivanju dodje ženik sa otćem i majkom k dje- 
vojki (ako roditelja ne ima, to mjesto zastupaju stariji srodnici); kad 
su tamo došli, otidu u sobu, za tim dodje djevojka i tu se mladenci 
gleduju, ako se jedno drugim omile, ostanu u sobi. Mladoženja 
metne jabuku, u kojoj je jedan ili više dukata ubodeno, na stol, 
i ako so djevojci mladoženja omili, pridje k stolu i uzme jabuku, 
postoji malo u sobi, za tim izadje oko stola, poljubi sve starije u 
ruku, oni jih pri tom darivaju. Djevojka ode na to na polje. Drugi 
sastanak — prsten. Pošto je svećenik mladence izpitao, dolaze 
gosti djevojci, t. j. od strane mladoženje otac, mati, on i nekoliko 
rodjaka, tamo se časte; posle ručka bivaju darovi sa strane dje- 
vojkine. Ona daruje najprije svekra i svekrvu i ostale rodjake prema 
blizini i glasu. Ako su braća svekrova, to i oni dobiju po košulju, 
ostali marame, mladoženja pak dobije zlatom izvezenu košulju, zatim 
daruju oni opet nju novcem. Čast, pjevanje i igranje produžuje se 
i traje taj čitav dan. Sutra dan izprati otac djevojkin svoje goste, 
gdje se pjeva pjesma: ,Mili gosti novi prijatelji“. Na ugovor 
dodje samo svekar, koji se sa njegovim novim prijateljem dogovara, 
u koji će dan svatba biti. Razumije se da i tim slučajem biva 
gostha. 

Vjeritbu drže sklopljenom posle drugog sastanka t. j. prstena 
i svećeničkog izpita. 

Tko svojevoljno razmetne vjeru, a na to prava ne ima, toga 
narod huli i grdi i taj mora sve troškove platiti i pretrpi po mjeri 
važnosti i od vlasti kaštigu. 

Konkubinata imade i ovdje i kod oženjenih i neoženjenih. 
Narod ne misli ništa liepa o njemu. 

Otmice biva ali riedko, no kad se dogodi povoda joj dade to, 
što ona ljubeznika voli i što joj roditelji ne dopuštaju za njega poći. 
Toga radi dogovore se ona i ljubeznik, te ovaj noćom dodje i od- 
vede ju svome domu. Njegovi zadrugiri ne protive se, jer tim na- 
činom jeftinije prodju, samo njenom oteu to pravo nije i obično 
joj prieti, da će je kaštigovati ili da o njoj ne će ništa da zna. To 
se tako viče nekoliko dana, za tim prodje otca srčba, promisli, da 
se to ne da tako lahko pokvariti ili preinačiti. Ta on na posledku 
odobri pa se mladenci uzmu. 

Ako je otac djevojke kriv, to onda njega grde, ako je pak ona 
kriva, narod ju sav za kratko vrieme prezre, njene ju drugarice grde. 

Roditelje, koji nagone djecu na ženitbu ili udatbu narod kudi. 

Ženitbe medju sljedbenici razne viere redje se sbivaju, no me- 
dju narodnosti češće. 

To poslednje biva u banatskoj krajini veoma često da se 
mješaju grčko-iztočni i Vlasi, u takovih obćinah gdje su Vlasi pri- 
mili nošnju i jezik Hrvata kao n. pr. u Dobrici, gdje ima i 
grč.-iztoč. i Vlaha, nu jedna je crkva. Tu Vlasi hrvatski pjevaju, 
u kolu igraju, samo medju se vlaški govore, u takovih obćinah mje- 
šaju se, u drugih, gdje takove smjese ne ima, ne uzimaju se, Češće 
se ipak mješaju Njemci sa katolici Hrvati, gdje ih ima u obćini 
smješanih. Narodu je samo nepravo kad se zakoni mješaju. 

Iz svoga se sela ženi ponajviše sirotinja a imućniji žene se iz 
svoje okolice. Iz tudje ne. 

Ugovaraju o ruhu ao prćiji ne; ako pako djevojka što- 
god ima, to već momak zna, da će donieti, pa za to ne pita. U 
ovoj okolici ne zovu prćija već talili sermija. 

Što se ruha i postelje tiče, to se odmah sa svatbom nosi; 
tal se poslje donese; najprvo novci, poslje krave ili hrana. 

Nepokretninu ne daju kao tal, 

Zet plaća za ruho novce od prilike 80—100 for. Za te noveo 
kupi nevjesta sebi što joj se mili, a drugo ništa. 

U oči svatbe sazove nevjesta svoje bivše druge na nodćišteo 
t. j. da čuvaju vrata novjestina, da ju ne ukradu. Sutra dan, kad 
su svatovi iz svekrove kuće došli, zatvore druge nevjestu u sobu. 
Ručnoga djevera je dužnost odkupiti ju, jer te drugo stoje 
na vratih i nedadu nevjestu dok djever 1—2 for. ne plati, za tim 
udje djever unutra i nevjesta pripaše mu peškir. Sad dodje brat 
nevjestin, uzme ju za ruku, izvede ju i predade kumu. Pri tom 
pjevaju druge: ,Izvedi mili brate milu sestricu“ — 
»sabijeizveo, ali me je žao“ itd. Na to stanu svati do- 
ručkovati. Spreme so na vjenčanje, kad su gotovi, dodje otac i 
mati nevjeste te pjevaju svi: ,Oproštaj ište (imo nevjeste) od 
svoje.majke, od roditelja!“ Izljubiv se odu u erkvu. Iduć 
u crkvu pjevaju, podvikuju, gajdaš svira svatovac. U crkvi, gdje 
mladoženja stoji, na ono mjesto razšire jedan ćilim i na glave me- 
tnu im preveze (koje kum, stari svat i djever kupe) te im ostaju 
sve na glavi, dokle se vjenčaju. [za vjenčanja idu opet natrag k dje- 
vojčinoj kući. Spremat se počmu, da idu k mladoženjinoj kući. 


+) 
O 

Prije, nego šlo će poći nevjesta ište od roditelja oproštaj, i 
tako plačuć se razstanu. Nekoliko kola djevojčina roda odprate 
djevojku i svatove dobar dio puta. Oproste se za tim te rod natrag 
ide, a svatovi nastave put. Uz put pjeva se, podvikuje, utrkuju se, 
a kad blizu kog sela dodju, susrete ih nekoliko kola momkova roda 
te ih pozdravljaju. U selo došav ne trče i ne čine vragolija, nego 
kroz selo lagano idu. Kad stignu u momkovu avliju, tu donesu 
mladi jednoga junca ili krme ili drugu kakovu životinju, da ju ro- 
vaši. Posle tog dadu joj jedno diete od 1—2 god. te ga opaše 
pantljikom ili sašivenom košuljom, izljubi ga i vrati nazad. Svekar 
ili tko drugi skine snašu s kola; koja je svekrva bogata, ta prostire 
od kola do sebe platno, kad je na platno stala, dadu joj pod svako 
pazuho po hljebac i u ruku po staklo vina. Po tome platnu ušeta 
snaša u kuću a svatovi pjevaju: 

Prostiri platno, Petrova majko! 
Prostiri platno, nek šeće zlato! 

Svatovi unidju svi unutra, gdje je već stol prigotovljen: kum, 
stari svat i djever sjednu najprije, izmed kuma i staroga svata sjedi 
nevjesta, momak pako ne ima pristupa kod stola, kao što ni djevojka 
u svojoj kući. Kad se povečeralo, onda će se još malo igrat i ve- 
selit. Na to se svi razilaze. 

Narod ovdašnji drži ženitbu razriešivom sbog nevaljalstva, ne- 
poštenja itd. Po razriešenju muž daje ženi godišnji užitak, kad su 
samo od stola i postelje razstavljeni, kad su pak sa svim razvedeni, 
to onda žena dobije svoje haljine; djeca ostaju kod otca i to mužka 
a ženska kod majke i u tom slučaju diele prćiju po pola. 


Bosna. 


Jukić veli o stanovnicih Bosne: ,Narodni običaji jesu kod bo- 
sanskih katolikah gotovo iztriebljeni, jer svećenici držeći jih za 
praznovierje, ukinuli su ih i izkorienili većim djelom. Kod ženitbe 
i udatbe jesu u katolikah običaji dosta priprosti. Bosanski rišćani 
pako uzdržali su narodne običaje kano i praznovjerja“. 

Što se tiče nošnje kršćana u Bosni, opisuje ju ovako Klaić! 
nŽene se odievaju tako, da se, osobito po nakitu na glavi, mogu 
kao i u nas lahko razpoznati udate žene od djevojaka i udovica. 


') Bosna sir. 04. 

Djevojke nose fesove sa kitom i široke dimlije poput Turkinja; 
udate se žene pako svojom nošnjom približuju više našim seljankam. 
Osobito se rado sve žene kite raznim uresom od zlata, obično na- 
nižu dukate, ter si to objese ili o vrat ili prišiju na fes. Žene nose 
kite obično duge, mužkarci pako, osobito u selu, nose perčine“. 

Nasuprot u Bogišićevu ,Sborniku“ naći je ovaj opis: , Nošnja 
je djevojačka različna od ženske, one nose dimlije (koparan), 
kratke haljine, fes na glavi i terluke na nogama; a kad kuda 
idu isto tako, samo ljeti haljine i gdekoja anteriju (dugu ha- 
ljinu.) No djevojke na udaju riedko ćeš vidjeti u svome odielu, 
nego u ofistanu ili anteriji, na glavi fes sa kalkanom 
zvani, na nogama terluke. Kad kuda podju, pokriju se tankim bie- 
lim izvezenim platnom, zvanim čenberom a siromašnije sa boš- 
ćom; od žena se mogu lako razpoznati, jer žene nose duge čur- 
dire otozove (kapa zavijena sa jemenijami i napried kao 
sa strehom) a pokriju se s maramom. I seosku djevojku lahko ćeš 
poznati, ona ima nabranu košulju, fes sa cviećem okićen, na vratu 
novaca srebrenih, a u gdekoje i malo ogledalo. Ima obično samo 
gjačermu na sebi a riedko koja anteriju, preko glave ima tanko 
platno, u džepu macamu itd.“ 

Običajno se u Bosni žene i udaju od 15 do 20. godine. 
Izvanredne okolnosti učine, da se ženitba prije, ili poslje te dobe 
ovrši. Ženjenik mora biti stariji koju godinu od udatbenice, da tako 
sebi ,ne dovede babu za ženu, ili onu, koja bi ga mogla roditi“. 

Pobožni su i poslušni bosanski mladenci u nekojih stvarih 
baš i više neg je od potrebe. Oni ne mogu ni zamisliti, da tko ima 
na bielom svietu, koj bi jim veću sreću želio, od njihovih milih 
roditelja. S druge opet strane oni stalno drže: da ne sluša ni 
Boga onaj, koj ne sluša svoje starije a vrh takvih je, ne božji bla- 
goslov, nego strahovito prokletstvo! To jih nuka, da njihove starije 
na sliepačku slušaju, baš i ondje gdje ne bi morali. 

Nu često puta posluže se stariji s tom njihovom dobrotom, 
na nesreću njihovu veliku, u stvari toliko važnoj, kakva je ženitba 
i udatba. 

Često se puta sgodi, da se mladenci nigda ni vidili nisu 
osim jednoč mimogred, i to na prstenu, a moraju se uzeti i 
zajedno do smrti danke boraviti. Starešine su sve to po sebi uči- 
Nili, ništa mladencem i ne kazavši, osim kad su morali kazati t. j. 
pred prsten. 


# 

Takvo združenje, ako je sretno, to oni pripisuju svomu po- 
sluhu, koj je za njih od dragoga Boga blagoslov privukao; ako li 
je nesretno, to jim je dragi Bog pripustio ,za njihove težke opa- 





čine“ te moraju tu nesreću trpiti. 

Po tom nasilju starešina, ako se razstavi ,milo od dragoga“ 
to u ovih postaje vjekovito jadovanje. 1 najmanju nesreću, koja bi 
se pripetila, oni pripisuju, što nije otišlo ,milo za drago“, a odavle 
kletve i proklinjanja ne samo starešinam, nego i svakomu, koj je 
uzrok tomu nepovoljnomu združenju bio. Na stotine u Bosni pje- 
sama ima, u kojih se jadovanja i proklinjanja takova izražuju. Na 


primjer : 


ili 


Šetala mlada niz polje 

Biele prste lomila, 

Grozne je suze ronila 

A svoju majku kunila: 

.B) stara majka vještice ! 
Zašt me dade nedragu! 


Bog ubio staru majku, 

Što me majka dade za nedraga! 
bog ubio i staro i mlado, 

Što razstavi i milo i drago! 
Moje srebro uz drugoga leglo! 
Moja srma uz drugoga spava, 
Moje zlato od drugog mučito! 


Sami božji blagoslovi, zasluženi po kakovu dobru djelu, mogu 
učiniti, da se ,drago“ zaboravi a nedrago omili. To nam spominje 
i jedna turska pjesma, koju, jer ne znamo, da je do sad tiskana, 


evo navedene: 


Edrena je niže Biograda, 

U njoj rasla biser Sultanija; 
Zaprosi je carski haznadaru, 
Za svog sina mladog Mujezina; 
Mujezinu nije mila bila, 

Pa mu babo rieč govorio: 
»Hajde sine u našu čaršiju, 

I sakupi trista naimara 

I načini meteb do akšama, 

A prouči hatmu do sabaha, 

Nebi li ti omililo zlato“ 
Mujezin je babu poslušao 
A odmah mu omililo zlato! 

Osobito se Turci često puta služe s tom dobrotom svog po- 
roda, da mladjahne prevare dieve; više slučajeva poznajemo, nu 
evo jedan: 

U dvoru nekog Bega bosanskoga bijaše mlada sultanija od 
13—14 godina. Divno je bilo to djevojče mlado, te joj se krasota 
na daleko čala. Čuo i jedan beg, diedo, starac od 60—70 godina, 
u kog je bila biela brada do svilenoga pasa. — U noći dodje 
k dievi i reče, ako hoće poći za sina, da odmah ide s njim; ona 
privoli i dodje u kuću njegovu. 

Po vjenčanju dieva bude svedena u hodaju, te je očeki- 
vala svoga mladoga zaručnika, dok k njoj stupi spomenuti starac 
diedo. Ona skoči, poljubi ga u ruku misleći, da je taj njezin svekar 
došao nju nasvjetovati, i upita ga za mladoga svoga zaručnika: 
ovaj joj odgovori, da je on njezin zaručnik. Ona cikne kao ljutica 
u prociepu guja i kaže mu, da se je ona udala za njegova sina a 
ne za njega; nu to je bilo bez ikakve koristi, jer joj je odvratio: 
»,ga jei on sin svoga otca“. Kadija je pravednost tu nje- 
govu pripoznao, i ona je bila prisiljena tužne svoje danke provoditi 
uz tu staru kladetinu. Tko bi mogao pobrojiti ovake slučajeve! 

Pa premda se to dogadja, nu ipak je taj čin obćenito držan 
za nevaljan i pogan pravedno u svakom obziru! 

U Kupresu ima jedna velika glavica, koju zovu ,Poganica“. 
Kad za uzrok tog imena upitaš, reći će ti, da je otac za sina vodio 
djevojku, a kad je tu bio, onda joj tako kazao, da ju vodi za se. 
Od toga čina poganoga i mjestu je ime tako nadjenuto. Isto 
tako više Vidoša kod Lievna ima voda Poganica, te kad za uzrok 
upitaš, sa začudjenjem ćut ćeš od priprostoga seljaka, da je tu Stie- 
pan Kosača kazao jednoj dievi, da je vodi za se a prije joj kazivao, 
da ju vodi za svoga sina. Il se pako to djelo zove pogano zato 
što je nevaljano, ili jer je ostalo od starih pogana — neznabožaca 
to je težko razabrati? 

Nu to su izvanredni načini ženitbe i udatbe. Obično pako 
biva ovako: 


38 


Zaljubljenje. 


pAko čovjek ni ćoravo kljuse neće da uzme, dok ga ne vidi, 
to po gotovo ne će on na sliepačku onu, s kojom mora do smrti 
kašu hladiti“ vele Bošnjaci. 

Odavle ona hodanja, družtva, sastanci, obćenje, zagledanja i 
zaljubljenja, koja se sa turskom rieči već u Bosni obćenoj i običaj- 
noj ,ašikovanje“ zovu. To ašikovanje može biti za kratko 
vrieme, a može se produljiti i na više godina. Ono može biti bez 
ikakve štete ili koristi, a može biti i suprotivno. Tako u jednoj 
pjesmici pjeva jedan mladić: 

Ašikova tri godine dana, 
Nit ja vidi fajdu, ni zijana... 
Može pako biti i koristno, kako se vidi iz ove pjesme: 
Liepi Mijo gdje si sinoć bio? 
Gdje sam bio nisam dangubio ; 
Vidjao sam ljepotu djevojku! 
Okom gledi, a smije se na me, 
Men' se čini, da će poći za me. 

Može pako uzrokovat i najvišu tugu, kako to mlada dieva jed- 
nom veli: 

Nisam li ti govorila dragi, 
Ne ašikuj, ne veži fejdaha, 
Ne ima gore tuge od fejdaha, 
Jadovanja od ašikovanja. 


Ašikovanja drugčija su običajna, drugčija izvanredna; drug- 
čija u danu, a drugčija u noći; drugčija kod Turakah, a drugčija 
kod kršćanah!. 

Običajna ašikovanja bivaju na svečan dan i praznikom, jer 
se tada na bezposlici mogu dulje razgovarati. Povratak sa sbora, 
od mise, običajni su roci, kad se mladenci gledaju i razgovaraju; 
nu uviek dieva mora biti pod okom svojih roditelja ili koga od 
bližnjega roda, da kakovo zlo i svaku sumnju preprieče. ,Dieva je 
ogledalo, a ogledalo svaka para kvari, zato ga treba dobro čuvati“ 
vele Bošnjaci. 


1) Zanimiva je bosanska narodna pripovjedka ,Dram jezika“ iz sbirke Ju- 
kićeve Kolo 6, str. 14. Tuj se vide ašikovanja i razni izrazi ljubavi sa 
karaduzenom (tamburicom) itd. 

Nu ima nekih praznika, za koje bi rekao, da su baš za taj 
posao odredjeni. Takvi su kod kršćanah osobito božić i poklade; a 
kod Turakah Bajrami. 

Na takove praznike sastane se po više mladića (obično 5 do 
1) te ostavivši rodno mjesto svoje, idu u mjesto, koje im je po- 
voljno, a iz toga opet u drugo itd. — Svaki je na svečanu obučen, 
mnogi ili javno oružje nosi, ili za ledjih sohu, ili nadžak u ruki, 
šargiju, bugariju, tamburu, karaduranj itd. uz koje kucaju i ljubovne 
pjesme pjevaju. 

Oni izvan svoje kuće u tom hodanju bivaju po 5—6 dana. 
Gdjegod dodju, moraju biti primljeni, a ondašnji žitelji bezplatno 
ih hrane i poje; to je prava bratska ljubav, koja se uzkratiti. ne 
može! 

Koj bi se našao, te bi to učinio, osim što bi za nevaljalicu 
držan bio, još bi skupo tu svoju smionost platio! Još se jei danas 
grohotom nasmijati, što su ,ovi pošteni ljudi“ činili takovomu jed- 
nomu tvrdcu, koj ih ne htje na uženu zovnuti. Kad je taj susjede 
na uženu zovnuo, te već stolicu (sofru) postavio, oni se polako pri- 
vuku u kuću, kad su ostali bili u sobi, te najprije izvade iz lonca 
vareno meso, a u lonac natrpaju triešča; iz tepsije izvade pitu, a 
stave veliku ploču, tako sve od ostalih jela učine i odu. Kad je 
naredio starešina, da se jela unose, imao je šta i on i susjedi mu 
vidjeti: samo drvlje i kamenje. — Starešina se razsrdi, sjeti se 
tko mu je to učinio, zakune se, da ih nigda u kuću pušćati ne će, 
počme psovati, nu to je sve bozkoristno bilo, jer je 1 njemu i su- 
sjedstvu mu bilo ,u slast i na zdravlje ručak!“ 

Cio govor toga tvrdčine, ovi su poštenjaci pred prozorom slu- 
šali, te mu odluče u veče zajam vratiti. Dok se je crna noćca uhva- 
tila, oni dodju do kuće njegove i pohvataju sve kokoši i podave; 
obore kokošinjak, oderu jedan komad kućnoga krova, pa svoj put! 

Često se puta ovakovim tvrdeem i preko volje u kuću uvuku; 
te dok ih on zagoni, oni namignu jedan na drugoga, i svaki svoj 
posao znade; jedni posjedaju oko vatre, drugi zagovaraju i prigo- 
varaju se sa starešinom, a opet ostali bave se oko lonaca. Do 
malo — oni kažu, da na silu ne će u njegovoj kući biti, zato da 
polaze s Bogom, a njemu da zahvaljuju jednako što ih zagomi, kao 
da ih je i primio; nu po njegovu odlazku ima se šta vidjeti; pod 
tepsijom vatra naložena, pa sva pita ili hljeb izgorio; onaj lonac 

pun ugaraka natrpan, u onom pile ili kokoš neoprštana, u onom 
mačka strpana itd.“ 

Kod suda se polužiti za ovakve zločine osim što bi sramotno 
bilo, još bi veću štetu tužiocu ti ,pošteni obrazi“ nanieli u svoje 
vreme. 

Gdjegod ima mlada dieva ili skup dieva; tu je prosto u 
danu k njima doći, pa bili momci ondašnji ili iz mjesta drugoga. 
Jedini je za sve uvjet: da moraju sjediuĆ pošteno, zato ne 
smije nitko drugoga napadati ili nepošteno govoriti. Dieve se pako 
dotaknuti ili joj kakvu nevaljalu rieč reći, tv je strogo zabranjeno; 
vdmah mora na dvor! 

Momci, bili ondašnji ili iz drugoga mjesta, zajedno sjede, ho- 
daju, druguju i razgovaraju; oni su prava braća i družna druga; 
nu sva ta ljubav u noći izčezne i preokrene se u zlobu najgoru. 
Momci iz mjesta dobro gledaju, kud će inostranci tu večer proći, 
te jim zasjede učinc i na njih udare. Tako se najstrahovitiji bojevi 
medju njimi često sgode. 1Boj taj ljuti obično započme sa napada- 
njem, i bacanjem kamenja, dodje se na sohe, a češće puta na no- 
ževe i puške. ljeg sami učini tomu ljutomu boju konac. 


Sutra dan boj se noćašnji i ne spominje, nego se opet u bra- 
tinskoj ljubavi žive, al se potajno za slieđeću noć osnove zlobne 
snuju. da osvete srunotu nanešenu noći prošaste. Tko bi takvoga 
kod suda tužio, tomu se više u družtvo ne dopušća, a i sud malo 
tu može što pomoći, jer krivci stvar zanieču, što sudcu poplate i 
opet veću osvetu čine. 

Tursko ašikovanje u danu trebalo bi očima vidjeti, jer se drug- 
čije ni pojam toga imati ne može. Turci u kuću djevojačku unići ne 
smiju, kao što ni ove k njima. — Dok dakle dieve u kakvoj kući 
zapjevaju, eto ti sa svih stranah Turaka kao na so ovaca! Mnogi 
nose svoju šargiju, ili kakvu tamburicu, te pod kućom kuckaju, a 
svi čibuke u rukami. Običajno oni ćućnu pod prozorom, oči u dieve 
izbulje, glavu u vis dignu, izgube se i uprav zanesu; u tom zane- 
šenju češće jim se vatra u luli protrne, čibuk iz ruku na zemlju 
ili krilo izpadne. a oni za to i ne znaju! — Kad dieve pjevati pre- 
stanu i s prozora odu, tad se i ti zanešenjaci probude, oko sebe 
pogledaju, vrat ukrivljeni protaru, čibuk prihvate, ustanu, protegnu 
se te rukami odmahnuvši na znak začudjenja odstupe, hvaleći se 
pred drugim kako su ozidali! 

Nu ako se same dieve u danu ne pokažu, a dodje momkom 


želja ,da malo 


čosnu“ tad jih oni izazovu. Sargija je običajni 


glas toga izaziva, kao što to i ova pjesmica kaže: 


Bolan N. bolak bolovaše, 

Viš glave mu šargija visaše ; 

Bolan N. šargiji govori: 

» Davor moja sadefli šargijo! 

Dosta si me puta nahranila, 

A i žedna vode napojila, 
Djevojaka na pendžer dozvala 
Udovica na havlinska vrata, 
A sad ne znam kom te ostaviti. 
Da bih tebe bratu ostavio, 

Još je nejak, potrgat će žice; 

A da bih te seki ostavio, 

Vrag šargija, a vrag seka moja, 
To se dvoje sudarit ne more“. 


Da li noć je tavna pravo vrieme za ašikovanje, tajne i lju- 
bovne razgovore, koju mlada, osobito mlada i postidna dieva jedva 


Isto joj se 


čeka, a zato o njoj i pjeva: 


Akšam mrače moj mili sastanče! 

A jacijo mili razgovoru ! 

Polu noći polu dobra moga. 

Sad će zora — eto dušmanina. 

Da zna zora što je želja živa, 

Ne bi kleta nigda zabielila! . . . 

i momak veseli, te na spomen njegin i trudni svoj 


umor zaboravlja : 


Podne vika. a ja iz Travnika 
Akšam uči, a ja dodjoh kući, 

U jacije dragoj na pendžere, 

Al mi draga prelo sakupila 

Pa mi druge dragu razplakale, 
»nNaša drago, ženi ti se dragi!“... 


Dlučajno da momci nebi znali, gdje su se dieve sakupile u 


noći, to jih ove 


znaju vješto primamiti; na prozoru kuenu alalići, 


nasmiju se glasno, ili kašljućaju, a to momci čujući, pohite jim želju 


izpuniti. Al ako 


ni to nebi koristilo, tad one zapjevaju: 

Sjaj mjeseče noćna varavieo, 

Nek ti dragi po mjesecu dodje! 
Da ne kalja kajsar jemenija, 

Da ne praši tora od dimija... — 


H ovu drugu: 
Dodji, dodji dilbere 
Do večer na pendžere itd. 

Na taj glas ljubki momci se sakupljati započinu pod prozor, 
jer u kuću u noći unići ne mogu, osim ako bi jim to kućni stare- 
šina dozvolio. 

Momak, kog je draga na prozoru, k njoj se popne, a drugi 
na zemlji čuvaju da ne bude kakva potjera. -— Kad ovaj nekoliko 
progovori, tada se u družtvo povrati te stražari, a drugi momak 
idje na prozor, ako je i njegova draga tude; ako li nije, tad podju 
do njezine kuće, te tako sliede, dok se svi ne izredaju. — Da bi 
koja dieva imala više momaka koji joj dolaze, tad medju ovim po- 
staje zloba 1 mržnja najviša, koja prouzrokuje bojeve najžešće. Slavo- 
dobitnik u tom boju i to svoje slavodobiće svojoj dievi pripovieda, 
kad se u noći na prozoru s njom prosto i po volji razgovara. 

Svako hodanje i ašikovanje uz post častni, i korizmu svetu, 
strogo je zabranjeno. 

Obilježje. 

Dievino posmijivanje i na momka namigivanje znaci su pravi, 
da ga ljubi, a to njemu povod i slobodu daje. te ju on u samoć- 
nom ili noćnom razgovoru upita, hoće li za njega poći. Ako mu 
odgovori: ja se ove godine neću udati, to more slobodno odstupiti, 
jer se tu tajno razumieva: za te nigda! Nu ako rekne da hoće, tad 
joj on dade obilježje, koje nekoji i prstenom zovu, premda 
prsten nije, nego običajno koji novac. Isto tako i ona njemu dade 
svoje obilježje, koje se zadrži u kakvoj ridi, košulji ili čemu drugom. 

Više puta pako takva se obilježja čine po komu trećemu; a 
ja isti — piše K. — jednoč služio sam kao nejak dečko u tom 
poslu; moj se ujak zaljubio u jednu dievu, te ja ništa kao diete 
ne znajući budem upotriebljen za taj posao; ujak me pozva, da po- 
djem š njim, majka mi kaza i kuda ću, i nauči me šta ću raditi, 
dade mi jedan dukat. Dodjemo dakle u kuću dievinu, gdje još 
gostova bijaše i pošteno nas dočekaše. Do koj čas, nosi dieva meni 

kavu, kao što je to u Bosni uviek običaj, ali ja ne ću da primim 


rekav joj: da iz njezine ruke nigda kavu primiti ne ću, dok ne 
obeća, da će mi bit ujna. 

»Uzmi, biti ću ti ujna!“ 

Ja joj podam dukat u ruku, a pribvatim kavu; ona me poljubi 
u čelo, zadje u kuću, te mi donese ridu i košulju, opet me poljubi 
u čelo, a dar stavi na moje krilo. Rida je bila za me, košulja za 
ujaka i to je bilo njezino obilježje. Poslje duljega siela i veselja, 
povratimo se kući, ja poljubim majku u ruku i dar joj dadem, ona 
mene u čelo i blagoslovi me, ,što sam bio tako valjan“. — Sutra 
dan je ona nosila taj dar svojim i ujakovim roditeljem, u ruke jih 
ljubila i veselje čestitala, a opet oni su i mene i nju blagoslivljali. 
— Obično, to se obilježje tajno drži. 

Na tom obilježju ili ugovoru, običaju se i kakovi ugovori 
(uvjeti) staviti kao n. pr. ako su mladenci u rodu; ako crkva do- 
pusti, ako se sumnja o rodu, ako ne budemo rodbina; ako starešine 
dopuste, ako djevojka s njegovimi neprijatelji ne progovori itd. 

Pa premda se taj ugovor stalno ugovara, a za veću potvrdu i 
obilježje se daje, nu opet se sgodi, da jedna strana drugu prevari. 
Poznavao sam neke djevojke, koje su sa više momaka takve ugovore, 
sklapale, obilježja od više ih primale i njima davale. Odavle ona 
mala vjera kod momakah u takva obilježja, a zato drug drugu i 
popjeva : 

Vjeran druže ne vjeruj djevojki, 
U djevojke vjere ne imade! 
Mene moja prevarila. 

Jednoč reče: poći ću ti dragi, 
A drugi put: dok upitam majke ; 
A treći put: čekaj do jeseni 

Pa kad vrieme od ženitbe dodje: 
Tad nevjera ode za drugoga. 

U tom slučaju nastane prama dievi najžešća mržnja, a prama 
— 1] momka običaje druga dieva k sebi primamiti, te prvu ostavi; 
a ova ne mogući bojeve voditi, to ih ona najgore kune i proklinje: 

I ja mlada imala sam dragog 
Druga mi ga kučka primamila; 
Primamila, š njim se pomamila! 
Pa pomamni po gori hodili, 

Travu jeli, s lista vodu pili, 
A od srdea porod ne imali! ... 


Rok ženitbe i prošnja. 

Običajni rok ženitbe je u Bosni jesen i oko svih svetih, pa med 
božićem i korizmom. Od sile žene se i u pramaljeću, ali je to po- 
grdno. ,Pramaljetna mlada i jesensko štene na jednoj su mjeri“, 
velo Bošnjaci, t. j. oboje hrdjavo, oboje nevaljulo. Taj se običaj već 
i u narodnih pjesmah pjeva: 

Ikindija mrak na goru pade, 

U mom dvoru kapi vode nejma! 

Al ja uzeh vidre pozlaćene, 

Te ja odoh za goru na vodu, 

Al na vodi moj mio dragane, 

Pa se s njime mlada razgovarum : 
»Dragi, dušo! kad ćeš se ženiti? 
Samo moja, s tobom o jeseni...“ 

U to vrieme dogovori se monikov stariešina kad će na prošnju. 
Po selih običaje narediti djevin starešina, koliko mu se mora na 
prošnju rakije donieti (nekoji narede i po 60—100 oka), nu po 
varoših ostave to na obraz i poštenje. 

Turci ne čine nikakove svečane prošnje, nego dok ugovore, 
vode. Kršćani pako i hrišćani razlikuju se kako u vjenčanju, 
tako i u prošnji. 
Sastajuć se kod jedne dieve često po Đ—10 prosilaca, to su | 

| 





odatle sliedile velike mržnje, svadje i bojevi, te su zato bosanski 
biskupi naredili, da se ne smije poći na prošnju bez župnikova pisma 
koje oni zovu ,,cedula“. Župnik je dužan tucedulu bezplatno dati, 
a kad ju jednomu momku dade, ne može ju za istu djevojku dru- 
gomu dati. Bez ove cedule starešina ne smije primiti u kuću prosce. 
Tu cedulu mora dieva, ako na prošnji privoljuje, župniku na prsten 
donieti, drugčije dužan ju je onaj isti, koji ju je odnio, povratiti, 
da ju tako župnik uzmogne drugomu dati, koj bi ju zaiskao. Vidjao 
sam i take cedulice, koje su po prilici onako pisane: | 
»u ime iBožje!“ 

Daje se oblast N., zakonitomu sinu N. i N. iz mjesta N., da 
može pošteno ugovor učiniti sa N., kćerju N. N. iz mjesta N. za 
brak zakoniti, koji će sliediti, ako se nikakova zaprieka raztrgajuća 
ili prepriečujuća ne odkrije. — Sliedi podpis i muhar župnikov sa 
danom i godinom. 

Providjen tako momački starešina ponese mesa varena, pe- 
čena, pita, kruha, rakije itd., te uzev sobom nekoliko drugova (8— €) 
dodje u večernje doba pred kuću djevinu (za svetkovine zabranjuje 
se prošnja), te vikne: domaćine! a kad jim se taj odazove, on 
priuzme: ,Može li se noćiti ? Želiš li gostiju?“ Ovaj odvrati: ,Može 
brate, podjite slobodno, vatrica ima naložena, kruha, soli i vode biti 
će, pa i još što, ako Bog dragi dade, ako li ne dade, ima ljubav i 
draga volja, pa će sve začiniti!“ 

Prosci stupe u kuću i nazovu božju pomoć, a kućani ih liepo 
dočekaju i smjeste. Varoški prosioci hodajuć u jemenijah ostave po 
bosanskom običaju iste jemenije pred vrati od sobe; nu seljačkim 
proscem hodajućim u opancih, prilete ženske, izuju jih, stave obuću, 
da se suši, a prosiocem noge operu. 

Malo odpočinuvši naredi kućni starešina, da se bogu mole. 
Molitva je glasna i obćena, kao što Bošnjaci svaki dan moliti obi- 
čaju. Po svršetku molitve poljubi mladji starije u ruku i nazove 
»Faljen Isus“, a ovi odvraćaju: ,Vazda bio faljen Isus i Marija, a 
i ti zdrav i veseo bio!“ Tuj se otvori nov razgovor. 

Do koj čas idu ženskice, nose vode, sud i rubac, te polievaju 
na ruke, da se ruke operu, a po dovršenju unese se stolica (sofra) 
oko koje se poredaju svi odrasli mužkarci. Starešina pred njimi 
izmoli po običaju jedan otče naš, zdravu Mariju i slava oteu ,da 
prime božji blagoslov u jelu i piću“ te natoči čašu rakije, nazdravi 
gostom i tako se obrede koji put ujedno jeduć i pijuć. 

U to vrieme običaje koj od kućana zapjevati: 

Kad pijemo, zašto ne pjevamo? 

Ne bi li nas i Bog veselio ? 

O! 0! 0! najstarije ime Isusovo! 

A za njima Jezus i Marija! O! 0! 0! 

Dok taj potreskuje svoje O! O! O! pridruži mu se i koj od 
prosaca, te poslie zajedno dovršenoga toga ,ookanja“ odmah onaj 
prvi prosliedi: 

Hvala Bogu i današnjem godu, 
I ovomu kućnom domaćinu. O! 0! 0! 0j! 

Dok oni tako pjevaju, kućni domaćin natoči čašu rakije i pruži 
ju prosjačkomu starešini, nu ovaj mu rekne, da metne pred 
njega, a pjevačem zapovjedajućim glasom rekne: ,Dosta! Zastavte“, 
te okrenuvši se k starešini kućnomu rekne: ,Faljen Isus!“ — Taj 
mu odvrati: ,Mi brate, tvoju ljubav niti možemo popiti, niti pojesti, 

zato ćemo zastaviti. Znaj da smo mi ljudi putnici, došli smo do tebe, 
jer imamo potrebe od tebe. Ako ćeš nam želju izpuniti, onda ćemo 
opet i jesti i piti, ako li ne ćeš, kaži nam, da odmah odlazimo i 
vrieme ne gubimo!“ Kućni domaćin moli, da kažu šta hoće, a obe- 
ćaje, da će im želju izpuniti, ako samo uzmogne. Ovaj mu kaže; 
»Mi smo čuli, da ti imaš liepu sokolicu, a mi imamo liepa sokola ; 
mi smo prosci i ištemo vašu sokolicu za našega sokola, vašu N. za 
našega N.“, 

Ovaj kao da ne zna ni zašto, baca bacanije i nudi rakijom, 
nu ovi stoje na jednoj i zahtievaju, da im želju izpuni. — Poslie, kako 
su se tako dulje izprebacivali, razsrdi se tobože prosac, te zahtieva 
da vidi mladu dievu, jer da nikoga drugoga ne će da vidi, osim 
nje jedine, u koje volji sva stvar stoji. 

Kućni starešina upita jih, da li oni nisu kakvi hajduci, lopovi i 
nasilnici? Nu prosački starešina trgne iza pasa župnikovu cedulu, 
liepu jabuku, u kojoj mora biti zadiven vižlin ili 60 para (to se 
samo sada od biskupa dopušća) i koje zrno karanfila, to stavi na 
stolicu i kaže ,da su oni pošteni ljudi“ zato neka izvede dievu, da 
to uzme, ako hoće i to prostom voljom, bez ikakova nasilja. 

Sad pošalju po dievu. Dieve bosanske uviek aose kose spletene 
u sitne pletenice, razdieljene na ,petero i devetero“, kako se to u 
pjesmi veli, i niz ledja pušćane. Sad joj kućani razpletu pletenice, 
te izgledajući kao gorska vila, stupi pred prosce. 

Prosački joj starešina priobći stvar, a po dovršenju njegovu 
prihvati kućni starešina, i svojski ju opomene, da dobro gleda, što će 
učiniti i da poslie nikoga ne proklinje. ,Sama pala, sama se ubila“, 
završi starešina, ,a sad ako hoćeš, uzmi jabuku, od mene ti bla- 
goslov“. 

Dieva poljubi starešinu u ruku, pa onda sve po redu, tri puta 
se prekrsti, jabuku sa cedulicom zgrabi i bjež opet u kuću 
medju ženskadiju. 

Dok dieva prihvati za jabuku, jedan od prosaca opali pušku 
na prozor, a posvud se čuje: ,Eno izprosiše N.“ Sad i drugi počmu 
pucati, te jim često put i susjedi odgovaraju. Počmu onda na novo 
jesti, piti, pjevati i veseliti se. — U neko doba noći dieva dade 
proscem darove, te se oni razilaze uzevši sa stolice i onaj dar, koga 
je ona ostavila, kad je jabuku primila. 

U Hrišćana to je malo drugčije; prije nego će dieva jabuku 
uzeti, okrene se na opomenu starešine, da se bogu pomoli, k slici 

bogorodice i prekrsti se nekoliko puta. Tad pristupe k njoj dvie 
ženskinje, te ju okrenu tri puta u naokolo i tad stupa, da jabuku 
uzme. Taj je običaj uveden, da se tobože prokuša božja volja, za- 
zvana po molitvi, jer tako okrenuta, morala bi stupiti kad se zastavi 
onamo, odakle je okrenuta, nu dobre njezine vrtilice znaju nju za- 
ustaviti naprama jabuki. Katolici drže, da se tim bog napastuje. 


Prsten i kudioci. 


Odmah sutra dan ili u prvu svetkovinu po prošnji, moraju 
doći do svoga župnika na prsten. Svetčano obučena prati dievu 
njezina, a momka njegova rodbina. Župnik jih strogo izpita nauk 
kršćanski i odluku njihovu. Tad naredi, da dieva stavi na klupu svoj 
prsten, a ona stavi običajno kakvu ridu i župnikovu cedulu, koju 
župnik podere, a momak stavi pravi prsten. Župnik ih opet opomene 
i rekne, da uzmu obilježje, ako hoće. Dieva uzme prsten, momak ridu, 
a župnik ih prosto blagoslovi. 

Bogišić veli, da se oko Sarajeva u večer vjenčanja drži prste- 
novanje. Braća izvedu djevojku medju djevere. Desni djever da 
prstenuje djevojku uzevši joj obe ruke sastavljene, kao kad milost 
prosi, pa onda odčita: vo imja otca i sina i svetoga duha i 
prekrsti se tri puta sa prstenom, pa onda prsten natakne joj na 
prst. Zatim šećera više glave prospe. 

Sad župnik izpiše navišćenje, koje je od prilike kao i ce- 
dula. Dieva je dužna svoju, a momak svoju rodbinu kazivati, da tako 
bolje svoj rod poznadu. 

Poslie mise i zbora, čine se gdje na blizu užine, na koje se 
pozivlju rodbina i prijatelji, koliko ženikovi toliko udatbenice. Jede 
se, pije, pjeva i veseli do mrkoga mraka. Ovo čine seljaci. 

Premda drže u Bosni za veliku opačinu skuditi djevojku, to opet 
ne ima žene, koja ne će protitrati i ,na sito i na rešeto“ poslie prošnje 
i prstena te mlade zaručnike metnuti. Svaka baka tad se pretvori 
u pravu vješticu, te osobito kude svaku dievu, pogrde na nju izno- 
seći. Liepu Maru troji su kudili kudioci, a zato jih je ona pro- 
klinjala : 


Maru kude troji kudioci 

Jedni vele, da je roda huda; 
Drugi vele, da je nerodkinja ; 
Treći vele, ljuta kao guja. — 

Koji vele, da sam roda huda, 
Hudo jim se u rodu rodilo! 
Koji vele, da sam nerodkinja, 
Ne imali od srdca poroda! 
Koji vele, ljuta kao guja, 
(tuja jim se na srdeu savila, 
Na srdcu jim zimu zimovala, 
A u ljetu gujiće izlegla! ... 


Najteža je pako potvorba bačena na dievu pred prosci, jer to 
je povodom, da vehne do smrti. 


Tako kad je zaovica upitala svoju nevjesticu, berući dukatliju 
travu pokraj Save brzice, zašto je ona uviek onako blieda, ova jo; 
odgovori : 
Kad me tvoji u majke prosiše, 
Meni dodje devet djeverova, 
Dadoše mi devet prstenova, 

Svu rodbinu moju darovali, 

Osim jedinu ostarilu strinu 

A na to se strina razljutila 
Smijući se pred svim govorila: 
»Liepi svati još ljepša djevojka! 
Ali joj je zaludu ljepota, 

Živo čedo nosi pod pojasom ! 

To su i sad ljute rane moje 

S toga sam ti jadna ubliedila, 

Ni s kog drugog, neg sa moje strine 
S moje strine, strielile ju striele!“ 


Te opake vještice više puta uspiju u tom djavolskom poslu 
pa zbilja razstave, ,i milo i drago!“ Tada opot ne ima kletve, 
koju dieve na njih ne bacaju, te najveće prokletstvo stavljaju na 
momka izdajnika i njegove nove drage. Tako liepa Marica misleć, 
da će se do koj dan vjenčati sa svojim milim dragim, odleti na 
izvir-vodu i pobra sa kamena ružicu, da ga na svoje vrieme okiti i 
zanesavši se u plemenite misli, da će s njime boraviti sladke danke 
zaspi na istom mjestu, ništa ne pazeći što će joj žarko sunašce pri- 
planuti bielo lišće, nu stiže joj nenadani glas, da joj je jur poslao 
dragi svatove po drugu djevojku. Ona grozno proplaka i ljuto kao 
guja ciknu, te jih u srditosti sve prokle: 

Ali neka, nek se ženi, 
Ja mu ne branim, 
Svatovi se poboljeli 

Nju ne doveli. 

On se junak razljutio 
Nju ne ljubio! 

Kada mramor progovori, 
Onda i on s njom! 

Kada nebo k zemlji legne, 
Onda i on s njom! 

Kada vrba groždjem rodi, 
Onda i on s njom! 
Vedro nebo oblak srelo, 
Grom jih ubio! 


Druge priprave do svatova. 


Na koj dan poslie prstena moraju kućani momka otići mladoj 
dievi izprošenoj na oblazak. Taj oblazak neki zovu i svila- 
rice, premda je tu mala razlika, buduć da svilarice osim jela i 
pila, kao i na oblazku, još moraju donieti malo svile mladoj dievi. 


Na tom odlazku pita se dieva, kakve želi haljine, da joj se 
skroje, jer joj je mladoženja dužan sve haljine nove pokrojiti, a te 
haljine u erno zaviju rad njihove skupoće bosanske ženjenike! Po 
varošu nose ove haljine: Benluk od čohe ili liepa anterija, jelek = 
prsluk, ćurak, koparan == prsluk s rukavi, pavte sa tkanicom, nauš- 
njake, ogrlice, alali, narukvice, čarape i papuče. Nu 1 dieva mora 
imati velike troškove; ona mora prikupiti ruho. Istina je, da djeve 
počmu prikupljati to ruho čim se zacure, nu po prstenu doznavši, 
što joj treba za kućane, svatove i susjede, počme to ruho uredjivati, 
krojiti i šiti. Za to moraju neprestano raditi. Umorena jedna dieva 
od velikoga rada reče miloj majci, da bi malo odpočinula i po- 
spavala, nu ova ju strogo ukori veleći joj: 

Spavaj kćeri, ne naspavala se! 
Zar ti ne znaš, da si izprošena, 
Pa da imaš devet djeverova, 

I desetu za'vu neudanu ? 
Odmah treba devet boščaluka 

I deseta od svile košulja! 


DUO 


Praznikom i sveteem ona odpočiva, pa premda smije medju 
svoje drugarice doći, ne pristoji se njoj kolo voditi ili u kolu igrali, 
jer je ona pod prstenom. 

O samih svatbenih obredih evo što o tom pisa Vjekoslav Wies- 
ner 1879.: 

Iza kiše sunce — kaže rieč. A iza uzrujanog, razdraženog ži- 
vota, evo života punog tišine, punog monotonije. Tko je na 8. ko- 
lovoza ove godine, dana iza bitke, prošao Jajcem, pa isti hotio 
sravniti onu sliku sa slikom današnjom — taj bi zlo prošao, većega 
si kontrasta ne možete pomisliti. 

Možda vam je poznato, da su dva odjela 58. hrvatske pukov- 
nije odredjena, probaviti zimu u tom mjestaneu. I naši ljudi možda 
još nikad ne življahu toli sporazumno. toli bratski i složno, kao što 
evo žive sa ovdašnjimi žitelji; baš kao kod kuće, medju svojimi. 
Pohvale je to vriedno doista. Al neka — čemu to? 

Nekog dana otvoriše nam se jutrom vrata, a u sobu pane 
momak stasa visoka, mišica kriepkih i snažnih. 

— Dobro jutro, gospodine! 

— Dao bog svako jutro! 

— Kako ti, gospodine? 

— Dobro, bogu hvala. Kako vaše zdravlje? 

— Hvala gospi, pridobro. Kako si ti spavao? 

— Dobro, hvala na pitanju. 

— E, pa hvala bogu — živili! Dao bog i k ljetu! 

— Bože daj, dragi Ivo! Zdravlje nam je najpreča stvar, bez 
zdravlja nema bogatstva... A kako kod vas? Što mi donosite nova? 

Sada se naš pridošljak uslobodio — nakašlje se dva, tri li 
puta, pa će ovako: 

— Ženim se, gospodine moj! U sriedu blagoslovit će nas 
ujak (župnik), i povest ću mladu, što no je onamo preko Vrbasa, 
kući. Hvala bogu, da smo doživili to vrieme i da vas je dobri bog 
doveo k nama. Zdravi bili, živili! Sad smo slobodni, sigurni. I valja 
radit, štedit. Nu ti znaš, gospodine, da dvoje ruku ne dostaje k tomu. 
Reko je netko, da mu se samomu nit u nebu svidjalo nebi. A znaš 
pridobro, gospodine, kad je ono u starom pismu milostivi bog oteu 
Adamu izvadio rebro, pa reko: Adame, evo ti žene! Pa kako negda 
tako i danas. Hoću da povedem i ja djevojku kući; hoću gospodine, 
liepu — preliepu djevojku! A da znaš, kako je dobra — uh! Nego 
znaš, gospodine: dodji mi na pir. Dodji mi sa drugom svojim. Ne 

bojte se, mi smo pripravili. da vas dostojno dočekamo, i mi se na- 
damo, da ćete nam doći. Dodji dakle — zdravlja ti, ah — očiju ti! 

Kao što svaki iz navedenog gore dialoga razabrati može, bi- 
jaše tu govor o piru, a ja i moj prijatelj — kao provizorni stanov- 
nici Jajca dobri komšije a još bolji cienitelji čestite braće bosanske 
ne mogosmo ino no obreći i privoliti prijateljskom pozivu. 

I tako — bilo je, pa prošlo! 

Kako provedosmo pir, ne možemo da potanko opišemo, jer ne 
samo da bi nam pismo odviše prostora zapremilo, već bi tim po- 
veli govor o lanjskom sniegu, a to mi ne smijemo. Prem hoćemo li, 
može nas i lanjski snieg spomenuti ugodne prošle saizone, na zimske 
večerne zabave, na božićne blagdane, ples, karnevalske sgode; tko 
zna, nije li nam plaho srdee sred ljute zime i biela lanjskog sniega 
planulo kao suha slama. Zanimiva sgoda doista, ali kanimo se re- 
fleksija. U nadi, da će vas možda zanimati običaji, sbivši se na tom 
bosanskom piru, — prvom, što se iza dolazka vojske austrijanske 
u Jajeu proslavio, evo ću navesti samo nekoje momente istoga. 

Pir traje obično pet dana, od sriede do ponedjeljka. Tako i 
ovaj put. U sriedu podjoše jutrom do dva djevera, stari svat i kum — 
ovaj poslednji ponesav sobom: čizme, ogledalo, češalj, prelo, gjogde 
(sirovi ovan), tri velika hljeba i pitu maslenicu — onamo preko Vr- 
basa, u kuću mladenke, dočim mladoženja ostao kod doma svoga. 

Nekoliko časaka iza toga zaore pjesme po čitavom kršćanluku 
Djevojke — sve ondje sbor, da zaduju čast svojoj drugarici izkažu, 
pjevaju kao iz gorice vile: 

Pod onom gorom zelenom, 
Pod najvišom onom planinom, 
Vrani se konji vodaju 
Pod zlatnim uzdam hrzaju; 
Svati se na put spremaju, 
Po liepu Katu djevojku. 
Kata ih gleda s pendjera, 
Pa svojoj majci govori: 
Vidi mi majko svatova, 
Vidi mi Ive dilbera. 
Drugi sbor veli: 
Ej satile kićeni svatovi, 
Ej satile kume i divere, 
Stari svate po bogu nam brate, 


Jengijice po bogu sestrice! 
Povedi nam našu drugaricu, 
Jer ovamo mračno i oblačno, 
A onamo jasna mjesečina. 

U to se pomoli iz jedne kuće mala povorka ljudi — svatovi: 
Proevilila gora šimširova, 
Šimširova i karanfilova. 

Nije naska ptica proletila, 

Doliš jutros kićeni svatovi. 

Svi svatovi mirno konja jašu, 
Al ne jaše gizdava djevojka. 
Dok u maje konja dotirali, 
Govorio kume i djevere: 

»Al borati, kićena djevojko 

Što s' toliko konja uzigrala? 

E da vidiš svoga djuveglije! 
Biela brada do kićena pasa. 
Bieli brci pali po ramenu!“ 
Kad to čuje kićena djevojka, 
Do kume je konja dotjerala, 

Od kume je ona zaiskala: 

Daj mi kumo nože okovane, 
Da razkrižim crvenu jabuku. — 
Kuma dadne — djeva mrtva padne 
Ne razkriži crvene jabuke, 

Već udari sebe u srdašce, 

Na nože je srdee izvadila. 

Kad zapjevale djevojke gore navedenu pjesmicu, što je bog dao 
zdrava i čila, sve izleti na polje, da vidi družtvo, stupajuće laganim 
— vrlo laganim korakom prema crkvi svete gospe u Dolini. 

Dva djevera vode pod rukom mladu, koja zastidjena, blieda 
reć bi bez misli, stupa kroz žamor brojne svjetine, važnom aktu 
života. Na noguh joj žute čizme a svilena anterija kao i kopo- 
ran dugih rukava, crvene boje obvija vitki njezin struk. Kubu- 
rija preko anterije a crven fesić pun zlatnog nakita, sve žuti du- 
kati kao i čaktija zlatnih resa kruni glavu. Iza pasa kao kroz desni 
1 lievi djep proviruje liepa fina marama; oko vrata gjerdan od du- 
kata; na ušijuh mindjuše iliti gronte; na prstićih prstenovi finih 
kamenova razne boje pa eto slike nagizdane, zastidjene mlade. 

Uzmeš li k tomu kuma, starog svata i djevere oboružane ne puš- 
kom ni sabljom dimiškinjom, već omašnom pljoskom rakije, nudeć 
od kuće do kuće da guene i prijatelj i znanac i svaki kog putem 
sastanu — ah — čudiš se originalnomu tomu običaju. 

Ne stupa momak sa djevojkom zajedno. Vjenčanju — ne, bilo 
bi to protiva običaju, već djevojka jednim a momak drugim prav- 
cem dodju u erkvu, i kako ,ujak“ obavi običnu ceremoniju, ode 
mladoženja svojim a mlada ženica svojim putem uz neprestano pje- 
vanje djevojaka kući. 

Svatovi, dopriemivši mladu kući njezinoj, budu dočekani od 
ukućana; goste se i časte sve do poslie podne. I tu nastaje, po 
mom mnenju vrlo zanimivi momenat te svečanosti. 

Valja mladu povesti u kuću mladoženje, a taj provod, uvjera- 
vam vas, i opet je vrlo originalan. 

Od jedne kuće do druge nema 800 do 1000 koračaja, a sva- 
tovi ne mogoše proći u dva debela sata taj put. 

Štogod bijaše djevojaka, druga, prijateljica njezinih, sve obuklo 
nove dimije, ječermice, kundure i nakitilo spuštene plete kano na 
god čiji, srebrenimi puceti; sve se rumeni od fesova po sokaku. 
A kad djeveri izvedoše mladu iz kuće, uhvatilo se kolo djevojačko. 
Nasta klika, nasta cika veselih djevera i kumova. Pjesme odjekuju 
tako živo, da ti je hladno i toplo pri duši. Sve od kuće njezine, 
pa kroz sokak putem do kuće njegove, uz provod klikovanju ni 
kraja ni konca. 

Pjesme se ore dolinom, a kolo se pred svatovi malo po malo 
pomiče napred. 

Pošetala liepa Kata, zlatareva kći, 

Za njom šeće liepi Ivo, terzibašin sin 

Stani, pričkaj, liepa Kate, zlatareva kći, 

Da ti vidim terledibu, kako ti stoji. 

Ne budali liepi Ivo, terzibašin sin, 

Tvoji babo, trzibaša on je krojio, 

Kad je sio i krojio, nisi gledao. 
pjeva jedno kolo, a drugo pjeva: 

U djubašći kolo igra, kolo veselo, 

U tom kolu liepa Mare, ja je ljubio, 

Na glavi joj fini fesić, ja joj kupio, 

Izpod fesa zlat dukatić, ja joj kitio, 

Na Mari je terlediba, ja joj krojio, 

Oko Mare pivac pavte, ja joj sakovo; 
Na nogama čarapići, ja joj kupio, 
Svrh čarapa trlučići, zlatom vezeni. — 
A kad se svati približili kući, zaori im kao na pozdrav: 
Dobro došli kićeni svatovi, 
Dobro došli kume i diveri, 
Jengijice, po bogu sestrice ! 
Jesi li se jengo umorila, 
Jesi li nam zlato izprosila? 
Čim mlada u kuću unidje, zapjevaše: 
Ovi naši bieli dvori, puni veselja, 
Sada babo sina ženi, pa se veseli i t. d. 

Naravski da je tečajem provoda bilo i komičkih scena, jer 
mladi ,stari svat“ igrao ulogu čauša, a zadirkivanju i lakrdiji nikad 
kraja. Bijahu čauša još nadarili i omašnim orozom na put. koga je 
on svezavši mu noge objesio na ruku, pa ponudiv li onda koga ra- 
kijom , ili uloviv se u kolo, nplaši se oroz nove situacije i počme 
živo prhati od straha, na što se dječurlija mal ne izprekidala od 
smieha nad vrlo znamenitim dogodjajem. .. Uz djecu naravski smiju 
se i odrasli, jerbo je tako i nekada bilo. 

Unišavši mlada preko praga kuće svog vojna, postavi se uz 
budjak kao uklesana statua i stoji tako dugo bezpomično, doklam 
ju djever ne prinuka, da podje za prostrtu sofru (stolić), da uzme 
kave ili štogod. 

J tako se završi svetkovina prvog dana. 

Čim drugo jutro svanu, dignuše djeverovi dušek, a mlada je 
dariva čevrmom. Za tim svezale žene mladoj glavu, gosti se kupe 
što može više. Počne gostba 1 čašćenje, dočim djevojke neprestance 
pjevaju, igraju i kolo vode. 

12a ručka pjevale djevojke : 

Tko najljepši za sofrom sjedjaše ? 

Ponajprije svatski starešina, 

A do njega ljepotica kume, 

A do kume ljepotica diver, 

Do divera ljepotica jenga, 

A do jenge ljepotica mlada itd. 

Jenga jest žena, što uz mladu ide. Pjevalo se i ovako: 

Prva banda udara, 
Tamnica se otvara ; 








Pred tamnićom prvobojci, 
Kulenovi momci — oj. 
ža tim : 

Ja sam cura jajačka, 

Suknja mi je dugačka, 

Biela suknja, biela ja 

Bielila mi ne treba; 

Jer bielilo lišce kvari, 

Zato dragi moj ne mari — oj! 

Da vam je znati, kako se rigorozno drže običaja i reda u 
snašanju jestvina na sofru! Dodje ponajprije: Pirinčeva čorba, za- 
tim redomice: soganlija, musaka, sarma, burek — pita, šišćevapi 
(našipkano meso), repna kalja, sogandolma (lukovica nadievena pi- 
rinčom i mesom), patljigjana, prasa, buregjiko-pita, pilav i kokoš, 
međeno meso sa šljivama, kupusna kalja, beklomi-pita, krumpirova 
kalja, sutlija, kupusna čorba, a najposlje crna kava. 

Kad se pripjevalo za sofrom, čuli smo i sliedeću pjesmu: 

List opade s naranče, 


Povrh čaše junačke, 
Da je znala naranča, 
Da je čaša junačka, 
Ne bi pao s naranče, 
Povrh čaše junačke. 
Soko sidi na grančici 
Iz kljuna mu voda teče, 
A iz krila med. 
Pij kume, tvoj je red. 
Za tim se isto pripjeva starom svatu itd. sve redom oko stola 


gostovom. 
Iza toga prali gostovi ruke, pri čem mlada polieva vodom. 


Mlada za tim poljubi nekim redom gostovom ruke i dotakne se iste 


čelom. 
Sve se moguće čini, da se gosti čim veseliji uzdrže. Prevelika 


bi zamjera bila za kuću, da bi im se štogod uzkratilo. Ne! oni 
mogu gdjegdje srušiti peć, razkinuti prozore, vrata, sdrobiti čaše. 
fingjane, počiniti i druge vragolije, pa nikomu ni petka. ,Dao Bog 
i na godinu“ čestilaju veselim gostovom! Pucalo se prije iz šešana 
malih i velikih, da bude radost čim obćenitija i sa nekim zadovolj- 
stvom promatraju se iza nekoliko godina mjesta, kuda zrnje probi- 
jalo duvar, grede, slaveći se veseli pir. 

Nu i goslovi imadu razne obveze. Valja darivati djevojke, što 
pjesmom slade zabavu. Kad se kava izpije, metne se u fingjan po 
koja šestica, kad se iza ručka, večere operu ruke, valja u vođi osta- 
viti kakav srebren novac, valja i mladu darivati, koja te opet na- 
dari vlastitom rukom vezenom čevrmom. 

Zaista, mlada tečajem pira mnogo darova razdieli. Običaj jest, 
da sva braća, sestre i ostala rodbina budu od iste nadarena u kući 
i izvan nje. Kum po prilici dobije košulju, gaće, po dva peškira, 
po dvie čevrme, po dvie ride, po dva učkura — izim gaća i ko- 
šulja — sve zlatom vezeno. Staroga svata dopane košulja, gaće, 
peškir i čevrma, djevere po košulja i tri peškira. 

Da žensko čeljade svome sudjeniku kao miraz dva sanduka 
ruha u kuću unese, to je u njih ,adet“. Toga se oni dosliedno 
drže. Kazaše nam, da još čeljade u povojih, kad već majka bosanska 
za mezimicu svoju lan tare i vlači, prede i snuje, tke košulje, šije 
i ruho sprema. A kad djevojka poraste, valja da veze ride, čevrme, 
peškire, učkure, jastuk bošče, jemešnice, sofra-peškire. To je 
njezin posao, to ona nauči od majke i od drugarica, jer dosada još 
nije bog dao kakav ,Institut pour les demoiselles“ u dragom im 
zavičaju. Čim ljepše ona što uradi — veća joj je čast i dika. Pre- 
liepo je gledati onu harmoniju raznovrstnih boja. Sve to igra, sve 
okom zamiče. Jednostavno doduše, al ukusno, da ne može bolje. 

Prvo jutro kad mlada ustane, da vam je vidjeti njezinu spa- 
vaonicu! Mi što prvi put u životu slična vidjasmo, živo se začudi- 
smo, jer nije to dakako boudoir milostive gospodje — de la haute 
goci6ćt6 — u Bosni toga još nema — al je inače zanimivo. Sve — 
baš sve, što je liepa vezena donijela sobom, izvjesila je tako, da ne 
vidiš duvara nigdje, a kad žene i djevojke iz komšiluka na pohode 
dodjoše, imadoše šta preklapati i čemu se čuditi. Po prilici traje 
to jedan do dva sata. Za tim se to opet spremi, dok kašnje — što 
Bog dade. 

Napokon ništa ne traje do vieka. Dodje i peti — poslednji 
dan, dan razstanka, dan kada lopar čudnu ulogu igra. 

Nu taj ,peti dan“ se preko reda na osobit način svrši. Jer 
da ne bude nikomu krivo, uslobode se žene naročito ,žene kuharke“ 
i skoro na negalantan način, potjeraju mile svatove. Uzevši svaka 
lopar u ruke izmanevriraju do poslednjega preko praga, a prvi mora 
na polje stari svat, koga se živo loparom nalupaju. 

Dotle Wiesner. 

Neki pisci kao Helferding i Cyprian Robert uznose bosanske 
Turke s toga što imaju samo po jednu ženu, premda jim koran 
dopušta više žena, pa zaključuju da Bošnjaci to čine od krieposti, 
pače da se pravi i strogi bosanski Turci škandaliziraju, uzme li 
koji od njih po više žena. Na to odvraća O. Sax sasvim dobro: 
»istina je, da bosanski Turci imaju samo po jednu ženu, ali tomu 
je jedini razlog taj što u Bosni nema tako imućnih Muhamedovaca, 
kako no po gradovih u iztočnoj Turskoj, gdje pojedini bogataši 
mogu po više žena uzdržavati. I na iztoku imaju siromašni Muha- 
medovći samo jednu ženu kako no i u Bosni; u Bosni pako imaju 
neki imućnici po više ,žena“ nu riedko kada više od dvie. Boš- 


njaci se dakle drže monogamije ne toliko od krieposti, koliko već 


od nužde“. 

Kakovi su pako potanji običaji i obredi u muhamedanskih 
Hrvata u Bosnoj evo što piše J. H. Tomić po saobćenju 0. Franje 
Momčinovića. 

Nadalje, što se ovdje može spomenuti, vrlo je liepo i po ćudo- 
rednost odveć koristno; te je jedno od onih štoštica, koje nebi 
sgorega bilo, da i drugi prosvjetljeni narodi od Turaka poprime; 
— a to je, da u njih momak i cura riedko kada sami biti smiju; 
već baš kad i ašikuju — i on i ona — imadu družine. Osim 
toga on nikada ne smije djevojci unić u kuću, već ona sadje na 
dvorište, pa iza vrata proviruje — lica malo ne svega pokrivena, a 
on je na ulici pred vrati, svedjer po tri do četiri koračaja od nje 
udaljen. Kad i kad pače ona je na divanhani, ili na sobnih vratih ; 
a on opet na ulici; ili ako se tako nazriet ne mogu, onda unidje 
on u dvorište. Iz ruke u ruku nikad ništa jedno drugomu ne daje, 
već same ljubovne darove n. p. jabuke itd. ili jedno drugomu šalje, 
il dobaci, ili koje daje, postavi dar ondje, odkle drugo uzeti može. 
Dragovoljno primanje tih darova znaci su im uže i srčanije ljubavi, 
koju opet jednu drugomu, po kom trećem, osobito ženskom, priobćuju. 

Kad je već osvjedočen momak, da ga hoće djevojka, te kad 
sgodu nadje, onda gleda, kad se na opisani način sastanu, da što- 
god svoga na nju baci najviše jagluk!, ili kakvu haljinu sa sebe, 
N. pr. gunj, čurčić ili fermen*; jer kad to uradi, a ona, sbaciv 


') jagluk == biela, okratka, riedko po sriedi, a po krajevih uviek vezena 
marama — rubac. 

?) fermen == kratka do viš pasa, bez rukava, mnogimi gajtani obtočena, 
a često i zlatom izvezena gornja haljina. 

to sa sebe, brže bolje ne pobjegne, već mu se još uhvatiti pusti, u 
što tada i on svojski ubrazdi — već je njegova; pa ako mu je do 
blizu dom, odmah ju odvede s družinom, kojom se providio, kad 
je na to pošao. Često, a osobito ako je malo podalje, imade i konja, 
koga, ako je potreba, sakrije gdjegod, dok curu na taj način ne 
posvoji. I jer se često onda dogadjalo, kao što se u toliko narodnih 
pjesmah pjeva, da bi se tko drugi nametnuo, te djevojku il na 
sablju, il na hajdučku preoteti litjeo, to mogućniji i iz daljega idu 
po djevojku s četom konjanika, svatovi zvanom, pak su tad sva- 
tovi uviek oružani i na boj pripravni, kao da će na kakova din- 
dušmana udariti. A i onako je u Turakah u Bosnoj, kao i posvud u 
našem narodu, pucanje pušaka u običaju svake svečane i vesele pri- 
gode. Svatovskoj četi je glava stari svat, koji je u potrebi ,koman- 
dier“, zatim ima djer i jengja!, koje dvoje uviek su najbliže uz 
djevojku, te joj dvore i drugač se za nju brinu. 

Opisani način zaruka uzrok je, da su djevojke vrlo oprezne 
s momci, kojih ne vole, te se u razgovoru s njimi dobro čuvaju, da 
ih ne posvoje. 


Kad već momak djevojku kući odvede — ako je pak daleko 
prije nego ju povede — roditelji mladoženje i udatbenice, ili ako 


ovih ne imadu, tko jim je već najbliži, sastanu se te ženitbu svoje 
djece prikažu kadiji i pred njim učine pogodbu o tomu, koliko će 
udatbenica dobiti. ako se mužu kad svidi pustit ju — kao takodjer, 
koliko će ona platit, ako bude to sama htjela. Ne mogu li se o 
tom pogoditi, dogodi se češće, da se i ženitba toga radi razbije, a 
pogode li se, tad se vazda i ženitba tim uglavi. 

Iza toga brine se kuća ženikova za haljine mladine, kojim su 
sliedeća imena: dimije (gaće), ječerma (prsluk), jelek, pra- 
vilnije jelik ili koporan (prsluk ali s rukavi), feredža (haljina 
na način monačkog talara sa privjesom od traga, kao u gdjekojih 
duvnah), peča (na način čavidskih lica). Feredja mora biti zelene 
boje, i možda ju gdje, ali riedko koja, ima od zelene svile. Ostalih 
haljina i boja i stvari visi o mediusobnoj pogodbi, pri čem se pazi 
kako na rod jednoga i drugoga, tako i na mogućnost ženika. 

Prije nego se dogotove i predadu haljine, malo kad se obavi 
ženitba. Čin pako, kojim se ona obavlja, ponajviše i skoro jedino 
biva u oči mladoga petka t. j. onoga dana, koji je prvi iza miene 
mjesečne. Prije toga na dan biva knenje. U Turkinjah naime 


1) jengja == što je drugdje u nas kuma. 

vide se često nokti, a u mnogih i prsti do prvih prigiba nečim 
crvenjastim našarani tako, da se to neko vrieme ni u vodi oprati 
ne će. Tu boju, koja je narančasta, zovu u Bosnoj knja, a odtud i 
knenje. Pravilno medjutim zove se boja ta ,hennah“ i njom si 
ženskinje u iztoku većim dielom mažu nukte od taštine, da tobož 
ljepše prozire meso izpod nokata. Radi toga veli lord Byron u 
trećem pjevanju ,Don Juana“, da si je i Lambrova kći, liepa ,Hai- 
dia“ hennahom nokte namazala; no u Bosnoj misli se, da ta 
boja izvlači nemoć iz čovjeka i kad je tko u Bosnoj nemoćan iza 
kakve bolesti, mažu ga tom bojom. Na večer prije gjerdekajl, 
bojadišu dakle hennahom ruke udavači, u muževu kuću već dove- 
denoj, kako kažu do viš dlana, i noge do viš koščica. Kad to biva 
sazove ženik svu opreču rodbinu, susjede i prijatelje, ali samo žen- 
skinje, često i druge vjere, i ovi tomu činu pribivaju. Svaka ce joj 
tada po štogod dati, a ona, koja ju knji (hennakom maže), ne- 
smije manje od dukata, više pako, koliko god hoće i može. Kad 
je nova već tako obojadisana, dodje joj djever, pa ju tri puta okrene 
u naokolo, i iza toga povali na postelj, kakovu je već od svog babe 
doniela. Zašto to biva, težko da bi tko znao pravo reći. Prije za- 
ručničkog sastanka spere se ta boja. 


Sutra dan t. j. u četvrtak — a ono biva u sriedu na večer — je 
pir i gostba. Koga zovu, onaj i dolazi. Jede se kao obično u 
Turakah: jaja, različito pripravljena, sir, med i štokakvi s ovim ili 
s pekmezom začinjeni kolači, pite i meso. To se sve prije sgotovi. 
Sjedi se po turski, na tlih, prekrštenih nogu, a tako se i pije 
samo običajno muslomansko piće — šerbet (sorbet). Sobe su kao 
što uviek u mogućnijih providjene s vratu hasurami od rogože, dolje 
sagovi, kakve već tko ima. Iz okola obložene su jastuci, često slamom 
natrpanimi, a u kutevih su još dušeci, na kom po jedan sjediti može. 

Iza gostbe, koja po starom orientalskom i sadanjem europe)- 
skom običaju u večer bude, mladenci prvi put odu u ložnicu, a 
ostali u džamiju, da se za njih mole. Kažu da i njih dvoje, prije 
nego legnu, jedno drugomu na koljenu klanja. 

Odovud se vidi, da je u Muhamedanacah ženitbeni čin skroz 
gradjanske naravi, a ono malo što je tu obreda, ima se odbiti na 
to. da gotovo nijedna važnija sgoda u orientalca ne mine bez vjero- 
zakonskoga obrednoga umietka. 


') gjerdek = zaručnička ložnica — torus. 

Sliedećega dana ni vatre u kući nema, nit se što drugo radi, 
već ženskinje dolaze u pohode mladoj, da ju pitaju za zdravlje i 
sladko milovanje. Mlada se tada prvi put obuče u haljine, što no 
ih joj je muž kupio, i nakiti se, kako već može i zna. Mužkarci 
pak, a ako je gdje izvan mjesta — i ženskinje izadju te gledaju 
trke, ako je ima, jer to ne čini svak, već samo imućniji. Gdjekoji 
učine i pješačku i konjsku. 

Trka se drži, kako je gdje shodnije; pješačka često i kroz 
mjesto, a konjska uviek na čistoj i širokoj ledeni. Dokle je već od- 
redjeno trčati, ondje se usadi štogod i na ono stavi dar, pa tamo 
trči, tkogod hoće. Tko prvi dotrči uzme dar, a taj je najčešće Šši- 
roka turska rubača, ili nekoliko platna. U bogatih često bude taj 
dar dukat, ili bar rečena haljina od svile. Koj konj prvi doteče, 
prikrije se suknom. Isti dan, i to sano u boljih, puca se na nišan, 
onomu koji pogodi nišan, druge plaće nema, već po nekoliko crnih 
kava zahman. Al se i ne puca rad što drugoga, već radi namal, 

Ni u trkah ni u streljanju nitko do Turaka učestvovat ne smije ; 
ne ko da je to komu izrično zabranjeno, već jer bi se oni poma- 
mili, da krst bud dar, bud nišan odnese. 

Trkom i pucanjem na nišan završuje se pir i svatbena slava 
i veselje. 

Neće bit s gorega, da promotrimo, koliko ima i kakva traga 
ženitbenim  ovičajem muhamedanskih Hrvata u Jukićevoj sbirci: 
»Narodnih pjesama bosanskih i hercegovačkih“. 

Može se unapried reći, da se narodne pjesme ne će i ne mogu 
na dlaku slagati s onim, što je dosada o ženitbenih tih običajih pi- 
sano. A tomu se nije ni čuditi. U pjesmi se sve više kiti i tjera 
do uzora tako, da malo ili ništ ne ostane onako, kako zbilja jest. 
Narod je u pomenutoj sbirci uzeo najviše na žicu po junačkoj svo- 
joj naravi preotimanje neva junačkim megdanom; ali ipak zato 
sudaraju se, makar i oskudno, narodne pjesme, sabrane Jukićem, u 
mnogom sa onim opisom. Jedino o završivanju pira i gostbe 
trkom i sgadjanjem nema traga u narodnih pjesmah, premda se 
inače prije pira mnogo toga čuje o skoku junačkom i o bacanju 
kamena s ramena. Da se Turci tad i sbilja pomame, kad vide, da 
ih kršćanin nadbije, eno traga u ženitbi Ilije Smiljanića sa sestrom 
Munjage Hrnjiće Hajkunom, gdje Turci, kadno je Ilija od njih i 


1) Slave, dike. 

dalje odskočio i dalje bacio kamen s ramena, govore glavi svojoj 
Mujagi Hrnjici (str. 199. Jukićeve sbirke.) 

Vidiš Mujo, njima ne vidio! 

Da je ono vlašić Smiljaniću. 

: Golema se kavga zametnula itd. 

Sto se tiče sastajanja momka i djevojke i kako se pri tom 
vladaju — o tom je u Jukićevoj sbirci slaba traga; jer većinom 
tamo biva, da momak, a to vazda junak i vitez, traži djevojku iz 
daleka, da valjad kroza to bude mogućnija spletka o preotimanju 
djevojke i o borbi svatovske čete. Da se pak Turkinje djevojke ču- 
vaju momaka, kojih ne vole, to je, mislimo, ne samo njim, nego 
svim bez razlike vjere u naravi. Eno kad Mujaga Hrnjica hoće da 
posvoji Vidosadu, sestru svilovskoga serdara, i on nju zove, da 
spane na mermer avliju, da njojzi dvie besjede kaže (str. 382), 
prieti mu ona svietlim dževerdanom, da će ubit njega i gjogina 
njegova. Da pako ikoju djevojku bez svatovske borbe mladoženja 
posvoji — tomu nema traga u rečenoj sbirci, kad svaka pjesma tu 
ide na to, da osokoli slušatelja junačtvom pjevanih ljudina. 

O darovih, koje dieli mladoženja, narod zaista pjeva više nego 
bi istine moglo biti. U pjesmi ,Ženitba Ivana Senjkovića“, koji 
prosi zlato, kćer bana od Otoka, veli se, da je Ivo Senjković po- 
trošio tri tovara blaga na darove puncu, punici i djevojki, dok je 
svoje zlato izprosio (str. 184). O Smiljaniću Iliji, koji ženi Hajkunu 
djevojku, sestru Mujage i Haliba Hrnjice, pjeva se na str. 196, da 
je darovao svojoj ljubi mestve i papuče, pak burmu i prstenje. — 
Ovakovi darovi hajde nisu ni sada još neobičajni, pa ni u nsšem 
modernom svietu, ako izuzmeš mestve i papuče. 

O odielu neva riedko se što razabire iz narodnih pjesama. A] 
tim više pjeva narod o njihovu nakitu i uresu. Na strani 219 sbirke 
Jukićeve evo kako kiti narod Begzu, jedinicu Osmanage, kad je 
pošla, da zamami Nikolićcu Mrkonjića: 

Na se meće bajramske haljine: 
Najpred meće od svile košulju, 
Svrh košulje zlatnu anteriju, 

Po njoj su joj zlaćeni širiti, 

I džepovi, gdje joj stoje ruke ; 
Čemerom se opasala pasom, 
Malo lahkim od tri litre zlatom. 
Jedna glava, dva su istrifana, 

Jedne uši, a troje mengjuše, 
Jedno grlo, a četir gjerdana: 
Najprvi je struka od merdžana ; 
Crljen merdžan, a bielo grjoce ; 
Prionuo merdžan oko vrata, 
Kano krvca po novome sniegu ; 
A drugi joj trave gjingjefila, 
Treći djerdan od sitna bisera, 

A četvrti od žutih dukata, 

Diza triest, a triest dukata. 
Natrag Begza splela pletenicu — 
Od bisera i žutih dukata 

Prikrila se stambolskom čatiom, 
Pri kojoj su tri kite od zlata ; 
Kad uzbaci roglju od čatie, 

Sve tri joj se niz pleća sastaše, 
Liepu Begzu po postulam tuku“. — 

Na curu je eto pometan sam biser i zlato, pak zato kako da 

se malo dalje u toj pjesmi ne zapjeva o gizdavoj Begzi: 
Sinu cura kao sunce žarko, 
Smamila bi po nebu oblake, 
Kamo I nebi po zemlji junake. 

Al da naš narod umije na vitežku i sjajno opremiti i junaka 
ženika, vidi se u toj istoj pjesmi, ,mejdanu i ženitbi Nikole Mrko- 
njića“, kadno se sprema mladi Nikolica Mrkonjić, da mejdan dieli 
s ljutim Osman-agom. 

Da su svatovi i zbilja četa i na turskoj i kršćanskoj strani 
skoro vazda bili, o tom se ni posumnjat ne bi smjelo, kad bi tko 
skroz vjerovao u narodne pjesme, jer gdje god hoće da se bud 
Turčin koj, bud kršćanin oženi, najde se uviek netko, tko ženiku 
hoće da metne na put granu, a ovaj dakako opreza radi po- 
vede sobom svatove, dočim njegov kivni protivnik pojde, 

»Pa zagradi klance jadikovee, 

Gdje junačke jadikuju majke,“ 
i dočekav svate sa djevojkom zametne kreševo. Svaka stranka ima 
tu pored suparnika i svoje junake, u koje se tu jedna, ondje druga 
uzda. Kad se ženi Ivan Senjković desno mu je krilo Petar Mrko- 
njić, a kad ot& Smiljanić Ilija Hajku Hrnjićevu pomaže mu Senj- 
ković Ivane, glava čete svatovske. Pa kad Iliju brat Hajkin Mijo 

Hrnjica progoni, uzda se ovaj najviše u Janković Osmana, uz koga 
šeprtlji i poltron Tale Ličanin na svom bagavom kulašu. 

Stari svat u pravilu je komandier svatske čete, ako dodje do 
kreševa, i za to ga narod u pjesmi i zove ,svatski starešina“. Na 
tu čast mnogo se valjad držalo, kad se ono i Mujaga Hrnjica u 
svom junačtvu nudi Iliji Smiljaniću za svatskoga starešinu — pa 
makar je i bilo samo iz ironije. 

Kako rečeno djever i jengje vazda su uz nevu, naročito kad 
ju svati podalje vode, da ne bude izdaje. Ako je moguće, to se po na- 
rodnih pjesmah uzima i djever i jengje iz najbližega roda. U pjesmi 
,»Ženitba sirotka Halila“ (str. 368) svjetuju Halilu Hrnjici punac 
Osman Alaj-beg i punica Alaj-begovica ovako glede djevera i jengja: 

»Dragi zete, sirota Halile, 
Kupi svate hodi po djevojku 
Ma ne vodi tudjega djevera, 
Van da brata, oli rodjaka ; 
A ne vodi jengije tudjinke, 
Već povedi tetu ja li seku“. 

Broj jengja jamačno narod pretjerava u svojih pjesmah, on 
bo pravilno uzima, da do 30 jengja prati djevojku u svatovskoj četi. 
Dakako onda nije čudo, ako puti svatovska četa naraste i na tri 
hiljade junaka. 

Tko je iole proučio sbirku Jukićevih nar. pjesama, biti će se 
uvjerio, da u svakom takovom ženitbenom konfliktu svlada skoro 
redovito kršćanin. Nu ako se uzme, tko te pjesme pjeva, i zašto ih 
pjeva, lahko je pojmiti tu naravski nametnutu tendenciju pjevanja. 
Pa ako i odvede koji Turčin djevojku, i preotme ju kršćaninu, to 
ne smije tada da bude bez izdaje. Tako pjeva narod u ,ženitbi Mu- 
jage Hrnjice“, da je izdajom Osman-age preoteo Ivi Senjaninu, 
Vidu, sestru svilovskoga serdara; nu ipak ni sam još ne vjeruje u 
to, zaključujuć: 

»Turci kažu, da je tako bilo, 
Mi pjevamo, kako nam je drago!“ 

Karakteristično je napomenuti pod konac, da narod u pjesmi 
Svojoj nije ni malo kivan na Turkinje djevojke, pače da ih isto tako 
uznosi u pjesmi, kano i kršćanke. 

Crnagora. 
I. 


Po G. Medakovićevu opisu. 





Stari je običaj kod Ornogoracah, da se rano žene. To Crnogor- 
cem i Ornogorkinjam ništa ne škodi. Već u 15—16 godini uzrasta 
ženi se Ornogorac, a djevojke se udaju od 13 godina. I ako se dje- 
vojka rano udaje, zato ona radja jaku i zdravu djecu, brže postara 
u licu, ali u životu (u tielu) ostaje jaka. Rano se žene, rano se 
udaju, ali zato mogu doživiti i stotinu godina. 

Ako su u kući inokosni (niesu zadružni sa čeljadi) vode dje- 
vojku što prije mogu. Ima nekih, koji je povedu od 10—12 godina, 
ali ona sa mužom ne spava do vremena zrelosti. 

Ako bi ostala djevojka duže vremena vjerena, pa da po čemu 
jedno drugom zabavi (nadje manu) onda se izazivlju na megdan. 
Na megdan ide svojta djevojke i momka, ako li ove nema, onda 
ide sam vjerenik, a od strane djevojke ide njezin brat. 

Na svili! se uglavilo, kad će biti svatba. Kad se već rok uglavi 
primakao, onda se sastavljaju svatovi. Svakomu svatu kaže se osam 
dana napried, kad ima doći u svatove. Svaki svat mora donieti po 
jedno pecivo (odrta brava), a svatovske svojte, žene, nose po bocu 
rakije (jače od tri holbe) ili vina i pogaču. Isto i otac djevojke 
javlja, svim prijateljem svojim, kad će djevojku udavati, pa ovi do- 
laze na urečeni dan u njegovu kuću, svaki donosi po pecivo, hljeb, 
vina i po jednu maramu, da pomogu pri darivanju svatova. 

Broj svatova nije opredieljen, ali moraju biti ovi: stari svat 
(od rodjaka) desni i ljevi djever, prvienac, barjaktar (sestrić od 
ujaka) kum i vojvoda. Vojvoda obično mora biti zet. Ostali su svi 
pustosvati, a može ih biti po 60--100 a i do 300 ljudi. 

Dan prije, no što će svatovi poći po djevojku, okupe se svi 
u kuću mladenca, kako koji svat dolazi tako meće iz puške. Sve se 
bratstvo okupi u kući mladenca te dočekuje svatove. Ulazećem u 
kuću svatovom prima oružje mladenae ili drugo koje čeljade od kuće. 
U kući mlađenca svi svatovi večeraju i spavaju; ako li domaćin 


1) Ovo je mjesto prstena, a prsten se daje kad kreće djevojka iz doma na 
vjenčanje. Na svilu ponesu djevojci platna za košulju, svile za vezenje i 
jedan cekin. Tuj bratstvenici potvrde dobru svoju volju, da se uda u dom, 
koji su joj roditelji odabrali. 

nema dosta mjesta za spavanje za sve svatove, onda se razrede po 
ostalih kućah u selu istoga bratstva. 

Sutra dan počem svatovi ručaju, spremaju se na kretanje po 
djevojku. Svi se svatovi krenu, a mladenac ostaje doma, gotovi i 
sproma za doček svatova. Cielim putem meću svatovi iz pušaka. 
Djever nosi cicu vina, te se zaustavlja kod obližnjih kuća i daje 
da piju iz cice svatovske, ali svaki, koji pije iz cice svatovske, mora 
na povratku svatova iznieti po bocu vina, da piju. 

Kad su se svatovi poprimakli blizu doma djevojačkog, onda 
iznesu barjak djevojački pred svatove. Uz barjak su dvojica: prvie- 
nac i barjaktar. Barjak djevojački nosi brat ili koji od svojte djevo- 
jačke. Kad su se poprimakli jedni drugim, onda se zaigraju i 
odvoje od svatova barjaktar i prvienac, te se sretu sa barjakom 
djevojačkim, i tu poigraju dva barjaktara i dva prvienca. Kad su 
poigrali mecu iz pušaka, pak se poljube obadva para. Pri metanju 
iz pušaka preži jedan drugog, koji će prije da meće. Zatim se 
kreću svi zajedno doma. 

U kuću ulazi prvi barjaktar i prvienac; a za njima dva dje- 
vera, te iznesu pred kuću bocu vina i tu piju; a oba barjaktara po- 
bodu barjake na kuću ili pred kućom. Zatim ulaze svi svatovi u 
kuću u onome redu u kojem su išli i stanu na sofru. Kad sjedaju 
za sofru, u čelo trpeze ili pročelje sjeda stari svat od svatova, do 
njeg s desne strane barjaktar, prvienac (a kum samo onda može 
poled starog svata, ako je odvojeni čovjek). Za tim posjedaju svi 
svatovi u onom redu, u kojem su došli, a u zasjedu (u dnu trpeze) 
ili poslednji, zasjeda vojvoda. Sa lieve strane sjeda stari svat od 
doma, a za njime svatovi, ili svatovi od strane djevojačke. 

Sad počimlju zdravice. Zdravica mora biti sedam. 

1. Zdravica sa rakijom. Ovu napija stari svat od svatova: 
»Da smo dobro došli, da smo veseli i da nam je sve srećno!“ Za tim 
poviče stari svat od doma: ,Gdje je torba svatovska?“ Iznesu torbu 
i predaju mu je, a on izvadi pogaču iz torbe, te je metne na tr- 
pezu i drži je pred sobom. Sad govori stari svat od svatova: ,,Dajte 
što, da jedemo, da pijemo. jesmo trudni, jesmo došli preko tolikih 
planina i voda“. Susreta ga stari svat od doma sa drugim pitanjem 
i iskanjem: ,Poluko, stari svate! na&' ćemo — vina i jestiva, nego 
ti meni pozlati ovu pogaču!“ Stari svat od svatova čudi se ovome, 
pa ga pita: ,Kako zlato išteš, čoeče! za koj razlog, što sam ti du- 
žan?“ Stari svat od doma obavješćuje ga, pa se podruguje njego- 

vom pitanju: ,Kako, što sam to dužan? e ti ja dajem ovako liepu 
djevojku, koja valja careva grada, — mora da ti meni ovu pogaču 
pozlatiš“. Stari svat od svatova malo popušta, pa ga pita: ,A za 
boga, zašto ću ti ja zlatit, ali sam doša kupovat za novce, te mi 
išteš pare?“ Opet mu odgovara stari svat od doma: ,Ne bih ti je 
ja proda za nikakve novce, no da mi stari kuštum! zemaljski iz- 
puniš: no pare, pare! ali sjedimo ovako“. 

Sad počimlje stari svat od svatova vaditi jaspre, pa metne je- 
dan ili dva dukata na pogaču, govoreći: ,Evo ti pare! jeli si mi- 
ran?“ Ovaj mu odgovori: ,Ovdje se ne može od sramote ni kazat; 
ako nemaš, ja ću ti uzajmit“. Na ovo se razljuti stari svat od sva- 
tova, pa izvadi i talira i evencika i dukata i izvrne sve na pogaču, 
pa poviče: ,Jesi li sad miran?“ Ovaj odgovori: ,Jesam vala, sad 
namiren“, pa zove otca djevojke, a dovati pogači sa novci u ruke 
govoreći: ,Na! naplati, što je tvoje, a što nije tvoje, vrati mi“. 
Otac djevojke uzme pogaču i jaspre, metne na stranu, izbroji i na- 
miri ono, što su na svili uglavili, a ostalo povrati starome svatu od 
svatova. Stari svat od doma, dohvati onda pogaču, te ju slomi preko 
glave, govoreći: ,Iz ovog doma pošla u dobri čas, a u oni: uljegla 
u bolji čas; da se polažu kruhom i vinom i svakiem dobriem či- 
nom“. Počem se prelomila pomagača, počinju se sjeći peciva. Ako 
su samo dva peciva, onda sječe desni djever i vojvoda; ako li su 
tri, onda se svadjaju, jer treći hoće da sječe domaćin od kuće i 
ne će ga bez čuda pustiti, da ga sieku svatovi. Od izsječenog peciva 
uzme djever samo mesa, pa ga da domaćinu, a ovaj ga stavi u 


torbu, koja će se za svatovi nositi. 
Desni djever izvadi u marami zavite nove opanke, u kojih je 


jedna cvanciga, te preda bratu djevojke; a ovaj ovo uzme i ponese 
u druge prieklad (sobu) gdje već po tri četir žene stoje uz djevojku, 
koje će je oblačiti. One opanke, što je mladenac poslao natakne 
brat djevojci na noge, ali samo na prste, pa ih djevojka sama obuje. 
Djevojka se tad svuče i ostane samo u jednoj košulji, po vrh ove 
oblači drugu, koja se zove vjenčanica. Brat djevojke namakne 
vjenčanicu na glavu i dok propanu ošice? košulje na ramnenih, brat 
joj odmah skine kapicu s glave i baci pod noge, pa onaj čas otide. 
Sad žene oblače ostalo ruho na djevojku. Na glavu joj meću 
dvie biele marame; ako li je svilena marama, onda meću samo 
1) Običaj. 
2 Vezeni prostrig na njedrih. 

jednu, a ozgor u vrh glave ukošnice t. j. trepetljike, dvie žensko 
igle. Djevojka opaše ženski pas sa jakiči. 

Još u jutro rano, očešlja se djevojka na žensku i to u dvie 
pletenice, te ih obrne preko glave iznad čela i ušiu. Kad ima 
dugu kosu onda veže ozad obe pletenice; ako li je kratka, onda 
nastavi sa malo konca i veže. Djevojka se još istoga dana rano iz 
jutra okupa u mirisavom sapunu i metne po koju jabuku u njedra. 

II. Zdravica svatom. Ovu napije stari svat od svatova, 
starome svatu od doma: ,Zdrav, stari svate od doma! da pijemo, 


da se veselimo, da nam je sastanak u dobri čas!“ 
II. Zdravica sa vinom. Ovu napija stari svat od doma, sta- 


rome svatu od svatova: ,,Zdrav, stari svate! Za zdravlje tvoje i tvojie sva- 
tova, tvojeg prvienca, tvojeg barjaktara, tvojeg vojvode i tvojie djevera!“ 

IV. Zdravica za darove i fišeke. Sad daju svatovi fi- 
šeke nastojnikom, koji oko trpeze služe, da pune puške svatovske. 
Za tim donosi domaćin darove za svatove. Najprije dariva starog 
svata od svatova za maramom, barjaktara sa dvie, jednu njemu a 
drugu na barjak; djeverom po dvie, a i vojvodi dvie, ostalim pak 
svatovom svakome po jednu. 

Kad je domaćin podielio darove, onda ih pita: Gospodo sva- 
tovi! jeste li mirni sa darom, — ako vi! manjka, da vi još pridamo!“ 
Nitko ništa ne odgovara, već stari svat od svatova pita svatove: 
»Jjeste li svi dobili dar, ako li niste, e ćemo tražiti?“ Ovi poviču 
»svi smo zadovoljni i podmireni“. Na to stari svat od svatova od- 
govara u ime sviuh domaćinu: ,Mirni smo domaćine, no ni daj 
pit vina, e smo žedni!“ Donesu vina, a stari svat od svatova na- 
pija: ,Za zdravlje svatova i darova! ko ne darova, u dobri čas, i 
koga dariva u bolji čas!“ Sad piju redom svi zdravicu, pa založe još. 

V. Zdravica dobre molitve. Stari svat od svatova po- 
viče: ,Na noge moji djeveri! moji djeveri, gdje ste? djevojku pod 
ruku!“ Djeveri skoče na noge, pa poviču: ,Dajte djevojku!“ Brat 
dohvati i dovede svoju sestru djevojku pod ruku, pa je drži. Desni 
djever ište u brata djevojku: ,Daj mi djevojku!“ ovaj odgovara: 
»Nedam, što ne ćeš darovat?“ Djever ga pita: ,A što ću ti daro- 
vat?“ Brat: ,Daj mi, ako ćeš i jedan 1išek“. Ovaj izvadi pa mu 
d& po jedan ili dva ili tri fišeka, koje će za djevojkom izgorieti. 

Dok je desni djever uzeo djevojku pod ruku, lievi djever od- 
mah stane za njom i čuva je, da je nitko od svojte ne takne, jer 


1) U Crnojgori rabe mjesto vam, vi, mjesto nam, ni. Vidi u Mažuranićevom 
nCengić Agi“ i u klaićevih razpravah u ,Hrv. Lipi“ i izvješću gimn. zagr. 

da je tko takne, bila bi velika bruka. Djeveri privedu djevojku sta- 
rome svatu od svatova, te joj ovaj nametne prsten na ruku, a ona 
njega cjeliva u ruku i klanja se. Zatim je vode djeveri, te ojeliva 
sve svatove redom u ruku i klanja se. Dok je djevojka bila na 
samo u priekladu, stara žena, zamotana u struku, učila je djevojku, 
kako će se klanjati. 

Pošto je djevojka sve redom cjelivala, onda daju dobre molitve. 
Najprije daje otac: ,Ajde s Bogom djevojko! da te srete sveti Luka, 
da ti obrne svaka dobra ruka; — da te srete sveti Toma, da dodješ 
u dobri čas doma; — da ti Bog da sreću i biričet. kako bi ja rad; 
da ti Bog da četir sina i dvie šćeri, prve šćeri a potonje sinove, 
da se dva zla u dom ne sastaju, i da ti najgrdji bude ka ova dva 
stara svata pri trpezi i da izideš iz ovog moga doma u dobri čas, 
a udješ u taj, u koj se krećeš, u bolji čas, i da ste zdravo svatovi!“ 
Oraj na izkap izpije zdravicu. Zatim dovedu joj majku, dadu joj čašu, 
da i ona dade dobru molitvu. Majka počme blagosivljati. ali joj neda 
plač, od žalosti, što se sa kćerkom razstaje, pa će samo u plaču 
reći: , Ajde s Bogom moja ćerko! ne mogu ti nigda ništa, nego ti 
Bog dao sve ono, što ti ja žudjela“. 

Tad daju starome svatu od doma zdravicu, da i on d& dobru 
molitvu. On uzme čašu u ruke pa blagoslivlja: ,Ajde s Bogom, 
djevojko! bio ti srećan put, da se s tobom pohvali dom ka sa sreć- 
nom i poštenom i najprvom djevojkom, — i što ćemo dalje; no 
kako radila, tako se ranila i zdravo braćo!“ Pošto su se svršile do- 
bre molitve, uzmu čašu djeveri, te stoga izpiju zdravicu. Zatim na- 
toče čašu i dadu djevojci, da i oma pije, ona samo malo okusi, a 
za nju izpije svu djever, pa djever metne čašu u špag (žep) od 
koreta, a neki i djevojci u njedra. Pozalože još malo, a djeveri sa 
djevojkom nikako ne sjedaju, već izpijaju i jedu s noga. 

VI. Zdravica za sofru. Stari svat od svatova napija: ,,Za 
zdravlje sofre i družine, za zdravlje domaćina kućnjega i njegova 
nastojnika i služitelja od trpeze“. Iza ovog poviče stari svat od 
svatova svojim svatovom: ,Je li tko gladan? jedte, jedte!“ Svalovi 
odgovaraju: ,Siti smo, da idemo!“ Opet viče stari svat: ,Na noge, 
svatovi, da se putuje!“ Sad ustanu svi svatovi, a donesu 

VII. Zdravicu s noga. Sad daju zdravicu i vojvodi, 
da on napija. Vojvoda stojeći u zasjedi trpeze uzme čašu u ruke 
pa napija: ,Zdrav stari svate od svatova! i zdrav stari svate od 
doma! koje od puta, da mu je dobri i sretni put, koli od ostanja, 

da ostanu u sreći i da im je veseli ostanak“, — bih i više ali 
sam mnogo pio, stra me, da prokunem, no zdravi!“ Tad svi svatovi 
po redu izlaze, a pred vratih predaju im nastojnici puške punane. 
Nitko ne meće, dok se niesu odaljili od doma, pa tad svi prospu 
iz pušaka oganj jedana. Poslie ovog ne meće više nitko. Za tim 
izadje brat djevojke sa punanom puškom u ruci, popne se na ka- 
kov oberak i zove djevojku po imenu: ,Ajde s Bogom!“ pa opali 
iz puške. Djeveri paze, da se ne bi djevojka na bratovo zvanje osvr- 
nula, jer ako bi se osvrnula, bila bi velika bruka. (Jednim baičkim 
svatovom dogodila se ova neprilika, a nju odmah ostave djeveri i 
svi svatovi a ona je morala nazorice trčati sama za svatovi. Dje- 
vojci ne daju zato osvrtati se na bratovo zvanje, da se ne bi djeca 
njezina uvrgla u ujaka.) 

Za svatovi krene iz djevojačkog doma jedna žena, te nosi 
svatovsku torbicu, u kojoj je pogača, ramo mesa i cica vina, pa ide 
po izdaleka za svatovi. Ona ih ovako prati sa torbicom, dok zama- 
knu, da ih iz doma djevojačkog ne vide; a kad zamaknu uzme lievi 
djever torbicu (a na nekih mjestih vojvoda) a ženi daruje po jedan 
talir. Ovaj nosi torbicu jednako do doma mladenaca. 

Na putu moraju se svatovi jednom zaustaviti i pozaložiti, ma 
da im je koliko blizu putovati. Kad su došli pred erkvu, tu se svi 
zaustave. a kum podje doma po mladenca. Mladenae prije, no što 
će poći u crkvu i na vjenčanje, zaište blagoslova u otca i u majke, 
pa ih cieliva u ruku. Pri vjenčanju stoji i djever pored mladice i 
kad počne pojati sveštenik: ,Isaje likuj“ on u naokolo neprestano 
prati mladicu. Pri vjenčanju dogadja se, da mladenac mladici stisne 
ruku sa prstenjem tako jako, da se ova od muke uvija. Kum spazi 
to pa će mučke dernuti mladienca u razlog da s mirom stoji. Počem 
se svršjo obred crkveni, svatovi će u crkvi malo pozaložiti. 

Bad se kreću svi iz crkve, a mladica opet sa djeveri. Pred 
crkvom opet će svatovi piti, pa onda mećući iz pušaka i popjeva- 
jući idu doma. Doma pred kućom mladenca čeka svatove sva svojta 
i bratstvenici. Na vratih kuće dočekuje svatove svekrva (mati mla- 
denca) sa malim mužkim djetetom na rukuh. Pred kućnim pragom 
stoji prostrta pusta (način ćebeta). Svi svatovi stanu u naokolo pred 
kućom; a mladica primi iz ruku svekrve djetića i prenese ga preko 
puste i praga u kuću, a daruje mu čarape ili opanke i u njemu 
po jednu cvanciku. Ovo prenašanje i darivanja drže zato, da bi mla- 
dica radjala mužku djecu. 

Kad je već mladica ušla prva u kuću, onda ulaze za njom 
djeveri, iza ovih svi svatovi u prvom redu. Unesu oružje u kuću, 
povješaju ga, pa odmah sjedaju na gotovu sofru. Djeveri povedu 
mladicu i sjedu s njom na odar: oni je nikako ne ostavljaju; oni 
joj daju jesti i piti. Svekrva gotovi za mladicu sve što je ljepše za 
izjesti. Prvo veče spava mladica sa djeveri. 

Na ustavke (sutra dan) svatova, kad su svi poustali, mladica 
drži peškir preko ramena, a u ruci bukaru vode, te polieva svatove 
kad se umivaju. Svaki svat po mogućnosti, baca u vodu po 1, 
2—8 cvancike, a gdje koji i po talir, a neki i po eekin, kako tko 
može. Što skupi, to je samo njezino. Toga dana svatovi ručaju, pa 
se razilaze. — Drugu večer spava mladica sa zaovom, a treća veče 
biva veče mladenaca. Mladenac se muči, da što prije sa mladicom 
spava, ali mu i treću večer preotmu poode. 

Poode. Treći dan, pošto su poveli djevojku, mati ide kćeri 
u poode. Red je, da ide po troje iz doma u poode: Mati, brat i 
stric djevojke. Oni idu u poode, a nose sa sobom i robu djevojačku. 
Mati djevojke nosi sobom darove, da dariva nove prijatelje i prija- 
teljice. Ona nosi pecivo i pogaču u dom zeta; a zetu čarape, na- 
prske i podveze; tako darove nosi ona i ostaloj svoiti. Svim ženam 
od svojte nosi po kalop sapuna i pć_ podveze. To isto ponese ona 
i svojoj kćeri. 

Sad opet ostaje mati kod kćeri po jednu i po dvie noći i ona 
spava s njome, a mladenae valja da čeka. dok i ovo prodje. Treći 
dan kreće se mati u svoj dom. Ona dobije iz prijateljske kuće za 
uzdarje: pecivo i pogaču i gotovo jaspre po jedan ili dva talira. Za 
ovim dolaze prvice. 

Prvice se zove, kad mlada nevjesta prvi put polazi u svoj 
rod. Neka ide poslie tri, a neka poslie šest nedjela a neke i na- 
kon godine. Običaj je taj, da ne smije prije ići, već o krstnome 
imenu. Ako otac nevjeste slavi Gjurgjev dan, a ona se uda u to 
vrieme, valja da čeka cielu godinu dok prvi put u rod podje. 

U prvice ide mlada nevjesta sa ista ona dva djevera, koji su 
je pri udatbi pratili, te ponesu sa sobom pogaču (a negdje nose i 
pecivo), kolače, jabuke, orase, lješnike, naranče i svake djakonije. 
Oba djevera idu pred nevjestom, a ona za njima. Stariji djever od 
dana ide napried. | 

Kad se oslavilo krstno ime, na praustavke kreću se djeveri 
sa mladicom opet doma. Mati sprema kolače i voća, te daje kćeri, 
da nosi u svoj dom. 

II. 
Po opisu S. Martinovića!. 


U Crnojgori bijaše u prvom zemanu i u doba kneza Danila 
I., da su velikaši i gospoda, kad se njih dvoje zaljube jedan u 
drugoga, muž u muža, n. pr. u trgovacah trgovac u trgovca, a bogme 
i siromah u siromaha, puno zaljubljeni jedan u drugoga, pa ako se 
namjere u kuću ovako se medju sobom razgovaraju: ,Mi se dva 
puno ljubimo, kao dva brata, ali vaša će žena za sjegurno poroditi 
diete i moja će, ja bih želio od moga srdca, ako bi bilo jedno mužko, 
a jedno žensko, da ih sastavimo i da smo više prijatelji“. Odgovara 
mu prijan: ,Istina je, da smo u ljubavi i ja bih želio, da sastavimo 
našu djecu, ali se dogadjaju mnoge stvari u prijateljstvu, da se 
ljudi svade i omraze“. Prijatelj mu odgovara: ,Daj čovječe, ne 
ćemo se omraziti, ja znadem od dobrih otaca dobra su i djeca. Vi 
znate mene, znate moju ženu, a znate od koga mi je žena i od 
kakva je roda; tako isto ,a znam vašega otca, pa znam i vašu ženu, 
i znam od koga je i kakva joj je majka; dakle od kuda bi ta hrdjava 
krv došla medju nas? ne ima odklen doći!“ Odgovara njemu pri- 
jatelj: ,El ljubavniče, najviše je snjeti u pšenice“. I zove svoju 
ženu. ako je u kući: pŠto bi rekla ti na to, moja gazdarice?“ Od- 
govara žena: ,Dobro sborite i to bi meni radostno u mom srdcu 
bilo, da smo viši prijatelji, ali opet ja velim, da to stoji u onoga 
Svermogućega; more bit da su oboje mužko, ali oboje žensko, a Bog 
zna, hoće li se živo koje i roditi?“ Odgovara njojzi muž: ,Znamo 
ženo, i da sve u božjoj volji stoji, nu sborimo. ako bi moguće bilo, 
a u tome ako budu oboje mužko, neka budu pričestni na krstu po- 
bratimi, tako i ženske neka budu dvie posestrime; starija je božja 
i bliži je po Bogu brat i sestra, no po krvi“. Žena odgovara: ,Či- 
nite što je vaša volja“, i tako se pogodiše. Kad se rodi jedno mužko 
a jedno žensko, onda majka od mužkoga šilje onoj djevojci, kako 
prodju dvie tri godine, darove svake godine, a djevojkina mati 
onome mužkome, svomu narečenomu zetu, malo kadšto i to jabuka 
ili kolača, pa i to sa stidom; šale bo se Crnogorci medju sobom: 
Gledaj, kako se posilila i stekla brzo zeta, te mu šilje kolač. Tako 
se Crnogorka stidi. 

Dogadja se dapače i od 12 god., da ih vjenčaju i tako sretne 
kuće počmu djecu radjat od 16 god., djetić i djevojka. Tako su 


1) Pravopis ostavih stari, da se crnogorski izrazi razabrati mogu. 

mnogi zadovoljni u takovom prijateljstvu, a mnogi budu i žalostni 
i medju sobom u veseloj svadji. 


Kad ge nadju upravo (djeca od poštena roda, dostignu se sin 
i otac kao dva brata, mati i kći kao dvie sestre, jer tako rano imaju 
u svojoj mladosti djeću i porodieu, kav da ju nisu ni radjali. 


Ma to se u riedke kuće dogadja, a druge što se namjerivaju, 
može sin od dobra otca i matere biti ništavilo i najviša pogrda, a 
njegova vjerenica kao vila, nu on mora da ju povede kući i da se 
s njom vjenča; tako isto i mladić može biti izgledan i pametan, a 
njegova vjerenica može biti jako gruba, pak se dogadja, da je i 
roma, ali nikako je ne može ostaviti, da ju ne dovede doma i da ju 
ne vjenča. Pa liepi mladić nezadovoljan s njom zlostavlja ju, pa se 
prijatelji svade, a može do krvi doći, najposlie se i razpuste i to 
bez crkvene vlasti. Dogadja se, da mora dati djetić djevojci 50 i 
100 talira, ako je kriv; tako isto i liepa nevjesta često ne hoteć da 
ostane s ružnim mužem, a on ju siroma čuva i miluje i ljubi, a 
ona nikako no bježi i utječe u rodbinu: ali u tetke, ali u sestre, 
ali u prijatelje; muž njezin i djeveri dovedu ju na sramotu kući, 
muž ju čuva, nu sve badava. Ima takvih žena, koje 10 god. stoje 
iza svoga muža i ta se zove bjegunica, a druga koja se razpusti, 
zove se razpuštenica. Žena bjegunica, koja ma i 10 god. živi 
bez muža, ali pošteno, pa joj se najposlie dosadi tako živiti i ne 
moguća se razpustiti ni udati, da ne bude krvi. vrati se k mužu i 
dogadja se, da imaju djecu i da živa vazda u ljubavi i tako žena 
sama seba sudi i svomu mužu sbori: ,Čujte me dobri domaćine; 
zaslužila sam, da svako zlo sa mnom radite, ali se kajem, što sam 
izgubila toliko vremena; i ako ste ružni, ne ću ve (vas) vazda nosit 
na čelu; radija sam za vami sitana jesti, liepo obučena bit, no za 
kakvom delijom gladna plakat“. Ali se malo takvih dogadja, e su 
žene prevratične; žena hoće, da joj je muž liep, pa ako će i slabo 
ručat. I muž na isti način rad je, da mu je žena liepa, ali viša 
vrsta u Crnoj gori radija je, da mu je dobra i radna, nu ipak da 
je izgledna, zašto Crnogorac veli: 0 liepieh žena narodi 
sbore, i razmiču jih na usta. ao dobrieh kuća živi. 


Crnogorac, kad mu je žena bježala, a kad je poštena, sve joj 
oprosti, ljubi ju kako svoje oči, i radje sramotna da mu je mati, 
koja ga je rodila ili sestra ili i na sebe stavio bi kakvo ružno djelo, 
da se na ime njemu može reći, da je lažav, — no da mu sramotna 





























13 


žena bude; svašta bi pregorio Urnogorae za svoju ženu, on je rad, 
da mu je ona najpoštenija. 

Prositba. Druga vrsta Crnogoraca ženi se ovako: Kad hoće 
da prosi djevojku, podje otac ili majka ili brat ili sestra ili dobar 
prijatelj ili pobratim i zagleda djevojku, pa dokaže ovome momčetu, 
da je vidio jednu curu liepu; pa ako se ovomu omili, ouda će mu 
najprije kazat oteu ili materi i tako se dogovore, da sinu prose 
djevojku. Otac i majka svoga sina pitaju: ,Hoćemo ti prosit dje- 
vojku?“ Momče stidno i ne odgovara, malo se nasmija i to sa stidom 
pa bježi iz kuće. Otac ako ne može sam, on šilje prosca u ono selo 
ili varoš, da propita njezine susjede, kakva je djevojka, da nije pod 
česovom manom, t. j. da nije roma ili kljasta na rukuh ili da nije 
bolestna od šta ili da nije jezičljiva pa ljutita i je li radna? a za 
poštenje nitko ne pita; radi šta u Crnoj gori izmedju hiljade dje- 
vojaka nebi našao jednu, koja nije poštenje svoje održala. pa makar 
imala i više od trideset godina. Dakle prosac pošto izpita i pohvale 
mu ju, ide kući te oteu i materi kazuje za djevojku i pita: ,Jeste 
li pitali vašega sina, je li zadovoljan?“ a oni odgovaraju: ,Mi sto- 
jimo zato; odkud će znat naš dječak od koga se ženi, i od kakve 
krvi, ali mi bolje znademo od našega djeteta, pa znademo, odklen 
joj je mati i kakvu joj mati ima rodbinu, i kakav joj je otac i nje- 
govi stari, a diete što znade? teke neka mu je liepa, — drugo se 
njemu sve dobro čini, pa da bi i naopako u kuću ulazila. No kad 
su ti ju pohvalili, ajde da ju prosiš“. Prosac ide i dodje blizu dje- 
vojačkog dvora i zove djevojkina otea ili majku; ma otca ako joj 
je živ, ako ne ima otca, a ono strica, ali ne smije u kuću poći, 
ako prosi djevojku, nu ona ga zove izvan kuće, povuče ga na stranu, 
na kakovu sjedju i zapita za onu djevojku i kaže mu, za koga ju 
prosi. Nju otac, ali tko bio, da mu je i čisto misli dat, iz prve mu 
je neće dat, nego mu veli: ,Ajde s Bogom, odkud si došao, a ja 
tebi puno zahvaljivam; ja ne zabavljam momčetu ni trome pri- 
jateljstvu, no sebi, jerbo ne mogu ju udat, pa još nije ni dorasla. 
vama vazda zahvaljujem, zašto mi nanosite čast“. Prosac odgovara: 
»Molim ve, ne mojte da tko za ovo znade“, jerbo se Crnogorcu 
čini, kad ište kome djevojku, a ne dadnu mu je, velika sramota. 
On mu odgovara: ,Ne će znat nitko od moje strane“. Prosac veli, 
,opet ću doći“. On mu oštro ne odgovara: ,Što ćeš se trudit, kad 
je ne dajem nikomu sad nikomu“. Ide prosac kući i kaže, kako ga 
je odpravio. Pita ga otac djetićev: ,Mogaše li poznat na njegovu 

razgovoru, hoće li ti je dat?“ Prosac mu odgovori: ,Liepo me je 
dočekao na rieči, ja se uzdam, da me ne će odbit“. Otae: ,Opet da 
ideš i da prosiš“. To je naš običaj. Ide drugom i doziva ga pred 
kuću i razgovaraju se: ,Daj čovječe, ne muči me ovoliko, ta znaš 
kuću i djetića, pa mi ju daj“. On mu odgovara, kad je naumio, da 
mu ju d4, pa mu tko ne razbije: ,Ajde čovječe s Bogom, ima 
vremena, pa ćemo se sastat: a Boga mi ništa ti ne umijem kazat, 
nisam braću ni pitao ni moje rodjake, jesu li zadovoljni? pa ćeš 
negdje doći. ali najljepše, da i ne dolaziš; jer bojim se, da ne će 
biti ništa“ Prosac veselo ide natrag i kaže djetićevim roditeljem : 
»Čini mi se, ako tko ne ošteti, da će mi ju dat“. 

Množina se nahodi, da oštete djevojci tako narok nu to je 
najviši grieh, koj ne može nikad oprošten biti u pravom zakonu. 
— Otac opet: ,Hajde prosi“. Ide trećom; a majka još ga moli i 
miti samo da brže snaha dodje. 

Medjutim otac djevojke dodje kući i okupi svoju svu rodbinu 
i ovako ih upita: ,Prosi me taj i taj čovjek djevojku za ono momče, 
sad sam ve (vas) braćo okupio, znadem njegova otca ili mater, ali 
ne znam momče, je li ga koji vidio?“ Neki kažu ,vidio sam ga 
i dopada mi se“, neki veli: .niesam ga ni vidio, ali kad ste ga vi 
vidjeli, koliko da sam ja“. Otac djetićev: ,Eto braćo, u vaše je 
ruke; mi smo ju rodili i prehranili, ali niesmo od nje gospodari 
bez vas, kako vi (vam) se svidja? ako velite, da je damo, govorim 
i ja; ali ako ti jedan reče, da je ne damo, ne dam je ni ja“. Tako 
se svi pogledaju i reku skupa: da je damo. Otac i majka zadovoljni: 
» Evo braćo kad rekoste, ako se što ružno dogodi, vi ćete nam bit 
na ruku, ako što bude do djetića ili njegove kuće; valja da drži 
djevojku za ženu; a vi ćete nam pomagati, ako se dogodi hrdjava 
stvar da na sud oko nje, kad bi ju on počeo nepravedno tjerat. 
Svi iz glasa djevojku znamo, do nje ne će biti ništa i ako bude do 
djetića, ako bismo i glavami poginuli, njegova će biti“. Sve bratstvo 
drži ju ko sestru 

Prosac dodje i trećom te zove djevojkina otca pred kuću; 
otac izide i reče mu: ,A evo čovječe ne hoćeš odustat, ajde da 
idemo u kuću“, i zove ga radostno; dočeka ga, dade mu jest i 
piti i reče: ,Evo ti djevojka“. Prosac radostan reče: ,Da sada ugla- 
vimo, kad će doć djetićev otac i mati na svilu!“ Otac djevojkin 
zabilježi dan, kad će doći, da za taj dan sabere svoje bližnje rodjake 
oko stola. ,Ajde s Bogom, i pozdravi, neka dodju u taj dan, jer 

im se nadam“, te daruje prosca jednim rubcem svilenim. Prosac 
izide iz kuće i puea jednom puškom. Pita narod, šta je to? Jedan 
drugomu kaže: Bogme se je izprosila ta i ta djevojka. Ima djevojaka 
u Ornojgori, za koju dodju do 60 prosaca, koja je izvrstna i od 
dobra roda. 

Ide prosac kući, tada se već svaki od djevoike mahne, da već 
nitko ne pita, da ju prosi. Dodje prosao kući, dočeka ga otac i mati 
djetićeva s velikom radosti i zadovoljstvom i goste ga, a prosac im 
reče: ,Tad i taj dan imate poći na svilu“. 

Roditelji i djevojkini i djetićevi nastoje oko toga, da omile 
vjerenike jedno drugome. Ako li se uglavi, da djevojka čeka, onda 
joj dadu na kapicu talire, ali se njih dvoje riedko kad sastaju; ona 
se njemu krije i ako joj je srdeu baš kako mio. 

Svila. U Ornogoraca svilom se zove čin mjesto prstena, a 
prsten se daje, kad krene djevojka iz kuće na vjenčanje. Majka se 
naredi i uzme nekoliko svile i nekoliko podstava (platna) i ne- 
koliko drugih darova za djevojku i brava, pecivo napečeno ; jaši na 
konja (gdje ima konja), i natovari drugoga pogačami i kolači, te 
ide sa svojim mužem, a ako ne ima muža, a ono s djeverom, u 
otea djevojke, gdje ih onda dočekaju i vesele. Mladoženja ne ide 
na svilu, nego pošlje po dvie boce rakije, jednu u kuću djevojačku, 
a drugu za selo djevojkino, gdje je sva njezina svojta. Svekrva i 
svekar mole otca i mater od djevojke, da izvedu djevojku, da ju vide. 
Djevojku traže, ona bježi i tako ju na sramotu uhvate i više nose 
nego vode; dovedu ju do svekra i svekrve i tako djevojka sve se 
sakriva od stida, da ju ne vide; poljubi obojici ruku, oni njojzi da- 
ruju darove, ona pobježe i zatvori se. Kad su predale darove dje- 
vojci, onda piju onu bocu rakije sa svom svojtom i bratstvom. Poslie 
se okupi svojta, pred crkvom te se daje svakomu domaćinu, da pije 
od one boce rakije; tim potvrde bratstvenici svoju dobru volju, 
da pristaju, da se djevojka uda u onu kuću, koju su izabrali njezini 
roditelji. Onda ugovaraju i uglave, koliko će biti svatova i kada će 
po djevojku doći. Otac djevojčin mora da sprema darove za svatove, 
ali ih sve plaća vjerenik, pa zato se i mora uglaviti, koliko ima 
dati za darove; novce za njih ulaže djevojkin otac, a on se po po- 
godbi namiruje iz onih novaca, što se prospu po pogači. Tu se još 
pogode, hoće li doć barjak. Ako je korota t. j. žalost djevojčinu 
oteu, ako mu je tko od rodjaka umro ili u boju poginuo, tako i 
materi, ne hoće da nose barjak, a ako li nije nitko, nek nose; a 

opet kad su svatovi zadovoljni, da nose barjak, govore otcu djevoj- 
kinu: mi ćemo nosit barjak, al kad dodjemo na pogled vaše kuće, 
zavit ćemo ga, neka je od korote. I tako se pogode te idu kući. 
Vjenčanje. Dodje vrieme: kupe se svatovi, otac djetićev 
zove prijatelje i svoju braću i rodjake, donosi mu svaki svat po pe- 
civa po jednoga ovna 30, 40—50 funt.; dohode sestre djetiću, ako 
ih ima, na veselje, nose pogače i darove. Svatovi se saberu u kuću 
djetića i tu večeraju, speku brava i svare mesa; piju vina, rakije 1 
drugih različitih pića kao cipra, ruma, rozolije, šampanja (!) pa iz: 
vode kolo i pjevaju svi u večer; sutradan krenu i pogode se u ve- 
čer, tko će biti kum ili stari svat, il prvienac, pjevač, djeveri, voj- 
voda, barjaktar, pustosvat. Za staroga svata izabiru najmudrijega, 
takodjer i prvienca i vojvodu valja mudroga; ovaj ide zadnji. Pr- 
vienac ide prvi, stari svat za njim za ovim pjevač a mogu biti i 
po dva pjevača; kad su dva, ide jedan usred svatova, drugi za sta- 
rim svatom, barjaktar za pjevačem i uz barjaktara drug, za to izbira 
se momak, koj najljepše zna igrat, plesat i koj je lak na noge; 
barjaktar crnogorski mora bit ujak djetića, koj se ženi, drugi nitko 
ne može mu barjaka uzeti, a kad ne ima ujaka od iste ujčevine, zove 
sestrić nekoga i bira ga, da mu barjak nosi; ako ne ima nikoga 
svoga rodjaka, onda drugoga, koj je vriedan s barjakom vješto 
mahut i igrat tako, a biraju se barjaktari, koji su brzi; za barja- , 
kom idu ostali svatovi, kad imaju konje, netko na konju a netko 
pješice; u sriedi svatova idu dva djevera i zadnji vojvoda. Kad krenu 
iz kuće u jutro, uzmu sobom vina u čuturi i u mješinu o konja i 
Svi puške izbace, kad izidu pred kuću, pa krenu; domaći ostanu 
doma. Vrte se peciva, pjevaju kola i svi su veselo. Svatovi putuju, 
pjeva pjevač, puca puška, vesele se na putu, koga god sretu, dadu 
mu zdravicu iz čuture vina, ako je muž, on njim zahvali i meće 
puškom, pošto svatovi prodju, tako isto svatovi onda njemu puškom 
odgovore i zahvale; i ženskoj dadu, a ona im da blagoslov n. pr. 
pajde s Bogom bila vi (vam) sreća na putu i povratila se veselo 
na svoj dom, i da domu djevojku dovedete za izmjenu i za hranu 
svoje svekrve. Barjaktar i uz njega tko je, igra na svaku milju puta, 
izkoče izmedju svatova i protrče; pa na kakvoj liepoj ravnici igraju 
jedan naprama drugoga; barjaktar maha barjakom i dobro ga čuva, 
da mu se ne zamota, nu valja nešto, e ako mu se zamota svi mu 
se svatovi smiju i rugaju; valja da znade obima rukama mahat, kad 
ide, ali težko kad igra. Nu ne ima ljepšega nego to, kad ga gleda 

kita svatova, dok pjevač iza glasa pjeva, i kad igra barjaktar i onaj 
uz barjak, na svakom mjestu, gdje poigravaju, ovi da izbace dvie 
puške; barjaktar ne nosi dugu pušku no male i nož, a onaj uz 
barjak nosi dugu pušku i oružje za pasom. 

Djeveri, gdje god dodju izpred čijega dvora, protrče i ponesu 
u dvor zdravicu, da piju makar tko bio kod kuće: ako će i diete i 
tako i krajem sela ili varoši trče u sve povrstnije kuće, te im daju 
zdravicu i odtalen idu dvoru dijevojčinu. Iz djevojčina dvora skoče 
dva momka i trče na polje, jedan nosi barjak u ruki i maha kao 
onaj od svatova, a drugi spram njega igra i sreta svatove; kad se 
stanu, izide barjaktar od svatova i barjaktar od djevojkina roda te 
ovi dva poigraju zajedno s barjaci; a oni dva, što uz barjake idu 
opet zajedno, te izbace ti četiri puške, — svaki po jednu pušku, 
pak se poslie poljube u obraze i krenu da idu; dva barjaktara na 
upored, a oni dva uz barjake na upored i dadne desnu stranu bar- 
jaktaru od svatova pa tada se pogode, hoće li se utrkivat, koj će 
prije doć do djevojkine kuće, a velika je žalost barjuktaru od sva- 
tova, ako ga preteče domaći; ali koj je valjan, ne hoće mu se pustit, 
da ga preteče, da mu ne učini žalost, a neki i ne mare zato, te 
ponesu žalost jedan na drugoga i dodju pred djevojčinu kuću; ako 
je kakvo gumno ili dvorište ili ravnica igraju pred kućom dva bar- 
jaktara i njihova dva sudruga, i meću puškama; djeveri trče u kuću 
i valja oni prvi da dodju i nose torbice o ramenu 1 u njih pogaču 
i čuturu vina, nadju svatove od doma, gdje sjede za stolom, tako 
postave torbe na stol, na stolu nadju tu bocu vina i na njoj šipak 
oli jabuku oli dunju ili narandju; iznesu bocu svojim svatovom pred 
kuću; oružje dugačko ne stavljaju vd sebe, već kako su s njim 
uljegli u kuću, tako su ga medju svoje izmeli; premda ih mnogi 
traže u kući, da ga ostave i da ih prevare, jer bi im se rugali. 
Iznesu svojim svatovom bocu jednu oli dvije oba djevera, a jabuke 
metnu u špag (žep); dadu staromu svatu najprije da pije, pak tada 
svatovi jedan drugomu; dok se obrede; a nekih putah ne gledaju 
svi da piju; tuder svatovi svi meću oganj iz pušaka; pristupe momci 
od kuće i uzimaju im dugačke puške i meću na stranu, a tako i 
njihove kabanice iliti struke (ogrnjače) a primaju im i konje. 

Idu svatovi da ulaze u kuću, stoje dva momka na vratih pred 
kućom i drže dva ibrika iliti bukare punane vode i ubrusee preko 
ramena; svim svatovom posiplju te umiju ruke i očiste obruscem. 
Svati ulaze u kuću i nadju za stolom s jedne strane punan stol 

ljudi 1 ti valja s lieve strane da budu, a s desne strane da sjedaju 
svatovi. Domaćin od kuće naredi staroga svata od kuće te sjede 
u čelo za stol; sjede do njega stari svat od svatova, a do njega 
prvienae; do prvienca barjaktar od svatova a tako se rede i oni 
od kuće; djeverovi sjede u sried svatova; tako isto drugi od doma. 
Počmu se razgovarat: ,Jeste li se gospodo umorili“. Svatovi odgo- 
varaju: Niesmo se tako umorili, kad smo zadovoljni u svome srdcu; 
nu jeste li ni što pripravili i nadate li ni se?“ ,Nadamo a kako 
ne nadamo takvoj gospodi i prijateljem“. Ali pita stari svat od kuće 
staroga svata od svatova: ,Jeste li ni što donieli?“ Odgovara on 
njemu: ,Dosta smo vi dobra donjeli, kad smo zdravo došli“. Vadi 
stari svat sa stola 1 s torbe, koju su mu postavili djeveri, pogaču 
priesnu ali napisanu (košticom) i tako liepu iznese na trpezu i pred 
staroga svata od doma: ,Evo brate, to sam vi doneo“, i još iznesu 
na čuturu vina, što su djeveri donieli. Stari svat od doma govori: 
pOvo je najsladje na svietu, ali se jošt hoće što!“ ,A što pitate?“ 
odgovara svat od svatova. Stari svat od doma: ,,Dosta bismo pitali, 
kad biste vi dali“. Stavlja ruku u špag stari svat od svatova i iz- 
vadi dunju ili jabuku ili narandju i stavi ju na pogaču. Stari svat 
od doma: Liep je dar i ovo se jede; ali jošte tražimo. Pita stari 
svat od svatova: ,A što tražite više?“ Odgovara njemu stari svat 
od doma: ,Hoću da mi pozlatite stol!“ Odgovara on njemu: ,Kud 
će ljepše pozlate od vina i pšenice, kojim sam vas obdario“ i maši 
ruku u djep i izvadi tvrdih talira krotača i stavi na četiri strane 
na pogaču četiri talira. Stari svat od doma: ,Liepo je to, ali je 
vrlo malo, ne imate ni srebra ni zlata“. Stari svat od svatova digne 
se na noge i povadi tobolce iz špagova i naspe na pogaču talira 
tvrdih, cekina žutieh, cvancika i stotnjaka: .Jeste li sad zadovoljni?“ 
»Jesmo brate i prijatelju“. 

Diže se stari svat od doma i daje pogaču i sve jaspre otcu 
od djevojke; on primi jaspre i povrali sve kolike natrag staromu 
svatu, ako im nije čescva pogodba, da im što uzme; jer je običaj 
u Crnojgori takov, da se uzimlje na tri svata cekin; na pet cekin ; 
na sedam cekin i po; na devet dva cekina; na jedanaest isto tako 
itd. može se slučit na dosta svatova da uzme i po desetak talira, 
a ono mu ostalo vrati; više ne smije uzet od pogodbe; pogaču vrati 
i dade medju svatove; donesu rakije i počmu ju pit. Stari svat od 
doma počne nazdravljati. ,Rakija dobra, a sreća bolja domaćinu i 
njegovim prijateljem; i svi zdravi i ja s vama“. Popije čašu. Stari 

svat od svatova: ,Hvala tebi stari svate, ti si u svih zdravlje na- 
pio: a ja pijem u zdravlje tvoje da Vas Bog poživi na mnogaja 
ljeta i da Vas Bog uzdrži i namjesti na mnoge sjedje ovakve, gdje 
se pošteni ljudi sabiraju i veselje grade“. Piju svi svatovi po jednu 
malu kupicu rakije. Donesu peciva na stol i pod pecivom po jednu 
siniju (pladanj) od drveta; digne se stari svat od doma i dohvati 
svatovsku pogaču i slomi ju preko glave i kaže ovako: ,Iz ovoga 
prijatelja djevojčina u onoga prijatelja djetićeva da se polažu kru- 
hom i vinom i svakiem pošteniem i radostniem činom; i kruh i 
vino, da vazda dugo jedu i piju bez nikakve omraze; no u radost 
i zadovoljstvo“. Svi svatovi: ,Amin“. Dieli svakomu po komadić 
od pogače i daje materi djevojčinoj i oteu dio. Tader skoče djeveri 
trgnu noževe na peciva; ako su tri peciva, sječe jedno stari svat 
od svatova & dva druga dva djevera; a četvrto vojvoda od svatova 
a ako ih je više, dadu staromu svatu od doma jedno i drugim sva- 
tovom od doma drugo, a ona, ako su ih deset ili dvadeset, sve sjeku 
svatovi; i to se sječe, grabi se, tko će ga prije i ljepše posjeći. 
Najprije mu odkine glavu, pa šiju onda zapleća, pak preko sredine 
digne u lievu ruku po brava zadnje ćereke tko dobro sječe, pa ga 
teše nožem da komadi skaču, a ima momaka, koji će ciela dignut 
lilevom rukom, pa ga tešu svega, dokle ga sasjeku i to jako brzo 
sasjeku; mnogi se noževi slome u tome. Tko bi sjeko, da mu nož 
udari u stol, njemu bi zamjerili i rekli, da ne zna sjeći. Ma svatovi, 
neka im je nož od 90 dukata, kako je oni dan radostan, ne čuvaju 
ga više no da je od krumpira. Tader porežu kruha i počmu jesti. 

Prvu zdravicu donese vina i počnu napijat stari svatovi jedan 
drugomu, kako koji ljepše umije; tako isto i vojvode u dno stola. 
Piju prvu i drugu za ljubav dugu, a treću za bolju sreću, a četvrtu 
i petu, da mu ne smetu. Kad budu u petoj zdravici, skoče dva dje- 
vera na noge i traže, gdje im je djevojka? Ova u svojoj sobi i koq 
nje ženske, gdje su ju preobukle; idu k njojzi i nose joj erevlje, 
da joj metnu na noge, što su ih donieli od kuće za djevojku; u 
svakoj od tih crevalja ima novaca ili od srebra ili od zlata, takvi 
je običaj i stave joj crevlje na noge i djever desni dade joj na 
ruku prsten, može jedan, dva ili tri prstena dati, ali obično samo 
jedan, pa onda vode djeveri djevojku k svatovom obučenu. Ona po- 
ljubi najprije u ruku staroga svata od svatova, a on njojzi dade pr- 
sten na ruku. 

Tako isto poljubi i staroga svata od doma i pokloni se svim 

svatovom do zemlje; djeveri ju vode, gdje su sjedili ali više ne sjede 
no stoje na noguh i desni djever drži ruku djevojci iza vrata, a 
lievi stoji uz njega. Donesu po kupu vina i dadu starima svatima. 
Stari svat od svatova drži čašu, a stari svat od kuće počne napijat: 
»Ajde djevojko s Bogom doma; sreo te sv. Toma, da mu dodješ 
u dobri čas doma; sreo te sv. Spas. da mu dodješ doma u dobar 
čas; sreo te sv. Luka, da ti ovrne u svačem beričet i dobra ruka; 
koliko stopa stupila od ovoga dvora, tvojega otca, do dvora tvojega 
muža, toliko te dobrieh sreća srelo; na svakom mjestu, kud nastu- 
pila; s tobom se pohvalio rod i dom; da budeš rodu za čast a 
domu za korist i za pohvalu. Bog ti dao kćeri dvie, a sina četiri ; 
prije ti Bog kćeri dao nego sinove, da se kćeri i snake u domu 
ne sastaju no kćeri prije da udaš nego li sinove oženiš; najgori ti 
sin bio kao i ja! U ime Hrista tako mi krsta, popit ću ju do ma- 
loga prsta“. Pije i kada popije reče: ,Ciju miju, ja ovu salih u 
moju šiju“, 

Stari svat od svatova: ,Hvala tebi stari svate! Kako si ti na- 
pio, Bog uslišio i kolo nebesko! Da joj Bog dadne svaku dobru 
sreću, a najviše sreću joj Bog udielio s njezinim mužem u porodu“, 
Svi svatovi: Amin. Živio! 

Ima pjesama i takvih napijalica, da se od svatova nadju pa 
po dva i dva nazdravljaju i svi ostali govove: Amin, te pjevaju: 
»Dobar bane, dobro li reče. Mili Bože skoro se steče i po pune čaše 
u dobre čase, kad našim mladencem molitve daste, svemu rodu i 
plemenu, na veliku čast a našim mladencem sve u dobar čas“. 
Mladiću govore ovi tako: Dobar mladiću dobro li reče. Ženi: Do- 
bra banice, gospojo, majko itd. I tako piju redom pak naposlied 
dadu otcu djevojčinu i on napije i da joj blagoslov. Tako joj i majka 
i od više puta nadje se mati, koja napije zdravicu: ,Ajde moj sinko 
s Bogom, bila ti sreća na put, kako radila tako se hranila Bog ti 
dao, što ti ja iz moga srdea želim“. Tako opet piju za zdravlje sva- 
tova, domaćina, darova itd. Svatovi ne smiedu se opit za ljutu 
smrt; a ine mogu se, jer samo malo srknu svaki put i piju se- 
dam zdravica — više ništa — šest vina, a prvu po kap rakije. 
Daruje domaćin svatove: djeverima po dva dara; staromu svatu od 
svatova dva dara (maramu svilenu) barjaktaru dva dara, vojvodi dva 
dara a drugiem sviem po jedan dar, i konjem se daje dar (n. pr. 
rubčići šareni), Svatovom se spravi vina i spravi im se jedna pogača 
priesna (bez kvasa) i druga uz nju; i spravi im se po brava mesa 

al ako je malo svatova, jedno rame mesa pečeno. Djeveri, odkad 
uhvate djevojku pod svoju ruku, nikakva ženska ne smije ju dirnui 
rukom. 

Izlaze iz kuće; fišeke su za stolom dali onim nastojnikom, 
koji su im primili duge puške i svaki od onih nastojnika napunio 
je svatovske puške. Kako ulaze, daju im velike puške i njihove 
ogrtače; djever vodi djevojku pod rukom i dovede ju do konja; ali 
drugdje se nadje i pješice da ide, gdje ne ima konja, nu ovo je 
riedko. Vode ju od kuće, izadju, svatovi svi meću iz pušaka jedanak 
pa opet napune. Ljudi, koji su blizu onoga dvora, iznose zdravice 
svaki bocu vina i na njoj po jabuku; grabe se svatovi za darove, 
njetko pije, a njetko i ne pije, ma valja njetko da obidje zdravice, 
pa meću puškama svatovi, te im zahvale; tako isto i ovi, koji su 
zdravicu iznijeli. Kad malo odalje od kuće, zimne (zove) je njetko 
izpred kuće po imenu: ,Ajde s Bogom Mara“ (ili kako se zove) i 
meću joj puškom; tako svatovi odgovore puškama i stane pucanje 
izpred kuće djevojčine; tako se brane svatovi i odgovaraju im puš- 
kama. Poprati ih barjaktar od kuće, do istoga mjesta, gdje ih je 
sreo; a jedna ženska poprati ih tako koliko dviesta, trista koraka i 
nosi im torbicu svatovsku, pa ju tadar objesi o konja ili dadne dje- 
verima, a oni njoj daruju dar, što ih je popratila. Idu, pjevaju. 
Ako su svrnili u česovo (koje) selo oli varoš za zdravicu, okupe se 
oni seljani i izpeku jedno pecivo oliti dva i nasried puta postave 
stol i čekaju svatove, kad se vrate i iznesu im vina i kruha. Dodju 
svatovi, a tu valja da počinu i tako ih seljani počaste, te tu malo 
jedu i piju, a ono drugo, što ostane, pojedu sami seljani. Tako se 
prate iz pušaka veselo. Kad dodju na sried puta, valja da svatovi 
objeduju što im je spravljeno u djevojčinoj kući u torbe. Ako će 
bit izmedju kuća dvadeset kroka, to im se zna na sried puta dati 
da objeduju i to snoga po komadić u ruku i čašu vina; i tkogod 
se tu namjeri, svakomu dadu; ne nose kući ništa potle jedne 
pogače; no podiele svakomu, tko dodje do njih, kad već sami ne 
mogu pojesti. Dodju blizu kući; kolo pjeva, pucaju puške, vesele se, 
idu u crkvu svatovi; dodje mladoženja s gospodom od doma u cr- 
kvu, i tuj ih vjenčaju. Kad ih na vjenčanje privedu, napravi pop 
dva pruta od loze i zaplete od tri struke i dohvati jedan komad 
loze, napravi krst i zapne ga medju ove prutove. Kum stoji od- 
zada i drži dvie svieće na dva ramena mladoženji i djevojci i to 
na desna ramena, a pop kad ih vjenčaje, one vience stavi jedan 

mladoženji na glavu, a drugi djevojei i na vience one krstove i 
tako govori: ,Obručaje se rab (sluga) božji Gjorgje s rabom bož- 
jom Marijom“ itd. i tri puta ih omjeni vienci na glavu; jednom 
rukom drži jedan vienac a drugom drugi i prekršta ih u tri puta 
s viencima ; i prsten s ruke djevojkine u tri puta namakne na desni 
prsten mladoženje unakrst pa opet na prst djevojci, i tako tri puta 
promjeni prsten, koj ostane najposlje na ruci djevojci. I vjenčanje 
traje tako dugo, malo kraće nego liturgija (misa). Poslie toga ih pričesti 
proskurom (kruhom) i vinom i počnu tader izvadiv kruh po vjenčanju, 
što su donieli iz djevojčina dvora; dohvati pop i mladoženja na je- 
dnu stranu, a kum i djever i nevjesta na drugu stranu, podvuku prste 
pod onu pogaču, koja je jako tanka, pa ju onai djever jedu — pa 
se pograbe, da ju slome, pa tko više ponese ili pop i mladoženja 
ili kum i djever i nevjesta, i tako dadu svatovom svakomu da obide 
i gospodi od doma, koja su došla u crkvu. Idu kući veselo, 
pucaju puške, pjevaju kola i igraju. Skinu nevjestu s konja i 
uvode ju u kuću, i prostrt će joj na prag od kuće što od vune 
mekano, da preko nje preidje, da ne bude srdita. Nevjesta, kad 
dodje do praga od kuće svojega muža, iznesu joj jedno mužko diete 
i dadu joj ga na ruke i ona ga poljubi u čelo i unese ga preko 
praga — i preko one vune daruju mu oli košulju oli svilenu ma- 
ramu. Tada povedu nevjestu u njezinu sobu i posade ju na postelju 
i uz nju dva djevera pa dodju ženske te se tu ljube s njom i pre- 
gledaju da joj nije što naškodilo. Svatovi sjede za stolom; do- 
maći sjedjeli i jeli i pili prije svatova, a ovi poslie i gdje tko 
s njima od najvrstnijih starešina. Tu konače i pjevaju i malo se 
spava. Djeveri kod djevojke svu noć sjede, mladoženja, koj je slo- 
bodan, prokradjuje se preko sobe i ukriva e da bi što ukrao od dje- 
vojke makar podstolju, rubac ili što drugo. I sutra dan, ako im 
ponese što, ruga se djeverom, kako su ju čuvali, 

Sutra dan digne se nevjesta, i preobuče se i tako ne hoće sa- 
svim odkrit izprod previesa čelo, da joj se vidi, no joj je pokriveno 
sa zlatom, do očijuh i ovo se zlato zove ukosnici, jer je u kosu 
zadjeveno; a marama, koja je na mevjesti, zove se previesna 
marama. Dignu se svatovi a nevjesta s djeverom izide pred kuću 
i unesu u bardaku vode u kuću, kad zahvati vode izpred kuće, tada 
djever meće puškom i to je u jutro u zoru. Kad se svatovi dignu, 
pristupi nevjesta i poljubi staroga svata u ruku; tako isto i svekra 
i svekrvu, pa onda svakoga ljubi na okolo u ruku; tada joj dadu 

jedan ubrusac i u vrč vode i iznesu kain u čem će se svatovi umi- 
vat; ona drži kain u ruci a polieva im bukarom ili ibrikom; umije 
se prvi stari svat i dadu mu ubrusac, da otre ruke; on joj baci u 
vodu talir, cekin itd. pa joj dodje kum i on se umije, i on joj baci 
u vodu njetko cekin njetko i 10 a njetko 15; tako i svatovi svaki: 
njetko forint, njetko dva. Otac od mladoženje umije se za kumom 
i on joj baci cekin i njegova žena t. j. svekrva, i ona joj baci jas- 
pre, pak onda djeveri i ostali svatovi, tada ovi od doma svaki, a 
najmanje tko će dat cvanciku. Ona novce skupi i dade svojoj sve- 
krvi, ova ih izbroji i stavi u svoj sanduk, pa poslie daje svojoj 
snahi natrag. Tu svatovi tri dana piju, jedu, vavjek pjevaju i izvode 
igre svakojake. Tu se kupe i drugi varošani i seljani na veselju ra- 
dostno. Kum daje mladoj kumi dara i bez vode najmanje cekin, a 
bogatiji će 1 po deset. Treći dan idu svatovi svaki svojoj kući. Ide 
kum i prati ga kuma (mlada) a dariva ga kakvim darom, košuljom 
od svile itd.; ukućani od djetićeva dvora prate ga iz pušaka veselo, 
tako i on meće i odgovara puškama. Tu mladoj zaove, ako ih ima, 
stoje s njom za dugo dana, dok podju u svoj dom. Ona se jako 
sramuje za puno vremena, ne hoće baš sa svim se pokazati, ali se 
ljubi sa svakim onako radostno, ma u veliki stid, i s mužem svo- 
Jim, dogadja se i cieli mjesec, da se ne sastaju, a drugi se po šesti 
do osmi dan sastanu. 

Svatova najmanje biva 15 a može ih bit i do 90, al najljepši 
broj za svatove nahode Crnogorci 30; i to radi kuće, jer se ne bi 
inače mogao smjestiti stol, oko koga mora da bude i domaćih, ko- 
liko i svatova, a tako je 60 ljudi već dosta. I tu je običaj, da u 
svatove ne ide no jedan barjak, ali kad se knez crnogorski Danilo 
I. ženio, bilo je svatova šest hiljada i tri stotine više; bilo je 60 
barjaka i dva velika alaj-barjaka (glavni kneževski) i ja sam — 
veli Sava Martinović — bio u tih svatovih i pjevao samodrugi iz 
glasa sa Savom Ivanovićem pjesmu, što je tiskana u 9. česti Vuko- 
vih narodnih pjesama. 

U svem je taj običaj i sada u Crnojgori, ali poslie zapovjedi 
kneza Danila I. drugi je običaj, da se ne može čovjek razpustiti 
sa svojom zakonitom ženom nikako, nego valja, da ju drži za ženu 
ili da se podpiše, tko zabavi, muž ženi, ali tako žena mužu, da se 
više ne ima nikada on ženiti ni ona udati. 

Pohodi. K ženitbi spadaju najprije pohodi. Treći dan ide 
mati, otac i stric ili nevjestin brat i nosi darove; natovare na konje 

škrinju i nju punu nevjestinih haljina, što ih je majka pripravila, 
i ova nosi pogaču u onaj dom, gdje joj je kći, najveću, a drugih 
manjih pogača u bliziku, za rodjake i stričeve svojega zetića; i nose 
peciva; kadikad ponese i po desetak pogača i malih kolača ženskim 
oko kuće, bliziki onoga mladoženje; po kalup sapuna i podveze žen- 
ske i drugih sitnih darova kao što su n. pr. voće; mladoženji nosi 
košulju najfiniju i najljepšu i čarape. Njegovoj materi svileni rubae, 
a otcu jabuku ili dunju. Tu ti piruju za dva tri dana; iste darove 
druge naprave u djetićeva otea; pogača i kolača i voćnih; kad hoće, 
da kreću, natovare konja, te im vrate jedno pecivo, što ga stave 
na konja, i djetićevi roditelji dadu nevjestinoj materi dva talira i 
crevlje; a nevjestinom otcu i bratu dadu svileni rubac. I oni, kad 
dodju kući, razdiele darove medju svoju braću oko kuće; i spravit 
će im, kad može konj nosit, po viedra vina, otac nevjestin; kad 
dodje doma, izpeče ovo pecivo i pripravi koliko je moguće i sa- 
zove rodjake, te pojedu pogaču i kolače, što ih je poniela mati iz 
nova stana svoje kćeri. 

Prvići zovu se, kad hoće nevjesta, da ide u rodbinu; može 
dugo biti ali valja da ide na otčino krstno ime i valja da ide sa 
ona dva djevera, koji su joj to u svatovih bili. Nosi obično kolače 
u svoju rodbinu na konju. Kad prvićnici dodju pred kuću, meću 
dvie puške i tako se znade u cieloj varoši, jesu li došli prvićnici. 
Tu piruju tri dana a kad hoće da kreću doma, tako isto natovare 
konja velikimi darovi, koje nevjesta nosi u svoj dom i svakomu 
djetiću mužkomu hoće da donese kolač a ženskim jabuka, narandja. 
I tako se natječu prijatelji timi darovi, tko će komu više dati, 

Prvićnici kad kreću, prate ih iz pušaka isto kano da su svatovi. 

Povojnica. Kad će nevjesta prvo diete da rodi, valja da 
joj mati, kad čuje, da je noseća, radi skupit haljine ciele, što se 
hoće za diete i koljevku da nevjesta kod kuće ništa ne troši; i 
tako kad nevjesta rodi, ide joj mati treći ili drugi dan 1 nadje je- 
dnu žensku, koja će nositi s njom djeteće haljine i koljevku i do- 
dje svojoj kćeri na čestitanje i radost. Ako je mužko, ciela varoš 
kad se rodi, svaki radostno meće puškom, gdje se god nadje, a 
njegov otac i rodjaci plaćaju piće poznancem: tako i njegova otče- 
vina — plaćaju ljudem piće, da se vesele. Babe i primalje ne ima 
u Crnojgori nego pomažu susjede. Ove i prijateljice oko kuće nose 
najljepša jestiva kuhana i pečena rodilji a to se zove povojnica, 
Tako biva i poslie svakoga poroda. 

Poslie prvoga djeteta prestaju svatovski pohodi, nego prija- 
telji i bez prava odu jedan k drugomu svake godine na krstno ime. 





Djakovština. 

Mužkarac, kad će se ženiti, mora da je navršio 18 g. Djevojke 
se udaju počam od 15, 16 g. 

U ovom su kraju obično sborovi mjesta, gdje se mladi sviet 
upoznaje. 

Po opisu Ilićevu ide mati gjuvegije, pa govori najprije 
s djevojkom i kuša ju; ako nadje, da je voljna za sina joj poći, tad 
pošalje sutradan u večer otca i još koga, da ju daruju. 

Na prositbi, ako je djevojka od prosaca novce primila, tad im 
domaćin spravi obilnu večeru, na kojoj se najprije napija udavači. 
Prosci, kad joj toče vino, bace nekoliko novčića u čašu, — a ona 
čim na zdravići zahvali, sve redom poljubi. Na malu rieč, kad 
dodju kućani mladoženji, ovaj ih ljubi i dariva; ali i ovi donose 
sobom darove, kao bukliju, pogaču itd. Od male rieči počamši, 
pa dok se ne vjenča djevojka, svakoga, kogagod na putu sreta, ljubi : 
mužke u ruku, ženske u obraz. I na velikoj rieči opet po obi- 
čaju jede se, pije, dariva i cjeliva. Napomenimo samo, da kad sve- 
kar nazdravi svojoj snasi, napije se, spusti cvancigu u čašu i dade 
joj, da se zahvali. 

Ja sam pako u Levanjskoj varoši sliedeće čuo: 

Mladić, koji će se ženiti, — ovdje ga zovu gjuvegija, — 
ide sam k djevojčinoj kući na ugled. Privoli li djevojka, dade dje- 
Vojki škudu, dukat ili gotova novca do 25 for. Osim toga ide iza 
nekoliko dana svekar sa svekrvom u djevojčin dvor i pitaju nje- 
zinoga otca za privolu. 

Privoli li otac, voze nedjeljom svekar i svekrva djevojci ko- 
lače. Ti se kolači pet puta obično voze. Jedne će nedjelje svekar, 
svekrva i mlada poći u grad, gdje ona kupuje, štogod joj srdce 
zaželi. Momak je svekru zato uručio gotovinu do 80 for. Kad podju 
u grad mlada ogrli svekra. Konji su im nakićeni. 

Katolici se medjusobno žene i udaju. Bio je slučaj u Slobodnoj 
vlasti — kazivao mi ga u Levanjskoj varoši knez Adam Jakobović, 
— da je Jozo sin Miška Buljevića, katolik, oženio Savieu, kćer Vase 
Novakovića, grkinjicu. Takva slučaja ne bilo već 20 god. 

Oko svih svetih se tri puta ,navjeste“. 

Dan prije nego će bit svatovi, domaćin gjuvegije naloži su- 
sjedu, koji ima biti starim svatom: ,idi zovi svatove“. 

Stari svat je u svatovih gospodar mjesto domaćine. On ima platiti 
za djevojčin sanduk 2—3 for. Djevojka mu za to košulju pokloni. 
U večer pred svatovi biva večera u kući gjuvegije. 

Djeveruše, tih ima 4, 5—6 i sada još pletu pjevajuć vience. 
Te se obično uzimlju iz roda. 

Kao gosti obično dodju i sprežnici, zvani i uzovnici!. 

Večera ne traje dugo. U jutro se svi skupe na ,ručak“. Po- 
ručkovav idu svi na kolih po djevojku. Tu se puca, a gajdaš svira 
što bolje može. 

U samo jutro već počme čajo goste zabavljati. Kod grčko- 
iztočnjaka ima čajo na sebi perušku, suhe paprike vienac. Sa svojim 
ogromnim štapom — budja zvanim — tjera svatove u hrpu. 
Budjom lupa o gredu, a na budji ima obično grkljane zaklanih 
životinja. U katolika čajo je mnogo redji. 

Čajo si napravi od siena rep. Drugi mu ga zapale i viču: 
»izgori kapetane“. On kao da ništa ne zna. 

Djever je samo jedan. Nosi čuturicu na ruci, a na vratu ima 
otarak (peškir). 

Ako je djevojka u selu, idu pješke u erkvu. Inače na kolih. 

Svatba biva obično u sriedu. Djeveruše pjevaju mladoj pletuć 
vience: 

Odte druge pomozite 
Našoj drugi vienčac viti 
Sutra će nam putovati 
U Matine? biele dvore 
Matini su bieli dvori 
Šikom zlatom opleteni 
Bielim platnom pokriveni. 

Druge pako odgovaraju: 

Ti nevjeruj mila drugo, 
Jer tvoj djever milo laže 
A svatice polaguju. 
Matini su bieli dvori 


1) Kad n. pr. jedna kuća ne ima dosta marhe za oranje, druga joj kuća 
pomaže. Tako ima u svakom selu po tri četiri uzova, t. j. pomagača. 
2) Ime gjuvegije. 














Bielom lozom opleteni 
Koprivami pokriveni. 

Kada podju svatovi po djevojku, da će ova u crkvu, iznesu 
akov vina, pečeno svinjče od godine i čerek govedčeta. To je dao 
otac mladoženje. Ovo troše susjedi i nesvatovi u kući djevojčinoj, 


gdje i ostanu. 


Kada djever dodje, išću ga djeveruše: 


Svi gosti mole 


Daj djevere sirac i pogaču, 

Daj djevere zlaćenu bukliju, 

Daj svatice svilu i pozlatu, 

Daj djevere pečen mak na ražnju, 
Daj svatiće šipke i gloginje, 

Daj svatice nože i vilice, 

Daj svatice kolač djevojački. 


vojka moli otca, da joj oprosti, ako je šta skrivila: 


Prosti rode, blagoslovi 
Otidje vam ja itd. 


Djevojke pjevaju: 


Pružila se zlatna žica od vedra neba 

Al to ne bila zlatna žica od vedra neba 
Već se dieli lipa Anka od svog roda 
Išće Anka blagoslova od svog roda 

»Daj mi rode blagoslova, otidje vam ja“, 
»»Prosto ti bilo lipa Anka od vedra neba 
Susrela te dobra sreća i gospodin bog 

I Marija Mandalena svojom milošćom““. 


molitvu prije, nego će se poći u crkvu. Dje- 


Polaze sada u crkvu. Na putu pjevaju djevojke mustulun- 


gjijam!: 


1) Svatovi. 


Odvedoše, odletiše mustulungjije 

Odvedoše lipu Anku od mile majke, 
Obazri se lipa Anko 

Majka te zove. 

Kažite joj drage druge, nek me ne zove 
U mene je bolja majka, neg što ostaje — 
Bolja baka — brat — snahe — sestre — 
druge — itd. 

Nitko od roditelja i rodjaka djevojke ne polazi u crkvu ni na 
svatovsko veselje. 

Župnik dobije od vjenčanih 2 for., pogaču, bukliju vina i ko- 
mad mesa. Imućniji pozovu župnika na večeru. 

Iza vjenčanja voze se kući gjuvegije. Na vratih njegovih do- 
čekaju mladu s čašicom vina i mladu pozdrave, koja vino okusi. 

Gospodar kuće dade joj pod svaki pazuh po jedan kruh i malo 
goli. Prije nego li ona udje u sobu, na pragu prostru pred nju 
otirak. Mlada sjede svekru na krilo, a njoj na krilo metnu mužko 
djete. Gdje ne ima mužko, žensko. Ona dade djetetu peškirić i 
jabuku. 

Majka joj gjuvegije ujedno donese jabuka i dva tri kolačića. 
Sa svim tim unidje mlada u sobu, gdje će se ručati. 

Mlada ljubi sve ukućane redom. 

Objed započme i veselje traje do pol noći, kada kum, djever, 
gajdaš i djeveruše podju u sgradu mladoženje ,na polaganje“ 
gdje mlada muža izuva do rubine. On nju na to izuje i razplete 
joj kosu. 

Gajdaš se je već prije naslonio na postelju i ne će se maknuti, 
dok mu kum ne plati nekoliko desetaka. Legnuv, mladi gajdaš ih 
pokrije i metne na postelju nekoliko novčića. Prisutni ih svi na to 
blagoslove. 

Pred tu sgradu metnu svatovi drva, bureta itd., a to se ne 
smije odnieti, dok ne izkupi kum odielo mladoženje, koje je sinoć 
iz sgrade gajdaš ukrao, a djever mora odkupiti ukradjeno odielo 
mlade. 

U jutro dobije mlađa na glavu samiju, i narod kaže joj: 
djevojka legne, a žena ustane. Samija zna često biti vrlo 
bogato izkićena. Mlada u jutro polieva ruke gostovom, a kasnije ide 
po selu i ljubi svakoga, ma i stranca, koga susretne. 

Svatovi traju tri dana. Dojduće nedjelje idu na ručak gazdi 
kuće, a na večer kuma ,izprate kući“, koji je već obilnu večeru 
pripremio. 

U ovom kraju ima prilično nezakonitih brakova, a ne riedak 
je slučaj, da se ,razvjenčaju“. 

Radi nezakonitih brakova plaćaju globu, koju na nalog kon- 
sistoriuma utjeruje podžupanija odnosno obćina. 

Dubrovačko okružje. 


Običaj je ovdje, da se žene svi, koji su za ženitbu, izključeni 
su samo suludi i lienčine. Žene se po starješinstvu članovi zadruga, 
ne gledeć na to, koliko je u koga otea sinova oženjeno. 

Mužki se žene obično poslie 20-—22 god., a ženske udavaju, 
kad mogu, ali ne prije 16 god. Vjere se prije. 

Mladić kad se hoće ženiti, razumije se, da je on već govorio 
s djevojkom i uvjerio se, da ona tomu nije protivna, tad mu je 
tražiti suglasje roditelja. Za taj posao nadje mladoženja kakvoga 
prijatelja, te on ide k oteu i k materi i k onoj kući, iz koje je dje- 
vojka, te pita, bi li ju dali za N. N. Za te poslove obično uzimlju 
mužke. Najprije pitaju majku, (koja obično sve i prije toga zna), 
tad otca; a tek onda, kad su ovi pristali, pitaju domaćina, (ako sam 
otac nije domaćina) i starije zadrugare. Domaći pa i zadrugari mogu 
se oprieti i to obično biva, ako prosiočeva kuća nije na takvom 
glasu, na kom kuća djevojčina. Privole li roditelji, ugovara se dan 
vjere. Vjera biva u djevojčinoj kući. 

Na vjeru dolaze mladoženja, njegov otac i mati ili kakav sta- 
riji zadrugar u ime roditelja vjerenikovih. Tu se ugovara, kad će 
biti svatba. Od dana vjeritbe počimlje hoditi vjerenik k vjerenici, 
t. j. u njezinu kuću, gdje zeta vazda goste. 

Sbude li se, da tko odstupi, to tad strana, koja je drugu bez 
uzroka ostavila, vraća primljene darove. Osobito se drži mužkomu, 
da je sramota, ako ga djevojka ostavi, — on se obično osveti. 

Osramoti li vjerenik vjerenicu pa ju na to ostavi, plati nanosioc 
sramote obično životom, jer se to drži kao uvreda ciele obitelji. 
Ako vjerenica ima braće, zvati će jedan od njih vjerenika na meg- 
dan, a ako i megdana ne bude, težko da će život spasiti. 

Narod drži nevjeru i osramoćenje najgadnijim činom i odo- 
brava osvetu. Osramoćena ne može se više udati, ali ni nevjernika 
ne će nijedna uzeti. 

Rekosmo, da se na dan vjere odredi svatba. U oči dana svatbe 
dolaze svatovi u mladoženjinu kuću, gdje ih goste. Odatle se upute 
put kuće nevjestine, a medjuto se upute i iz nevjestine kuće gosti 
s nevjestom put crkve, nu ne odaleče se mnogo od kuće, kad eto 
mladoženjinih svatova njim na susret, te svatovi mladoženjini najprije 


') Ponajpače u Konavlih. 

počmu nagovarati i moliti pratioce nevjestine, da im dadu nevjestu, 
a zatim, kad ne će, da im je dadu, tad se učine, kao da će ju ugrabiti. 
Njezini ju ne dadu, dok se poslje dugoga razgovora ne dogovore, 
da će jim ju dati u crkvi, te da će onamo oni zajedno ili i jedni 
i drugi. Nevjestu prate samo mužki, a i mladoženju. 

Od svatova ima svaki svoju ulogu: stari svat, djever, 
kum, domaćin itd. Kadkad ima i pustosvatica. 

Poslie vjenčanja idu svi zajedno s nevjestom kući mladoženje, 
gdje ih čeka pir, na kom se osim gostbe, pjeva i igra do mile 
volje. 

Osobito pjesme, kojih ima dosta, kako i napitnice, udešene su 
većinom upravo za takove prigode. 

Nu prije nego počme pir, igraju oko ruha nevjestina s osobitom 
pjesmom i na ruho ili na struku, kojom se pokrije ruho, bacaju 
gosti novce i to je neograničena svojina nevjestina. 

Nevjesta na piru ne jede ništa, nego pred nju kosti meću. 
Kada je večera dovršena, gosti još ostaju pri stolu, a zet i nevjesta 
odu u sobu i zatvore se tamo, gosti im pako pjevaju pred vrati i 
kolo igraju. Pošto su poigrali, vraćaju se natrag k stolu, tuj piju i 
pjevaju do zore. Dalnji prijatelji za toga odlaze, a svojta ostaje ciela 
tri dana. 

Prve dvie nedjelje nevjesta ne radi skoro ništa. U bližnji 
praznik ide na misu s drugimi ženami od kuće ili od susjedstva, 
te dariva svakoga, tkogod joj čestita. 

Djevojke u zadruzi imadu slušati, što im domaćina naredi, a 
i žene udate, što im kažu. Žena ima hondjel, a djevojka nosi 
kapu pod ubruseem. Ostala je nošnja ista, samo što na britvi za 
pasom nosi žena verižicu srebrnu, a djevojka kurgjelicu ervenu. 

Prije je bio običaj (početkom našega vieka), da djevojka, kad 
je prešla godine udatbe, a ne udala se, da je morala nositi hon- 
djel s kitom šarenom, (jer žene nose biele kite) i bez glavičatih 
iglica, koje se vide na hondjelu mužatica. Sad je taj običaj prestao. 

Udovica ostaje u kući muževoj, ako se ne preuda ili ako nije 
kakva nevolja, te se u rodnu zadrugu vrati, gdje je obično drago- 
voljno primu, da ne bi činila sramotu kući; svoje ruho sobom uzimlje. 
Ako pak ima djece, djeca obično ostaju u otčinoj kući, ako su 
odrasla. 























N. 

Hercegovina, Grnagora 1 Boka kotorska. 


Predstavimo si, da su u jednoj zadružnoj obitelji četiri brata 
i sva četiri da imaju sinova i kćeri na ženitbu i na udaju. Nikad 
se mladji ne će u kući oženiti ili djevojka udomiti prije onoga, koga 
je red, a osobito sestra mladja prvo starije (niti mladja smije oplesti 
kose na djevojačku, dokle joj se god starija sestra ne vjeri), inače 
starija se već ne bi nikad udala, za to, što bi joj sviet rekao: ,jest 
nešto do obraza ili do ćuruka!“. 

Žene udate (u svakoj kući bez razlike) ne mogu ničim razpo- 
lagati, osim samo njihovom sobstvenom prćijom. Svaka nevjesta, 
kad ju dovedu svatovi u muževu kuću, skupi više ili manje novaca, 
koje joj svatovi dadu?. Nevjesta zadrži vazda pri sebi novce, od ko- 
jih napravlja djerdane oko grla i po kapi niže. U Hercegovini i 
Crnojgori pa nešto i po bokeških selih nalazi se hiljada prošuplje- 
nih srebrnih i gdjegdje zlatnih novaca, koje su nekad nevjeste ili 
djevojke oko grla nosile, pa kad im do najkrajnje nužde dodje, 
smiču s djerdana po koj novac, te štošto na sebe kupe, a osobito 
gladne godine brašno. 

Doklen mi je na kapi novaca 

I gjerdana od skrli-merdžana? 
Ne bojim se ni jada ni glada 
Znat mi dizat sa žene gjerdana, 
I ogoljet kape djevojačke 

Na rok ću ti pare donijeti. 

Kao što je svagdje na svietu, tako i u ova tri predjela, da 
su mužkarci pohlepni na interes, pa gledaju da uzmu djevojku s mi- 
razom, koji pripada djevojci svakoj, kad nema brata. Bilo u nepokret- 
nom dobru ili u pokretnom ili u novcu, to je njezina svojina, u koju 
joj se češće puta ni muž ne smije pačati, a kamo li zadruga. Ona 
može sav prihod od miraza za sebe uzdržati, pa, ako hoće, i prodati 
a novce komu sigurnu na interes dati. Ako svoj miraz do svoje 
smrti čitav dohrani, i ostavi ga sinu ili sinovcem ili kćerkam pri 
smrti i kad se braća diele, razlikuju otčevu imovinu od majčine, 


1) Tjelesni nedostatak. 

3) T. j. svi svatovi bacaju novac u vodu, koju im ona dan prije svatbe po- 
siplje, da se umivaju što se zove poljevačina. 

%) Koralja, 

n. pr. što im od otca ostane, zovu babovina, a od majke majčin 
miraz. 

Seljačka žena — svaka — do posljednjega časa radjanja radi 
sve, što je red raditi, a dogodilo se više puta, kad bi pošla po drva, 
pa bi ju u gori spopale muke rodjenja, da bi sama sebe obabila, i golo 
diete u opregljači doniela. Što više! Sramota bi joj se činila pred svie- 
tom, kad bi se prazna bez drva doma povratila. Ako je mužko, to odmah 
(po običaju) izmetnu se nekolike puške, a najstarija žena u kući 
sutake radi bajagi, da bi diete živjelo, pa zaviče iz obora, da ju komši- 
luk čuje: ,Svemu svietu na znanje, a djetetu na zdravlje, rodi Vučića 
Vuka!“ i obično mu nadjenu ime Vuko. 

Stare babe kućne, koje već ne mogu ništa da rade, čuvaju u 
kući djecu i zabavljaju jih sa šaljivimi riečmi, diele jim po koji 
orah, smokvu, lješnik, suhih drenjina itd, 

Starost nejakost. 

Stari vuk gotova maškara. 

U starca kosti grohoću, 

Brzo će starac pod ploču. 

Težko kući, kojom mladost vlada. 


Djevojke se lahko od udatih razlikuju u Crnojgori i u Herce- 
govini, ali u okružju kotorskom ne svuda, osim samo po selih, jer 
je nošnja u sva tri predjela jedna te ista i bez ikakve razlike, 1z- 
uzimajući neke male promjene samo u boji haljina. Djevojka do 
blizu svojih 10—12 godina nosi zapuštane kose niz pleći ili u dva 
kraja te ih spusti niz prednja ramena i nosi kapu, u Omojgori i u 
Boki od crvene svile, naokolo s ernom svilom obtočene, a tepeluk 
izvezen slabom zlatnom žicom, a u Hercegovini crljeni fes. Kad joj 
bude oko 14—15 godina oplete jednu pletenicu, OCrnogorka i Bo- 
keška savije kraj pod kapom, a Hercegovka spusti niz pleći i 0 
kraju objesi po koje golemo puce srebreno, a koja nema objesi (za 
nevolju) kositerno ili olovno. Kapu sve tako nosi, doklen po nju 
svatovi dodju. Djever joj donese novu kapu, a brat joj skine onu 
prvu, djever joj stavi novi fes i bielu finu maramu, kojom ženske 
polovicu fesa pokriju i tako nosi, doklen je god živa. U Crnojgori 
i u Boki djevojke ostave kapu u rodu i nikad je više na glavu ne 
meću, akose spletu u dvie jednake pletenice te ih privjese niz prsi. 
U ova sva tri predjela imaju nevjeste za prvu godinu nositi neka- 
kove sindžire, o kojih vise raznovidne igle i granasti komadići od 

vrlo slaboga srebra koji su pozlaćeni, a zovu se ukosnjaci. Koja 
nema ukosnjaka svojega, lasno ga u komšiluku u kakve imućne nevjeste 
uzajmi. Dakle u Ornojgori i u Boki djevojke su one, koje nose kapu, 
u Hercegovini koje nose fes, pa o njemu straga visi faculet a 
udate, koje s faculetom pokriju sav fes od zada, a sprieda do polovice. 
Rekosmo da se vazda redom udavaju djevojke. 

Pričekaj seko, mene je red. 

Redom se radja, a redom ženi i udava. 

Nije starija kriva, što je mladja živa. 


Osim onoga, što kuća dade djevojci u škrinju kao prćiju i što 
prije vjenčanja kao u ime dara od vjerenikove kuće dobije, djevojci 
se ništa više ne dava, premda je zakonik turski! odobravao dvjema 
sestrama jedan dio otčinstva, a dva diela bratu. 


Udovica se iz muževljeve kuće povraća u rod samo onda, kad 
je još mlada, a nije imala poroda ili su joj djeca pomrla pri živu 
mužu. Ako je imućne kuće, pa u vrlo inokosnoj i potrebnoj udata, 
ako u kući nema djevera ili svekra, koji je kadar težačku radnju 
izvršivati ili najposle, ako je svim snabdjena, ali je odveć mlada, rod 
je prihvati k sebi, bojeći se, da nebi po nesreći sebi i svomu rodu 
kakovu sramota naniela. Žalost je velika, kad se udovica kreće iz 
muževe kuće i ide u rod, jer tu stane lelek i plač kućne čeljadi, 
taman kao da su joj muža mrtva iz kuće iznjeli i mnogi u susjed- 
stvu prekore udovicu, koja iz muževe kuće u rod podje i koja se 
udade, a da ga najmanje godinu dana u crnilu ne korutuje?. Za 
to mnoge udovice, pa makar i premlade bile, a imaju najmanje 
dvoje djece (medju kojom treba da je jedno mužko) stide se opet 
udavati, ostavivši svoju dječicu. 


Udovica užeženica! 

Ni kučka štenad svoju ne ostavlja. 
Sirota je bez otca i majke. 

Kučka majka, da od Boga nadje! 
Svoju djecu u dom ostavila, 

U rod pošla, te se preudala! 


U slučaju, da bi udovica hćela poći u rod a imala bi diete 
Pri prsih, nikako ga neće ostaviti tudjoj majci, doklen ga god 


) Kanon. 
) Ne žali. 

ne odoji (najmanje godinu i pol). Tako isto, da bi po smrti muža 
ostala trudna, neće se (bože sačuvaj) vratiti u rod prije, nego diete 
rodi i odhrani, kako već rekosmo. 

Što si u dom stekla, u rod ne nosi! 

Ako je junac i tudj, tele je moje! 

Ako bi se udovica povratila u rod, zadruga prvoga muža ništa 
joj ne plaća, niti joj daje, osim njezinoga sanduka (škrinje) i ruha, 
što je doniela iz roditeljske kuće, kad se udala. Ako je ostavila koje 
diete, svoj djeci pripada onaj dio, koji bi dopanuo njihovog po- 
kojnog otca. 

Ne može se pravilno opredieliti, od koliko se godina momci 
žene i djevojke udavaju. Ženitba momka zavisi do manje ili više 
inokoštine kuće. Nitko se u sva tri predjela ne ženi ni udava, 
kao po gradovih i varoših današnjeg doba t. j. iz ljubovne objesti, 
nego uprav ili iz nužde. da mu bude zadružnija obitelj, ili iz običaja, 
što je već za ženitbu ili udaju prispio. Ako momak ima stariju se- 
stru od sebe u kući, nikako se oženiti neće ili vrlo riedko prije, 
nego mu se starija sestra uda; i tako isto neće da se rano ženi 
ako ima tri ili četiri sestre u kući, pa familija ne treba pomoći od 
ženske glave. U nekih prigodah žene se momci najmladji od 20 go- 
dina, a neki i okolo 30, ali ovi riedki su, već možemo u obće opre- 
dieliti najobičnije od 20—25 godina. Ne treba kazivati, jer je to 
već svakomu poznato, da su u sva tri predjela u prijašnja vremena 
otci i matere vjerili sinove i kćeri kad god su hćeli i nepitajuć 
svoju djecu; a njim se je onda red vjenčati, pa da nikad jedno drugo 
ni vidjelo. 

Vrčević se sjeća jednog slučaja, koji se sgodio pred 40—-45 
godina u Risnu, gdje se vjenčali momak i djevojka, kojih su dvie 
majke od velike uzajamne ljubavi vjerile, kad su još s njima suvre- 
meno sbabne bile. A da se desilo, da su obje rodile žensko, bile 
bi ih posestrimile, a da su mužka bili oba, bili bi ih pobratimili. 
Ovo se dogadjalo mnogo puta i u Hercegovini i u Crnojgori, ali je 
sada taj običaj izčeznuo, jer mu se i državne vlasti prieče. 

Djevojke se obično udavaju od 16—20 godine. Koja predje 
25 ili 80 godina, mučno će se udati za mlada momka, nego za ka- 
kva siromaka ili. stara udovca. 

Mlada utroba plod dava. 
Gdje dvoje mlado diše, tu treće gmiže. 
U stara otca, sirotna djeca. 

Bolje uz starca papat, nego uz mlada plakat. 
Baba djeda u proljeće zvala, 
A on joj se u jesen odzivlje. 


Isto tako ne može se opredieliti ni koliko momak i dje- 
vojka pod vjerom stoje. Po narodnih pjesmah vidimo, da su dje- 
vojke stajale po toliko godina pod vjerom, kao n. pr. kad su vjere- 
nici hodili na carevu vojsku, ili da gdje dvore, ili po svietu na te- 
civo itd. 

Ostade mi pod prsten djevojka. 
Znaš li Ile, srdce iz njedara! 
Evo ima tri godine dana, 
Jedno drugom vjeru postavismo, 
Pa od tebe glasa ni abera. 
Prsten mi je najveći amanet! 


Ako dakle nema kakvoga davnog uzroka od strane momka ili 
djevojke, vjeritba se obično čini o mesojedjam, a slavi se svatba 
najviše o jeseni kad je kuća svačim snabdjena, te ih onda najlakše 
trošak svatbeni stoji. 

Kad čovjek hoće da sina ženi, najviše gleda, da traži djevojku 
od oglašene kuće. Ova rieč oglašena spada na imućnije i zadru- 
žne familije, u kojoj ima dosta mužkih glava, koja je u jaku brat- 
stvu ili plemenu, a najviše valja da je junačkog koljena, zatim gledju 
kakva je djevojčina majka. 

Junačka traga, junake radja. 
Štogod mačka koti, to miševe lovi. 
Gledaj majku, a uzmi kcer. 

Prvo svega otac momka preko popa ili drugoga biranoga čo- 
vjeka pokuša, da nije ona djevojka ikoju on misli prositi) kome 
obećana na tajnu te bi li je njezin otac dao. Nikad se nije dogodilo 
da otac djevojke odgovori ,neću“ ili ,nedam“, no ako neće od- 
govori: Do ova dva tri dana odgovorit ću ti. Ni o prvom ni o 
posljednjem odgovoru ni crna zemlja nema znati, osim tko je došao 
da govori i otac djevojke. Ovaj sastanak nema sobstvenog imena, ali 
se obično zove pokušaj t.j. ajde pokušaj, može li što biti. Ako otac 
djevojke odgovori, da može biti, poslie nekoliko dana podje otac momka 
sa dva tri svoja prijatelja i traže djevojku. Otac jim obeća, a tad 
se pije rakija, ali sve stoji na tajno. Ovaj sastanak zove se tajna 
rieč. Drugi se sastanak zove vjeritba t. j. kad otac momka sa 

dva tri svoja prijatelja nosi prsten. Treći sastanak, kad ide rodftna 
momka, da uglave dan svatbe i koliko će dovesti svatova, zove se 
uglavar, a četvrti posljednji, kad podju svatovi po djevojku, svatba. 

Ko komu kćer prosi, čast mu nanosi. 

Udala bi se majka i kći, samo da ima gdje i za kim. 

Ako ne ćeš ti (djevojko), a ono će druge tri! 

Da nije djevojaka, ne bi bilo ni momaka. 

Vuk u djelu Montenegro! spominje Paštroviće u Boci 
te dodaje: 

Pri odlazku s djevojkom iz otčeve kuće donesu pogaču, a na 
pogači čašu vina, koja stoji udubena u hljebu. Zet baca tri puta 
prsten u tu čašu, a nevjesta ga do tri puta vadi sa dva srednja prsta 
i stavlja ga pred zeta, tad mladoženja uzme prsten, te ga natakne 
nevjesti na prst, medju srednjim i malim desne ruke. Za tim dolazi 
blagoslov, koji se ovdje zove dobra molitva. Nevjesta klekne na 
tapet i sklopi pružene ruke, a na ruke joj nalože handžara i kubura 
koliko držati može. Dva zastavnika drže prostrt veo više njezine 
glave, pa mole i želje izriču. kako će nevjesta biti dobra, poštena, 
srećna itd. Formula, koja ne smije izostati, jest: ,Daj Bože u veliki 
dobri čas“. Za tim je blagoslivlju roditelji i ako njih nije, stariji 
srodnici pa završuju blagoslov riečmi: ,Daj Bože, kćerce, da se u 
ovu kuću ne vratiš drugčije, nego kao mili gost!“ Kad dodje u kuću 
tastovu, tad ju ovaj blagoslovi. 

U Crnojgori i u Risnu ta je ,dobra molitva“ nešto drugačija. 
Pred što se ima nevjesta iz kuće otčeve uputiti, uzmu svi svatovi 
jedan po jedan počam, od staroga svata od doma pšenični somun, 
u kome je zasadjena čaša vina. Iz te čaše, ne krenuvši je rukom, 
nego samo somun držeći, svaki srkne, pošto je nevjestu blagoslovio. 
Najposlie dodje somun djeveru, koji izprazni čašu, pa je nevjesti 
preda, da ju čuva do vjenčanja, jer se opet iza toga isto tako iz 
te čaše vino prisrkuje. Za tim pridrži nevjesta tu čašu kao neki 
spomen i zove se molitvena čaša ili molitva. 

Vrčević, obćenito o H. C. B. govoreć, navadja nadalje: Kad se, 
prsten ponese i odmah na prstenu rakije popije, smatra se, da je 
vjeritba sklopljena i tvrda. Vrativ se prosioci doma, svaki pred dje- 
vojčinom kućom izmetne po jednu pušku, neka sve selo zna, za što 
su došli. Sutra dan obitelj momkova okupi sve selo te ih posluži 


1) Str. 83—8D. 

rakijom, a tako isto i djevojčina kuća uradi pa obje jave, kako se 
vjerila Stana za Perišu i obratno. 

Prsten je najveća vjera! 

Rakija popivena, djevojka dobivena. 

Ljudi se za rieči vežu, a volovi za rogove. 

Rieč iz usta, a kam iz ruke (ne vraća se). 

Ko nad sobom pljuje, na obraz mu pada. 

Pošto se prsten preda djevojačkomu otcu, piju rakiju i izmetnu 
puške. Nema toga junaka, koji bi smio, niti obraza, koji bi podnio, 
da ostavi djevojku po vjeritbi, niti da rodbina djevojačka povrati pr- 
sten, jer bi se odtuda velika zla posliedica rodila, pa i do samoga 
krvoprolića došlo; ali da mu se tko takne žene ili kćeri, znala bi 
mu duša. I tako vjeritba bi se mogla razmetnuti samo u sljedećih 
slučajih: a) da bi djevojka rodu ocrnila obraz, ašikujuć s drugim 
momkom; b) da bi po vjeritbi osliepila ili ostala sakata u obje ruke 
ili kljasta u obje noge; e) da bi se našlo zaprieka po kumstvu ili 
srodstvu izmedju zavjerene dvie porodice, a drugčije lahko bi mo- 
mak ili drugi mužki od njegove kuće glavom platio. Ovo se razu- 
mije i za djevojke. 

Naprotiv prije prstenovanja nije riedko, da zli jezici omraze 
dvoje dragih, te se često dogodi, da usljed toga djevojka, koja bi se 
inače lahko udala, ostane usidjelicom: 

»Ma“ djevojci sreću gubi. 

Bog te sačuvao usidjeličine kletve. 

Uskošen je ili kune kano usidjelica. 

Tako ne plela kod otca sjede kose kao usidjelica. 

Ne daj mi Bože ni brata željet, niti mu na glavi sidjet! 

Da bi slučajno momak ostavio djevojku t. j. roditeljem rekao: 
»neću je vjenčati“, narod omrzne nanj tako, daje mora na sramotu 
(pod silom) vjenčati ili uteći po svietu, pa se nikad više kući ne 
vratiti. Roditelji njegovi u ovakovom slučaju, ako imaju drugoga sina, 
obično vjere ga za istu djevojku, ako nije momak samo mladji od 
djevojke, jer se nikad ne dogadja, da bi mladji momak vjenčao od 
sebe stariju djevojku. Ako nema drugoga sina za ženitbu, onda kuća 
onoga, koj je pobjegao, nije ništa kriva, nego skoče ljudi te javno 
ove dvie kuće pomire i prsten se vrati s jednom rieči: 

Nije im bilo od Boga sudjeno! 

U hiljadu momaka — prostoga roda — mučno bi se našlo njih 

deset, koji znadu, što je ženska glava do svoga vjenčanja, jer osim što 
1 

je griešno, to je i najveća u narodu sramota za momka, a čovjeku 
oženjenu ili ženi udatoj još više, da bi se što takovoga dogodilo. 
Takovi su slučajevi u obće vrlo riedki. Da bi vjerenik osramotio 
vjerenicu pri vjeritbi ili nevjerenik koju mu drago djevojku, pa dje- 
vojka reče pred ljudma da je on, mora je vjenčati, ako mu sei 
neće ili pobjeći glavom po svietu, najviše stoga, što bi se naroda 
stidio, dokle je živ, a ono diete, koje bi se rodilo prije vremena 
(poslie vjenčanja), mučno bi selo pretrpjelo, da ga ne zove kad po- 
odraste, u inadu ,kopiljane“. 

Da su se svi stari svećenici, (do s ovu stranu 20—30 g.) držali 
Mojsijeva zakona, to svjedoči sliedeći slučaj, koji se je dogodio u Risnu 
i u kome je učestvovao i otac opisatelja. Bio je izprosio jedan Ca.....k 
djevojku u M..... ća, koja bila i prstenovana. Nesrećom i sgodom 
sastanu se po noći i ona zatrudni. Pošto se to obazna, podju Risan- 
ski glavari ondašnjemu protopopu Jova 1....ća i kažu inu, da je 
djevojka već u 6. mjesecu. Proto nije imao druge knjige nego krom- 
čiju i nesrećom nadje, da treba oboje kamenovati. Dovedu pred cr- 
kvom momka i djevojku te nagnaše dva njihova roditelja, da prvi 
bace kamen na svoje diete, a za njima svak mužki, koliko ih je onda 
u Risnu bilo i oboje ukopaju. Dokle je ovakova strogost u narodu 
bila, pri ondašnjoj prostoti, strah je bilo i pomisliti o bludu, ali sada 
mnogo se je promienilo. Ipak su još sramota i stid velikom uzdom 
u takovih prilikah. 

Evo kako se može dogoditi, da se u neznanju sluči vjenčanje 
izmed čovjeka, kojemu je još žena živa ili ženom, kojoj je još muž 
živ. Oženjen čovjek podje n. pr. po svietu i do 9 godina nikad se 
ništa za njega ne zna, da li je živ ili mrtav. U Crnojgori i Hercego- 
Vini može se žena preudati za drugoga (ali u Boki ne, jer tamo po- 
stoji austrijski zakonik). Da bi se slučajno prvi muž povratio (što 
više puta biva), njemu je dopušteno da se vjenča, a da će ikad 
tko njega ili njegovu prvu ženu prekoriti. 

Da bi se vjenčanje dogodilo hotimice t. j. da je muž ženu ili 
žena muža prevarila i ne kazalo se, da je on imao živu ženu, a žena 
živa muža, narod bi zamrzio na onu stranu, koja je drugoj zatajila 
bila i vjenčanje bi potonje bilo tvrdje od prvoga. 

Iz dosad navedenih razloga bez ikakova dvoumja zaključiti se 
može, da prosti narod i ne zna, što je to bezakono i stidno življenje, 
a kamo li da javno u taku (oni vele) bezobraštinu zagazi. 

Često puta se dogodi, da se djevojke otimlju i poslie vjenčaju, 

no to vazda biva ili s dogovorom djevojke, preko kakve žene iz 
njezina susjedstva, ili može biti i s istom njezinom majkom, koja 
je pristala bila, da je onaj mladić vjenča, ali joj muž ili sinovi nisu 
hćeli da mu je dadu. Evo kako to i u kojih slučajih biva. Ako je 
mladić u djevojku zaljubljen, a ona u njega, pa mu otac nije 
zadovoljan, da je uzme ili djevojčin otac da ona uzme mladića, ako 
je jedna strana od imućne, a druga od siromašne kuće, ako momak 
dočuje, da će je netko drugi u brzo prositi, pa se boji, da će je 
otac onome drugome pokloniti, momak tad prizove na tajnu svojega 
brata i još dva rodjaka ili vjerna susjeda momka neoženjena, te ih 
zamoli, da mu oni djevojku ugrabe i dovedu. Poruče dakle preko 
koga vjernoga onoj djevojei, da izidje noćno (s večera ili u zoru) 
na mjesto, koje joj zabilježe ili rano prije sunca da podje na vodu. 
pa kad naljeze, obkole je (kao bajagi da ona nije ništa znala), uzmu 
je silom i odvedu. Kad dodju doma u momka, svaki izmetne po je- 
dnu pušku i brže bolje dovedu popa i kuma te ih vjenčaju. Rodbina 
djevojke počme prietiti o glavi ovoj kući, što to od njihove kćeri 
učiniše, ali nikad nije do krvi došlo, nego skoči selo, te pošto vide 
ljudi, da su oboje zadovoljni i da su već vjenčani, umire ove drie 
kuće, koje u ovakovom slučaju zaštede svatbene troškove a da ih 
narod ne ukori. 


Već jerečeno, da je roditeljsko dopuštenje za ženitbu i udatbu 
potrebno, jer pod rieči dopuštenje razumieva se i blagoslov ro- 
diteljski. Ako momak ili djevojka nema otca, a može ne imat ni 
matere, onda domaćin one kuće (stric ili brat) zastupa roditeljsko 
pravo. 


Niti može otac silom natjerati sina, da uzme onu, koja mu nije 
po volji, niti pak sin oteu reći ,neću, nije mi drago bilo!“ jer osim 
dužnoga poštovanja i pokornosti spram svojil roditelja, boji se od 
roditeljske kletve: 


Aram (prokleto) tebe moje milovanje, 
Prokleta ti materina hrana! 
Pa izvadi iz njedara dojke, 
»Gubalo te s ovih sisa mlieko, 
Na rane ti mlieko izlazilo, 
A gubalo na krila držanje!“ 
Što se pako djevojaka tiče, nigdje se nikada čulo, da je smjela 


reći: ,neću toga, ali hoću ovoga“, nego je morala vjenčati onoga, 
* 

za koga su je roditelji dali. Smiešno je i vrlo čudnovato, kad se 
momak s djevojkom prvi put u crkvi na vjenčanju vidi, kako na pol 
oka gledi jedno drugo i u prvi tren očiju lasno je poznati, mili 
li se jedno drugomu. Uz ovo treba i to dodati: svi roditelji uz os- 
tale glavne uzroke, koji se na izprošenu djevojku odnose, vazda 
paze, da djevojka nema kakove fizične mane, a osobito po obrazu 
ili u oku, momačke majke vješto promotre, a to za to, da ih ne bi 
sin kad ukorio, a ovo isto paze i djevojački roditelji. 


Vrlo se riedko dogadja, da će momak vjenčati djevojku od dru- 
goga, nego od svoga zakona, a ni roditelji ne će dati svoju kćer za 
momka drugoga zakona, već da bi djevojka k momku pobjegla ili 
je ugrabili, pa se prevjerila, jer inače — ako ne bi zakon promie- 
nila, niti bi je momak vjenčao, niti bi je momkova obitelj u kući 
trpjela. Narod u obće drži čovjeka za sramotnijega, da bi svoj za- 
kon prevratio, neg da je svih sedam smrtnih grieha javno učinio i 
narod onoga zakona, od kojega je odstupio, mrzi ga i smatra ga kao 
pašće. Opisatelj je sam vidio u Trebinju, gdje se poturčio jedan goli 
i gladni hrišćanin, pa Turci počeli se posprdavati s nekimi ovdaš- 
njimi hrišćani i u smiehu ponosito gdjekomu govorili: ,Valaj vam 
jednoga otesmo i sunetismo“, ali i svojima ušima ču, gdje turskomu 
podrugljivcu jedan hrišćanin na to odgovori, kao podsmijavajući se 
nad njim: ,Valaj Aga! u nas je običaj okinuti psu rep te ga zo- 
vemo kusov, a okinemo mu uši i zovemo ga kudrov, no vazda 
ostaje ono što i jest: pas te pas! 


Pravoslavna crkva dopušta ženiti se i udavati stoprv u 8. ste- 
pen po debeloj krvi. Evo jedan primjer iz kromčije, izdane na 
Cetinju. 

I. Petar (braća) Niko. 
| | 


II. Jovan (njihovi sinovi) Gjorgje, 
HI. Marko (unuci) Luka. 
| | 


IV. Šimun (praunuci) Pavo. 


Dakle djeca Šimunova i Pavlova, koja spadaju u peto koljeno, 
mogu se vjenčati. Opisatelj kaže, da nije nikada čuo ni vidio, da se 
momak oženio od familije svoga prezimena, pa makar i na 20. ko- 
ljeno to spadalo. Iz toga se vidi, da nije zato, što crkva zabranjuje, nego 

od običaja, jer bi im se činilo kao neka sramota, da se od svoga 
bratstva ženi. Srodstvo kumovsko teže je no po krvi, a za to što 
je po duhu (t.j. po krštenju o komu se kaže: ,,Bog i sveti Jovan“) 
ovo se ne dopušta već u 9. stepen. No vladike mogu blagosloviti 
vjenčanja, koja su po krvi do 9. stepena (izključivo) a ona po duhu 
u 6. (takodjer izključivo). Treće je srodstvo po tankoj t. j. ženskoj 
krvi, četvrto po pobratimstvu a peto po posinjenome djetetu. Ova 
se posliednja tri srodstva mogu i do 6. ili do "7. vjenčati. Ima neka 
srodstva, koja crkva i u €. stepen dopušta. 

Posinjeno diete ne može nipošto stupiti u vjenčanje sa rodje- 
nom djecom svoga poočima; jer bi to bilo proti moralu i proti istom 
zakonu zato, što on postaje sin po duhu, a ne po griehu: 


Ni po griehu stare roditelje, 
O Stojane, moj po griehu sine! 
Poočime bez grieha babo! 

Da čovjek gleda vazda, da oženi sina od bolje (nego je on) 
kuće, ili da bude spram njegovoj te da se na to više — mnogo više — 
pazi, nego li na ljepotu pri izboru djevojaka, svjedoče i sliedeće po- 
slovice i stihovi narodnih pjesama: 

Na ljepotu se selo fali, a na dobrotu kuća. 
Bolje je poštena sliepa, no zla liepa. 
Ljepota je za malo, a dobrota za vazda. 
Što si kćeri odviše liepa, 

Da je Bog do, da si mi sliepa! 

Ne prose te momci po dobroti, 

No te prose Turci i ajduci. 

— Ne pitam te, je Y cura ugledna, 

No koga je soja i koljena! 

K tomu valja još pridodati i to: da što se djevojačke ličnosti 
tiče, glavna je stvar, da je krupna t. j. visoka i zdrava, da može 
bolje poslove izvršivati i da bi snažnu i čilu djecu radjala. Snaga 
djevojku više no ljepota preporučuje brzoj udaji. 

Obila majka, obilo diete rodila (Miloša Obilića). 

—- Zdrave snaše, zdravu djecu radjaju, 
Kržuljice tice kukavčice. — 

Što nije vidjet, nije ni povidjet. 

Iz njive slabe nema do slame, 

Obično se ljudi žene iz svog sela a zato najviše, jer osim što 
poznaju kuću, mogu kušati i valjanstvo, poštenje, vladanje i po- 
stupanje svake djevojke, na što najviše vazda paze stare žene po- 
sredno i neposredno. Štogod je dalje od sela djevojka izprošena, 
to je nešto odličnije i poštenije za onu kuću, koja sina ženi. To nam 
narodne i junačke pjesme gomilami potvrdjuju. Buduć da obično 
onda ide od 40 do 50 svatova, koje nije lasno ni spraviti iz mo- 
mačke kuće, a kamo li u djevojačkoj dočekati, kud god svatovi pro- 
laze, svuda izlazi mužko i žensko, da ih gleda i pitaju: čiji su 
oni svatovi i po čiju djevojku idu?“ 

Nek se znade čiji idu svatovi, 

I čiju li privatit djevojku. 

Udaj me majko na daleko, da se mogu rodom falit. 
Kratki danci, a dugi konaci, 

Tudja zemlja, kalauza nema, 

Tudji ljudi, ne znamo im ćudi, 

Te će nam se doma zabrinuti. — 

O prčiji se nikad ne ugovara. jer bi to stidno bilo, nego je 
obraz roditelja, kad više ili manje dadu svojoj kćeri u prćiju, koja 
se inače zove djevojačko ruho i složi se u jednu škrinju. Od 
prilike sastoji se ova prcija iz 4—8 novih košulja domaćeg prede- 
nog i izatkanog lanena postava (platna), pet šest para bielih (ša- 
reno popunjenih čarapa), dva ili tri gunja tmasto plavetne boje, koje 
neki zovu i zubun, jednu opregljaču, tkanicu (pas vuneni šareni) 
i nekoliko faculeta. Imućnije kuće, osim ovoga, što obično inokos- 
nije djevojke nose, dadu djevojci i anteriju, koja je od finog kam- 
brika šarenoga, a mnoga i od svile, te se svrhu svih haljina obuče 
do peta; no kojoj se ovakova anterija dade, ne dava se_ gunj i opreg- 
ljača, nego gaće, tako zvane dimlije isto kao i mužkih boje vazda 
plavetne, samo što u ženskih dimlija susjedstvo je spram nogavica 
jednako dugo i spadaju do članaka. 

Ovomu posliednjemu mnogi roditelji dadu suviše nekoliko bakre- 
nog posudja kao n. pr. tevsiju, ibrik, pet šest manjih i viših sanova. 
Ako može, dade djevojci i gjerdan od novaca srebrnih i zlatnih. 

Prćija je roditeljski obraz. 

Gole kosti ni pas neće. 

Kako u majke radila, tako i doranila. 

Ako iz roda nedonese, u dom nenadje. 
Nevalja škrinja krasna, ako je prazna. 

Prćija se neiznosi pred svatovi, pa ni kad nevjesta u muževlju 
kuću dodje, nego kroz godinu dana. Kao nevjesta, treba da je vazda 
liepo obučena, a osobito kad sa svekrvom ili djeverom u crkvu ili 
na pazar podje. Kud god kroz prvu godinu vjenčanja podje izvan 
kuće, ili tkogod došao u kuću od mužkih glava, poljubi ga u ruku, 
pa makar i diete bilo ili prosjak. Tako isto i sve žene udate, a 
s djevojkama se u obraz poljubi. Osim ovoga treba, da se za godinu 
dana od svakoga živa stidi i bože sačuvaj, da bi ona smjela uprieti 
u koga očima, no vazda preda se. 

Djevovanje, moje carevanje! 

Car ti bijah, dok djevojkom bijah! 
Nevodanje, moje milovanje. 

I u stidu svakome klanjanje. 

Bezočna u oči, a stidna preda se (gleda). 

Djever ili vjenčani kum ima pravo, pa mora i da ne će, po- 
ljubiti ruku snašici i kumi , da se pokaže, kako on svoju snaju 
a kum svoju kumu miluje, a da mu to itko zamjeri, nego još 
pohvali. Kad bi što više djever uradio nevjesti, na primjer ljubeći 
je malo zagriznuo zubom, ni to mu se pred narodom ne bi za- 
mjerilo, ali bi mu u šali rekao netko od namjerenih ili ista ne- 
vjesta: 

I prije se djeverovalo, ali se nije ovako štipalo! 

A on bi opet u šali i smiehu odgovorio: 

Bog je milovanje ostavio ; 
Od milovanja do obljubljenja mnogo je. 

Kako već rekosmo, djevojkam se obično ne daje u prćiju ništa 
više do ruha gore naznačenoga, već ako bi sudom pozvala s vre- 
menom braću, a i to samo onda, ako se zavadi s braćom, ali doklen 
je živ otac i majka, neće nikad tražiti dio nasljedstva, da se rodu 
neomrazi. Ako dieva ponese zakoniti dio otčinstva ili materinstva, 
onda joj već u rod povratka nikad nema kod braće, i zato više dio 
ne traži; ali ima pravo vazda, kadgod hoće, da u rod podje, vazda 
joj otčina kuća po nešto daruje, da sobom u dom ponese, koje to 
ona svojoj kućnoj čeljadi i mužu kaže, da tobož dokaže, da ona do- 
bar rod imade i da je rod miluje. 

Umiljato janje dvije majke sisa. 
Omražena ni u rod ni u dom. 
Omraženoj dievi od roda ni pozdrav, 

Zet nedaje ništa u ime plate djevojčinoj kući, osim što daruje 
svakoga u kući, onda kad se prsten ponese ili svatba kad se uglavi, 
ali ne šalje to on kao zet, nego to kuća njegova šalje. 

Narod u obće drži, da ie ženitba svršena, pošto se vjenčanje 
svrši i pošto se već svi svatovi razidju iz kuće mladoženjine, a već 
se od prilike zna, kad će biti savršaj braka t. j. 6 do 20 dana 
najviše. 

Ovdje daje narod veliku važnost djevičanstvu. Da bi se slučajno 
desilo, da mladoženja ne bi našao svoju ženu djevicom (što se reoma 
riedko dogodi), neki bi premučao, da mu se bruka nečini po svietu 
i jer 
u Gdjegod kokot, tu ima svega svašta. 

Ni na me postalo ni svršilo. 

Ko nije falio, ko li ne će? 

Nitko bez grieha do samoga Boga. 

Kad soko oblijeće, na prazno neće. 
Ali ako nebi htieo premučati, on će najprije kazati materi, 
koja to vješto prikrije, ako hoće, i uvjeri sina majstorijom, da vjeruje, 
da je djevica bila. Ako pak sina lahko prevariti nemože, red je, da 
se preko popa to izpovjedi, pa da se svietu dokaže, da su neke za- 
konite prepreke i da se moraju zapustiti, inače moglo bi i do krvi 
doći s familijom pa i cielom porodicom one djevojke. Domazet ima 
isto pravo u kući i vlast spram žene kao i zakonito rodjeni sinovi 
iste kuće. Žena mu je isto podložna kao ostale drugim. Nu on se 
ponešto uzdržava, da ženu kara za svaku malu bezposlicu. Narod na 


. obranu domazeta ima izreke kao: 
Ako ste me pridomazetili, nijeste kupili. 


Ako sam ovdje dobio, doma sam izgubio. 
Nijesam rob, nego mi se zna i otac i dom. 

Umre li žena mlada, a neostavi nijedno živo diete, onda fa- 
milija, muževa povrati robu njezinomu rodu svu sa sandukom. Ako 
i jedno diete živo ima, sve ostane onako čitavo u sanduku, dok diete - 
neuzraste: To bude sobstvenost djeteta. 

Narod u obće i nesanja, da je ženitba za života obiju supruga 


razrešiva: 
Vjenčanje nedriješi no samo smrt. 


Od vjenčanja do groba, ja tvoj a ti moja. 
Nema druge do vjenčana druga, ni naslade do nevjeste mlade! 
Ko u mladosti meso (jede), neka u starosti kosti (glodje). 























Nu 

Hercegovina i Katunska nahija u Crnojgori'. 


Žene se po starešinstvu, tek kad se stariji oženi ili kaže, da se 
ženiti neće, tad dolazi red na onoga, koji je po godinah za njime i 
tako redom dolje do najmladjega. Preskače starijega samo onda, ako 
ima kakav nedostatak fizični ili duševni. 

Prava ženskih su: imati odjeću, obuću i svu obskrbu na 
račun zadruge, a dužnosti: raditi ne samo ženske kućne radnje nego 
pače i radnje u polju, koje obavljaju u drugih krajevih mužki. 

I kod djevojaka strogo se pazi na starešinstvo; dok se starija 
neuda, nepuštaju mladju k udatbi. Samo ako je starija grdna i 
vidi se, da je nitko neće, tad je preskoče ali svakako dogovorom 
kućnim. 

Roditelji daju kćeri što od svoje osebine, a zadruga daje ruho 
i svatbene troškove. 

Udovice, koje djece imaju, ostaju obično u zadruzi muževoj ; 
naprotiv one, koje djece nemaju, obično se vraćaju doma, i tada 
imaju pravo uzeti sve, što su sa sobom pri udatbi doniele. 

Kad se udovica preudaje, daje joj svatbene troškove zadruga, 
u kojoj se nalazi, ali ako djece imade te se udaje, nedaju joj ništa. 
Ruho, što je prije imala, to nosi sobom. 

Vjere se veoma mladi, pače i djeca u koljevci vjere se nji- 
hovimi roditelji. Medju posliednjimi dogodi se kadgod, da omrzne 
ili prosto neće jedno drugo da uzme, iz toga se porode često raz- 
pre, koje su prijašnja vremena dovodila do pokolja medju bratstvom. 

Ako vjeritba nije iz djetinstva, nego medju uzraslimi, od vje- 
ritbe do ženitbe prodje obično godina dana. 

Domaćin mladoženje ide najprvo k domaćinu djevojke i prosi, 
pri tomu se pita otac i mati domaćinova: to se zove mala prošnja. 
Kad obećaju djevojku, daje se djevojci preko domaćina ili preko 
matere dukat od strane mladoženje. Poslje toga idu na veliku 
prošnju i tad već idu dvoje troje njih u djevojčinu kuću te se 
darivaju uzajamno raznimi komadi odjeće i obuće. S mladoženjine 
strane daruju papuče ili u novcu, a s djevojčine strane ženske dari- 
vaju mladoženju košuljom, čarapami, ubruseom i t. d. Poslie velike 
prošnje, ako nije ugovoreno, kad će biti svatba, biva još jedan sa- 
stanak, na koji se sretaju obično dva domaćina, gdjegod se sgodi, i tu 


") Po crtanju vojvode Luke Vukalovića, sina mu Bogdana i Miloša Sreda- 
novića. 


106 





se ugovori ne samo, kad će biti svatba, nego i koliko će biti sva- 
tova s jedne i druge strane na svatbi. 

Na maloj prošnji dukat, koji se daje djevojci, zadieva se u ja- 
buku, zato se i zove dukat i jabuka. Poslie toga se pije rakija 
i puca se iz pušaka. 

Tek poslie velike prošnje drži se, da je vjera potvrdjena 
jer mala prošnja. kako ne treba, da je uprav u kući djevojke, 
tako i može kad joj otac donese od momka ćekin i jabuku, vratiti 
ih 1 nehtjeti. 

Nije riedko, dai poslie velike prošnje mladoženja nije vidio 
prošenu djevojku i obratno, pak kad se vide, ako se jedno drugomu 
neomili, lahko se može slučiti, da se vjera razmetne. To biva, kad 
ogovore kakve žene djevojci mladića ili mladiću djevojku, ili kad 
se obazna, da je kuća mladoženje veoma zadužena itd. 

Drži se, da je grehota i nepošteno bez uzroka razmetnuti vjeru, 
osobito se drži, da je grehota momku, ako bez uzroka ostavi dje- 
vojku; to njezina kuća vraća dvostruke darove mladoženji, ali ne 
obratno, jer se mladoženji darovi nedaju. 

Ako tko vjerenicu osramoti, pa je ostavi i kad su posljedice oče- 
vidne, to je ,casus belli“ t. j. njegova kuća napadne na nj i može 
ga i ubiti, ali sada obično to sud razpravlja i oduzme njegov dio, 
te dade djevojci, da hrani sebe i diete, a njega izćeraju iz ciele 
zemlje. 

Konkubinata nema. 

Otmiee je prije bivalo, ali je sad nema. Uzroci su bivali, da se 
dvoje zaljubi pa djevojku sili njezina rodbina da ide za drugoga, tad 
je ovaj otme ali s njezinom voljom. Protiv njenoj volji vrlo se težko 


što takova dogadjalo. 
Roditeljsko dopuštenje za ženitbu i udatbu smatraju svakako 


potrebnim, ali kad nema roditelja, domaćin daje dozvolu. 
Nadje se i ne riedko, da se djeca povedu za voljom roditelja — 
narod ipak drži, da nije liepo silom nagoniti na ženitbu i udatbu 


za nemila, za nedraga. 

Kućni dogovor biva, kad imaju obećati djevojku ili momka 
oženiti, ali tuj nema ništa osobita, nego je dogovor isto tako, kao i 
za kakov drugi važniji posao. 

Dosta puta se u Crnojgori nadje pribjeglih austrijskih vojnika 
katolika i protestanta, koji se žene s Crnogorkami; ali njih nesiluju, 
da predju na drugu vjeru, samo uzmu podpis, da će djeca biti grčko- 
iztočne vjere. 

(driešno se je uzimati u rodstvu mužkom i ženskom do sed- 
moga koljena, takodjer i kumstvo kršteno do sedmoga koljena. Brat- 
stveničtvo po narodnom mnienju nedopušta ženitbe t. j. momak i 
djevojka, koji pripadaju istom bratstvu, nemogu se uzeti. Pobratim- 
stvo je zaprieka samo za dvojicu, koji su se pobratili i za njihovu 
djecu. 

Kći poočima nemože stupiti u ženitbu sa rodjenom djecom 
poočima, ni s drugimi srodnici, jer se drži, da im je krvni rodjak. 

Svaka bolja kuća traži, da iz sebi ravne kuće dobije djevojku 
i da svoje djevojke tamo udade. Ipak se više gleda, odkle će se mla- 
dić oženiti, nego gdje će se djevojka udati. 

Žene se iz svog sela i iz drugih, dapače i iza granice. 

Neugovara se ništa o prčiji, nego kuća djevojčina to od sebe 
daje. U ostalom jedno je ruho, a drugo je prćija. 

Ruho sastoji iz haljine i obuće, a u prćiji daju obično po koji 
komad od stoke. Ruho se nosi u dan svatbe, prćija naprotiv daje 
se nekoliko dana i nedjelja poslie svatbe. 

Nepokretninu nedaju u prćiju. 

Domaćin kuće djevojčine poziva na svatbu srodnike i prijatelje 
i susjede, ali ne svatove, a domaćin mladoženjine kuće pozivlje osim 
zvanika i svatove. Svi zvanici donose po koj dar u jelu i pilu. 
Svatovi se skupljaju u oči svatbe. Skupljaju se pak u mladoženjinu 
kuću, gdje se goste. Sutra dan u jutro poslie predručka upute se 
kući djevojčinoj. Medju njima je jedan stari svat, koji sa svime upra- 
vlja. On se izbire najviše izmed ljudi, vještih u govoru. da bi mogao 
obavljati napitnice, čestitanja i pozdrave. Drugo mjesto medju sva- 
tovi zauzimlje vojvoda. Znak njegove časti je perjanica, zadjevena 
za kapom. Za vojvodom dolazi prvienac, on vrši službu viestnika. 
On navješćuje n. pr. gdje treba, da idu svatovi. Barjaktar samo 
nosi barjak pred svatovi. Djeveri se bave najviše djevojkom. Čuvaju 
ju, nose joj potrebno te su neprestano uza nju, da ju dvore. Kum 
ima samo posla u crkvi. Svatovi uputivši se put djevojčine kuće, 
kao i obratno, vazda pjevaju, pucaju i vesele se. Putem koga god 
sretnu, nude ga pit iz tako zvane buklije, koju nosi ili prvienac ili 
osobito buklijaš, ali zato i oni, kad prolaze mimo kakve kuće, 
nude pićem, a ako je dalek put, onda im jesti daju. U slučaju da bi 
buklija bila izpražnjena, napunjuju ju, gdje god se sgodi. To čini 
svatko najvećom pripravnosti. Razumije se, bozplatno. U prijašnja 

vremena, kad bi se slučajno sreli dvoji svatovi, neće jedni drugim 
s puta da svrnu, nego je često i do boja dolazilo. Sad toga nema. 
Kad su se približili djevojčinoj kući, prvienac ide naviestiti, da su 
svatovi blizu, i tu viest predaje staromu svatu. Svatovi neulaze od- 
mah u kuću, nego sjednu pred kućom, kad je liepo vrieme. Tu ih 
ugoste rakijom i kavom. Kad u kuću uljezu, djeveri idu da djevojku 
opreme. Ostali svatovi sjedu za ručak, a tada zovu i narešenu dje- 
vojku. Pri kraju ručka biva roditeljski blagoslov. Najprije blagoslivlje 
otac pa majka. Blagoslov se daje s čašom u ruci i ću čašu nevjesta 
čuva, dok je živa. Poslie toga odlaze s djevojkom put kuće mladože- 
njine, gdje je prije bivalo vjenčanje, a sada idu obično u crkvu, ako 
nije predaleko. S djevojkom nose svatovi i ruho njezino. Prije nego 
iznesu ruho, mladić kakav, brat ili rodjak mevjestin, sjede na 
škrinju i neda je, dok ga nedaruju sa nekoliko novčića. Kad se dje- 
vojka nekoliko udaljila od kuće, prizivlje ju majka, otac ili brat 
i kažu joj: ,ajde s bogom, sretan ti put!“ tad ona treba da se 
obrne (da bi se njezina djeca uvrgla na ujake). 

Kad se približe kući mladoženjinoj, tad ide prvienac, da na- 
viesti dolazak svatova, a djevojke i mladići uhvate kolo u oboru 
mladoženjinom i igrajući pripievaju staromu svatu, vojvodi, djeveru i 
ostalim. 

Ovi im zato bace jabuka, smokava, kadšto i novaca. Nevjestu 
pred kućom sreta mati mladoženjina i daje joj mužko diete i ona 
ga okrene dvaput oko svoje glave, to znači, da bi rodila mužku 
djecu. Iz nekakva suda posiplje žitom kućni krov, u znak obilnosti ze- 
maljske. Kad u kuću uljeze, stave je u osobitu sobu sa djeveri do 
vjenčanja. Poslie vjenčanja biva ručak, pri kom se izpunjuju nebro- 
jene zdravice, ne samo mladoženji nego i svim svatovom. Zet i ne- 
vjesta okreću se tri put oko stola. 

To je i u Crnojgori. 

Iza ručka sliedi umivanje svih svatova i gostova. Svaki daje 
poljevačinu u novcu ili kakvom komadu zlata ili srebra n. pr. prs- 
ten, brnjicei i t. d. Što se poljevačine skupi, sve to ide nevjesti. Ne- 
vjesta ljubi sve svatove u ruke, počam od staroga svata pa druge 
po dostojanstvu. 

Medjutim približi se i večer, a gostovi se i svatovi razilaze. Koji su 
iz daleka, ostaju do sutra. Ni prvu noć ni nekoliko sliedećih nevjesta ne 
spava s mužem, nego s djeverom, ali tako kao da bi mu sestrom bila. 


1) Naušnice. 

U Crnojgori u obće radi siromaštva netraje svatba više od 


jednog dana. 
Pošto oboje pred sveštenikom pristane na ženitbu, drži ju na- 


rod svršenom, jer ima pogovorka: da još na polovini vjenčanja 
može on ili ona reći, da neće. 

Kasnije nema uzmicanja. 

Domazet ima vlast vrhu žene ko i drugi muž — samo što 
obično nije tako silan kao drugi muževi premaženi, jer se sjeća, da 
ga žena može ukoriti, da on žive na njezinu a ne ona na njegovu. 

Domazet pridrži svoje prezime. Djeca se takodjer zovu njego- 
vim prezimenom. 

Ako se razstavi muž i žena, to ona uzimlje sobom ruho. 

Domazet nesmije prodati ništa bez dozvole žene. Njeno dobro 
inače nastoji odobriti i umnožiti kao i svoje. 

Narod drži, da je ženitba za živih supruga mnerazriešiva osim 
1) ako mu se žena iznevjeri, 2) ako mu krade iz kuće i prodaje 
bez njihove dozvole, 3) ako joj vonja iz grla. 

Za razstave nosi žena osim ruha i prćiju sobom. Ako je on 
kriv, daje ženi nešto, n. pr. 100 talira — jednom za uviek. 

Djeca svakolika, pa bila i nejaka, ostaju mužu, žena nemože 
tražiti, da joj se da i jedno, ako nije pri prsima, ali ga poslie valja 
da vrati otčevoj zadruzi, zato što se u njoj rodilo. 


Istra. 


Kod ovdješnjih hrvatskih seljaka valja mladoženji tri puta šiljati 
prijatelje, da za nj djevojku prose — prije nego mu bude obećana. 
Prvi put ni neulaze prosioci u kuću djevojčinu, nego s kućnih 
vrata kažu rad šta dodjoše, a kućani im odroče odgovor za osam 
dana. 


1) Nitko ne bi vjerovao, da o sirotici Istri ima toli malo podataka. U Istri 
ima toli budne svjestne hrvatske omladine, ima otačbeničkih svećenika i 
učitelja, pa eto... Čestita , Naša Sloga“ izdajuć hrvatske narodne pjesme, što 
se pjevaju u Istri i ua Quarnerskih otocih veli na str. 5. i 6.: ,Kazuju 
nam, da su divni ženitbeni običaji u dolnjoj Istri. To izgiba od dana do 
dana, a nikoga nije, da bi pobrao i vierno popisao. Ufamo se stalno, da 
će ovom prilikom mnogi, osobito mladji naši svećenici na to pomisliti, 
pak tako liepo ime zaslužiti, kako ga je zaslužio Jakov Volčić“ itd. Žali- 
bože pravedna nada ,Naše Sloge“ i danas je tužna još nada. Mladeži 
brvatska u Istri, napred! 

Nakon osam dana opet dodju, ali ni opet neulaze u kuću, 
da ne bi obuće derali, a otac im kaže, da se povrate za 14 
dana. Ako im on medju tim ništa protivna ne poruči, dodju i treći 
put, ali tad već ulaze uprav u kuću i sjedaju, da se goste, (tako 
slično pišu Selb i Tisehbein), a u ,Istrien!“ čita se ovo: Istarski Mor- 
laći pri zaručenju daju prsten djevojci i tim je zaručena, a dogadjaj taj 
proglašuje se odmah pucanjem iz pušaka. I u Perojeza, (doseljenih iz 
Crnegore), koji su pravoslavne vjere, to biva skoro isto tako. U tako- 
zvanih Morlaka sutra dan po svatbi svekrva predaje nevjesti kudelju, 
kosu i metlu. Kod Perojeza ima više obreda kod svatbe. Pred svat- 
bom djevojka pošlje vjereniku kitu evieća, kao znak harnosti i lje- 
pote. I ovdje idu svatovi oružani, kao skoro svuda kod Hrvata, po 
nevjestu; ali netom se on sa svatovi približi k ulazu u kuću i ne- 
vjestini svatovi iztrče svi na vrata, pa im nedadu unići. Ciena je 
ulazka ta, da mora jedan od svatova, gadjati jabuku iz puške, i ako 
ju pogodi, tad de jure ulaze svikolici u kuću, al tad s praznimi 
puškami. Po vjenčanju zet i nevjesta moraju se pred svim svietom 
zagrliti i poljubiti. Na gostbi u mladoženje, prije nego pečenje bude 
donešeno, dignu se svi pa i zet i nevjesta, te idu pjevaći i puška- 
rajući kroz selo i gdjegod prodju izlazi čeljad iz bližnjih kuća, te 
jih daruju. 


Jaskanski kraj". 

Prije nego su se mladi zaručili, pitat ćeš, dragi čitaoce, 
kako su se upoznali. Jesu li držali noćne ljubavne sastanke, te na 
bliedoj mjesečini kovali zlatne kule ili proklinjali kobni udes, jer 
nedadu roditelji, da se ovo dvoje ljubovnika uzme. Ili joj on slad- 
kimi riečmi očituje svoju ljubav previjajuć se poput objestna kicoša. 
Ne, sve to ne. Jer je naš hrvatski narod vrlo dobro sačuvao onaj 
amanet, što su mu namrli predji njegovi, a to je poštenje, ćudoredje, 
bez koga nijedna država obstojati ne može. Mladići se nerazgovaraju 
mnogo, a još manje se sastaju, osim u svetčanih zgodah, na proš- 
tenju, u svatovih, kod kriesa i u drugih prilikah, ali dakako uvjek u 
većoj množini, tako da si ne mogu pojedinci šaputati o tajnah ljubavi, 
već se skupa u družtvu zabavljaju pjevanjem, plesom i šalom. Premda 


1) Str. 160—162. 
2) Inače zvan Jastrebarski. 

medju sobom mnogo negovore, ipak se dobro poznadu, jer su si 
susjedi, svaki dan se vide i oni se razgovaraju pogledom umiljatim, 
potajnim kadkad posmjehom, jednom riečju srdca njihova govore. 
Pa kad jih zapitaju roditelji: djeco. sad je hora, da se ženite ili 
udate; koga hoćete, da nam bude milim sinkom ili kćerkom? onda 
tekar, premda dosta težko, oborenima očima kaže im ime svoga mi- 
ljenka. 

U Cvetkoviću se žene pravilno u pokladno doba i to obično 
onu sriedu pred pokladami. Prije vjenčanja svakako su se obavile 
zaruke, a to se sbiva na način kakav meni, barem u Hrvatskoj, nije 
poznat. Ovaj kuriozitet sastoji u tom, što neide momak u 
snuboke, već djerojka, dakako ne sama, nego njezini 
zastupnici: roditelji ili najbližji rodjaci. Još za dobe 
se roditelji ogledaju, gdje bi bilo najbolje udomiti svoju kćerku, jer 
ju nebi podnipošto rado dati u kuću, u kojoj bi kruha gladovala. 
Kad su se dakle rodjaci posavjetovali, a osobito strine, tetke i ujne 
prošle generalnu i specijalnu debatu o vriednosti, dobroti, ljepoti i 
imovini momka, podju roditelji u kuću mladoženje, da započmu ugo- 
varanja. Obe stranke obično već unapried ureku večer, kada će se 
sastati, pa u tu svrhu ugotove obilniju večeru, da im uz čašu rujna 
vinca nezapne rieč, te dogovori što ljepše teku. Zastupnik djevojke 
prvi uzima rieč veleć, da u njega ima djevojka dobra ponašanja, da 
je na polju valjana težakinja, u kući marljiva tkalica, pa da će biti 
zajsta i u novoj kući, ako u nju dodje, dobra gazdarica. Pa neće 
ona, veli joj zastupnik, u kuću doći gola i bosa, jer ima pune škrinje 
biele rubenine i za sebe i za muža. Roditelji će joj dati koj groš u 
gotovu novcu, a i koju zemljicu i livadicu. 

Poslie ovakova uvoda počima formalna pogodba. Roditelji 
mladoženje zatraže na upit djevojčina zastupnika stanovitu svotu 
novaca i to prema imeotku i okolnostim svoje kuće. 

Bogatija zadruga tražiti će hiljadu ili dvie hiljade forinti mi- 
raza, dočim je minimum ustanovljen na 300 for., a koja ni toliko 
neima, ta se u obće nemože udati. Stereotipna formula, kojom se 
miraz pita jest: dat ćeš mi toliko stotina ili hiljada, ali 
uvjek uz dodatak: kravu i opravu tako, da se ove posliednje 
samo po sebi raznmieva, makar i nebi bilo u pogodbi to naročito 
spomenuto. — Poslie ovakova predloga sa strane momkovih roditelja 
stavljaju djevojčini zastupnici svoje prigovore, veleć, da je svota, 
koju traže, prevelika, da bi bila i manja dovoljna te se uslied toga 

porodi vrlo živahno pogadjanje, jer nijedna stranka neće, da joj 
bude ženitba na uštrb imovinskomu interesu. Ako se stranke ne 
nagode, onda se dogovori razbiju, pa oprediele drugi koji dan za 
dalnja ugovoranja. Riedko se ipak sluči, da se nebi kada tada ,na- 
redili“, jer jedan nešto popusti, drugi malo doda, pa je pogodba 
sklopljena. 

Kadšto se ovdje dogodi, da roditelji idu prosit momka, koga 
djevojka nevoli. Ona bi radje uzela siromašnoga, koga ljubi, nego li 
bogatijega, za koga neima volje. Nju roditelji zabrinuti za budućnost 
svoga djeteta, nastojeć, da mu osiguraju što udobniji život, neobaziruć 
se mnogo na kćerkine opazke, dadu onamo, gdje misle, da će joj biti 
bolje. Ipak se to poriedko dogadja, buduć da roditelji u većini sluča- 
jeva pitaju djevojku: je li hoće poći za onoga, koga oni misle. 

Čini se, da im je sveta ona narodna, koja se u Cvetkoviću 
vrlo rado pjeva: 

Što će meni sve carevo blago, 

Kad ja neimam, što je srdcu drago ; 
pa prema tomu obično i rade. Kada su stranke na čistu glede dje- 
vojčina miraza, pripravljaju se u velike, kako će svatba što sjajnija 
biti. Spomenuli smo, da u pogodbi vazda dolazi dodatak: kravu i 
opravu (na ime: dat ćeš mi). 

Stereotipni ovaj dodatak znači, da djevojka osim krave muzare 
imade dati mladoženji cielo odielo za vjenčanje, a pod tim se ra- 
zumjeva, da ga ima obući od glave do pete, neizuzev ni najnuždnije 
bielo odielo. Svečano ovo svatbeno ruho mladoženje sastoji od slie- 
dećih djelova: na noguh ima čizme od fine kordovanske kože, a u 
nje ulaze uzke hrvatske hlače od finoga tamno-modroga sukna. Iste 
boje imade i prsluk, te haljinac u kroju nešto širjega modnoga 
sakoa. Glavu pokriva okruglim rutavim šeširom, na kom se vije 
oduga crvenimi vrpcami urešena kita. U ruci nosi politiranu tanku 
palicu, a kroz uho joj je prevučena crvena, svilena vrpca; iz žepa 
mu pako viri crven svilen rubac. Evo ovako ga mora od glave do 
pete obući mlada. Odielo ovo, buduć je od finoga tamno-modroga 
sukna, dosta je skupo, te nestoji mnogo manje od 100 for. Uzmimo 
da krava muzara, koja nesmije biti loša, stoji barem 60 for., zatim 
da djevojka donese u gotovom kojih 1000 do 2000 for., to ćemo 
iz toga već opaziti, koli silan trošak imadu djevojčini roditelji. No 
nije to sve. Jer čim se rodi žensko diete, već ima majka brige i pune 
ruke posla. Diete je još slabašno u kolievci, a majka već za njega 

šije i tke, sprema ručnike, plahte, vanjkušnice, košulje, poculice, — 
pa to ide svedjer do vremena dok se ne uda. Trošak svatbeni ne 
ću ni da spominjem, jer gdje se od sriede do nedjelje gosti svaki 
dan do 80 osoba, tuj izčezava i razkoš glasovitoga Rimljanina Lu- 
kula. Nu tuj si je stekao neko »riznanje bivši jastrebarski podžupan 
narediv, da se gosti smiju držati samo 24 sata. 

Odkako se je sklopila pogodba medju obima strankama, poči- 
maju, kako rekosmo, pripreme za svatbu. U ovo vrieme priprave ne 
zaborave ni na mladoženju, te ga goje i maze, kao mati svoga 
jedinca. 

Posliednja naime četiri petka i četiri subote prije one sriede 
pred mesopustom, kad će se obaviti vjenčanje, nose mu mladine, 
rodice: majka, sestra, strine, ujna t. zv. ponose (odnositi), a pod 
ovimi se razumievaju kojekakvi kolači, fanjki, gibanice, pečenka, 
fini kruh i vino; pa nedadu da ma u čem oskudieva u ovo vrieme 
čekanja. 

Netom je nadošao dan vjenčanja, i čim se je razdanilo, obilazi 
mladoženja uz pratnju narodne glasbe (dvoje gusle i jedan bajs, 
prem su u modu ušli, osobito u boljih kuća, već i jastrebarski trum- 
bentaši) selom, da pozove svatove na svetčanost. Kad je to obavjo. 
podje u kuću svoje vjerenice, da ju povede k žrtveniku. Na tanjuru 
složen je svilen crven rubac, — dar od mlade, a on njoj u zamjenu 
prosiplje na tanjur po mogućnosti srebrna novca. 

Medjutim se je i mlada uredila. Na noguh joj kordovanske 
čizme, odielo je od fina, kao snieg biela platna. a o ledja je pre- 
bacila tamno-modru haljinu kao i gjuvegija. Glava joj je uriešena 
crvenimi vrpcami, a na prstu ima vjenčani prsten riedko kad sre- 
bren ili zlatan. 

Polazeć u crkvu uhvate mladoženja i djever mladu u sredinu. 
Djever je obučen kao i mladoženja, samo što na šeširu ima mnogo 
manju svatovsku kiticu, a o ramenu mu visi crvena torba. Djever 
je pravilno mladin brat, ako ga ima, a ako ga ne ima, onda brat 
mladoženje; ako ni ovaj ne ima brata, onda uzmu koga od bližnjih 
rodjaka. Za tim ih prate t. zv. tri kapetana, (a može ih biti i više), 
koji će biti svjedoci pri vjenčanju; cielu pako povorku rodjaka i 
svatova ukrašuje muzika, na čelu sa barjaktarom, koji sbija šale i 
iz glasna grla pjeva: Oj! 

Kad se je crkveni obred obavio vrate se opet istim redom u 
mladinu kuću, da se zabavljaju i vesele. 

8 

Obično na čelu stola zauzmu mjesto mladići sa djeverom. U 
njihovoj blizini s jedne strane stola ravnatelj, trušar i drugi častnici, 
a razumjera se, da su roditelji i jedni i drugi takodjer u najbližjoj 
blizini. Ostali dio stola zauzmu drugi rodjaci i znanci, koji neobav- 
ljaju nikakovih funkcija, zaključuju ga muzikaši. 

Duša cieloga družtva je kao svigdje stola ravnatelj. Njegova 
je zadaća što bolje može zabavljati svatove, a u tu svrhu mora da 
je izabran čovjek riečit i duhovit. — On će nazdraviti roditeljem, 
mladićem moli za njih sreću i blagoslov od Boga i svih svetaca 
Božjih. Kako je naš narod vrlo religiozan i bogobojazan, to se oni 
sjete u svojih zdravicah takodjer i svetaca i svetica Božjih, te izru- 
čuju mlade njihovoj milosti i zagovorom pred Bogom. 

Desna ruka stola-ravnateljeva je trušar (ili kako se drugdje 
zove fiškuš). Njegova je zadaća bditi nad tim, da svatovom ništa 
neuzmanjka, što se jela, a osobito pića tiče. Zato mora sam do- 
našati vino iz podruma, nalievati ga u boce, a zatim u čaše, te 
S njim ponudjati goste. 

Djeverova je dužnost rezati svaku pečenku, koja na stol dodje. 
Nu buduć su djeveri obično sasma mladi i neizkusni ljudi, to se 
ovo rezanje prepušta u slučaju djeverove nevještine, stolo-ravnatelju 
ili drugomu komu. 

Kako rekosmo već prije, djever ima o ramenu crvenu torbu, 
što nijedan drugi svat ne ima. Imade ju pako u tu svrhu, jer u 
njoj nosi t. zv. srećnu pogaču. Za to mnogi dodju k njemu, pa ga 
mole za malen komadić, da mu bude sreća cvala (onomu, koj ju 
jede) ili da ga nebudu komarci grizli itd. 

Kad se ovdje svetkuje svatba, to se ne veseli samo dotična 
obitelj, nego možemo reći, cielo selo, a osobito mladež, koja u ve- 
likom broju dodje, te napuni dubkom svatbenu sobu, a velika po- 
vorka više puta i vani ostaje. Mladež nedodje s drugih možda 
razloga, već da pjeva i pleše. Pleše se pako narodno kolo, ne doduše 
onako, kako u Sriemu i Slavoniji, ali ipak sačine formalno kolo, te 
se uz muziku kreću na okolo, a jedan podje u sredinu, te zaprosi 
koju snašu, da unutar kola s njim pleše. Kad se je ovo dvoje na- 
plesalo, onda mužkarac ode opet u kolo, a snaša si izabere drugoga 
plesača, zatim ovaj opet plesačicu i tako dalje sve dotle, dok svirači 
neprestanu. Dakako da obično prvi u kolo dodje mladoženja, koji 
naravno zaprosi mladu, a za veliku si čast smatra onaj, koga si 
mlada izabere poslie svoga vjerenika, kao što i ona, s kojom mlado- 
ženja pleše. 

Pa tako uz šalu, pjesmu, smieh, ples i veselje sprovedu cielu 
sriedu do četvrtka u večer, a onda krenu običnim redom u kuću 
mladoženje, da nastave svatbeno veselje. 

U petak poslie objeda podju na ribe, ali ne da u istinu ribe 
love, već da se zabave i prošeću. Na tu šetnju polaze svi svatovi 
osim mlade, a mjesto nje obuku u žensko ruho kojega maloga dje- 
čaka od 10—15 god., te on imade predstavljati odsutnu mladu 
stupajuć kao i ona u sredini medju mladoženjom i djeverom. 

Na čelu svatova poskakuje, pjeva i huška stola-ravnatelj, noseć 
u ruci na visoku štapu poderanu kakovu krpu, koja bi imala pri- 
kazivati barjak. Cielu povorku prati i trušar, noseć izpod pazuha 
boca, što više može, da mu svatovi putem neožedne, pa i motrioce, 
koje sastane na putu, ponudi čašom ervenike. 

Poslie kako su se prošetali i svake ruke se našalili — vrate 
se opet kući, ali ovdje nadjoše malu promjenu. Mladenka se naime 
riešila svoga djevičanskoga uresa, koji joj resio ove dane glavu, pa 
je uzela toaletu udate žene, koja sastoji od dva rožička spletena od 
kose, a pokriva jih u tu svrhu posebno načinjen rubac, koji na 
okrajcih imade t. zv. špice. Ove špice prave žene same od crvene, 
biele i modre vune, a to je toli vješto spleteno, da im upravo na 
čast može služiti, pa bi bilo vrlo uputno, da se za naš obrtni 
muzej iz ovoga kraja pribave osim tih špica, takodjer mnoge tka- 
nine, jer si ovdašnje žene same tku i vunu prebiraju (šaraju). 

Još i u subotu pred podne obdržavaju se svatovi, a poslie 
podne se svi mamurnih glava razilaze svojim kućam. 

Napokon u nedjelju drži se još svetčani objed, nu u najužjem 
obiteljskom krugu bez buke i glasbe. Tekar sada se zaključi bučna 
i razkošna svetčanost, koja je stajala mnogo truda i novaca, a u 
ponedjeljak se vraća opet sve na svoj prozaičan posao — ralo i 
motiku. 


Karlovačka okolica: 


Kad mladić ili djevojka prevale dvanaestu i počmu se primi- 
cati petnaestoj godini, vesele se potajno roditelji, kako će skoro za 
za sina dobiti vriednu snahu, a kćer udati za snažna momka i na 
kući jaka. Dodje li susjed susjedu ,na divan“, zapaliv lule počmu 


1) Ponajpače Dugaresa. 

se razgovarati: o kućnih poslovih, o zadnjem sajmu, kako je tko 
prodao svoje volove i koliko su komu nudjali kupci za ovo ili ono 
blažče. kako će te godine obroditi žito i vino. Najposlie predju raz- 
govorom i na obiteljske odnošaje, pa pripovieda jedan drugomu o 
svojoj djeci, o rodjacih, o snahah i zetovih; kako je ovaj dobio do- 
bru snahu, koja znade presti, vesti, šiti i tkati, a onaj udao kćer 
za radina i štedljiva zeta. Na jedan put će jedan drugomu na pol 
šaljivo: , Čuješ, kume, bogme ćeš i ti skoro pirovati: tvoj se Joso 
već čitavo protegao. Vidio sam ga jutros, odagnao je volove na pašu, 
ma to je čitav momak. A i Mara tvoja nekako žmirka na mladiće, 
skoro će ti uteći iz kuće. Bogme ćeš se ti popipati za žep — bit 
će pira, bit će tanca sve u ,šestnaestero“. ,Pravo veliš“, odgovara 
drugi. ,bit će pira a bogme i stroska“. 

Kad dakle mladić ili djevojka dosegnu do 19. godine, počmu 
jur roditelji medjusobno razgovarati a i s rodjaci i susjedi spomi- 
njati se o budućem braku. Majka priučava kćerku kućnim i poljskim 
poslovom , uči ju šiti i tkati: a presti ju uči čim iz zibke izpade. 
Prelo je djevojci prvo, što mora da nauči. Brižljiva majka prigledava, 
da joj je kćerka uviek čisto obučena, da joj je kosa liepo spletena 
u dvie kite; a kad ide u nedjelju ili svetak k misi, tad nesmije 
manjkati tunbanina (biela suknja od fina platna), liepe cipele i men- 

onac! Oko vrata joj objesi više strukova djundja, a na ovaj pripne 

nekoliko pozlaćenih evancika, koje preko grudi vise. Na vratu odzad 
vise preko ledja pa sve do izpod pasa crvene i modre, široke svilne 
dvie vrpce. Sve to mora da kupi brižna majka, da si čim ljepše 
obuče kćerku, nebi li se laglje zadiela o oko koga momka, kad po- 
dje u nedjelju k misi ili na sbor. Ako je po tom ukusu obučena i 
ako je inače liepe vanjštine, tad o njoj govori čak u devetom selu, 
kako je ,snažna“. 


1) Mentenac je odielo od modrastoga, jakoga i trajnoga sukna, posebna 
narodnoga kroja, koji se samo u ovom kraju može vidjeti. Krajevi odiela 
su obrubljeni i izšarani modrom vrpcom, a po bokovih vise pedanj duge 
modre resice. Donekle je ova haljina slična gradskoj tuniki. Nu opaža 
ge, da se ta haljina sve manje nosi, te da se sve više uvlače u nošnju 
haljine gradskoga kroja, koje nazivlju prema vrsti kroja i veličini: binješ 
ili ćurak. Mentenac još nose djevojke siromašnijih roditelja i starije udate 
žene. Ove osobito hvale (i to pravom) staru nošnju, svoj mentenac, koji 
su još kao djevojke nosile, pa predbacuju djevojkam, da one neće tako 
dugo nositi svoga binješa, koji da se za jednu ili dvie godine razpadne 
u same krpe. Sano bogatije djevojke imadu binješ i ćurak. 

Kao što se majka brine za kćer, tako i otac za sina. On ga 
priuča sve težemu poljskomu radu. Prije nego se momak ženi, 
mora — osim drugih poljskih poslova — svakako znati kositi i 
plužiti. Košnja i oranje su najteži poljski poslovi; jer kosac mora 
bit jak čovjek, tu treba fizične sile, a za pluženje i sijanje treba 
uz tjelesnu snagu pameti i razbora. Otac povede sina kadšto sa so- 
bom i na sajam, da vidi kako se kupuje i prodaje, da se nauči ba- 
ratati s ljudmi. Kad sve to znade, pa kad mu se primakne 18. go- 
dina, onda je zrio za ženitbu. Ako je sin mlitavac; ako je tupe 
glave, da se nemože naučit radit; ako je lien i pospan, tad ga 
preziru svi domari; svaki čas mu tko prišije koju posprdnu i ujed- 
ljivu, a otac mu višeput i batinom dade vjetra. 

Oko devet sati s jutra, kad pastiri dorenu marvu s paše, čuje 
se kod neke kuće u selu krika, vika, graja, psovka. Što je to? 


Volar došao kući bez volova; zaspao je na paši, volovi ušli na 
susjedovu njivu, izpasli ju, sgazili te počinili mnogo kvara. Susjed 
to opazio, pa odagnao volove kući. Došao za tim k susjedu, čiji su 
volovi: Čuješ kume, tvoj Imbro zaspao na paši, a volovi mu ušli 
u moj kvar. Ja sam volove zatvorio, a ti daj plati popašu, da ti 
Jih pustim, kvar ćemo procienit, dok stigne kući selski starešina“. 
Na to se digne strašna graja na Imbru. Na njega siplju svi domari 
cieli koš pogrda i psovka, a otac uhvati batinu pa kunuć i grdeć 
ga, viče: ,Ti pospana grinto, ti gade nevaljani! — Bi li se ženio 
— a? Bogme ćeš se načekati dok te oženim i nanosit ćeš se pr- 
njavih gaća. — Za tebe i je žena — kao za guske sieno“. Razja- 
ren tad poteče za njim ljeskovačom; nu Imbro dobi u brzo lahke 
noge, pa šmuk — preko plota u šljivik. 

Dobru, valjanu i poslušnu sinu kupi otac liep šešir, zobunac 
(prsluk), čizme do koljena i srmom izkićenu. crnu torbu. To odielo 
nenosi svaki dan, već samo svetkom, kad ide u crkvu, gdje mora 
da se svojoj budućoj drugarici ukaže u svem svojem sjaju. 

Kad djevojka navrši 14. a mužkarac 16. godinu, tad se počmu 
snubiti i jedno s drugim očijukati. Mladja braća i ukućani jih pec- 
kaju, svaki čas jih tobože sjete njihove srdačno polovice. Momak 
na takovo peckanje smrmlja štogodj, pa bjež za poslom; nu djevojka 
muči i porumeni sve do ušiju. Majka, videć kćerkinu zabunu, pre- 
uzme obranu, mjesto nje govoreć na pol ozbiljno i sa nekim pono- 
som: ,Reci ti njim, da će ,on“ haš hiti tvoj. — Što Jih briga za to, — 

Samo ti budi dobra“. Nu nije dosta, da jih samo govorom bockaju, 
nego znadu oni njih i kakovom sgodnom pjesmicom uštipnuti. Ta- 
kova pjesmica je ova: 

Na briegu je sunce, 

U jarku je mrak. 

Po sredi je stazica ugladjena, 

Koju si je ugladil 

Taj Janko mlad: 

Janko sedi na brigu 

I na Katu namignu. 

Nenamiguj sokole, 

Jer su ljudi sotone. 

Reći ćedu ljudi: > 

Janko Katu ljubi. 

Snubljenje i očijukanje biva ponajviše nedjeljom kod crkve. Nu 
prečesto se ugleda jedno u drug i na polju kod posla, na prelu i 
na polju kod posla, na prelu i drugih sastancih. Neima tu moder- 
noga, oficiosnog očitovanja ljubavi. Dosta puta se dvoje ljubi, a da 
nisu još ni razgovarali zajedno. To je osobito onda, ako se nisu od 
djetinstva poznavali. Pa ako se i poznadu, ipak se riedko razgova- 
raju. Ljubav čita jedno drugomu iz očiju. A često znade djevojka 
mladiću očitovati svoje nagnuće davši mu o božiću božićnicu, o uz- 
krsu pisanicu. I to je cjeli i jedini način njihova medjusobnog ob- 
ćenja. Uz preriedke iznimke možemo kazati, da se nikad nedogodi 
da djevojka prije vjenčanja postane majkom. To je najveća sramota 
po nju i po cielu kuću. Takova se nikad ili jako riedko uda. 


Formalnih zaruka neima sve do onog časa, kad idu k žup- 
niku na zapis. Ali kadkad se dogodi, da se dvojici sretnika ne 
dadužroditelji uzeti. Tad nije druge, nego šuti i pokori se volji ro- 
ditelja. 

Kad djevojka navrši šestnaestu, a momak osamnaestu godinu, tad 
roditelje obuzme briga, jer —- valja pirovati; djeca su zrela za ženitbu. 
Primiče se jesen, vrieme svadbe. Po selu sve živo govori a ponaj- 
više si stare bake bruse zube: koji će se ženiti, koja udavati; koji 
koju uzeti, pa hoće li tu bit sreće. Sastanu se dvie do tri djevojke 
pa razgovaraju pred kućom, a oženit jim momak dovikuje iz obora: 
»E) cure! gdje su vam kakve roglje ili rašlje? — Nedajte da vuk 

ove jeseni kroz selo prodje — da se pirimo'!“ To sve čuju zabri- 
nuti roditelji, neznajuć što da urađe. Žena pita Svog muža: ,Čuješ, 
što misliš, hoćemo li dati našu Doru, ako ju tko ove jeseni zapita? — 
Valja da se čim prije uda, da nam je s brige; jer za ljeto, dva do- 
rasti će ona mladja za udaju, a starija mora, da prije dobije svog 
čovjeka, nego mladja. Kako si nakanio?“ ,Kako sam nakanio — 


prekine ju muž skoro otresito. — Ala ga čudno pitaš! Ti nevidiš 
dalje od nosa. , Dakako — počme tad blaže — ja znam, da bi va: 


ljalo, da se Dora uda, nu ti nemisliš na Ivu; i njega bi valjalo že- 
niti, jer nam treba težaka. Ti si stara 1 slaba, nemožeš svim nam 
dosta prateži napresti, natkati i sašiti. Sve ja to znam, da bi valjalo 
pirovati, nu kako i s čim. Tu treba stroška, a usjevi ove godine 
slabo su platili, vino slabo obrodilo. Neda se pirovati ove godine 
možda bog dade na ljeto bolje“. I prodje jesen a neima pira, jer 
neima od polja roda. 

Osvane bajno proljeće. Vrieme jo povoljno usjevom, neima 
mraza. Vinogradi i usjevi ocvali, a da jih nije mraz ofurio. Često 
škropne topla kišica, suše neima. Sve na polju liepo uspieva, ljudi 
se vesele te poriču bogatu jesen. I ne prevariše se. Obrodilo žito, 
obrodilo vino; hambari puni a svi lagvi mokri. Bit će pira, bit će 
veselja, neće vuk kroz selo proći. Otac će udavati kcer. Majka je 
jur naćuknula u selu za momka, koji će joj doći po kćer; a 1 kćerka 
sama natuknula majci o tom. — Nekog jutra poslie ručka kaže otac 
sinu: Nu Ivane, što nije bilo lani, može biti ljetos; hvala bogu, 
kruha je dosta, mogu te ženiti. Jesi li se već ogledao za koju euru? 
Neki me pute, da idemo po Imbrićevu Jelu, da je ona vriedna; nu 
kažu mi opet drugi, da nezna ništa sašiti ni satkati; a što je naj- 
više, da je kljasta na desnoj ruci. da neima jednog prsta, da ne 
može vretena držati. Ako je tako onda neideme po nju, jer valja, 
kad se ženiš, da imaš ženu, koja znade šiti i ikati pa opravljati tebe 
i sebe; a treba da znade i na polju raditi, da imamo u kući dobra 
težaka. Što misliš dakle? — ,0Otče, kakogod vi naredite, ineni je 
pravo — odgovara sin stidljivo — nu ja bih najvolio Perušićevu 
Katu“. ,Pravo veliš, sinko, ono je vridna cura, Vidio sam ju, gdje 


1) Narod u ovom kraju kaže, da je vuk one jeseni kroz ono selo prošao, 
gdje se nitko u selu neženi i neudaje. Da li to narod sbilja vjeruje ili 
samo za šalu kaže, ne znam pravo; nu svakako će, mislim biti ovo po- 
sliednje. Mladići se žene ponajviše u adventu, a udovci i udovice, kad 
je sgode i to bez ikakovih obreda. 

je žela proso. Ona prva svoj slog goni, sve težake za sobom ostavlja. 
Idemo po nju. Daj ti, ženo, otidji sutra tamo pa se popitaj, hoće li 
biti kruha od tog brašna“. 

Najprije dakla imade otići majka, a ako nije majke, onda koja 
druga starija žena iz kuće, ili pouzdana koja kuma iz sela ide u 
kuću djevojke na ,uprose“. Ona ima tamo izviestiti roditelje djevoj- 
čine o cielom materijalnom stanju kuće ,dečakove“: koliko imadu 
volova, konja, krava, ovaca, koza itd. Konačno upita, hoće li djevojka 
poći za momka. 

Djevojke neima za to vrieme u sobi; ona gdjegod iz vana 
nasluškuje, stidi se biti kod toga razgovora. Roditelji njeni ne odgo- 
vore ništa stalna, dok se nepospomenu s djevojkom i medjusobno. 
Samo iz daleka natuknu baki, jesu li voljni dati kćer ili ne. Baka 
ide kući i pripovieda sve što je čula. Imade li nade, da će djevojka 
pristati, onda za nekoliko dana ide otac momkov sa jednim ukuća- 
nom u kuću djevojke kao ,uprošnjaci“. Roditelji kroz to vrieme 
utanače medjusobno, bi li dali djevojku, i nju popitaju, hoće li poći 
za momka, da uzmognu kazati uprošnjakom, kad dodju. Redje se 
dogadja, da roditelji sile djevojku, da podje za onoga, koga ne voli, 
nu mora se pokoravati odredbi roditelja. 

Kad dodju uprošnjaci u kuću, djevojka donese na stol orahai, 
lješnjaka i rakije, pa onda ode van. Uprošnjaci i roditelji djevojke 
sjednu za stol, pa tuku orahe i piju rakiju. Otac momkov zapita 
domaćinu: ,Hoće li, kume, bit što od našeg posla, hoćemo li bit 
prijatelji ??“ ,Ej neka bude u ime božje — odgovara domaćina. — 
Djevojka je privolila, ja i žena pristajemo“. Za tim piju, tuku 
orahe i lješnjake te razgovaraju do podne. Domaćica dotle pripravi 
objed, pa se objeduje. Rakija se zamieni vinom, a onda se vesele 
do kasne noći, dok se nerastanu. 


Za pet, šest dana dodje opet rečena baka u kuću ,mlade“, da 
ugovori s njenimi roditelji, kad će se ići k župniku na zapis, od- 
nosno, kad će se doći na ,uglede“ i ,na jabuku“. Domari pogoste 
babu i ureku s njom dan za zapis. Baka ode kući te izviesti svoje 
o urečenom danu zapisa. Svane i taj sretni dan. Momak se čisto 


1) Svaka djevojka, koja se nada u jeseni uprošnjakom, mora pripraviti kesu 
oraha i lješnjaka za uprošnjake. 

2) Dalnju tastbinu, u koliko se ne da posebnim imenom okrstiti, označuje 
narod ovoga kraja imenom: ,prijo, prijatelj, prijateljica“. 

obuče i nacifra kako najbolje može, jer ide, da se pokaže svojoj vje- 
renici, jer ide na ,uglede“. S momkom spreme se i čisto se obuku re- 
čeni ,uprošnjaci“ i jedna, obično najmladja žena iz kuće, pa krenu 
jutrom k djevojci, gdje jih na stolu čeka pogača, rakija, orasi i 
lješnjaci. Došav u kuću posjedaju svi za stol, nu nitko ne okusi 
ništa, dok mlada nedodje u kuću. Kad ova dodje, tad pruži ruku 
svomu dečaku, a on joj dade crvenu jabuku, u koju je utisnuto više 
komada novca, prema tomu kako je bogat dečak. Tim je obavljena 
ceremonija ,doći na jabuku“. Nu mlađenci kod toga ništa se ne 
razgovaraju, sve se to muče obavi. Mlada se stidi ostati u kući, već 
pobjegne van u kuhinju. Kod stola tad počme razgovor, pije se 
rakija, tuku se orasi i lješnjaci sve bez mlade. Ali mlada dobro 
upotri&bi svoju odsutnost, jer na malo okance iz kuhinje vidi se sve 
u kući, a ona tud nasluškuje i zavirkuje sa ostalom mladjom braćom. 
Sve joj hvali dečaka, kako je liep, kako djedjeran. Ona se zadovoljno 
smijucka pa odtrči u komoricu, obuče se i čeka, dok se nepodje 
k župniku. Kod stola se dotle razgovaraju i piju, dok nedodje 
vrieme, da se ide na zapis. | 

Oko deset, jedanaest sati krenu došljaci, djevojka i njezin otac 
ili majka k župniku na zapis. Uz put neidu vjerenici zajedno, nego 
mlada ide naprvo sa onom pomenutom ženom iz kuće dečakove — 
ta žena je kod svadbe majka (posnašica) — a dečak ide sa ostalimi. 

Poslie obavljena zapisa idu nazad u kuću mladinu, objeduju, 
piju i vesele se ćak do polnoći, ako je domaćina jak muž (bogat.) 
Mlada kao i prije ode u kuhinju, pa zavirkuje kroz svoje okanee. 

Prve nedjelje poslie zapisa po zakonu ozove župnik prvi put 
vjerenike. Na mladu, koja tad mora biti u crkvi, sve pogledava, a ona 
stidljivo gleda u zemlju. Tako je druge i treće nedjelje. Za to vrieine 
spremaju u jednoj i drugoj kući sve što treba za svatbu. Domaćina 
otoči vina, pripravi brašna, kupi vola za govedinu. Mlada kupi sva- 
kojakih, modrih i crvenih vrpca, čim će se izkititi, kad podje na 
vjenčanje; kupi kitica (umnjetnog evieća), čim će izkititi šešir svomu 
dečaku i ostalim svatovom: kupi rubaca, čim će darovati domaro i 
ostale svatove, kad dodje u kuću dečakovu. Mladić mora da najmi 
dva gudca, koji će svojimi strunami veseliti svatove; mora da se 
pobrine za zastavnika, koji će barjak nositi te pjevanjem svog zvon- 
kog grla i lakrdijami takodjer mnogo doprinieti k sveobćem veselju ; 
mora da se pobrine za starog svata i debelog kuma (djevera), koji 
će biti svjedoci kod vjenčanja; s majkom je ona žena, koja je išla 

s mladom na zapis. To su sve službene osobe, koje nesmiju manj- 
kati kod svatbe; ostali svatovi, koji su pozvani u jednoj i drugoj 
kući, jesu rodjaci i dobri prijatelji obijuh kuća. 

Medjutim dodje željno oćekivani dan vjenčanja, a to je srieda 
iza trećega oziva (napoviedi). Već rano u jutro je živahno u kući. 
Domaćina ubije vola, zakolje više purana i gusaka za pečenku. Mlada 
se obuče u svečano ruho onako, kako to gore opisasmo; samo si 
još grudi izkiti vrpcami a na glavu metne vienac. Vienac je sličan 
visoku pustenu šeširu bez oboda. Spleten je od tankih vrbovih ši- 
bica, a izkićen i izprepleten vrpcami, da se nevide šibice. Mlado- 
ženja se takodjer obuče onako, kako rekosmo, a za šešir si utakne 
kiticu. Njegova kitica je najveća, i tim se on razlikuje od ostalih 
svatova, koji svi imaju manje kitice za šeširom. 

Dok se to sve priprema u jednoj i drugoj kući, svatovi se 
počmu gostiti. Oko deset sati u jutro krene se k erkvi. Gudci 
uz put igraju a zastavnik, noseć barjak, pjeva i pleše. Mlada polazeć 
od svoje kuće s majkom k crkvi, izljubi sve kod kuće; dapače i uz 
put, ako sastane pristala čovjeka, poljubi ga. Kod erkve se nadju 
svatovi jedne i druge kuće i pozdrave se, nu mladoženja (gjuvegija, 
dečak), i mlada niti se pozdrave, niti se razgovaraju. 

Nakon toga se pleše i pjeva, dok se neda zvonom znak, da 
valja poći u crkvu na vjenčanje. (Ovo veselje kod crkve ukinuše 
nedavno neki župnici.) | 

Poslie vjenčanja krene svaki svojoj kući: mladoženja se oprosti 
sa mladom, nerekav joj niti ,s bogom“. Veselje i ples započme u 
jednoj i drugoj kući. Pod večer krene mladoženja po svoju mladu 
sa svimi svatovi. Uz put mora da se pjeva, svira i pleše, da i cielo 
selo čuje radost toga svečanoga dana. Kad dodju pred kuću mlade 
izadje. pred njih domaćina zatvoriv za sobom vrata, pa jih upita ša- 
leć se: ,Odkuda vi ljudi? Tko ste vi, što želite u mojoj kući?“ 
»Uteklo nam je jedno zviere — odgovara stari svat — ušli smo mu 
u trag, skrilo se u tvojoj kući. Daj. podaj nam ga, da ga povedemo 
kući“. 

»Jest — veli onda domaćina — ja imam jedno zviere, ali ne 
znam, je li to vaše. Počekajte, da vam ga pokažem“. Za tim ode u 
nutra i izvede mužkarca, koji se zamota u plahtu i priveže si kučinu 
k glavi kao da tobože prede. ,Nije to ono što mi tražimo — po- 
viknu svi svatovi. — Mi tražimo dobru prelicu, tkalicu i šilicu; ta 
ti nezna ništa“. Dok se oni tako šale, izvede majka mladu. ,To je 

ona prava“ — poviknu svi svatovi, čim ju opaze. Na to ju mlado- 
ženja uzme za ruku i odvede u kuću. 

U kući posjedaju svi za stol i to ovim redom: Mladoženja 
sjedne usred stola a njemu na lievo mlada; do mlade majka, a njoj 
na lievo debeli kum (djever). Do mladoženje iz desna sjedi stari 
svat. Ostali svatovi posjedaju naokolo po časti i starosti. Gudci 
sjede gdjegodj pri peći. Ovi moraju, uz mali odušak, skoro nepre- 
stano igrati. 

Kad tako svi posjedaju donese domaćina više čutura vina, pa 
svatovi piju i krate si vrieme raznimi doskočicami, pjesmom i ple- 
som, dok se donese večera. Vino se nepije iz čaša, već okolo stola 
kola više čutura, iz kojih se po redu pije. — Na to dodje na stol 
govedska juha, u koju je udrobljeno toliko kruha, da može skoro 
žlica okomito u sred zdjele stojati. Poslie govedske sliedi kisela i 
frigana juha, a najzadnja govedina i hren. I to je prva večera. 
Gudci ne jedu kod stola, već kod peći. Kad se navečeraju, počmu 
igrati, a svatovi plešu. da se sve zemlja pod kućom trese. Dodje li 
koji otmeniji čovjek na svatbu, to ga posade u vrh stola kraj koga 
starijega čovjeka; jer star čovjek je i najpametniji pa može koju 
pametnu sa ,gospodinom“ progovoriti. 

Mlada, koja je onako odjevena, kako je bila na vjenčanju, ne 
razgovara se sa svojim dečakom. Pred njom stoji mali vrč pun vi- 
nom i kruh, koji se zove ,sretna pogača“. Od te sretne pogače od- 
reže komadić, metne ga na vrč te nudja častnijim osobam oko stola. 
Svaki, komu ponudi, mora uzeti kruh i kušati vina iz njena vrčića. 

Medjutim prodje dobar komad noći. Na stol dodje druga ve- 
čera. Najprije zaredaju jur rečene juhe, onda kiselo zelje sa slani- 
nom a najposlie pečenka. Čim domaćica metne na stol pečenku, 
ubode stari svat nož u drveni tanjir. To je znak, da će početi da- 
rovanje. Veselje tad zamukne, nastaje ozbiljan čas. Gudac, ako je 
sgodno, zadje na peć, te pjeva uz gusle ovu pjesmu: Vidi Kuhač. 


sbir. knj. IV, sv. 1. str. 64. 
Kate moja mila, 


Vesela mi bila, 
Ko si onda bila, 
Kad si venčac vila. 


Kate moja mila, 

Sad je tebi znati, 
Ko su tvoji ćački 
I premile majke. 

Kate moja mila, 
Sad je tebi znati, 
Ko su tvoji bratci 
I premile sestre. 


Kate moja mila, 

Sad je tebi znati, 
Ko su tvoji strici 
I premile strine. 


Kate moja mila, 

Sad je tebi znati, 
Ko su tvoji tetci 
I premile tete. 





Kate moja mila, 
Sad je tebi znati. 
Ko su tvoji vujci 
I premile vujne 


Kate moja mila, 
Sad je tebi znati, 
Ko su tvoji kumi 
I premile kume. 


Kate moja mila, 
Sad je tebi znati, 
Ko su ti susedi, 
Premile susede. 


Tete, vujne, strine, 
Otvarajte škrinje, 
Svi se približujte 
Katu mi darujte. 

Te pjesme je napjev tako čuvstven, da bi — kako vele — i kameno 
srce proplakalo. Mlada sbilja plače, a uza nju druga ženskadija. Kad 
" gudac pjesmu svrši, počme darovanje. Žene obično daruju rubeninu, 
mužkarci novac. Svaki, davajuć dar, veli: ,Evo Kate, ja te darujem 
ovim malim darom, a bog te nadario velikom srećom“. 

Poslie darovanja jede se pečenka, pjeva se i pleše sve do zore. 

Nitko nesmije ići spavati. Kad opaze svatovi, da jedan od njih 
manjka, traže ga svuda; a kad ga nadju gdje spava, neprobude 
ga, već ga poliju za kazan. Zaspi li koji gudac, namažu mu slani- 
nom žice na guslah, pa mu se onda smiju, gdje mora mienjati žice. 
Sve mora da je veselo do zore. 


Zorom (u četvrtak) krenu svatovi na put kući mladoženje. Prije 
nego mladenci izadju iz kuće, prostre se pred njimi ručnik, na koji 
ovi kleknu. Otac mladin, natočiv svakomu čašu vina, blagoslovi jih 
želeć jim od boga sreću i blagoslov. Kad izpiju vino, ustanu, a ruč- 
nik sveže majka mladoženji oko pasa. Mlada plačuć izljubi sve u 
kući i rastane se sa otčinskim krovom. 


Uz put je veselo: pjeva se i pleše. Jedan svat nosi u torbi 
pogaču, koja se zove ,vrtanj“. Kad stignu kući, ide mlada najprije 
u kuhinju, sjedne na nizak stolčić, a njoj na koljena metnu najmla- 
dje mužko diete, koje se zove ,nakoljenče“. Ovomu dade mlada ko- 
madić vrtanja i rubae te ga poljubi. Nakon toga ide u kuću, gdje 
izljubi sve domare, dieleć jim vrtanja. Domaćica donese rakije i po- 
ogače. Ruča se. Poslie ručka idu mladenci spavati u jur opredieljenu 
komoricu. Tu skine mladoženja mladoj vienac s glave; za tim se iz- 
mjenice izuju i legnu spavati. Svatovi sbijaju šale pred komorićom, 
dok oni spavaju. Dovuku i smeću pred vrata plug, branu, ralicu, 
motike, roglje, kola, saone, trlice i sve što mogu gdje naći. Nakon 
dva, do tri sata spavanja, ustanu mladenci. Majka splete mladoj kose 
onako, kako nose udate žene, čim se ove razlikuju od djevojaka. 
Mladenci se nerazgovaraju ništa; da li su se razgovarali, dok su 
bili na samu — dvojbeno je. 


Kad mlada izadje iz komorice, ustanu svatovi te ju vode na 
mjesto, odakle će vodu nositi. Zastavnik nosi barjak i pjeva, gudci 
igraju. Jedan svat nabode na dug kolac snop slame i upali ju. (Što 
ima to značit, ne znade mi nitko kazati.) Kod vode plešu i pjevaju, 
pa se vrate kući. Oko podne izčekuju se gosti, koji se nesmiju za- 
mieniti sa svatovi. Gosti su roditelji i bližnji rodjaci mladini. Kad 
ovi dodju, počme gostba i veselje, pa traje cieli dan i noć. Oko 
polnoći, kad dodje pečenka na stol, zabode opet stari svat nož u ta- 
njir. Gudac zadje na peć pa pjeva rečenu pjesmu. Mlada daruje 
svoje nove domare i svatove rubci, a ovi nju rubeninom i novci. 
Vesele se tad do jutra drugoga dana, i na to se razstanu. (To je u: 
petak jutro.) 

Mlada se primi odmah prvi dan kućnog posla. Mora da se 
valjanom pokaže te da u volju udje svekru i svekrvi. Sa suprugom 
se riedko razgovara. Ako vidi koga i poslie nekoliko dana, koji nije 
bio na svadbi, poljubi ga i dade mu vrtanja. 

Prvu nedjelju iza svadbe idu mladenci i roditelji dečakovi u 
kuću mlade. To su ,povratni gosti“. Drugu nedjelju idu opet rodi- 
telji mlade u kuću dečakovu. S tim je svatba svršena. 

Mladenci, ako su se volili prije svatbe, počmu se razgovarati 1 
pred drugimi nakon nekoliko dana, premda nekako stidljivo. Ako se 
nisu volili, ako su se po sili uzeli, riedko se slože. Mlada tad ostane 
u kući svojih roditelja, kad ide u povratne goste, pa se neda ničim 
sklonuti, da se vrati u kuću supruga si. lDulje vremena, pače i go- 
dine živi razstavljena od muža: dok najposlje neuvidi, da drugčije 
nije, te se vrati k novoj si kući. Nu riedko je sloge i blagoslova u 
takovu braku do zrelije, muževne i trieznije dobe. 

Roditelji dadu kćerki miraz a to je: puna škrinja ruha, krava, 
više glava ovaca i koza. Ako je otac bogat, dade kćerki i novca. 
Ženitbeni ugovori nikad se ili riedko sklapaju. 

Ako je djevojka sirota, pa kao takova ako gdje služi, gospo- 
dar joj mora podmiriti troškove svadbe. Često se dogadja, da ju 
oženi koji momak iz kuće, gdje služi, samo ako je vriedna i radina. 
Cieni se dakle više vrlina djevojke, nego i sam miraz. Više se voli 
djevojka i sirota, ako znade valjano šiti, presti, tkati i poljski posao, 
nego ako je bogata a nevaljana. 


Boka kotorska. 


U Risnu, kao i u Dubrovniku i po drugih onamo mjestih, 
mjesto izprositi djevojku kaže se vjeriti ili vjeriti se, n. pr. 
on je vjerio djevojku ili on se vjerio s njome ili ona s njime. Po 
tome se zaručnica zove vjerenica, a zaručnik vjerenik, a pro- 
sitba vjeritba i vjera, n. pr. otišli na vjeritbu ili na vjeru; 
djevojka stajala pod vjerom tri godine. Na ovo je nalik i 
ono, što je budimska kraljica kazala Jakšiću Todoru: 

Jesi li se more oženio, 
Je | djevojci dao vjeru tvrdu? 





1) Ovo, što sliedi o Boci kotorskoj ponajpače o Risnu vriedi i za Dubrov- 
nik. 

















1217 


I u Risnu je bio običaj do nedavna, kao što je u Crnojgori, 
a može biti i gdje na drugom mjestu i danas, da dva čovjeka, koji 
se paze i imaju jedan mužko, a drugi žensko diete, vjere djecu u 
koljevci. Govori se, da su gdjekoji još dok su jim žene bile trudne, 
ugovarali, ako jedna rodi mužko, a druga žensko, da će se sprijate- 
ljiti i takovi su se ugovori držali kao i prava prositba ili vjeritba. 
Ali su ovi običaji ovdje već prošli, i slabo se zadržava u kojoj kući 
još i onaj, da otac sinu djevojku traži i izbira, nego ju sin izbira 
sam, a otac ide prositi. 

Došavši prosac u kuću djevojačku, reče djevojačkomu otcu po 
prilici ovako: ,Prijatelju, pomaga ti Bog! Došao sam s dobrijem 
časom da s tobom progovorim nešto na samo. Ja imam sina, koga 
sa srećom mislim vjerivati, a ti imaš kćer (poimence tu i tu), koja 
je njemu i svima nama mila, pa sam došao k tebe, kao nje naj- 
boljemu prijatelju, da te pitam, hoćeš li me je dati za njega“. 

Kad djevojački otac misli dati djevojku, on odgovori ovako: 
»Fala ti, brate, na tvoje lijepo prijateljstvo, koje imaš sprem mene 
i moje siromašne kuće, i oprosti, što ti nemogu sad odgovor dati, 
jer imam braće i ostale svojte, — da im kažem i upitam, i naj- 
dalje molim za osam dana da me pričekaš, da ti odgovorim na 
pošteno tvoje pitanje“. Ako li je nemisli dati, on mu opet zahvali, 
pa mu onda liepim načinom kaže, da od toga nemože biti ništa, 
izgovarajući se ili da je djevojka obrečena ili da još nije spremljena 
za udaju ili da je još mlada itd. 

Kad dodje odredjeni dan, da djevojački otac odgovori otcu 
momačkomu, on sazove u kuću svoju braću, i ostalu bližu rod- 
binu, a momački otac uzevši tako koga od svoje rodbine, ide 
onamo kao na pouzdano, da djevojku prstenuje. Pošto se po- 
zdrave i:za zdravlje razpitaju, otac momački držeći prsten u desnoj 
ruci reče: ,Evo braćo, u ime Božje ištem kćer (poimence) našega 
brata (toga i toga) za mog sina (poimence), i ako ga ljubi, dat 
nam je evo obilježje, kao zalog vjere pred vama da primi s dobrijem 
časom i dobrom srećom, ako Bog da“. Otac djevojački već se prije 
razgovorio i dogovorio sa svojimi, a i kćer je na to pripravio preko 
matere joj ili sestre, ali ih sad opet pita: ,Šta velite vi, braćo 
moja?“ A oni mu odgovore: ,Mi velimo što i ti“. Onda on reče 
»Dakle ja je dajem i Bog dao dobar čas!“ Pa uzme prsten od otca 
. momačkoga i da ga ženi na ostavu do svatbe. Po tom piju rakije 
i vjeritba je svršena. 

Poslie toga otide k vjerenici vjerenikov otac i brat, koji će 
na svatbi biti ručni djever, i ponesu joj na dar liepu haljinu i svi- 
lenu maramu, a ostalim ženam u kući po komad sapuna; svekru u 
marami zavijenu sašivenu košulju, a djeveru ličnjak i bječve (peškir 
i čarape) u marami zavijene. 

Na pohodu pred kućom vjerenica daruje osobito svekru ličnjak, 
a on njojzi uklopi u ruku jedan cekin; djeveru liepu s kitami duhan- 
kesu, a on njoj talir. 

Drugi ili treći dan ide vjerenik k vjerenici sa svojim stricem 
i ponese punici svilenu maramu, komad sapuna i u njemu za- 
sadjen cekin; tastu nove čizme, svastom po crevlje i svilenu ma- 
ramu, a svim ukućanom po štogod. Običaj je, da se vjerenica 
krije pred vjerenikom upravo do vjenčanja; ali ovdje poslie ve- 
like molbe dopuste mu, da ju vidi, i došavši k njoj zagrli ju i 
kao na silu poljubi, po tom joj u ruke utisne cekin, a na prst na- 
takne prsten. Ona se od svega toga brani i gdjekoja jaka iztrgne 
se od njega i pobjegne i darovi mu popadaju po zemlji. Na polazku 
punica daruje zetu u svilenoj marami košulju, biele gaće s vezenim 
gatnjikom, bječve i podveze sa četiri zlatne kite. Tako mu i ostale 
sve ženske, koje je on darivao, dadnu po nješto uzdarja. 

Doklegod djevojka stoji pod vjerom, vjerenik valja da joj se 
stara za obuću i zato joj često šalje crevlje, a ona njemu k njego- 
voj kući svakoga svetca i nedjelje po pozlaćen (farakleisan) eviet. 

Od prije je bio običaj, da vjerenik, kad vjerenica dugo stoji 
pod vjerom, neide k njoj više od dva puta u godini, i to na Božji 
dan i ustavke njezinoga krstnoga imena. 

Poslie vjerenika ide mu mati sa svojom kćeri, da vidi vjerenicu 
i ponesu joj na dar haljinu i liepu maramu, pletivaču, iglenicu i 
naprstak, i to sve troje od srebra, a prijateljicam po traversu (ke- 
celju), prijatelju ličnjak ili vezenu maramu, a ostalim od roda po 
komad sapuna. Otac vjereničin u trpezi da prijateljici cekin, a nje- 
gova žena košulju u svilenoj marami, tako 1 ostale, koje je ona 
darivala, daju joj ponešto uzdarja. Na pohodu dade svekrva svojoj 
snasi prsten. 

Na nedjelju dana pred svatbu izidju na pijac otae vjerenikov 
i vjereničin sa svojimi prijatelji i ostalimi znatnijimi ljudmi iz 
mjesta i onda ih otac vjerenikov časti sa rakijom. Najprije on uzme 
u desnu ruku bocu rakije, na kojoj je jabuka i u jabuci cekin, pa 
stane ovako govoriti: ,Pomaga vam Bog, poštena braćo i gospodo 

moja! Evo s dobrijem časom izprosio sam kćer (po imenu tu i tu), 
brata našega (po imenu toga i toga) za svoga sina (poimence) i 
prizvao sam vas, da pijemo po čašicu rakije i da rečete i vi, da 
jim Bog da dobar čas i dobru sreću“ (pa pruživši bocu oteu vjere- 
ničinu) ,i prijatelju moj, sretni da ti je čas!“ Otac vjereničin pri- 
mivši bocu, uzme s nje jabuku s cekinom, a bocu dade najstarijemu 
njihovomu poglavaru ili popu, koji uzevši ju, napije ovako: ,,Bože 
blagoslovi, što radite i uglavite, sretno bilo i dugovječno po jednu 
stranu i po drugu!“ Ostali poviču u glas: ,aviva“, a neki i ,amin 
Bože daj!“ Pošto se on napije, da bocu drugomu, koji je na redu, 
te se svimi obredi napijajući kako koji zna. Odmah poslje toga 
odvoje se prijatelji sa svojom rodbinom, na stranu i ugovore, kad 
će biti svatba, koliko će biti svata itd. Ovaj dan vjerenik pošalje 
bocu rakije i u tastbinu, da se oni kod kuće provesele, kao i ovi 
na pijaci. Ali mu se boca od onud nevrati prazna, nego opet na- 
novo napunjena, još odozgo sa šipkom! i s kitom pozlaćena ovieća. 
Onaj cekin što vjerenički otac uzme s boce u jabuci, ne daje on 
vjeienici, nego ga uzme upravo sebi (u kuću), zato se obično kaže: 
prodade kćer za cekin. 

Od toga dana odmah u vjerenikovoj kući počimlje veselje, 
pjevanje, igranje i gošćenje. 

Najprije se pošalje nekoliko momaka, koji su namienjeni za 
svatove, da iz crkve donesu barjak, a u tom djevojke iz roda vje- 
renikova uhvate pred kućom kolo, te igraju 1 pjevaju. Onih momaka, 
koji idu po barjak, valja svagda da je na liho (nepar), n. pr. 65—T. 

Idući od crkve s barjakom, barjaktar pjeva iza glasa, a ostali 
meću puške. Došavši pred kuću, poigraju dva i dva izpred kola, 
koje vodi vjerenikova mati ili sestra. a barjaktar vije s barjakom 
na sve strane. Za tim pošto barjak privežu na jednom od najviših 
kućnih prozora, da se od svakuda viditi može, posjedaju za trpezu 
i stanu jesti i piti. Kad se donese barjak iz crkve, djevojke u kolu 
obično pjevaju ovu pjesmu: 

U ime Boga u čas dobar sunce izteče, 
Čestito ti, domaćine, u dvor veselje! 
Odlećeše, dolećeše sivi sokoli, 
Doniješe domaćinu kitu masline?; 
1) ,Granatapfel“. 
2) Pripovieda se, da je u Risnu od prije bio običaj u svatove mjesto barjaka 
nositi granu masline; ali se sad to samo onda čini, kad je mladoženja 
ili djevojačka kuća u žalosti. 


9 

Čestito ti, domaćine, u dvor veselje! 
Fala tebe, siv sokole, bio sa srećom! 


Iza ove pjesme nastave i druge različne, kao n. pr.: 


U ime Boga u čas dobar! 
Sve nam bilo u čas dobar! 
A ovo sade u najbolje! 
Vreme nam se veseliti 
Mlada Kosta oženiti. 
Kosto po Stanu poruči i 
Po onoj zlatnoj jabuci: 

.O Stane, moja dušice! 
Čuo sam da si srdita 
Srdita i ognjevita. 

Neg Stano, moja dušice, 
Ostavi srdost u majke, 

A živi oganj u braće, 

Ne nos' ga mene u dvore, 
Ne omrazi me sa majkom!“ 
A Stane Kostu poruči 

Po onom sivom sokolu : 

»O Kosto, srećo vesela! 
Ako ti budem srdita, | 
Srdita i ognjevita, 
Napravi zlatnu šibiku. 
Pa mene šibaj u dvore 
Po onom skucu svilenu“. 














Tri su mi gore visoke, 
Jedna je gora najviša, 
Po njoj mi Kosto lov lovi, 
Stane mu konja privodi, 
Privodi ga, da napoji, 
Dava mu zobat bisera, 
Iz svoga skuca svilena, 
Dava piti vodice, 

Iz svoje ruke desnice. 
Tu mu je mlada zaspala, 
Poviče straža sa grada; 

,Šija je moma zaspala?“ 
To začu Kosto u lovu: 
»Moja je, ne budite je, 

Ja ću je i sam buditi, 
Kada se vrnem iz lova“. 
Doigra Kosto iz lova 

I ubra stručak ružice, 

Da bije Stanu po licu: 

» Ustani Stane, dušice, 

Da li se nisi naspala 

Sve dugo vreme u majke?“ 
Kad čula Stane djevojka 
Ona se od sna razabra, 
Veselo skoči na noge. 

Kad vidje Kosta delija, 
Svoga mi konja osedla, 
Veselo skoči na konja. 

I uze Stanu za ruku, 
Metnu je za se na konja, 
Veselo dvoru odigra; 

Kad dodje Kosto pred dvore 
Svoju mi majku dozivlje: 
»izadji, majko, pred dvore, 
Evo ti vodim snašicu“. 
Kad Kosta majka razumje, 
Veselo, pred dvor izadje 
Pa ljubi svoje snašice 

I stade Boga faliti: 

»Fala mi Bogu milome, 
Evo mi u dvor odmjene!“ 





Igralo je Vlaško kolo i Arbanaško 

I to kolo djevojčica vila bijela, 

Na njoj su mi tri kavada od suva zlata, 
Oko nje su tri čemera srebra bijela, 

A na grlu tri djerdana drobna bisera, 

A u uši trojj mengjuše od suva zlata, 

Na glavi joj tri vijenca od žarka sunca. 
Odtud ide tursko momče iz Turske zemlje, 


Pod njime je vranac konjic roda vilina, 
A na konju bojno sedlo roga jelena, 

A za sedlom mala uzda. zuba zmijina ; 
A na njemu dug' dolama duga do zemlje, 
A o pasu tanka sablja sa tri gajtana, 

Na gajtanu tri kamena, sva tri dragana, 
Na glavi mu samur-kapa od velje svile 
A za kapom paun-pero palo na rame, 

To mu lice zaklanjaše od žarka sunca, 
Sve se kolo ustavilo, te ga eledahu, 

Ma govori tursko momče iz turske zemlje ; 
»Igraj kolo naokolo, ne gledaj na me. 
Nisam doš'o da ustarljam kolo djevojak', 
Neg' da prosim djevojčicu vilu bijelu, 
Na kojoj su tri kavada od suva zlata, 

I oko nje tri čemera srebra bijela. 

I na grlu tri djerdana drobna bisera, 

A u uši troj mengjuše od suva zlata, 

I na glavi tri vijenca od žarka sunca“. 
Ma govori djevojčica vila bijela: 

»Hod' otale tnrsko momče iz tursko zemlje! 
Ne prose se djevojčice u ovo kolo, 

No se prose (djevojčice u svoga baba“. 

Na nekoliko danah pred svatbu otidje k vjerenici brat mlado- 
ženjin sa svojom sestrom ili drugom kakom djevojkom ili ženom, 
koja zna procieniti ženske haljine i ostale stvari. 

Djever ovdje ponese snali mahač (lepezu), crevlje i bječve, 
liepo ogledalo i u njemu riedki češalj, gurdjela (pantljika), špioda 
(čioda) i različnoga načinjenoga evieća, a uz to i materi joj erevlje. 
Pred objedom prociene djevojačke haljine i ostale sve stvari, što 
ona misli sa sobom ponieti, od najmanjega do najvećega; i kad 
stvari ove slože u škrinju (kovčeg), svaki baci u nju po kakav novac 
ili drugo što. Pošto se škrinja zatvori, ključ uzme djever i zapovjedi, 
da je nosi kući mladoženjinoj; ali brat djevojčin sjede na škrinju i 
ne da je s mjesta krenuti, dok mu djever ne pokloni talir ili naj- 
manje jednu forintu. Na objedu daruju djevera ličnjakom, a sestru 
mu bielom maramom, Na polazku djever daruje vjerenici najviše 
forintu, a ona njemu biele bječve. 

Koji su pozvati u svatove ili na svatbu, oni u oči svatbe po- 

šalju vjerenikovoj kući po brava oderana s glavom, koji u ustima 
drži grančicu lovorikovu, pa veliki somun kruha izkićen pozlaćenim 
eviećem i barjačići; i po dvie boce vina. Ako vjerenik ima udatu 
sestru, ona mu donese sašivenu košulju. A k vjereničinoj kući šalju 
zvanice po boeu rakije, po liep kruh i po maramu. Žene neka ha- 
ljinu, neka traversu, neka faculet. I ovo je upravo sve za djevojku, 
ali gdjekoja mati ustavi što i za sebe. Ovaj dan pred sami mrak 
skupe se pozvani svatovi kod vjerenikove kuće i svaki kad dodje 
izbaci pred kućom pušku. Pošto posjedaju za trpezu, domaćin odredi 
šta će koji od svatova biti i ovo odredjivanje on počme ovako: 
»Dobro veče, braćo i gospodo moja! Evo s mirom Božijem i s ča- 
som dobrijem sabrao sam vas u ovi siromaški svoj dom, ne da vas 
počastim, nego da vas potrudim do one naše sretne prijateljske 
kuće, da podjete s jutra i onu našu sretnu nevjestu u ovi naš dom 
za moga sina da dovedete. Znam lijepo, da sjutra poštena ona braća 
i naši prijatelji vama se radostno nadaju i nastojat će vam koliko 
srdačnu ljubav u dočeku prikazati, toliko s ljudskijem govorom sva- 
komu počast dati. Zato ja, da bi svaki svoje ime i dužnost svatovsku 
znao, i s imenjakom svojim tamo razgovor provodio, imenujem 
s dobrijem časom: 1. za prvijenca poimence toga i toga (obično 
ujaka mladoženjina), 2. barjuktara toga i toga (od kakva junačkoga 
roda), 3. staroga svata toga i toga, 4. domaćina od svatova toga i 
toga (kojega od roda), 5. sretnoga kuma toga i toga, 6. djevera 
toga 1 toga (svoga drugoga sina), €. muštulungjiju toga i toga (koga 
od svoje dalje rodbine), 8. vojvodu toga i toga (zeta od kuće). 
Kad ima svatova manoxo, onda se postave i po dvojica od svih 

ovih, i oni se izmedju sebe dogovore, kal co i kako koji svoj posao 
izvršivati. Po tom stanu piti rakiin i gdjekoji po dva 1 dva pjevati: 

Cvjetak pade na trpezu, 

A s trpeze na svatove, 

Stari svale, dobre ti sijede, 

dobre ti sijede! 
I ovako jedni druge sve pripievaju. Kad dodje na kuma. ona 


se reče: 
Sretni kume, dobre ti sijede, 
dobre ti sijede! 
muštulungjijam : 
Na muštuluk braćo naša, 
dobre vi sijede! 

A pošto svatove ovako obrede, onda pripievaju i ostale zvanice 
i pirnice ovako: 

Ov'jetak pade na trpezu, 

A s trpeze na svatove, 

Sve pirnice i zvanice, 
dobre vi sijede, 
dobre vi sijede! 

Kad se god koj pripieva, on izbaci pušku i s tim kao zahva- 
ljuje. Po tom se stane donositi jelo na trpezu. Dok ovi jedu i piju, 
djevojke i nevjeste uhvate kolo, te igraju i pjevaju. kao n. pr. ž 

Divno ti je pod noć pogledati, 
Gdje gospoda za sofrom sjedjahu, 
I crveno vino izpijahu. 

Ko najlepše za stolom sjedjaše 

I mudrije vino izpijaše ? 

Stari svate najljepše sjedjaše, 
Najmudrije vino izpijaše. 

A kad tako pripievaju sve svatove redom, onda nastave i ove 

druge pjesme: 
Divno ti je pod noć pogledati, 
Gdje svatovi za sofrom sjedjahu, 
I crveno vino izpijahu, | 
Jelenko im uz trpezu šeta, 
Te im čaše prislužuje vina, 
Na ramenu slavje grlo jasno, 
A na drugo paun-pero zlatno, | 
Pa govori paun pero zlatno: 
»0 tako mi slavje grlo jasno, 
Da je moje tako grlo jasno, 
Ja bih moje grlo progladio, 
Svu gospodu redom pripievao“. 
Al govori slavje grlo jasno: 
»A tako mi paun-pero zlatno, 
Da su mene tako pera zlatna, 
Ja bih moja pera poskubao, 
Sve bih svate redom darovao“. 
Mlada Stane Kostu poručuje 
Po zelenu struku karanfelja : 

»O ti Kosto, mila srećo moja! 
Mene majka i bije i kara, 

A ni s kakva huda djela moga, 
Nego s tvoga česta dohodjenja“, 
Kad je Kosto Stanu razumio, 
Uput mi je njojzi poručio 

Po lijepoj rumenoj ružici: 

»0 ti Stane, draga dušo moja! 
Moli Boga da dodje nedjela, 
Skupiću ti gospodu svatove, 
Sre svatove prije neženjene, 
Vrane konje prije nesedlane, 
Britke sablje prije nepasane, 
Samur-kape prije nemetane, 
Brata moga na mome konjicu, 
U mom ruhu, u odjelu mome, 
I mojemu svijetlu oružju, 

Da me prije ti upoznaš, dušo“, 
Brzo dodje i nedjela dana, 
Skupi Kosto gospodu svatove, 
Sve svatove prije neženjene, 
Vrane konje prije nesedlane, 
Britke sablje prije nepasane, 
Samur-kape prije nemetane, 
Brata svoga na svoga konjica. 
U Kostovu ruhu i odjelu, 

I Kostovu svijetlu oružju. 





Lov lovio mladi Kosto zvijer planinom, 
1z lova mu žarko sunce lice govori, 
Traži Kosto malo lada, da se zakloni, 

I on nadje malo lada, blizu jezera. 

Tu je Kosto počinuo sanka trudahna, 
A kada se razabra sanka vesela, 

Na ruci mu mlada Stane skoro vjerena. 
Ma govori mladi Kosto, dobra delija: 
»A tako ti, mlada Stane, skoro vjerena! 
Ala si mi s rosom pala iz vedra neba, 
Ili si mi putem došla sama djevojka?“ 

Mlada Stana progovara tiho smjereno: 
A tako mi, mladi Kosto, srećo vesela! 
Nijesam ti s rosom pala iz vedra neba, 
Nego sam ti putem došla mlada djevojka“. 


o 


Ja usadih vitu jelu 

1 do jele tanku lozu 

I do loze struk bosilja, 

Do bosilja drobne ruža, 

1 do ruže narančiće ; 

I navrnul živu vodu, 

I ostavih djevojčicu, 

Ni malenu ni veliku, 

> jela lica i rumena, 
Tanka struka i visoka, 

Da mi čuva žive vode; , 
] osedlah konja moga, 

Pa odigrah mome dvoru. 
I prodje mi jedno ljeto, 
Da mi prodje baš i drugo, 
Kad obrne treće ljeto, 
Nakanih se i otidoh, 

1 zaigrah vrana konja, 

I pripasah britku sablju, 

I nakrivih samur-kapu, 
Kad ja bijah preko polja, 
Ma ne mogah pristupiti, 
Od visine vite jele, 

Od širine tanke loze, 

Od mirisa bosioka, 

I lijepe drobne ruže 

1 širine narančice 

I ljepote djevojačke 
I velike žive vode. 








Pošto svatovi večeraju i ustanu, onda igračice i pjevačice po- 
sjedaju za večeru, a stari svat reče svatovom, da se hvataju koji su 
za to. Ovo kolo vodi sam stari svat, a pjesme počimlje, koji je naj- 
vještiji medju njimi. Evo i njihove prve pjesme: 








131 


Skoči kolo da skočimo, 
Da bi nama u čas dobar, 
Našem bratu domaćinu 
Sa svom braćom naokolo! 
Sablju paše star Novače 
Po Misiru bijelome, 

Nisko sablju pripasuje. 
Susrete ga tursko momče, 
Star-Novaku besjedilo: 

»A tako ti Star-Novače, 
Odkud tebe sablja moja, 
Sablja moja, baba moga?“ 
Odgovara Star-Novače: 
»Hot' otale, tursko momče! 
Nije ovo sablja tvoja, 

Nit je sablja baba tvoga, 
Neg je ova sablja moja; 
Ja sam sablju sakovao 

U Misiru bijelome 

U Nikole Kujundjije, 

Ako li mi ne vjeruješ, 
Izvešću ti tri svjedoka: 
Radojicu i Gruicu 

I Nikolu Kujundjiju, 

Što je sablju sakovao“. 

Kad prestanu pjevati i umorni posjedaju, odpjeva se po koja 
pjesma i uz gusle, a igraju se i igre svakojake. Pa onda već u 
neko doba noći ide svaki svojoj kući, izbacujući svaki po pušku kao 
i kad su došli. | 

Kao što domaćin od vjerenikove kuće odredi, koji će što biti 
u svatovih. tako se postavi i u kući djevojačkoj, i ovo se zove n. 
pr. stari svat od doma, a ono prvo stari svat od svata itd. 

U jutro, kad zora zabieli, puknu kod mladoženje tri topa. Na 
ovaj glas svatovi ustaju i oblače se u svoje najljepše stajaće odielo. 
Kad se skupe svi kod mladoženjine kuće, stari svat zapoviedi, da 
svi posjedaju oko stola na pregled, i kad vidi, da su svi na broju 
i da je svaki spreman kao što treba, onda im reče: ,Vidim, gospodo 
moja, fala Bogu i Bogorodici. da smo svi sad, koji smo sinoć od 
našega brata domaćina bili imenovani na izkupu, i svi zdravi i na- 

kićeni, vesela lica i srdca; nego preporučujem svakomu, kad budemo 
sad na sretni put krenuti i onoj prijateljskoj kući doći, da pazi 
na svoj red, svoju čast, svoju dužnost i obraz; nitko nikoga ničim 
da ne uvrijedi, nego svaki svakoga bratski da sretne i pozdravi i 
svaki svakome, da d& mirno i ljubazno što je za koga; tako će i nama 
svima biti sve ljubezno i pošteno“. Na ove rieči zahvale se staromu 
svatu svi poklonom. Po tom stanu piti rakiju, kafu i jesti kojekvih 
sladkiša. U tom kolo mladića i djevojaka već pred dvorom igra 
i izmedju ostalih pjesama pjevaju i ove: 

U ime Boga u čas dobar! 

Svatovi se izkupiše 

I divno se nakitiše, 

Vrane konje osedlaše, 

Britke sablje pripasaše, 

Samur-kape nakriviše, 

Brze konje zaigraše 

I djevojke odigraše. 





Stane mi se svatovima nada 
U nedjelu koja prva dodje, 
Po putu je bosilje sadila, 
Pokraj puta ruže i viole, 

Oko dvora sitnu mažuranu, 

A pred dvore zelenu naranču. 
Kad se bjehu svati podignuli 
Ne umiju dvoru puta naći 
Od mirisa rana bosioka 

Od ljepote ruže i viole, 

Od čestine sitne mažurane, 
Od širine zelene naranče, 

Od trepeta sivijeh sokola. 

Ma govori prelijepa Stane: 
»A za Boga, moje drugarice, 
Pustite me na pendjer od dvora, 
Da ja vidju kićene svatove“. 
Ona uze pero od pauna 

I njime mi manu put svatova: 
Prvijenče, diko od svatova! 
Vi od pasa sablju izvadite, 
































Pokosite sitnu mažuranu, 
Potkrešite zelenu naranču, 
Nakitite sebe i konjice, 

Uljezite mene u dvorove“. 


Mlada Stane sunce žarko zaklinjaše: 


»O tako ti, moje sunce žarko! 
Tako sjalo, nikad ne tamnjelo! 
Jesi | danas preko Risna sjalo, 
Jesi 1 Kostu dvore obasjalo? 
Vidje li mi svekra i svekrvu? 
Žude I dovest u dvor odmjenu ? 
Vidje li mi moje djeverove? 
Vidje li mi moje zaovice? 
Vidje li mi Kosta vjerenika? 
Je li zdravo i je li veselo? 
Jesu li mu na iskup svatovi? 
Vije li mu barjak na dvorove? 
Vodi li mu kolo stara majka? 
A sestrice pjesmu začinju li?“ 
Žarko sunce Stani odgovara: 
»O Boga mi, preliepa Stane! 
Kad me pitaš, da ti pravo kažem. 
Ja sam danas preko Risna sjalo, 
I Kostove dvore obasjalo, 
Vidjelo sam svekra i svekrvu, 
Žude dovest u dvore odmjenu ; 
Vidjelo sam sve tvoje djevere, 
Svi ti kuju zlaćene prstene ; 
Vidjelo sam tvoje zaovice, 

Sve ti kuju srebrne evjetove; 
Vidjelo sam Kosta vjerenika, 
On je zdravo i on je veselo, 
Njemu vije barjak na dvorove, 
I vodi mu kolo stara majka, 
Sve sestrice kolo začinjahu, 

I njemu su na izkup svatovi, 
Odista će to polaziti“. 

Pošto se svatovi počaste rakijom, kafom i sladkiši, stanu se 
spremati, (ako je djevojačka kuća tako daleko, da se do objeda ne 
mogu natrag vratiti, onda ovdje doručkuju, a ondje objeduju), a 
kolo im stane pripievati ovako: 

U ime Boga, u čas dobar sunce izteče! 
Hajd iz dvora, stari svate. vrijeme ti je. 
Konji su vi osedlani, te vas čekaju, 

A junaci oružani, te vas gledaju. 
Susrela vas dobra sreća i gospodin Bog, 
Sveti Petar i Nikola, Božji angjeli! 

Tko vi stio nauditi, ne dao mu Bog! 

I tako ostale redom. 

Kad se svatovi krenu od kuće po djevojku, izbaci se po ne- 
koliko topova. Ovi putem idu kao što su imenovani, jedan za drugim 
oko tri koraka razdaleko. Barjaktar jednako barjakom vija na sve 
strane, a ostali redom meću puške, osobito kad izabrani pjevač koga 
iza glasa pripieva, n. pr.: ž 

Da si zdravo, bane prvijenče! 

Koga god putem sretnu, nude ga i časte rakijom, a iz kuća 
pored kojih prolaze, iznose im se zdravice ; boca rakije ili vina, a na 
njoj šipak ili jabuka s pozlaćenim cviećem, koja se iz desne ruke 
dade prvijencu s riečmi: ,Gospodine prvijenče, da ti je čast!“ A 
ON primivši ju u desnu ruku napije drugu do sebe ovako: ,Odkle 
ova zdravica izlazila, sve mu zdravo i veselo bilo! Da Bog da, da 
izlazi za mnogo ljeta i sretnijeh godina, imala okle, a imala i pred i 
koga, ako Bog da!“ Na ovaj način napijajući, svi redom piju i na 
svakoj iznesenoj zdravici po jedan iz puške zalvaljuje. Običaj je, 
da svatovi ni putem ni u trpezi kad kome na čemu zahvaljuju, ne 
skidaju kape. 

Kad je svatova manje od sedam, onda ne nose barjaka. 

Kod mladoženjine kuće djevojke i nevjeste, doklegod svatove 
naziru, jednako pjevaju različne pjesme i u njih pripievaju vjerenika 
i vjerenicu, n. pr.: 

Provehla je jasna zora 
Iznad mjesta b'jela Risna. 
To ne bila jasna zora, 
No to bila mlada Stane, 
U ruci joj dva slavića. 
Slavićima govorila : 

»»O tako vi, dva slavića, 
Poletnite na dvorove 
Dragu Kostu na prozore 

I recite Kostu mome: 

» Vidjeli smo mladu Stanu, 
Lijepo je narešena, 
Narešena, nakićena. 
Tanka struka i visoka, 
B'jela lica i rumena 

Tvoja slika i prilika““, 





Livada se uresila 

Sve cvijećem bijelijem, 
Bijelijem, crvenijem 

Usred toga zelen bore, 

A pod borom mlada Stane, 
Ona vije dva vijenca, 
Jedan sebi, drugi Kostu ; 
Koji Kostu namjenjuje, 

U nj mi zdravlja prinižuje ; 
Koji I sebe namjenjuje, 

U nj bisere prikučuje. 





Neven sadi mlada Stane, 
S nevenom se razgovara: 
»Oj nevene, moj nevene, 
Blago onom, ko € uzbere! 
I ja bih te mlada brala, 
Nego sade nemam kade ; 
Idem dvorit Kostu dvore, 
Kostu dvore kako moje“. 


Kad svatovi budu blizu djevojačke kuće, stari svat pošalje 
muštulungjiju, da trči djevojačkoj kući i odnese pozdrave od njega 
staromu svatu od doma, i da javi, da svatovi veselo idu i da su 
blizu. Stari svat veselo muštulungjiju dočeka, zahvali na pozdravu, 
ponudi ga, da sjedne 1 pruži mu zdravicu. Muštulungjija valja da pazi 
da ne bi uzeo zdravice bez pokrivača (bez marame ili peškira 
na njemu) i da ne sjede, već stojeć u brzo da napije i k svatovom 
da se vrati. Inače ako se prevari, te uzme zdravicu bez pokrivača 

ili ga zadrže razgovorom, te zakasni izaći pred svatove, onda mu 
se svi smiju i stari ga svat prekori. Muštulungjija trčeći amo i 
tamo pjeva i meće puške i iz cice (čuture), koju uza se nosi, časti 
rakijom ili vinom svakoga koga sreta. 

I kod djevojačke je kuće o svatbi dosta veselo, ali nije onako 
kao kod mladoženje, jer ondje mlade i djevojčice, koje bi valjalo 
da igraju i pjevaju, bave se oko djevojke i nju razgovaraju, od plača 
tješe, uče ju hoditi, medju djeveri stajati, poklanjati se itd., a valja 
ih silom na pjevanje i igranje nagoniti, a kod mladoženje pjevajući 
i igrajući zaborave i jesti i piti i spavati. I ovdje kao i kod mla- 
doženje skupe se mlade nevjeste od svojte i rodbine, te se vesele i 
pjevaju različne pjesme. 

Kad svatovi dodju djevojačkoj kući, pozdrave ih pucnjavom 
iz topova, a oni odgovore iz pušaka; po tom zapjevaju: 

U ime Boga u čas dobar! 
Sve nam bilo u čas dobar! 
A od kola, koje igra pred kućom, zapjeva se: 
Prvijenče gospodine, dobro došao! 
S vama došla svaka sreća i sam gospod Bog! 
Tko vi stio nahuditi, ne dao mu Bog! 
I pripjevavši ovako sve svatove redom nastave još i ove pjesme: 
Dvore mi sunce ogrija, 
Stani mi djever doigra. 
Stane mi se rodu moli: 
Mili rode moj! 
Ne mojte mi zabraniti, 
Kud ja hoću poć, 
Da ja vidju bijele dvore 
Kosta delije. 





Sunce mi je na iztoku, hoće da dodje, 

Mlada Stane na pohodu, hoće da podje, 

Babo joj se smjerno moli: ,Ne idi Stane!“ 

Mlada Stane odgovara tiho smjereno: 

»Bogme hoću, moj babajko, vrijeme mi je, 

I tamo mi baba kažu, kolik da si ti“. 

I ovako joj pripijevaju i majku i braću i sestru, da je mole, 
da ne ide. 

Kad svatovi pred kućom izbace puške, pritrči jedan momak 
od doma te primi duge puške, izčisti ih, napuni domaćinovim pra- 
hom, pa ostavi na odredjenome mjestu. Barjaktar poskočivši s bar- 
jakom nekoliko puta izpred kola i tamo i amo, namjesti barjak, da 
se vije na visoku mjestu. Po tom im se pospe te umiju ruke, pa 
onda ulaze u kuću te sjedaju za trpezu s jedne strane svaki kod 
svoga svatovskog imenjaka  Djever podje k vjerenici i obrnuvši je 
unaokolo tri puta put istoka (kao što sunce ide, s lieve strane na 
desnu), ona mu se pokloni i s njim poljubi, i ona se više s nikim 
ne ljubi do vjenčanja. Govori se, da je od prije bio običaj, da onda 
djever svoju snahu i muškim pasom opaše po košulji, da bi mušku 
djecu radjala. Ali je ovo sad prestalo. 

Kad posjedaju za trpezu, prije nego i ko što prihvati ili reče, 
počinju se dva stara svata ovako razgovarati: 

Stari svat od doma: Gospodine stari svate, dobre ti si- 
jede! Vi ste danas iz daleka hodili, čelo oznojili a noge utrudili, 
bog zna, jeste li gdje odpočinili i od koga koju zdravicu primili. 
A mene evo, zafalit' mi milom bogu, svašto ondje zapalo da vla- 
dam i vladah, da zapovijedam i zapovijedah ; i sad mi rekoše, da ja 
sve pozdrave predam tebe, da ti vladaš i zapovijedaš na mjesto 
moje. 

Stari svat od svatova: Fala druže, mili imenjače; ja za 
toga posla i gospodstva nijesam; nego kad si vladao i zapovijedao 
do sad, vladaj i zapovijedaj 1 po sad. 

Stari svat od doma (udarajući ga rukom prijateljski po 
ramenu): Bogme da ti nijesi za toga posla i gospodstva, ne bi te 
braća ni zvala, nit' bi im bio glava, ni bi ovdje bio, ni kod mene 
sjedio. 

Stari svat od svatova: Stari svate gospodine! kad mi 
tako veliš, hoću kakogod bilo; samo neka mi bude sve pravo i poš- 
teno (primi od njega bardak! pun vina bez dara koji bi valjalo, 
da je na njemu, i nastavi dalje). Stari svate gospodine! ovo je bio 
mal tvoj, a sada je dar moj, da nijesi dosta mala imao, ne bi mene 
ovoliki dar dao; no se ne mogu načuditi: budli ovoliki mlad se 
poarči, a ovoliko čuda (pića) nabavi, kako se zaboravi još ovdje 


1) Bardak se ondje zove biel i šaren sud (kao što je u Sriemu bokal)), 
koji se u Srbiji zove bokar i milojka, a u Paštrovićih majulika (od 
majolica). 

malo poarčiti i nešto nabaviti; pa mnogo hoćaše biti ljepše i poš- 
tenije! 

Stari svat od doma: Mi štogod smo mala imali, nijesmo 
žalili poarčiti, da vas bolje dočekamo i po običaju ugostimo i da- 
rujemo. 

Stari svat od svatova: A da, moj stari svate, jesi li vi- 
djeo, kad se gradi brod na moru ili grad na polju? Brod ne može 
po moru hoditi ni na moru ništa dobiti prije nego se na njemu 
arbuo (katarka) pobije, i po njemu platno se razvije, pa tek onda 
hitro jezdi i napreduje. Grad na polju kad je tvrd i uredan, pa kad 
ti izidje kakov dušmanin, da ga na silu uzme, valja tada grad za- 
tvorit', top namjestit'; na grad barjak poperit' i ovim oglasit', da 
su braća složna pod barjak skupljena, veselo piju i barjak viju. 
Ali ovdje danas kod tebe vidim grad bez barjaka, vidim brod bez 
jedara. 

Stari svat od doma: Bogme, stari svate, opet da ti re- 
čem: štogod smo imali sve smo tu poarčili, i nemoj me više hitri- 
nom tvojom varati. 

Stari svat od svatova: Kad misliš, da te želim hitrinom 
prevarit', a ti mi kaži, moj stari svate gospodine: jesi li kad _pu- 
iem hodio i sobom konja vodio, je li na njemu sedlo bilo, i jesi Y 
nosio čebe i mutap, da pokriješ na konju tvoju torbicu il konjsku 
zobnicu ili kad gdje umoran sjedneš pa poda se metneš? Sad mi 
kaži i odgovori: ili si tutkup sobom, koji ne zna, ili zugjur 
s djesom (nemalac) ? 

Stari svat od doma: (videći, da ga ne može govorom ni- 
kako pridobiti, i oni dar zaštediti, iznese liepu maramu i pokrije bar- 
dak pun vina govoreći): Evo ti i to, o stari svate! išteš li još što- 
god od mene? 

Stari svat od svatova: Stari svate gospodine, sad ti li- 
jepa hvala! (pokloni se i zahvali na daru). A da, stari svate gospo- 
dine, vidje li ti, kad ko ište i da mu se, ko kuca i otvori mu se, 
ko traži i nadje, i ko ljudi pita, ne salazi s puta? Sad pitam ja 
tebe: što bi ti rekao mene: što ću ja sad od ovoga tvoga mala a 
mojega lijepoga dara, ili ću ga s tobom na ovo mjesto arčiti, ili ću 
ga po kome na dan spraviti, i! kome bratu ovdje dati, ali kudgod 
u vilaet poslati, ne ću | s njime štogod više steći i bolje dobiti? 

Stari svat od doma! Ej fala Bogu i Bogorodici! sad mi 
je milo, da si mi veseo i zadovoljan od mene. A što me pitaš za mal 

tvoj, ja bih ti rekao, ako begenišeš, biće najbolje da poarčimo 
ovdje. 

Stari svat od svatova: Čujem , čujem te, stari svate, a 
čuo sam i od starijeh ljudi, da si dobar prijatelj za sebe, nego opet 
tebe visoka fala na lijepom družtvu i razgovoru! (pa onda zovne 
svoga vojvodu) Oj vojvodo moj! 

Vojvoda: Čujem te i vidim te, brate i diko naša, stari 
svate! 

Stari svat od svatova: Dobro te čulo i vidjelo za svom 
družinom naokolo! A da, ču li i vidje li, što učini ovi naš brat i 
od doma stari svat? Kakov mi dade dar, njemu Bog dao pošten 
glas i svijetli obraz medju svojom braćom i tudjom krajinom! A 
spominješ li se, brate, kad nas srete danas u putu oni glas za 
ovoga našega brata i od doma starog svata, da nas čeka ovdje i 
nama se nada, kako se bjesmo od njega prepali i strah od njega 
uzeli, i kako drug s drugom zboraše i iz srca svaki mišljaše, 
da nam ne će dati ni iz kutla vode, a kamo li vina i rakije ; 
pa ga sad vidji, kako ni bi, kako gospod Bog obil ga učini i 
s krstom ga na oposlom obrnu i dok se s njime sastasmo i 
očima vidjesmo, poče nam davati jednom, njemu Bog dao objema! 
pa nam primače po dvije, da mu Bog dušmane podvije! sad 
nam dade po tri, da mu Bog dušmane potre, a povisi i poživi 
njega i njegovu djecu i sve njegove kumove i prijatelje i svijeh, 
koji smo danas ovdje! Nego majčin sine i sivi sokole, kad nam je 
ovako Bog dao i ovi domaćin dotekao a ovi prijatelj stari svat do- 
pustio, dobro mi se okroti i okolo sebe družinu oslobodi; nije mala 
Ni u barjelu vina; nego danas lijepo odpočinimo, da konje preku- 
jemo!, pa sutra novi dan i nova navaka, da idemo pjevajući 1 lu- 
bardajući. 

Vojvoda: Tako moj brate, stari svate. svi mi to begenišemo. 

Vojevode svuda sjedaju u zasjedu, u dno trpeze, i svaka zdra- 
vica valja da se nazdravi vojvodi, a vojvoda onome u čije se zdra- 
vlje pije n. pr. stari svat napijajući za zdravlje prvijevca ovako reče 
k vojvodi: ,Zdrav si mi, vojvodo! za zdravlje našega brata prvi- 
jenea!“ Pošto stari svat čašu popije, vojvoda napivši takodjer nazdravi 


1) Ovdje se konji spominju na više mjestah, a svatovi svagda pješice idu i 
u cielom Risnu težko da su dva konja za jašenje. Ovo pokazuje, da su 
ovi običaji od onih injesta, gdje svatovi na konjih idu. 

prvijencu, pa pošto vojvoda popije, onda prvijenac, zahvalivši na 
nazdravici pije '. 

Po tom počmu piti rakiju i zalagati kojekakvimi sladkiši (ili 
i objedovati.) 

Mnogi od sladkiša s tr;eze pomeću i u svoje špagove, to 
putem kad podju s djevojkom daju djevojkam koje sretnu, da bi se 
poudavale. 

Ako se ondje objeduje, onda u brzo napijaju u dobri čas 
i u bolji od objeda. Kad dodju do zdravice treće, domaćinov e, 
uzme stari svat od svatova pun bardak vina i napije starom svatu 
od doma ovako: ,Stari svate gospodine, dobre ti sijede! Kadgod se 
od bremena dobraća, sve trči čela na ljepotu cvijeća, tako i ja sve 
tebe te tebe. Ja idoh po svijetu kal i čela po cvijetu, i tražih, ne 
ću li gdje naći boljeg od tebe, a ja ne mogoh ni ka tebe, a kamo 
! boljeg od tebe, kad je mene svako dobro kod tebe. — Sad da 
si mi pozdravo zdrav, kako no bih i sam sebe rad! Pismo najprije 
u dobar čas, pomogao Bog i dobri čas! pismo drugu i u bolji čas, 
pomogao Bog i u najbolji čas! a evo sad trećom i najboljom sre- 
ćom, s molbom presvete majke Bogorodice, koja stoji na priestolu 
nebeskom , te se moli Bogu za pravi rod _Rišćanski, molitva joj u 
Boga poslušna, a mi od Boga i Bogorodice pomilovani! Pomilovao 
Bog vas rod Rišćanski, a najbolje nas, koji smo ovdje danas! Za 
zdravlje oba brata domaćina i našega i vašega! veselje im ovo sre- 
tno i čestito bilo! I za zdravlje svijeh nas, koji smo se ovdje sa- 
stali danas u ovi pošteni dom a pod kućni krov! bila nam sreća 
na sastanku kako Ristu i Jovanu na uranki na vodi Jordunu! vazda 
se sastajali i vazda se ljubili! I za zdravlje oba plemena, i našega 
i vašega! da Bog da, da naše i vaše pleme bude plemenito, na da- 
leko glasito, od roda rodno, a od Boga sretno i čestito! Bog i u 
naše i u vaše pleme udijelio u svačem sreću i beričet, kako u prava 
i sretna mjesta Rišćanska! Za zdravlje našijeh plemenika i dogovor- 
nika! da Bog da, da budu medju svojom braćom i tudjom krajinom 
vazda štimani, a u gospode na divanu prizvani i priobrani, a od 
Boga pomilovani i ponjegovani! nikome se ne molili, no svakome 
junački odgovorili, na divanu jezikom iz usta, dušmaninu oružjem 
iz ruka, oštrom sabljom, jakom miškom i dobrom zgodom, a sve 


1) Ovako je i u Srbiji, kad se napije treća čaša u zdravlje onoga, u čije se 
zdravlje pije i najposlie još doda onaj, koji najprije napije: ,Tvoja je 
treća od Boga ti dobra sreća!“ 

s pomoću Božjom! — I zdrav si mi brate! za zdravlje našega kola 
i polja! da Bog da, da nam kolo vodi a polje rodi, polje nam ro- 
dilo vinom i šenicom, naše kolo mužkom dječicom, planine urdom 
i tjenicom!, naše sgrade i livade opsom i kupusom, naše strane 
i glavice medom i maslom i svakom živom imovinom, od Boga bla- 
goslovljenom! naše sestre i nevjeste iz doma hodile a kolo vodile, 
po kolu se gizdale, svijem kolom njiale, sve oglavlja bijela?, obraza 
svijetla i glasa poštena! u kolu vesele bile, igrajući skakale, i svo- 
jemu domu išle igrajući i pjevajući, mužka čeda grleći, u naručju 
noseći, i na lijep rod Rišćanski gledajući, za svoja čeda Boga mo- 
leći, Bogu se umolile, čeda odgojile, s oružjem ih sastavile, duše 
im mjesta ufatile! I opet ti fala, moj bane stari svate, i spasi te 


Ristos i Bogorodica!“ | 
Poslie ove zdravice stari svat od svatova progovori svome 


vojvodi ovako: Čuj me, o vojvodo moj! dobro te svako čulo i vi- 
djelo! Evo mi ovamo počesmo nešto trgovati i trgovasmo, i fajdu 
dijelismo od koje i vama dolje dijel učinismo; nego gledajte i vi 
vašu kad stanete dijeliti, ne mojte nas zaboraviti, kako i mi što 
nijesmo vas, nego (kao pruživši mu ruku s bardakom) da te čujem, 
sokole !“ 

Sada i vojvoda s punim bardakom u ruci napije starom svatn 
od doma: ,Zdrav si mi bane stari svate! za našega dobroga i sret- 
noga došanstva i vašega dobroga i čestitoga našanstva! da Bog da 
i lijepa milost Božja, da danas bude došla s nama a k vama svaka 
dobra i čestita sreća, koja će nas po adetu složiti i smiriti, rukama 
zagrliti i bratski izljubiti! Da Bog, da ovi lijepi 1 čestiti sastanak 
naš bude srećan i čestit za sve nas, da se mi vama vazda fa- 
limo i podičimo, a vi nama ne pohudite, i Bog dao nama na na- 
šem odlazku dobar čas, a vama veseli ostanak! i blagodarimo, go- 
spodine stari svate, na našemu lijepome družtvu, poštenom razgo- 
voru, časnoj sofri i svoj krasnoj i čestitoj gospodi, i veselo opet 
dok se sastanemo!“ 

Vojvoda od doma mjesto svoga staroga svata odgovori na ovu 
zdravicu ovako: ,Fala druže desni, a u Boga sretni, vazda zdrav 
bio i u svatove hodio, s desne strane sjedio, veselo bio i družinu 
junačio kako pravi brat i vrsni svat! Za zdravlje oba stara svata i 


1) Tjenica ovdje znači skorup (kajmak). Gdjekoji poslje ove rieči dodaju: 
ni ovcom bjelicom“. 
3) Da ne bi nigda bile u žalosti u crnih haljinah. 

našega i vašega, da ga Bog, da budu vazda stari svatovi, a gospod- 
ski banovi, bratski cvjetovi, a zemaljski kmetovi! da Bog da, da 
zdravo budu do stare starosti, u bistroj pameti, i da vazda sjede i 
pod kose sijede, u bogatu selu a trpezi u čelu, gospoda ih zvala, 
krajina im u oči gledala, besjedn im slušala, a bila im poslušna 
medju braćom i tudjom krajinom, a oni bili od gospoda Boga umu- 
dreni i ponjegovani! Pomilovao Bog njih i njihov rod i njihov dom 
i svijeh nas, koji smo ovdje danas! I za zdravlje domaćinovijeh pir- 
nica i uzovnica, kojigod se junak danas ovdje pribrao, svakoga Bog 
pomogao, i u naprijed pomakao, koliko je volja i milost njegova! 
Zdrav si, o barjaktaru! zdravo mi hodio, vazda barjak nosio, barjak 
ti treptio, a ti pod njim kako pelivan letio, zdravo mi bio, junački 
ga vio, kako bih sam htio i želio! —- Prvijenče brate! zdrav si mi 
i ti, moj brate mili! vazda mi prvi hodio, i za sobom poštenu dru- 
žinu vodio, zdravo ih doma dovodio, a na domu zdravo i veselo 
pohodio! zdravo mi bio kako bih i sebi poželio, i kad ti dodje ova 
čašica i ova zdravića, prigni sjedeći a odmakni stojeći, konja uzdaj. 
i više se u piće ne uzdaj, no na noge sokole, put kući, a svatove viči!“ 

Jedan od svata pozove djevere ovako: ,,0 djeveril“ Oni odgo- 
vore: ,Evo nas!“ — ,A_ jeste li zdravo tamo i veseli?“ — ,Jesmo, 
fala Bogu! što smo tražili, to smo i našli, što smo željeli, to smo 
i dobili“. 

Vojvoda od svatova odgovori vojvodi od doma: ,Fala, druže, 
fala, vrsni viteže! Štogod smo dosad radili i divanili i za čije zdra- 
vlje vino ispijali, Bog sve uslišio i lijepa milost Božja pomogla i 
svakom u svačem priskočila! A sad, brate mili i viteže, zdrav si 
mi, zdrav! za zdravlje našijeh dika, okićenijeh djevera, da im Bog 
da, da vazda na put idu, i s puta okićeni i bogati se vraćaju! 1 
za zdravlje brata našega sudjenoga miloga, sretnoga i čestitoga druga 
novoga, koga smo sada s nama pridružili i u svoju ruku uzeli; da 
Bog da i lijepa milost Božja, kad krenula sa svog roda da krene 
u dobri čas, a kad dodje k svome domu u bolji čas! da Bog 
da, da ugodi svome domu, kako bi joj bilo milo svome rodu! da 
Bog da, da izlazi medju druge oglavlja bijela, obraza lijepa, glasa 
poštena, kakono srećne i čestite šćeri Rišćanske, i da joj Bog da 
lijepu čest! i sinova šest i šćeri dvije, da je želja mine, i zdrav!“ 

1) Sudije. 
1) Čest ovdje može značiti i čast od čega je i čestit i čestitati itd. 
ako znači prvo onda je uzeto prema čest. 

Razgovori se ovi provode i zdravice nazdravljaju bilo na objedu 
ili samo uz rakiju i sladkiše. I ovdje popjevaju i svatove i ostale 
goste pripievaju: 

Ov'jetak pade na trpezu, 

A s trpeze na svatove; 

Stari svate, dobre ti sijede, 
Dobre ti sijede! itd. 

Kad bude već vrieme, da se svatovi na put spremaju, domaćin 
iznese darove te ih sve daruje; nujprije iz desne ruke da svakome 
pozlaćen cviet, koji svaki zadijeva sebi za uho ili za prsi, po tom 
svakome na lievo rame meine maramu govoreći, n. pr. starome 
svatu, kome najprije dade: ,Gospodine. stari svate, da ti je čast!“ 
Stari je svat od svatova dužan paziti, da se svaki od svatova da- 
ruje, a uz to još da ne bi zaboravio uzeti maramu za drugoga sta- 
roga svata od svatova, koji je ostao kod momačkoga doma da na- 
redjuje i pripravlja koješta za svadbu, i za popa koji će mladence 
vjenčati, a barjaktar valja da ište maramu za barjak na crkvu i za 
diete, koje će se iznieti pred djevojku, kad u kuću dodje. 

Kad se darovi diele, mlade i djevojke pjevaju ovu pjesmicu: 

Risnu grade naš, lijepo stanje! 
Na tebe mi troja vrata slaše: 
Jedna vrata žarko sunce sjaše, 
A na druga živa voda vraše, 
A. na treća Koslovi svatovi ; 
Medju njimi djever i djevojka, 
Te čekaju dara od djevojke, 
Stanina se hitra nadje majka, 
Iznijela gospodskeo darove, 

Da dariva sve redom svatove; 
Domaćin je dara uzimao, 

Sve svatove redom darovao 
Svakom dava. koji za što bješe, 
A djeveru konja i djevojku. 

I Stanin je babo izlazio, 

I djeveru amanet zadav'o: 
»Čuvaj mene prelijepu Stanu 
Od mojega do Kostova dvora“. 

Po tom stari svat od svatova pozove djevere, da djevojku iz- 
vedu iz kamare k trpezi na dobru molitvu. Onda je brat i je- 

dan od djevera povedu držeći je brat za desnu i djever za lievu 
ruku. Kad je tako izvedu, svatovi sazovu djevojačke roditelje (ili one 
od kućana, koji sn joj mjesto njih) i ostalu rodbinu, da joj dadu 
dobru molitvu, pa uzevši veliki kolač, ili kao što ondje kažu, so- 
mun, i na njemu na mjestu, za to u mješenju načinjenomu, sre- 
brnu čašicu vina, dadu ga najpriie oteu, koji sjedavši na stolicu 
zovne djevere i zapita ih: Šta ištete od mene griešnika?“ A oni 
mu odgovore: ,Mi ištemo od takoga bana, da rečeš dobru riječ 
svome djetetu, tako i tebe Bog dao svako dobro, koje u njega po- 
žudjeo!“ Držeći on u ruci kolač s čašom reče ovako: ,Šćerce! da 
ti Bog da svaku dobru sreću i svako dobro, kako bih i sam sebe 
rad!“ Izgovorivši ovo srkne malo vina iz čaše, i pjevači ovako za- 
pjevaju: 
Dobar čoeče! 
Dobro ti reče! 
Dobro ti reče! 
Brzo se steče! 
U dobre čase! 
Pod pune čaše! 
Svemu rodu i plemenu na veliku čast! 
A našijem mladencima u najbolji čas! 
A svak reci i pomisli: da je dobar čas. 
Tako vama i Bog dao vazda dobar čas! 


Po tom se od prilike s onakimi riečmi dade kolač materi, 
koja je blagoslovi od prilike ovako: ,Šćeree! Bože ti daj dobru 
sreću!“ koliko kroka postupila od svoga roda do svoga doma, to- 
liko ti Bog dao dobrijeh i sretnijeh časa!“ A tako od prilike i 
ostala rodbina. Pjevači poslije svakoga pripievaju kao i gore poslie 
oteca, samo što se imena miješaju n. pr. mjesto: dobar čoeče, 
materi se reče: dobra majčice; strini: dobra banice, a 
bratu: dobar brate. Nevjesta se uza svaki pripjev poklanja, samo 
uz onaj a našijem mladencima ne, nego sa stidom gleda 
preda se. Pošto se svrši dobra molitva, djever pusti djevojku te os- 
tane opet u brata, a muštulungjija uzme molitveni somuni 
ponese ga na vjenčanje a onamo ga poslije da popu. 

Tako djeva uzme i ostavi čašu, a pošto se uz nje onda mla- 
denci zapoje vinom, da se nevjesti te je ostavi za spomen!. 


') Vuk Karadžić je u Tršiću od svoga otca slušao, kako se u narodnoj 





jd 











191 


Kad po tom stari svat zapovjedi, da svatovi ustaju i da se 
spremaju za put, onaj, koji im je primio puške, iznese ih pune i da 
svakom svoju, a djevojke i mlade u kolu zapjevaju: 

U ime Boga, u čas dobar sunce izteče, 
Hajd iz dvora, stari svate, vrijeme ti je, 
Konji su ti osedlani, te te čekaju, 

A junaci oružani, te te gledaju. 

I ovako pripievaju sve svatove redom. Po tom kad svatovi 
već polaze, nastave i ove pjesmice: 

Odvila se zlatna žica od vedra neba; 
To ne bila zlatna žica od vedra neba, 
No to bila zlatna Stane od dobra roda, 
Zavila se barjaktaru oko barjaka. 





Odbi se Stane od roda 
Kakono čela od roja 
Privi se k milom djeveru 
Kako zlato k junaku. 





Crljena svila po moru plila: 
Crljena svilo, ne okvasi se, 
Stane sestrice ne omrazi se, 
Tebe je lasno, rodu je časno. 


Brat drži jednako i nepušta je djeveru, dok nedodju na av- 
lijska vrata, pa mu ondje reče: ,Pozlati djevere ako hoćeš da ti 
dam ovakovu banicu“ i poslje dugoga takovoga prepiranja djever 
mu što (talir ili najmanje forintu) pokloni. a on preda djevojku. 

Kad se svatovi krenu s djevojkom, izbace se topovi kao i kad 
su došli. Pošto se malo odmauknu od kuće, zovne otac djevojku, da 
bi se obrnula, da bi joj se porod umetnuo na njezin rod. 

Ako li svatovi misle, da je mladoženjin rod znatniji od djevo- 
jačkog, onda djeveri čuvaju, da se ona ne bi obrnula. A i prijatelji 
dozivaju svatove njihovimi svatovskimi imeni i žele im srećan put 


pjesmi (dioba Jakšićah u II. knj. nar. pj. 98 na str. 626) kaže za diobu 
Dmitra Jakšića: 

Ona ode u podrume do'nje, 

Tu uzima čašu molitvenu 

Sakovanu od suhoga zlata 

Što je ona od oca donela. 

n. pr.: O bane prvijenče!“ — ,Aj“ — ,Hajde s Bogom da ti je 
dobra sreća!“ pa izvavi pušku a onaj mu isto tako odgovori. I ovako 
se dozivaju, dokle se god mogu čuti i razumjeti, pa najposlje svi 
svatovi u jedanput opale puške, i tako im zahvale na ljubavi i na 
dočeku. 

Nevjesta se putem često poklanja, a osobito kad koga sretnu, 
ali u ruku neljubi nikoga. 

Svatovi s djevojkom idu upravo k crkvi; i kad budu blizu 
nje, pošalju napried nekoliko svata po mladoženju; on prije nego 
podje od kuće u erkvu, ište blagoslov od svojih roditelja i poljubi 
ih u ruku. Kad od:kuće podije u crkvu, mati mu, baš ako će i 
stara biti, izleti pred kuću u kolo, i s nevjestami i djevojkami stane 
pjevati : 

Kosto majei desnu ruku ljubi, 
A ona mu dobre čase daje, 
Čase dobre od boga najbolje, 

Ovako pripievaju i strica i braću i sestre i tetke i ostalu rod- 
binu kako spravljaju Kosta na vjenčanje. 

Po svršetku vjenčanja pop zapovjedi mladencem, da se ondje 
odmah poljube. Ako mladoženja nije vrlo stidljiv i uzda se, da će 
iznenada moći ugrabiti te djevojku poljubiti, on posluša popa. Ako 
li se stidi ili se boji da to ne će moći učiniti i tako da će se osra- 
motiti, oni oboje kao stideći se ne poslušaju ga. Kad na svršetku 
mladenci i svatovi cjeluju krst, onda se meće na nj po štogod popu 
za vjenčanje. 

Gdekoje grozničave nevjeste i djevojke dodju u erkvu te po- 
slie vjenčanja pitaju nevjestu, kad će ih pustit groznica, misleći, kao 
što se i govori, da će ih zaista onda pustiti kad ona rekne: gdje- 
koji pak govore, da djevojke pitajući, kad će ih pustiti groz- 
nica, misle, kad će se udati; i za to im nevjesta prema tome 
odredjuje što je moguće kraći rok. 

Dok se mladenci u crkvi vjenčaju, svatovi pred crkvom uhvate 
kolo i igrajući pjevaju različne igračke pjesme kao m. pr. iz knjige 
Vuk I. pjesmu 259, 260, 2661. 


1) Tko ima Županovu sbirku naći će ih na strani 176 i 181, — jer izdanje 
Lavoslava Župana ,Narodnih pjesama“ od god. 1848. nije ništa drugo' 
nego otisak latinicom Vukove prve knjige ,Narodnih pjesama“ od god' 
1841. — 

Po vjenčanju mladoženju prijatelji odprate kući, a svatovi 

s djevojkom zaostanu pred crkvom. Kad već misle, da je mladoženja 
kući prispio, onda i oni izbacivši ondje svi u glas po jednu pušku, po- 
dju put kuće mladoženjine i kad se prikupe oko jednoga puško- 
meta, pošalju muštulungjiju napried te javi, da svatovi s djevojkom 
sretno idu. Onamo ga dočekaju s bardakom vina i s maramom na 
njemu. Po tom se vrate svatovom na susret. Kad svatovi s djevoj- 
kom budu blizu kuće, mlade i djevojke pred kućom u kolu pjevaju 
ove pjesme: 

Odlećeše, dolećeše sivi sokoli, 

Doniješe dobre glase od sve gospode. 





Što se sjaše preko Risna grada? 
Al je sunce al je jasan mjesec? 
Al je saja medju terzijama? 

Al je zlato medju zlatarima? 
Al je djerdjev medju veziljama? 
Al' jabuka od suvoga zlata? 

I' su ono dva kamena draga? 
Nit je sunce, nit' je jasan mjesec, 
Nit' je saja medju terzijama, 
Nit' je zlato medju zlatarima, 
Nit' je djerdjev medju veziljama, 
Ni jabuka od suvoga zlata, 

Nit' su ono dva kamena draga, 
Neg' je snaha medju djeverima ; 
Koliko je divna i lijepa, 

Čelo joj je visoka planina, 

U licu je bijela i rumena, 

Iz daleka dvoru svjetlost dava. 





Durmitore visoka planino, 

S tebe mi se bio grad vidjaše, 
Iza grada tri sunca grijahu: 
Prvo sunce vas Risan grijaše, 
Drugo sunce svate ogrijalo, 
Treće sunce dvore ogrijalo. 

Koje sunce Risan obasjalo, 

To je sunce prvijenac s kumom ; 
Koje sunce svate ogrijalo, 

To je sunce stari svat od svata; 
Koje sunce dvore ogrijalo, 
To je sunce djever za djevojku. 

A kad već dodju pred kuću, onda zagrme topovi, a oni svi 
opale iz pušaka, a mlade i djevojke u kolu pripievaju ih sve redom 
ovako: 

Stari svate, gospodine, dobro došao! 
S vama došla dobra sreća i gospodin Bog! 
Tko vi štio nauditi, ne dao mu Bog! 

U kuću djevojka valja da udje preko prostrtoga ćilima, pod 
kojim je mužki gatnjik i mali nožić crnih korica, da bi mužku 
djecu i junake radjala. Na kućnome pragu sretne svekrva svoju ne- 
vjestu i založi je tri puta medom iz ožice, ali ne kad ona zine, 
nego je kao zavaruje pa joj iznenada ožicu turi u usta; po tom joj 
da od roda kako mužko diete, te ga po triput podižući od zemlje 
poljubi pa mu onda daruje maramu, koja je za to od kuće sprem- 
ljena!. Po tom joj da u ruke pijat pšenice, te njome iz ruke pospe 
na sve strane. Kad po tom stupi desnom nogom u kuću, pjeva se 
ova pjesmica: 

Naša snaha čestita ti dodje, 
U dvore je sreću donijela ; 
Za kosom joj ogrijalo sunce, 
U rukama sivoga sokola, 

A u srcu mira i pogodbe, 
U ustima meda i pogače, 
Kad je snaha u dvor ulazila, 
Po dvoru je sreću dijelila, 
Bvekrvima hitro poslušanje, 
Djeverima brzo susretanje, 
Zaovima divno dočekanje, 
Jetrvama mile dogovore, 
Djuvegiji premilo grljenje. 

Pošto udje sa djeverom u svoju kamaru, dolaze iz kuće i 
iz rodbine djevojke i nevjeste te se ljube s njome. Po tom svatovi 
posjedaju za trpezu, gdje je mjesto kome, i stanu piti rakiju, razgo- 
varuajući se i hvaleći se domaćinu i ostalim, kako su ih kod djevo- 
jačke kuće liepo dočekali. 


1) Diete se ovo i u Srbiji zove nakonjče, jer se djevojci daje na konja, 
nu u Risnu neima posebnoga imena. 

Tu stari svat preda dar, što je donio drugome starom svatu. 


U tom se stane i jelo donositi. Obična su jela ondje na svatbi 
ova: 1) oriž (pirinač kuhan gotovo gusto, kao drugdje pilav), 2) ku- 
hano govedje i kokošinje meso, 3) pršuti (svinjski) kuhani i neku- 
hani, 4) pečenje, ponajviše ovčje, 9) sir. 

Onuda po okolini kod ljudi, koji živu dalje od mora, odmah se 
poslje oriža donese pečenje pa onda ostalo što ima!, Tu se pije i 
uza svako jelo napija i vojvodam nazdravlja kao i prije, a osim toga 
još napija se u slavu Božju. Oko polovine jela pristupe k trpezi 
mlade i djevojke te stanu pripievati svatove i počemši od popa, ako 
je kod trpeze, ovako: 

Žarko sunee na iztoku sjaše, 
Kroz pendjere u sofru grijaše, 
Sve je svate redom ogrijalo, 
Biserna brada, srebrna čaša, 
Biser se runi, u čašu pada, 
Svakoga glava dukata valja 
Popova glava tri grada valja. 

Čast da ti je svešteniče, 

I crveno vino! 

Popij i tu 1 drugu, 

Da ti obje probudu. 





Žarki kove i srebrni, da divno ti sjaš! 
Domaćine mudra glavo, da mnogo ti znaš! 
U tebe su zlatni noži i svileni pas; 
Više valja, domaćine, tvoj pošteni glas, 
Nego tvoji zlatni noži i svileni pas. 

Čast da ti je, domaćine, 

I crveno vino! 

Popij i tu i drugu, 

Da ti obje probudu. 


1) U nas se pripovieda, kazivaše Vuk, da Turci jedu najprije meso pa onda 
čorbu i po tome običaju i kod naših ljudi u Turskoj. Kadšto se iznese 
čorba poslje svijuh jela i govore da je čorba kandžija, t.j. da ne 
ima ništa, nego kako ona dodje valja ustati iza trpeze. Naši ljudi u šali 
pripoviedaju, da su negda Turci počevši jesti, pojeli čorbu, pa onda stigne 
od nekud Kraljević Marko, te im pojede meso; za to oni od onda jedu 
najprije meso. pa njemu. ako bi opet došao, na čast čorba. 

I tako od prilike svima redom. Iza toga počnu i mužkarci 

sjedeći za trpezom ovako pripievati: 
Što se ono muklo pije vino! 
Nije ono vino ukradeno, 
Neg' je ono vino kupovano 
Za bijele groše i dukate. 
Kad se ženi ban vojvoda Janko, 
Janko trista svata sakupio, 
Pa je Janko svate razredio: 
Prvijence dva Jakšića mlada, — 
Da si zdravo bane prvijenče! 
Barjaktara Relju Bošnjanina, — 
Da si zdravo vilo barjaktare! 
Starog svata starinu Novaka, — 
Da si zdravo bane stari svate! 
A za kuma mlada Marijana, — 
Da si zdravo naš visoki kume! 
Na muštuluk Novaković Gruja — 
Da ste zdravo na muštuluk braćo! 
Za vojvodu Obilić Miloša, — 
Vojevode zdravo i veselo! 

Pri jelu svatovi često dovikuju djevere kako su, jesu li s ne- 
vjestom veseli i s jelom i pićem zadovoljni. 

Kad se donese pečenje na trpezu, stari svat zovne djevere, 
da dovedu nevjestu k trpezi na dobru molitvu. Djeveri dovedši 
snahu namjeste je u čelo trpeze s mladoženjom uporedo, i privjese ih 
obadvoje preko glava jednim ličnjakom, te tako stoje dokle im svi re- 
dom ne dadu dobru molitvu od prilike onako kao i kod kuće djevojačke. 
Po tom djever uzme opet snaku za ruku, a svatovi ustaju pjevajući : 


Tvrda ti je vojvodina zasjeda, zasjeda, 
Ne bi mu je mutna voda zanesla, zanesla, 
A nekmoli Turska busa razbila, razbila, 


Dok se ovo nekoliko puta izpjeva, nevjesta nad umivaoni- 
com! poljeva svatovom i svima, koji su za trpezom bili, te umivaju 


1) U Srbiji se po varoših uzima nad ledjenom, a po selih nad kakvom 
kablicom, u Risnu pak kao u svemu Primorju umivaonica je (kao 
biela okrugla činija) ponajviše namještena na tri drvene noge tako visoko» 
da se čovjek može umiti nad njom ne saginjući se. 

ruke, a djever pored nje drži ličnjak te se otiru. Svaki, pošto ruke 
umije, baci u vodu kakov novac, ili što drugo od srebra ili zlata. 
I ovo je sve nevjestino (i po drugih krajevih zove se poljevačina). 
Pošto se umiju, zapale svatovi na dugih čibucih lule, pa onako 
uhvativši se u kolo igraju pjevajući dva i dva: 

Skoči kolo da skočimo, 

Da bi nama u čas dobar 

Našem bratu domaćinu 

I svoj gospodi naokolo! 

U Vukića Brankovića 

Vranac konjic bez biljega, 

Na čelu mu sjajan mjesec, 

A u grivi vidra igra, 

Iz kopita oganj dava 

Za njega mu niko nezna, 

Nego sestra Vidosava, 

Koja mu je zob davala 

Iz ledjena srebrnoga :; 

S Vukićem se posvadila, 

Caru ga je povidjela: 

»sultan-care gospodare, 

U Vukića brata moga 

Vranac konjic bez biljega, 

Na čelu mu sjajan mjesec, 

A u grivi vidra igra, 

Iz kopita oganj dava“. 

Kad je care razumio, 

Car Vukiću poručuje : 

pO Vukiću, slugo moja, 

Pošlji mene konja tvoga, 

Ja ću tebe i dva moja 

I dva grada nevardana 

I dvije mome neljubljene“. 

Kad je Vukić razumio, 

Vukić caru poručuje: 

»Nnltan-care gospodare, 

Ne dam tebe konja moga, 

Da mi davaš 1 tri tvoja 

I tri grada nevardana 








I tri mome neljubljene. 

Zdravo bila glava moja, 

A pod njome vranac konjic 

Konje ću ti otimati, 

Gradove ti osvojiti, 

Hoću mome obljubiti“. 

A sad skoči da skočimo, 

Da vidimo ko će bolje, 

Ko I će bolje, ko li gore, 

A ja vidju ko nemore, 

Ko se skoro oženio, 

Svakog dobra poželjeo, 

I u selo jaranica 

I vezenih maramica. 

Kolovodja, diko naša, 

Okom treni, kolom kreni, 

Što P ti kolo zadremalo, 

Ali ti se umorilo? 

Dok mužkarci ovako igraju i pjevaju, ženskinje objeduju, pa 

onda opet uhvate i one kolo, te igrajući pjevaju dvie i dvie različne 
pjesme, a osobito ovu, kojom i nevjestu u kolo pozivaju: 


U ime Boga, u čas dobar, sunce izteče, 
Hod' u kolo, snaho naša, vrijeme ti je, 
Svekrovi ti redom sjede, dare čekaju, 

Budi snaho sobom dobra. to su darovi. 


I ovako redom pripievaju dok svekra, zaove, jetrve, djeveri 
sjede i dara čekaju. I pošto je djeveri izvedu u kolo, pjevaju raz- 
lične pjesme, a osobito ovu: 


Petar se gradu falio: 
»Ne lepše ljube od moje 
Ne bijele vile od gore“. 
Začu ga vila iz gore. 
Pala Petru na dvore, 
Dozivlje Petra imenom: 
»Izidi amo, delijo! 
Izvedi tvoju ljubovcu, 
Koja je ljepša od mene, 
Od mene vile od gore“. 

Kada je Petar začuo, 
Ufati ljubu za ruku, 
Divno je Petar odjene: 
Ma joj je svila do zemlje, 
A rusa kosa do bedre 

A drobni biser do pasa, 
Na uši zlatne brnjice ; 
Izvede ljubu pred dvore, 
Tri put je ljepša od vile. 
Kad vidje vila istinu, 
Onda mu vila govori: 
Mula ti fala, delijo! 

Ako € je lepša ljubovea 
Od mene vile od gore, 
A nju je majka rodila, 
U svilen povoj porila, 
Majčinim ml'jekom dojila; 
A mene vilu od gora, 
Mene je gora rodila, 

U zelen listak povila; 
Jutrenja rosa padala, 
Mene je vilu dojila; 

Od gore vjetric puvao, 
Mene je vilu šikao, 

To su mi bile dadije“. 

Iza ovoga igranja i pjevanja stari svat zapovjedi, da se nosi 
barjak u crkvu, koji barjaktar uzevši podju svi put crkve, a djevojke 
) mlade izprate ih malo pjevajući. 

Kad svatovi barjak i maramu, koju su za crkvu ponieli od 
kuće djevojačke odnesu u crkvu, oni pred crkvom uhvate kolo, a 
mladoženja pošlje za njima vina, da piju i oni i ostali ljudi, “oji se 
obično skupe kao da gledaju. Ondje svatovi igrajući pjevaju izmedju 
ostalih i ovu pjesmu: 

Vino piše tri delije 

U stolnome Carigradu, 
U djevojke krčmarice, 
Vino piše ne platiše, 

Što nepiše, to proliše. 
Pošto vidje krčmarica, 

Ona caru na plač prodje: 
»sultan-care gospodare, 
Dodjoše mi tri delije. 
Baš u mene krčmarice, 
Vino piše, ne platiše, 
Što ne piše, potrošiše“. 
Kad je care razumio, 
Krčmarici besjedio: 

» Krčmarice, jadna bila! 
Kakve bjehu te delije? 
Krčmarica odgovara: 
»Jedno bješe taj delija 
Sjede brađe do pojasa; 
Drugi bješe taj delija, 
Crna brka do ramena; 
Treće bješe taj delija 
Mlado momče golobradče“. 
Kad je care razumio: 
Krčmarici besjedio: 

Što je bio taj delija 
Sjede brade do pojasa, 
To je bio Ugrin Janko; 
Što je bio taj delija 
Crna brka do ramena, 
To je bio Kraljić Marko ; 
Što I je bio taj delija, 
Mlado momče golobrače, 
To je bio ban Sekule. 
Neg ču li me krčmarice, 
Kad ti dodju te delije 
Podaj njima piti vina, 
Vina dosta, izobila, 

Ne išt' pare ni dinara, 
Dodji mene na divane, 
Ja ću tebe platit vino“. | 








Vraćajući se izpred crkve k mladoženji na večeru, kad budu 


preko trga, barjaktar valja sve svatove iz svoje kese da časti ka- 
kim pićem, vinom ili rakijom, tko što hoće: 


Gotovo na svršetku večere povade djeveri s djevojkom iz škrinje 

sve darove, koje je ona iz roda doniela, i donesavši ih k trpezi 
stane ih ona razdavati: kumu u marami zavijenu sašivenu košulju 
i ličnjak s cviećem, svekru i svekrvi u marami po košulju sašivenu, 
jetrvam i zaovam po bielu maramu ili po šarenu traversu, a malim 
djevojkam od kuće i rodbine crvene gurgjele a ostalim svatovom 
po pozlaćen cviet. Kad kum svoj dar primi, on dade kumi na bar- 
jaku vina, krišku hljeba i u njoj zaboden cekin ili dva, ili prema 
tome zlatan prsten, za koje mu kuma, poklonivši se, poljubi ruku 
i donese mu onaj isti bardak drugoga vina i na njemu šipak. 


Pošto se darovi tako razdiele, stari svat napije zdravicu za 
cvetova i darova: ,Za zdravlje ovijeh cvetova i darova! vazda se 
u zdravlju sastajali, u ljubavi živjeli, darovima se darivali, a cveto- 
vima kitili, mi i naša djeca, ako Bog da!“ 

Po večeri igraju se igre svakojake, pa tek oko po noći odlaze 
kućam osim onih, koji su od bliže rodbine ili koji su sa strane 
došli u prijatelje. Po polazku puca se opet iz pušaka, a nevjesta 
izprativši malo kuma daruje mu maramu i tobolac sa zlatnimi ki- 
ticami, a on njoj cekin ili najmanje talir; a kad se sutradan ku- 
movski dar pošalje za njim, on opet pošalje natrag dvie boce vina, 
samun kruha i rame pečenoga mesa. 


Kad bude vrieme za spavanje, svekrva i njezina kći u nevjes- 
tinoj kamari legnu s nevjestom da spavaju, pa kad opaze, da je ne- 
vjesta zaspala, one se polako izvuku i mjesto sebe pošalju mladoženju. 

Od prije je i u Risnu bio običaj, da tri prve noći djeveri spa- 
vaju s nevjestom, ali toga sad već nema. 

U jutro nevjesta ustane prije sviuh i počevši od svekra i sve- 
krve svima još u postelji nazove dobro jutro; po tom naloži vatru 
i pristavi kavu i pripravi vodu za umivanje. Po tom sa svojom zao- 
vom ili jetrvom namjesti sve postelje osim svoje, a njezinu valja 
da namjesti svekrva ili zaova sama. Kad bude kava gotova, ona je 
da svakome, osim svomu mužu, a njemu kao od stida neda. 


Koji su od svatova zanoćili kod mladoženje, oni u jutro idu 
8 djeveri i s nevjestom i još s drugimi djevojkami na najljepšu 
živu vodu. 
Putem momci pucaju iz pušaka a djevojke pjevaju različne 
pjesme kao nm. pr.: 
Snaha naša rano podranila 
S djeverima na vodu studenu, 


Ji 

Susreli je dva sokola siva, 

Dva sokola od babova dvora, 
Vidjela ih naša snaha draga, 
Vidjela ih, pa ih poznavala, 
Sokol'ma se smjerno poklanjaše. 
Kad vidješe dva sokola siva, 
Jedan graje, drugi progovara, 
Snahi našoj riječ govorahu: 

»Oj tako ti, prelijepa Stane! 
Tvoja te je majka pozdravila, 
Poslala je da te upitamo, 

Je! € u Kosta slično i obično?“ 
Mlada Stane riječ progovara: 

,0 tako mi, dva sokola siva! 
Pozdravite moju milu majku, 
Pravo ćete njojzi kazivati, 

U Kosta mi je slično i obično, 
Slično mi je, sve mi sretno bilo!“ 


Kad dodju na vodu, pjeva se ova pjesmica: 


Na jezeru ladna voda, 
Gdje nevjeste sve dohode, 
Sve nevjeste i djevojke. 
Medju njima snaha naša, 
Na glavi joj zlatna kruna, 
Dvije grinje od bisera 

I dva prama suva zlata 

1 dva pera čanbelova. 
Nad vodom se nadazrela, 
U vodu joj kruna pala 

I dvije grinje od bisera 
I dva prama suva zlata 

I dva pera čanbelova. 
Kad to vidje snaha naša, 
Brže braću dozivala: 
,Štitom vodu isekajte, 
Mačem travu okosite“. 
Kad su snahu braća čula, 

Štitom vođu isekaše, 
Mačera travu raskosiše, 
Zlatnu krunu izvadiše, 
Dvije grinje od bisera 
I dva prama suva zlata 
I dva pera čanbelova, 
Snahi našoj darovaše. 

Na vodi snaha natoči bardak vode i daje onim, koji hoće da 
piju, a djever je tri puta prsne vodom po prsima. Po tom piju rakiju, 
koju su ponieli i nevjesta se ljubi sa svima. 

Kad se vrate s vode, nevjesta nosi bardak pun vode, a dje- 
vojke pjevaju: 

Snaha naša rano podranila 

S djeverima na vodu studenu, 
Da donese u dvor vode ladne. 
Kad je Stane u dvor se vratila, 
U dvoru je sreću dijelila: 
Svekrovima daleko praćenje, 
Svekrovama ne odgovaranje, 
Djeverima hitro poslušanje, 
Jetrvama divno milovanje, 
Zaovama divno dočekanje. 





Mladi Kosto dvore sagradio, 
A pred dvore zelene naranče 
I u dvore sofre postavio 

I za sofre stole namjestio, 

A na sofre zlatne gvantijere, 
Na nju meće kupe i findžane, 
A u kupe kafe i rakije, 

A na dvore stupce pozlaćene, 
A na stupce svilene sagove, 
A na njima rumene ružice. 
Što s u dvore sofre pozlaćene, 
I za sofre stoli postavljeni, 
Što na sofru zlatne gvantijere, 
To su snahe mila braća došla: 
Što na dvoru stupci pozlaćeni, 
To su snahi od doma svekrovi; 

Što I na stupce svileni sagovi, 
To su snahi milene svekrve ; 

Što I na sagu rumene ružice, 
To su snahi mileni djeveri ; 

Što I pred dvore zelene naranče, 
To su snahi milene zaove ; 

Što I je ono kafa i rakija, 

To su snahi milene jetrve. 

Ovu goriuju pjesmicu pjevaju i kad dodju nevjesti iz roda u 

pohode ovaj isti dan: 
Polećela dva sokola siva 
Od Stanina mila roda svoga, 
Ma se Stane upoznala u nje 
Sa suzama njima progovara: 
»O Boga vi dva sokola siva! 
Jeste | sada od babova dvora? 
Vidjeste li otca i majku? 
Jesu I svoje suze otirali, 
Što su za me jučer izplakali?“ 
A sokoli Stani govorahu: 
»O Boga im, prelijepa Stane, 
Mi smo sada od babova dvora, 
Od babova dvora bijeloga ; 
Nas posla i otac i majka, 
I tebe su Stane pozdravljali, 
Još da bismo tebe upitali, 
Je 1 € u Kosta slično i obično?“ 
Tako ona njima odgovara: 
»Pojte s Bogom dva siva sokola, 
Pozdravite mi baba i majku, 
I ovako njima govorite: 
U Kosta je slično i obično, 
Tek da Bog da, da mi bude sretno“. 

Po drugih krajevih naroda ovdašnjeg, osobito ovdje u pohode 
se ide posle nekoliko dana, a gdešto i nedjela; ali u Risnu prvi 
dan poslje svatbe ide se od roda djevojačkoga nevjesti u pohode, 
a sutra dan od kuće mladoženjine tastbini u preičje. 

U pohode ide nevjestin otac, mati, brat, ujak i koji rodjak 
Oni obučeni u stajaće haljine idući ne pjevaju, nego meću puške 

od svoje kuće do zetove. Osim ostalih darova pohodjani nose veliki 
kolač kruha i nekuhan pršut. Kad dodju onamo, punica daruje otea 
mladoženjina ličnjakom, njegoyu ženu bielom maramom, zeta košu- 
ljom sašivenom, brata mu vezenom maramom, rodjakom da po du-- 
hankesu, sestram po traversu, ženskinjam iz rodbine po komad sa- 
puna, a malim djevojkam po gurdjelu na 'grančici od naranče, a 
najposlije svojoj kćeri liepu navezenu kvušulju, koju joj je tajno pri- 
pravila zaova. 

Pošto se ovi darovi razdadu, onda počmu piti rakiju, jesti slad- 
kiša, a po tom i objedovati. Kao što je po svemu narodu našemu 
običaj, da se prijatelji i gosti na jelu nude, tako i ovdje za objedom 
domaćin nudi pohodjane, a osobito nevjesta otca i majku. Po objedu 
nevjesta opet nad umivaonicom polieva te umivaju ruke, i svatko 
od njih valja du joj opet baci što u vodu. Za večerom, koja se po- 
činje kako se smrkne, zet daruje punici komad sapuna i u njemu 
zadjeven dukat, a otac njegov ostalim pohodjanom po vezenu ma- 
ramu i po grančicu evieća. 

Na polazku svaki od pohodjana daje nevjesti što u novcu, 
a mati joj zlatan prsten natakne na ruku, i pošto se tako s pue- 
njavom pušaka rastanu. dozivlju ih dokle se god mogu čuti i ra- 
zumjeti; i iz pušaka pozdravljaju. Za pohodjani zet odmah pošalje 
somun kruha, rame pečeno s nekoliko šipaka, naranača i kojekakvih 
sladkiša. 


U preičje ide mladoženja s nevjestom, sa svojim otcem, 
s materom, ujakom, s bratom i drugom bližjom rodbinom. Djever 
ne vodi nevjeste za ruku nego sama ide najzadnja iza sviuh pokla- 
njajući se prema svakome koga sretnu. I onako se časte i daruju 
1 izpričaju od prilike kao i u pohodih, samo što se na razstanku 
ne daruju. 

Iza svega ovoga valja još nevjestu u prvu nedjelju ili na ka- 
kav praznik poslje svadbe voditi u crkvu, i ovo je posao samo žen- 
ski, a mužkarci se ni od jedne strane u nj nemješaju. Svekrva ob- 
javi napried na jedan ili dva dana rodbini svojoj i nevjestinoj, u 
koji će se dan nevjesta voditi u crkvu. Onaj dan u jutro skupe se 
sve poznate žene u stajaće haljine obučene i nakićene kod nevjeste, 
a nju zaova i još kakva u tom poslu vještu ženu obuku u najlepše 
haljine kao što su i vjenčane; na glavi joj načine kukuljicu (od 
njezine kose, u koju se pozadjeva oko dvie sto igala sa šupljimi od sre- 

bra izpletenimi i pozlaćenimi glavami), u uši brnjice s biserom, za 
uši dva eovieta od srme, o vratu korduk!, na plećih kamižolu 
ili koret od crvene kadife sa šest srebrenih a i pozlaćenih putaca niz 
prsa, a sa dvanaest na rukavih, s vrh toga branž i po ovoj odozgo 
zlatom vezenu maramu preko pleća, dolje šrabersu, oko sebe 
čemer“; srdašce (izpleteno od srebra i izkićeno biserom, koje 
S naličja ima dvie kuke te se njima spuči košulja na prsih); s obje 
strane prsiudh ambrete*; na noge bječve od erveno svile i crevlje 


crvene. 
Pošto je ovako obuku, upute se po dvie poredo pred leturgiju 


k crkvi; napried idu najstarije, a ostale po redu za njima, a nevje- 
sta sa zaovom u sriedi držeći se za ruke. Kogagod putem sretnu, 
svakom se obje poklone, i sa ženskima po triput poljube. U crkvi 
najprije cjeluju svetce, i nevjesta na crkveni pijat metne talir ili 
najmanje forintu, po tom se i ondje s pokloni nevjesta i zaova iz- 
ljube sa svima ženama, koje zastanu ili koje dodju do leturgije. 

Poslje leturgije nevjesta i zaova stanu kod vrata crkvenih te 
se mužkarcem poklanjaju, i ljube sa ženami i djevojkami, s kojimi 
prije nisu. Mladoženja od kuće ili pijace pošlje rakije, te se njom 
i sladkiši, koji se ponesu od obje strane. počaste pred crkvom i 
one i ostale sve žene koje se s njima pomješaju. Kad se iz crkve 
vrate k mladoženjinoj kući, i ondje ih dočekaju nanovo s rakijom 
i sladkiši. Po tom gdekoje otidju kući, a svojte i bliža rodbina 
ostanu na objedu, za kojim nevjesta daruje zaovi liepu traversu, 
a onoj, koja je pomagala oblačiti, dade liepu maramu. 

Obično se misli, da je nevjesta do ovoga dana još jednako 
djevojka, a poslje toga tek da će prestati biti; i za to sutra dan 
već ne nosi vienca i ne poklanja se do zemlje. 


1) korduk = zlatan sindjirić, koji zavijen oko vrata nekoliko puta i po 
tom sa zlatnom kolajnom visi niz prsa do pojasa. 

2) bran == dugačka haljina. 

3) čemer == pojas od srebrenih i pozlaćenih ploča, o kojemu na srebrenu 
singjiriću visi britva s desne strane do niže koljena. 

*) ambrete su četiri srebrene ploče koliko talir, koje su izmedju sebe 
biočizmi sastavljene, a kraj nje imaju po kuku, te se za haljinu prišiju. 

